
ĮŽANGA. 


Pagonių tautų stovis prieš Jezaus Kristaus 
gimimą. 


E ibtipsio apreiškimas. 


T išsi sutvėręs pirmuosius musų tėvus, tuojau jiems 

3. : apsireiškė, davė savo priesakų ir „pažadėjo amžiną dan- 
UA Žr J. gaus laimę kitame gyvenime. Žmonės, pažinę savo 
5 0) Sutvertoją, visa širdimi jį pamylėjo ir pasidavė augš- 
čiausiai jo valiai. Buvo tai pradžia religijos arba aneprizimtinio 
žmonių sąryšio su Dievu. 

Pirmoji nuodėmė pertraukė tą sąryšį. Pirmieji tėvai, sukil- 
dami prieš Dievą, prarado jo malonę ir įstumė save į didžiausią 
nelaimę. Prigimta jų proto šviesybė pritemo, tikėjimo tiesų pa- 
žinimas sumažėjo, valia palinko į bloga. Žmonės pasijuto per- 
"silpni palikę nuvaldyti blogiems savo geiduliams ir savomis jiėgomis 
nebegalėjo pakilti iš nupuolimo. 

' Dievas, bausdamas nupuolusią žmoniją, neapleidė jos visiš- 
kai, bet pažadėjo atsiųsti Išganytoją, kurs turėjo atvaduoti ją iš 
nuodėmių, atitaisyti jos nupuolimą ir vėl suvienyti su užrustintu 
Sutvertoju. 

Prasidėjo vargingza žmonių giminės kelionė ant žemės. Žmo- 
gus nebebuvo jau viso prigimimo karalius, sutvėrimas nustojo 

klausyti savo pono.  Žmogu reikėjo, prakaitą braukiant ir sun- 
kiai kovojant su priešingu sau prigimimu, valdyti žemę. Toje 
kovoje stiprino ir ramino žmogų augšto savo paskyrimo atmi- 
nimas. Pažadėtojo atpirkimo viltis neleidė žmogui visiškai=1fusi- 
minti ir atsitraukti nuo Dievo, tikrosios savo laimės. Apreiškimą, 
duotąjį Dievo rojuje Adomui ir Jievai, nešėsi su savimi žmonės, 
kaipo brangiausią tėvų palikimą ir didžiausią paguoda žemės 
varguose. 


Apreiškimo dilimas. 


Plečianties žmonių giminei ir dalijanties į tautas, dilo jos 
atminime Dievo apreikštos tiesos ir tai tuo labiaus, kuo dau- 
giaus amžių skyrė žmones nuo pasaulio pradžios. Sulyginamosios 
tikybos tyrinėjimai rodo, jog seniausiųjų tautų — indų, persų, 
graikų, romėnų ir kitų pradžioje tikėta ir garbinta vienas Dievas, 
apie kurį žmonės žinojo iš pirmykščio apreiškimo. Laikui slen- 
kant, žmonių giminė, nebegaudama naujo apreiškimo, nuklydo 
nuo tikrojo tikėjimo, prasimanė daug, naujų dievų, pradėjo gar- 
binti tai, ką aplink save matė galinga kaip šitai: saulę, žvaigždes, 
perkuniją, žemę, jures, o paskui pradėjo atidavinėti dievišką garbę 
gyvuliams ir nepaprastiems kokiems negyviems daiktams, kaip 
antai: dideliems medžiams ir akmenims. Taip politėizmas ir biau- 
riausi burtai ilgainiui užėmė beveik visur tikros vieno Dievo 
garbės vietą, ir beveik visos tautos paskendo stabmeldystės 
tamsybėse. 


Drauge su paklydimu tikėjimo dalykuose ėjo doros iškrypi- 
mas. Žmonės užmiršo esą sunumis to paties dangiškojo Tėvo - 
ir turį išreikštą savo dvasioje jo paveikslą. Nustota branginti 
žmogaus gyvybė. (Gimdytojai užmušdavo ligotus arba nereika- 
lingus savo vaikus, vaikai nukaršusius gimdytojus. Žmonių kraujas 
budavo aukuojamas ant stabmeldžių dievų altorių. Artimo meilė 
ir kiti žmoniškumo jausmai gaišo. Stiprieji, pergalėję silpnuosius, 
padarė juos savo vergais. Pagonių pasaulis tegarbino galinguosius, 
0 į neturtėlius ir pavargėlius žiurėjo ne su pasigailėjimu, bet su 
paniekinimu. Kuno geiduliai, nevaldomi Dievo priesakais, pa- 
pludo biauriausios paleistuvystės upeliu. t 

Retkarčiais žmonijos dvasioje išplaukdavo viršun geresnieji 
jausmai. Atsirasdavo tarp pagonių mokytų vyrų, numanančių visą 
stabmeldžių tikėjimo niekingumą. Bet žmonių išminties negana 
buvo jo pataisymui. Žmonija kuo toliau, tuo giliau klimpo nuo- 
dėmėse ir be naujo apreiškimo negalėjo įgyti aiškaus Dievo ir jo 
prisakymų pažinimo. 

Išganymo viltis. 

Nuo galutinio nupuolimo gelbėjo žmoniją likučiai apreiškimo, 
duotojo pirmiemsiems tėvams. Pas pagonių tautas atrandame nors 
neaiškų tikėjimą į vieną Dievą, visų daiktų Sutvertoją, atminimą 
pirma buvusio laimingo žmogaus likimo ir laukimą kažikokio die- 
viško išganytojo, turinčio nuimti žmonėms kalčių naštą ir sugrą- 
žinti prarastą laimę. Senovės romėnų rašytojai Tacitas ir Svetonius 
sako, jog jų laiku visuotinai tikėta, kad iš žydų žemės išeisiąs 
galingas karalius, kurs valdysiąs visą žemę. Tasai Atpirkėjo lau- 
kimas, vos tiktai mirgantis pagonių tautų tikėjimuose, žėrėte žėri 
šventose Senojo Įstatymo žydų knygose. 


Žydų tautos stovis prieš Jezaus Kristaus gimimą. 
Mesijas. i 

Žmonijai paskendus pagonystės burtuose, išlaikyti tikrojo 
Dievo pažinimui ir garbei išrinko Dievas ypatingą tautą. Jos tėvu 
buvo Abraomas kaldiejietis. Dievas liepė įam atsiskirti nuo savo 
genčių, išeiti iš savo krašto ir davė jam gyventi gražią ir derlingą 
Palestynos žemę, kurią pažadėjo jo giminei ant visados. Čionai 
Dievas, kartkartėmis apsireikšdamas Abraomui, kalbėjo su juo, 
ketino padauginti jo giminę taip, jog ji busiant nesuskaitoma, 
kaip nesuskaitomos jurės smiltys ir dangaus žvaigždės. Tarp kitų 
prižadėjimų Abraomas gavo tą didžiausią, kad iš jo giminės už- 
gimsiąs Atpirkėjas, kuriuo busiančios palaimintos visos pasaulio 
giminės. Tuos pačius prižadėjimus atkartojo Dievas Abraomo 
sunui Izaokui ir Izaoko sunui Jokubui. 
Išrinktoji tauta. 

Jokubas su dvylika savo sunų ir jų šeimynomis persikėlė 
gyventi į Aigipto žemę. Aigipte Jokubo giminė išbuvo 430 metų. 
Per tą laiką labai išsiplėtė ir pasidarė didelė tauta. Aigipto pa- 

raonai, nusigandę žydų pasidauginimo ir jų galybės, pradėjo juos 
spausti ir žudyti. Tada Mozė stebuklingai išvedė žydus iš Aigipto 
žemės. Ant Sinajaus kalno Dievas, nužengęs iš dangaus su di- 
džios galybės ženklais, padarė su žydais sandarą. Atskyrė juos 
nuo visų kitų tautų ir pavadino savo ypatingai išrinkta tauta, 
Davė jiems savo įstatų, prižadėjo tarp jų gyventi, ginti juos nuo 


„priešininkų ir gelbėti kiekviename reikale. Žydai iš savo pusės 


iškilmingai atsižadėjo stabmeldystės ir pagonių papročių, apsirinko 
Dievą už savo Viešpatį, apsiėmė laikyti jo priesakus ir neturėti 
jokio bendravimo su pagonimis. Dievas įvedė žydus į tą žemę, 
kurią kitą kartą buvo pažadėjęs jų patriarkams Abraomui, Izaokui 
ir Jokubui. Žydai, Dievui stebuklingai jiems padedant, pergalėjo 
Palestynos gyventojus ir užėmę tą žemę, įsistatė čionai savo 
valstybę. Tikėjimas ir visi jo įstatai skyrė žydus nuo aplinkinių 
pagonių tautų ir, žydams ne susidedant su jomis, lengviau buvo 
užlaikyti Dievo duotieji įstatai. Žydai pasidarė Dievo apreiškimo 
sargais ir turėjo jį išlaikyti lig ateisiant Jezui Kristui, davėjui naujo 
geresniojo Įstatymo. . 

Išlaikyti duotajam įstatymui Dievas siuntinėjo žydams savo 
pranašų, kurie aiškino jiems Dievo valią, atkartodavo prižadėjimus 
apie Atpirkėjo atėjimą, paženklino to atėjimo laiką ir visas Jezaus 
gyvenimo aplinkybes. Nuo pranašų žodžių pasodinsiąs Dievas 
ant Dovido sosto galingą karalių, prieš kurį turėsią nusilenkti 
visos pasaulio giminės. Tarso, Arabų ir kitų šalutinių kraštų 
karaliai ateisią jam garbės -atiduotu. Jo viešpatavimas prasiplėsiąs, 
apimsiąs visą pasaulį ir amžinai nepasibaigsiąs. Žydai, kaipo 
tauta, ypatingai Dievo išrinkta ir pati viena teturinti tikrojo Dievo 
pažinimą, didžiavosi su savo tikėjimu prieš pagonis, paskendusius 
stabmeldystėje. Pranašystės apie galybę Mesijo, gimsiančio iš 
žydų tautos, dar labiau pakėlė juos jų pačių akyse ir didino jų 
augštą apie save manymą. 


Žydų valstybės likimas. 


Žydai tečiau nevisuomet buvo ištikimi Dievo įstatymo pil- 
dytojai.  Nekartą atsitikdavo, kad, užmiršę savo apžadus, vieny- 
davosi su pagonių tautomis, prisimdavo jų dievus ir gyvendavo | 

Padonių papročiu. Tada ir Dievas apleisdavo išrinktąją savo 
tautą ir atiduodavo ją valdžiai tų pačių pagonių tautų, su kuriomis 
žydai draugaudavo. Bet kada pagonių suspauti žydai grįždavo 
prie savo Viešpaties Dievo, budavo jo išgelbiami iš pagonių ver- 
gystės, į kurią buvo pasidavę. Tasai žydų sviravimas nuo Vieš- 
paties Dievo prie pagonių dievų ir vėl atgal regimas visu tuo 
laiku, kol žydai turėjo savo nepriklausomą nei nuo ko valstybę. 
Galutinai Dievas, bausdamas žydus už sandaro nepildymą, at- 

i(ntė galingus Babilonijos karalius, kurie sugriovė: žydų valstybę, 
sudegino Jerozolimą ir išvedė žydus į Babilono nelaisvę. Daugelis 
žydų išsiblaškė tuomet ir po kitus kraštus. Gyvendami svetur, 
jie nuo to laiko ėmė labiau versties prekyba. Ištrėmimo nelaimės 
išmokino žydus labiau branginti savo tikėjimą. Persams išgriovus 
Babilono valstybę, jų karalius Kyras leidė žydams sugrįžti į savo 
kraštą (563) Žydai atsistatė Jerozolimos bažnyčią, užsivedė 
Mozės įstatytas aukas ir jau niekuomet nebesugrįžo prie pagonių 
dievų garbinimo. Senobiškos betgi savo karalystės galybės žydai 
nebeatgavo. Jų pašonėje išaugo tvirtos persų, paskui. graikų ir 
romėnų valstybės, prieš kurias žydai turėjo lenkties. 

Persų karalystę užkariavo Aleksandras Makedonietis. Jo įpėdiniams 
pasidalinus užkariautomis žemėmis, del Palestynos varžėsi Aigipto valdovai 
Ptolomiejai su Syrijos valdovais Seleucidais. Ptolomiejus I Lagis išvedė apie 
100 000 žydų Aigiptan. Daugelis jų apsigyveno Aleksandrijoje. Po svetimus 
kraštus pasklydę, žydai priėmė graikų kalbą, laikėsi tečiau Mozės įstato. Kuo- 
met Palestyna galutinai atiteko Seleucidams, jie mėgino primesti žydų tautai 
graikų tikėjimą, papročius ir kalbą. Vadovaujant makabiejams (Hasmonie- 
jams), žydai atkovojo sau nepriklausomybę (167-—63), bet savytarpės kovos 
tarp Hasmoniejų davė progos romėnams įsikišti į Palestynoš reikalus.  Pom- 
piejus užėmė Jerozolimą, žydai turėjo pripažinti Romos valdžią. Prašalinus 
paskutinį Hasmoniejų, Jerozolimos sostas atiteko idumiejiečiui Herodui (40—3). 2 
išsipildė Jokubo pranaš vimas. Karališkoji valdžia tapo iš Judos giminės at- 
imta, turėjo užgimti žadėtasis Mesijas. 


Nebeturėdami politiškos galybės, tuo labiaus žydai laikėsi 
Mozės įstato, kuriuo didžiavosi, kaipo ypatingu Dievo išrinkimo 
ženklu, tuo karščiaus laukė ateinant Mesijo. Tame laukime buvo 
visa jų viltis ir pasiraminimas nelaimėse. Nuo to laiko daugumas 
žydų kitaip pradėjo suprasti pranašystes apie Mesiją. Pradėjo jie 
laukti ne Išganytojo, atvaduosiančio žmones iš nuodėmių ir su- 


vienysiančio su Dievu, bet galingo žemės karaliaus, kurs išluo- 
suosiąs žydus iš po pagonių valdžios, atnaujinsiąs žydų karalystės 
senobišką garbę ir praplėsiąs jų viešpatavimą ant kitų tautų. Žydai 
savo puikybėje ir apjakime nebenorėjo to suprasti, kad pranašai, 
rašydami apie amžiną Mesijo viešpatavimą, norėjo išreikšti naujo 
tikėjimo įstatymą ir dvasišką to tikėjimo viešpatavimą ant visų 
pasaulio tautų. Todėl kada Jezus Kristus užgimė ne galingu 
karaliumi, bet menku berneliu ir kad paskui leidė save užmušti 
del žmonių nuodėmių, žydai, regėdami jo silpnybę ir nužeminimą, 
nepripažino jo žadėtuoju Mesija ir nepriėmė jo mokslo. 


Žydų sektos. 


Kovojant su svetima įtaka Makabiejų laikais susidarė Palestynoje tarp 
žydų kelios partijos. Sadukiejai, žmonės daugiausiai iš turtingojo luomo, 
buvo tai ano laiko liberalai.  Neatsižadėdami Mozės įstato, stengėsi jį, kiek 
galima, palengvinti, taikinosi prie graikų kulturos, doros srityje linko prie 
epikuriejų mokslo, patąikaujančio žmogaus geiduliams.  Priešingoji partija 
Buvo pariziejų. Buvo tai svetimos įtakos priešininkai, žydų nacionalistai 
— patriotai, griežti įstatymo sergėtojai, kurie stengėsi jį papildyti įvairiais pa- 
aiškinimais. Kadangi liaudis, sugrįžusioji iš Babilono nelaisvės, nebesuprato 
senoviškos hebraiškos kalbos, tai pariziejai, kaipo įstatymo aiškintojai, įgijo 
didelės įtakos.  Beaiškindami pridėjo daug naujų įsakymų, žiurėdami smulk- 
menų, tormos, užmiršo įstatymo dvasią. Daugelis jų tapo rigoristais veid- 
mainiais ir teisingai užsipelnijo Kristaus papeikimą. 


Jezus Kristus, pasaulio Atpirkėjas. 


Kristaus gyvenimas. 


Prisiartino laikas, seniai nupuolusios žmonijos laukiamas. 
Dievas išklausė Senojo Įstatymo teisingųjų maldavimo, kad dangus 
nuleistu rasą ant žemės, ištroškusios teisybės. Jezus Kristus, 
Dievo sunus, prisiėmė iš Švenčiausios Marijos žmogaus kuną ir 
užgimė Betliejos miestelyje. 


Krikščionių ėra. i 

Romėnai metus skaitė nuo Romos miesto įkurimo (753 prieš Kristų). 
Apie 525 m. po Kristaus vienuolis Dionyzius Mažasis nustatė Kristaus gimimo 
metus ir įvedė paprotį metus skaityti nuo Kristaus gimimo. Tas paprotis 
paskui buvo priimtas ir kituose krikščionių kraštuose ir dabar visuotinai jo 
laikomasi. Dionyzius apskaitė, kad Kristus gimės 754 metais nuo Romos 


Leg B 
r. 
mo, bet tas aspskaitymas pasirodė nėsąs visiškai griežtas. Kristaus tik- 
gimimo metai turi buti ankstybesni 4—6 metais. Dauguma istorikų lai- 


4 kosi nuomonės, kad Kristus yra gimęs 748—749 metais po Romos įkurimo. 


Sukakes 30 metų Jezus išsirinko dvyliką apaštalų ir jų draugy- 
ie vaikščiojo po žydų žemę, mokydamas žmones ir dary- 
imas stebuklus. Maloniai kvietė jisai prie savęs visus, turtin- 
tuosius ir pavargėlius, teisuosius ir nusidėjelius, nė vieno nuo 
ves neatstumdamas. Ėjo paskui jį didžiausios minios, gaudyte 
audydamos jo žodžius, pilnus dieviškos išminties. Nešė taipo-gi 
ui jį ligonis, ir jie atgaudavo sveikatą. Jezus sakėsi 


į miaus duotąjį apreiškimą, praplatino tiktai jį, apskelbdamas kai- 
irias naujas tikėjimo tiesas ir priesakus, ligšiol visai nežinomus 
užmirštus žmonijos. Jais padėtas pamatas naujai tvarkai 


staus mokslas. 


 Pagonys dėl garbinimo garbino savo dievus ir šaukėsi jų 
pagalbos, darė tai tečiau tiktai išsiprašymui padėjimo žemės rei- 
kaluose arba apsigynimui nuo kokios nelaimės. Dėl tikėjimo 
ikėjo jie žmogaus dvasią esanti nemirštoma, bet mažai ką testi 
rato apie amžinąjį žmogaus prilikimą ir mažai tesirupino savo 
ėlos išganymu. Jezus apskelbė, kad didžiausia žmogaus už- 
uotis tai sielos išganymas ir amžinos laimės užsipelnymas. 
ieškoleite, sake jisai, pirmiaus Dievo karalystės ir jo teisybės !. 
14 pūdės žmogui, nors visų pasaulį nusipelnytu, 0 pats save pras 
Klytų ?). Nebijokite tu, kurie užmuša kuną, 0 dušios negali už- 
itšli, bet labiau bijokite to, lkurs gali ir dušią ir kuną pražudyti 
ūgūreš). Taip mokydamas, Jezus padarė aiškų skirtą tarp žmo- 
aus kuno ir dvasios reikalų ir tuos paskutiniuosius pastatė pir- 
oje vietoje. 

Pagonys jieškojo gyvenimo laimės žemės gėrybėse. Jų nuo- 
none laimingaisiais buvo turtingieji ir galingieji, neturtėliai gi ir 
avargėliai laikomi buvo nelaimingiausiais sutvėrimais. Jezaus 


2) Mat. VI,33: ?) Luk, IX, 25. 3) Mat.. X, 28, 


da Liss 


Kristaus įstatamojoje karalystėje viskas turi buti atžagariai.  Va- 
dina jisai palaimintais neturtėlius dvasioje, romius, tuos, kurie 
kenčia persekiojimą del teisybės, kurie alksta ir trokšta teisybės. 

Prieš Kristaus atėjimą žmonija dalijosi į du skyriu: vieni 
buvo galingi ir jiems priderėjo valdžia ir visos žemės gėrybės, 
kiti buvo silpni, ir tie buvo pirmųjų vergais. Jezus Kristus ap- 
skelbė visų žmonių lygybę Dievo akyse. Mokė jisai, jog prieš 
Dievą nėra nė ponų, nė vergų. ,„„Aas išsiaugštinu, bus nužemintas, 
o kūs nusižemina, bus išungštintas“* J. Liepė mylėti savo artimą 
kaipo patį save. Tasai meilės prisakymas, mažai žinomas pa- 
gonims, o ir žydų tankiai apleidžiamas, apima visus žmones, nė 
vieno neišskirdamas. 

Jezus Kristus atitaisė moterystės sąryšį, atleistą žydų ir dar 
labiaus pagonių. „Mozė dėl užkietėjimo jusu širdies pavelijo jums 
alleisti jusu moteris, bet pradžioje nebuvo tip“). Pagal Kristaus 
mokslą vienas vyras tegali jungties su viena moterimi ir tai visam 
amžiui. Taip moteris, kuri pirma buvo vyro tarnaitė, tapo greta 
jo pastatyta, kaipo jam lygi. Tuo buvo geriausiai sutvarkyti san- 
tykiai šeimynoje, nuo geros gi tvarkos šeimynoje prideri visuo- 
menės gerovė. 

Jezaus mokslas, skelbiąs visų žmonių lygybę, įsakąs artimą 
mylėti ir valdyti blogus geidulius, šalino nelaimių priežastis, pa- 
gerino sunkų neturtėlių likimą ir visus žmones jungė į vieną 
brolių draugiją. Taisydamas pačius žmones, Kristaus mokslas 
tuo gydė visas žmonijos žaizdas ir doros nukrypimus. 

Jezus Kristus ne tiktai žodžiais apsakinėjo savo mokslą, bet 
ir darbais ji patvirtino. Savo gyvenimu parodė pavyzdį didžiausios 
romybės, kantrybės, neturto ir nusileidimo. Budamas dangaus 
karalius, nužengė žemėn ne viešpatautu ant žmonių, bet jiems 
tarnautu.  Prisiėmė ant savęs žmonių kalčias ir už juos aukavo 
savo nuopelnus ir kančias ir gyvybę atidavė. 

Jezus Kristus atėjo apšviestu ir išganytu visų žmonių. Senasis 
"Įstatymas, teduotas vieniems žydams, turėjo užleisti vietą Naujajam, 
- paskirtam visoms pasaulio tautoms. Todėl žydų vyresnybė, ypa- 

tingai-gi pariziejai, su paniekinimu žiurintys į pagonis, pasidarė 


1) Mat. XXIII, 12. 2) Mat. XIX, S. 


— An 


didžiausiais Jezaus mokslo priešininkais. Į rankas tų savo prieši- | 
ninkų ir atsidavė Jezus, kada atėjo jo kančios valanda. Žydų 
yresnybė, sugavusi Išganytoją, išniekino jį, išjuokė, smarkiai nu- 
plakdino, erškėčiais apkarunavodino ir prie kryžiaus prikaldino. 
Jezus Kristus, mirdamas ant kryžiaus dėl žmonių nuodėmių, atsi- 
lygino Dievui už visus žmones ir išvadavo mus iš amžinos pra- 
pulties. š 
Kristus savo pavyzdžiu pirma eidamas, kryžiu nešinas, pra- 
mynė žmonijai naujus takus: išmokino nebijoti kančių ir nelaimių, 
kantriai jas nešti, įdiegė į žmonių širdis norą dirbti 'ir kentėti 
del augštesnio tikslo, davė krikščionims drąsos ligšio! negirdėtos. 
Pasaulis atgimė Kristaus kančiomis. 

SENOBINIAI AMŽIAI 


Pirmoji Dalis. 
Nuo katalikų bažnyčios įstatymo lig Konstantino Didžiojo. 
(80—515 m.) 

Kristaus mokslo plėtimasis tarp žydų 


Bažnyčios pradžia. 

Garsinti savo mokslui Jezus išsirinko apaštalus, kurie iš- 
buvo drauge su Jezumi trejus metus, matė visus jo darbus, gir-- 
dėjo jo pamokslus, pažino dievišką jo galybę ir iš visos širdies 
pamylėjo savo Mokytoją. Prieš savo į dangų įžengimą Jezus 
pasiuntė apaštalus apsakinėtu Evangelijos visoms pasaulio tau-- 
toms. Tuomet prie Kristaus tikėjimo buvo prisidėję apie 500 
žmonių Galiliejoje ir apie 120 Jerozolimoje. 

Apaštalai dar daugelio dalykų Jezaus gyvenime gerai nesu- 
prato ir buvo netvirto tikėjimo. Kad Jezus buvo sugautas, visi 
jie nusigandę apleidė savo Mokytoją, o šv. Petras net tris kartus 
įo išsigynė. Pastiprinti apaštalų tikėjimui ir jų protui apšviesti 
žadėjo Jezus atsiųsti jiems Šventąją Dvasią, Dvasią išminties ir 
drasos, kad ji mokytu juos visokios tiesos, saugotu nuo pakly-- 
dimo ir suteiktu reikalingos drąsos. 

Apaštalai po Jezaus į dangų įžengimo per dešimts dienų 
meldėsi, laukdami ateinant Šventosios Dvasios. Tada buvo didelė: 
žydų šventė Sekminės, per kurias susirinkdavo į Jerozolimą žydai: 


isos Palestynos ir aplinkinių kraštų. Kada apaštalai, del žydų 
iės užsidarę, meldėsi, išgirdo kažikokį užimą, pamatė ugnies 
vius, ant jų nusileidžiančius, ir tapo pripildyti Šventosios 
sios. Tada šv. Petras, išėjęs iš namų, pradėjo susirinkusiems 
dams apsakinėti Jezaus mokslą ir darbus, ragino daryti atgailą 
įtikėti į Kristų. Šv. Petrui apsakinėjant, visų kraštų žydai gir- 
kiekvienas jį kalbant savo kalba. Tasai stebuklas ir drąsus 
Petro apsakinėjimas taip visus pajudino, kad tą pačią dieną apie 
tukstančius žydų įtikėjo į Kristų, apsikrikštydino ir prisivienijo 
apaštalų draugijos. Taip užsimezgė katalikų bažnyčia. 
Pirmieji Jezaus mokytiniai, patys budami žydai, pradžioje 
ėsi su žydais vienybės tikėjimo dalykuose, drauge su jais 
ikščiojo melstus į Jerozolimos bažnyčią ir pildė visus kitus 
zės Įstatymo priesakus.  Susirinkdavo tiktai skyrium kurio 
brs apaštalo namuose „duonos laužytu“, tai yra, Mišių klausytu 
priimtu Švenčiausiojo Sakramento. 


rsekiojimas. 
, Apaštalų apsakinėjimas ir stebuklai, Jezaus vardu daromi, 
traukė greitai prie naujo mokslo daugybę žydų. Jerozolimoje 
ikščionių skaičius padidėjo iki 5000 žmonių. Atsirado krikš- 
onių draugijų ir kituose Palestynos miestose. Žydų vyresnybė, 
atydama taip umai augant krikščionių skaičių, uždraudė apaš- 
lams apsakinėti Jezaus mokslą. Bet apaštalai nepaklausė to 
ždraudimo, atsakydami, jog negalį neapsakinėti to, ką patys yra 
gėję ir girdėję. Labiau reikią klausyti Dievo, negu žmonių. 
ieko nepadedant nė draudimui, nė plakimui apaštalų, žydų vy- 
snybė ėmė stačiai persekioti Jezaus mokytinius. Šv. Steponas 
iakonas pirmas praliejo del tikėjimo kraują. Žydai, grieždami 
antimis, išvilko jį iš miesto ir užmušė akmenimis. 

Daug krikščionių išbėgiojo iš Jerozolimos į Samariją, Finikiją, 
ntiochiją, Kiprą, nešdami ten Kristaus mokslą. 


Itingas pariziejus, gimimu iš Kilijos miesto Tarso. Saulius Jerozolimoje 
udė ir sodino į kalėjimą Jezaus mokytinius ir išgirdęs, kad daug to mokslo 
Pažintojų atsiradę Damaske, dideliame Syrijos mieste, išsiprašė nuo vyres- 
bės įgaliojimą suimti jiems ir į Jerozolimą pristatyti. Kada Saulius, pilnas 


Tarp krikščionių persekiotojų smarkus buvo Saulius, mokytas ir. 


EA M 


itužimo ant krikščionių, keliavo į Damaską, netoli to miesto apšvietė jį švie- 
sybė iš dangaus.  Nutrenktas nuo arklio ir ant žemės parpuolęs, pamatė 
Saulius danguje stoviritį Jezų Kristų ir išgirdo balsą: „Sauliau, Sauliau, kodel 
mane persekioji“?  Saulio draugai matė šviesybę ir balsą girdėjo, bet žodžių 
nesuprato. Suimtas Dievo baimės, atsikėlė Saulius nuo žemės aklas ir prašė 
draugų nuvesti jį į Damaską, kame, pažinęs nuo Jezaus mokinio Ananijo 
krikščionių mokslą, buvo apkrikštytas, ir tuojau sugrįžo jam akių šviesa. Nuo 
to laiko Saulius, paskui pramintas Pauliu, iš smarkaus krikščionių persekiotojo 
pasidarė didžiausis jo platintojas. 

Daug blogo prityrė Palestynos krikščionys nuo karaliaus 
Herodo Agripos, kurs nužudė šv. Jokubą Vyresniąjį, paskui su- 
gavo ir uždarė kalėjime šv. Petrą ir po švenčių ketino jį nukirs- 
dinti. Visa bažnyčia meldėsi už vyriausiojo apaštalo išliuosavimą. 
Ir tikrai naktį prieš pat nukirtimą atsiuntė Dievas angelą jo išgel- 
bėtu. Pančiai nukrito nuo šv. Petro rankų ir kojų, geležinės durys 
pačios atsidarė, ir šv. Petras, angelo vedamas, išėjo iš kalėjimo. 
Vengdamas naujo persekiojimo, nebepaliko žydų žemėje ir pasi- 
traukė į tolimesnius kraštus apsakinėtu Evangelijos. 
Krikščionys iš pagonių. 

Šv. Petras pirmas priėmė į krikščionių draugiją Romos šim- 
tininką Kornelių, ir žydai labai stebėjosi, kad ir pagonys gauna 
Šventąją Dvasią. Paskui ir daugiau pagonių įėjo į Kristaus baž- 
nyčią. Didesnė krikščionių draugija iš pagonių susidarė Antio- 
chijoje, kame Kristaus mokiniai pirmą kartą imta vadinti krikščio- 
nimis. Kilo klausimas, ar krikščionys iš pagonių turi laikyties 
Senojo Įstato apeigų. Jerozolimos ir visos Palestynos krikščionys, 
kurie buvo iš žydų, tvirtai jų laikėsi. Daug liuosesni nuo jų 
buvo žydai, svetur gyvenantys. Antiochijoje žydai krikščionys 
draugavo su krikščionimis iš pagonių. Bet atvykstantieji Antio- 
chijon iš Jerozolimos uolesnieji krikščionys iš pariziejų norėjo 
primesti krikščionims iš pagonių Senojo Įstato apeigas. Delei to 
kilo didelis nesutikimas. Paulius ir Barnaba, kurie daug buvo 
pasidarbavę, beplatirdami- Kristaus mokslą Antiochijoje, nutarė 
del žydų apeigų klausimo kreipties Jerozolimon į apaštalus 
(šv. Petrą, šv. Jokubą Jaunaji, šv. Joną). Apaštalų susirinkimas 
(apie 50 m.) nutarė, kad krikščionys iš pagonių neturi priedermės 
laikyties Senojo Įstatymo apeigų. Apie krikščionis iš žydų nieko 
nepasakyta. Palestynoje visi krikščionys iš žydų jų laikėsi, nes 

asis Įstatymas buvo Palestynos krašto religija. Bet iš to pa-- 
io kilo pavojus, kad uolesnieji žydai stengsis primesti visiems 
ščionims Senojo Įstatymo apeigas.  Pagalios šv. Paulius ir 
Petras pripažino, kad ir krikščionims iš žydų nėra reikalo: 
ties Senojo Įstatymo apeigų. Taip krikščionių bažnyčia ga- 
inai atsiskyrė nuo žydų sinagogos, nors ginčai del to dalyko: 
ilgai buvo vedami. 


zolimos išgriovimas. 

Nors nemažas žydų skaičius įtikėjo į Jezų Kristų, bet gi di- 
as tautos priešingas buvo jo mokslui. Žydai vis tebelaukė 
ingo Mesijo, kurs išgelbėsiąs juos iš po romėnų valdžios, ir 
pkentė krikščionių, laikydami juos niekintojais Mozės įsta- 
o ir savo tautos priešininkais. Tuo tarpu Romos pastaty- 
ji Jerozolimoje viršininkai kaip įmanydami spaudė ir plėšė Pa-- 
tynos gyventojus, pavestus jų valdymui. Žydams pritruko. 
ntrybės. Atsirado tarp jų drąsių vadovų ir, prasiminę mesijais,. 
kėlė visą tautą prieš romėnų viešpatavimą (66 m.). Ginkluoti 
dai stojo į kovą del savo tėvynės liuosybės ir pradžioje turėjo 
sisekimo. Bet paskui romėnų vadas Vespazianas sumušė žy-- 
S ir apgulė juos Jerozolimoje. Iš visų pusių romėnų apsiausti,. 
dai pradėjo kentėti badą. Mieste kilo nesutikimai ir sumišimai. 
galios Vespazianėo sunus Titas įsilaužė į Jerozolimą, išžudė 
ventojus, patį miestą su bažnyčia išgriovė ir sudegino (70).. 
kusieji gyvi gyventojai buvo parduoti į nelaisvę ir išvesti į sve- 
us kraštus. Taip žydų tauta susilaukė užpelnytos bausmės 
baisią nedorybę nužudymo Mesijo, ypatingai sau žadėto.. 
btekus Jerozolimos bažnyčios, ir žydams pasklydus po visą 
Saulį, pasibaigė aukos ir kitos Mozės įstatymo apeigos. Krikš- 
nys galutinai nusikratė žydiškumo žymės. Katalikų bažnyčia. 
sidarė visuotina, paskirta visoms pasaulio tautoms. 


Kristaus mokslo plėtimasis tarp pagonių prie 
apaštalų gyvos galvos. 
ėtimosi budas. 
Mažas Apaštalų ir jų mokinių burelis išsiskyrstė į visas 
is garsinti navio tikėjimo. Beveik visi jie buvo menki Galiliejos. | 

ranklpeniai, neturėjo nė didelio pasaulinio mokslo, nė turtų, nė 
valdžios, nė kitų prievartos įrankių. Rodėsi visiškai nepadoru, 
kad visas pasaulis priimtu jų apsakinėjamąjį tikėjimą. 


Pradėdami taip didelį darbą, apaštalai tikėjosi ne savo žmo- 
giškoms pajiegoms, bet žodžiams to, kuris juos pasiuntė taryda- 
mas: „šitai aš esmi su jumis per visas dienas iki pasaulio pabaigos“ !). 
Jezus padrutino jų apsakinėjimą savo galybės ženklais. Apaštalai 
taip-pat, kaip jų Mokytojas, stebuklingai gydė ligonis ir 
kitus stebuklus darė. Bet ir be stebuklų gana buvo pamatyti 
„arba išgirsti apaštalus apsakinėjant, kad įsitikinti, jog tiesa 
ženkli jų žodžiuose. Apsakinėjo jie tai, ką patys savo aki- 
mis buvo matę. Nejieškojo nė pelno, nė žmonių garbės, tiktai 
jų išganymo. Patvirtinti savo apsakinėjimui nesigailėjo gyvybės 
atiduoti ir savo kraujo pralieti.  Garsino jie šventą ir augštą 
mokslą, taip augštą, kad ir mokyčiausieji turėjo prieš jį nusilenkti, 
ir drauge taip visiems pasiekiamą, kad ir prasčiausieji žmoneliai 
galėjo jį suprasti. Tokio mokslo nepramano žmonių išmintis, 
patsai jo augštumas ir šventumas rodo dievišką jo pradžią. Tokie 
apaštalai tegalėjo permainyti pasaulį. 


Daug daiktų palengvino apaštalams Evangeliją garsinti. Be- 
veik visos tada žinomos žemės buvo valdžioje Romos ciesoriaus. 
Gerai įtaisyti keliai vienijo tolymiausius Romos ciesorystės kraštus, 
jos priklausantys žmonės galėjo lengvai keliauti iš vieno krašto 
į kitą. Lotynų kalba, kaipo valstybės kalba, ir graikų kalba, kaipo 
mokslo ir rašto kalba, buvo suprantami visoje ciesorystėje. Dau- 
gumas pagonių matė savo tikėjimo niekingumą ir troško geres- 
niojo. Krikščionių tikėjimas davė išaiškinimą mokytiems pagonims, 
kam žmogus aint žemės gyvena, ramino neturtėlius ir vergus, Ža- 
dėdamas aname gyvenime užmokestį už šio gyvenimo vargus, 
Apaštalams lengva buvo atlikti keliones po svetimus kraštus, dėlto 
kad didesniuosiuose Romos ciesorystės miestuose gyveno daug 
žydų, užsiimančių prekyba. Pas juos, kaipo savo tautiečius, at- 
rasdavo apaštalai priėmimą, nuo jų taipogi pradėdavo Evangelijos 
apsakinėjimą. 


1) Mat. XXVIII, 20. 

Šv. Paulius. 


Kuo plačiausiai paskleidė Kristaus mokslo garsą šv. Paulius 

M žinias: Kaip pirma, prieš savo atvirtimą, smarkus buvo to 

mokslo persekiotojas, taip paskui pasidarė karštas jo platintojas. 

- Antroje gromatoje į Korintiečius taip rašo patsai apie savo vargus 

ir darbavimąsi: „Tris sykius buvau rykštėmis plaktas, sykį 

akmenimis muštas, tris kartus laivo sudužimą iškentėjau, 

naktį ir dieną buvau juros gilumoje; darbe ir rupestyje, 

daugelyje budėjime, alkyje ir troškime, daugelyje pas- 
nikų, šaltyje ir nuogume“ |). 


Garsindamas Evangeliją, šv. Paulius atliko tris dideles ke- 

. "liones per Mažosios Azijos ir Graikijos miestus, atvedė juose 

prie Kristaus daug žydų ir pagonių ir sutaisė iš jų krikščionių 

draugijas arba bažnyčias. Garsiausios iš jų buvo Korinte, Efeze, 

Milete, Kipro saloje. Šv. Pauliaus darbavimasis tarp pagonių la- 

bai netiko žydams.  Neapkentė jie pagonių apaštalo ir laikė jį 

savo tautos priešininku. Jau šv. Pauliaus kelionėje per Graikiją 

' skundė jie jį Romos viršininkui už naujo mokslo platinimą. At- 

| vykus šv. Pauliui į Jerozolimą, butu jį tikrai užmušę, kad nebutu 

jo išgelbėję iš žydų rankų Romos kareiviai. Suimtas kareivių ir 

atiduotas Romos vyresnybei, šv. Paulius išbuvo dvejus metus 

kalėjime Palestynos Cezarėjoje pas Romos viršininką Peliksą. 

Kada Pelikso įpėdinis Festus ketino šv. Paulių išduoti žydams, 

šv. Paulius atsišaukė į ciesoriaus teismą, todėl tapo išsiųstas 

Romon. Romoje išbuvo kalėjime taip-pat dvejus metus, moky- 

damas aplankančius jį žydus ir pagonis. Išleistas iš kalėjimo, 

dar kartą aplankė Graikijos bažnyčias.  Viešpataujant Neronui 

/ buvo nukirstas dėl tikėjimo drauge su šv. Petru apaštalu (67 
“ metais). 


Šv. Petras 


apaštalas po Jezaus į dangų įžengimo veikė daugiausiai Jerozo- 
limoje, kame įsteigė bažnyčią.  Apsakinėjo Evangėliją ir kitur 
žydų žemėje ir šalutiniuose kraštuose.  Kaikurį laiką darbavosi 

Syrijos mieste Antiochijoje. Žydų karaliui Herodui Agripai smar- 
kiai persekiojant krikščionis, šv. Petras pasitraukė iš Palestynos, 
„ ir Antiochijos vyskupu pastatęs į savo vietą Evodijų, nuplaukė į 
Romą. Tenai pačioje pagonystės versmėje sutaisė krikščionių 
draugiją ir, kaipo vyskupas, valdė ja, lankydamas drauge ir kitus 
kraštus. Nuo šv. Leono I papos žodžių Roma, kuri ligšiol pri- 
imdavo visų tautų burtus, tapo visų tautų tiesos mokytoja. 
Romos vyskupai, kaipo šv. Petro įpėdiniai, įgijo augščiausiąją 
valdžią visoje bažnyčioje. Iš Romos šv. Petro pasiųsti apsakinė- 
tojai praplatino krikščionių tikėjimą po visą Italiją. Šv. Petro 
mokinys šv. Morkus įkurė krikščionių bažnyčią Aleksandrijoje, 
dideliame Aigipto mieste. Šv. Petras buvo nužudytas Romoje 
„apie 67 metus drauge su „šv. Pauliu. 

Antrajame amžiuje katalikų bažnyčioje visuotinai tikėta, kad šv. Petras 
gyveno Romoje ir tenai pabaigė savo gyvenimą kankintiniu. Tą visuotiną 
įsitikinimą patvirtiną antrojo ir net pirmojo amžiaus rašytojai (Klemensas 
Romėnas, Antiochijos vyskupas Ignacius, Tertulionas, Ireniejus). Jokia kita 
bažnyčia, išskiriant Romos, nesisavinia sau garbės, kad joje butu miręs 
šv. Petras.  Negalimas daiktas, kad apie tokį svarbų atsitikimą, kaip vyriau- 
siojo apaštalo mirtis, nebutu palikę žinių. Todėl belieka pripažinti, kad 
šv. Petras mirė Romoje. 


Šv. Jonas 

. apaštalas gyveno Efeze ir valdė Mažosios Azijos bažnyčias. Apie 
95 m. Domiciano ciesoriaus buvo atvežtas Roman ir įmestas 
į verdančio aliejaus katilą. Išlikęs gyvas -buvo išsiųstas į Patmo 
salą. Po Domiciano mirties (06) sugrįžo į Efezą ir tenai parašė 
savo Evangėliją.: - 


Šv. Jokubas Jaunasis 


buvo Jerozolimos vyskupu. Vedė labai griežtą gyvenimą, turėjo 
labai didelę įtaką pas žydus. Nužudytas 62 m. 


Kiti apaštalai. 

Kitų apaštalų darbavimasis mažai težinomas.  Apsakinėjo 
jie Evangeliją daugiausiai rytų šalyse: Arabijoje, Syrijoje, Etijopi- 
joje, Indijoje, Skytuose, Partuose. Visus juos bažnyčia garbina 
kaipo kankinius. 

Nors trumpa ta apaštalų darbavimosi apžvalga rodo, kaip 
umai išsiplėtė Kristaus mokslas. Dar prie gyvos apaštalų galvos 
krikščionių draugijos atsirado ne tiktai didžiuosiuose Romos val- 
stybės miestuose, bet ir pas tautas, gyvenančias už Romos cie- 
sorystės sienų.  Apaštalams apsakinėjant, įtikėjo į Kristų buriai 
pagonių visokio stovio, amžiaus ir pašaukimo: ne tiktai vergų ir 
žmonių vargdienių, bet ir didikų, ir mokytų vyrų. Iš šv. Pauliaus 
apaštalo gromatos į Pilypėnus (IV. 22) matyti, kad krikščionių 
tikėjimas turėjo jau savo išpažintojų ciesoriaus rumuose. 


Šventosios knygos. 


Kristus nesurašė savo mokslo į knygas. Plėtėsi jisai gyvu 
apaštalų apsakinėjimu. Daug buvo krikščionių, norinčių turėti 
aprašytą Jezaus gyvenimą. Kai-kuriė apaštalai ir jų mokiniai iš- 
pildė tą jų troškimą, į raštus sudėdami daugumą tų daiktų, kurių 
ligšio! bažnyčia žodžiu mokė. Taip atsirado Šventasis Naujojo 
Įstatymo Raštas. 

Tarp Naujojo Įstatymo Šventojo Rašto knygų pirma vieta 
prideri Evangelijoms. Yra jų keturios. Parašė jas ypatos, kurios 
arba pačios matė Jezaus darbus ir girdėjo jo pamokslus, kaip 
šitai šv. Matas ir šv. Jonas, arba žinojo apie tai iš apaštalų ir 
kitų ypatų, mačiusiųjų Jezaus gyvenimą, kaip šitai šv. Morkus 
aprašė tai, ką buvo girdėjęs nuo šv. Petro, ir šv. Lukas nuo šv. 
Marijos Panos ir šv. Pauliaus. Šv. Morkaus ir šv. Luko Evangeliji 
vadinasi kartais Evangelijom šv. Petro ir šv. Pauliaus. 

Evangelistai savo Evangelijose apsakinėja atsitikimus, ži- 
nomus visoje žydų žemėje, aprašo Kristaus stebuklus, padarytus 
akyvaizdoje daugybės žmonių, dažnai didžiausių Jezaus priešininkų. 
Evangelijose užrašytas mokslas, kurį Jezus garsino, kaip patsai 
sako, neslapčia, bet atvirai, bažnyčioje ir susirinkime. Todel 
evangelistai, kad ir butu norėję, nebutu galėję įdėti į Evangelijas 
to, kas neteisinga, delto kad tuojau daugybė žmonių, žinančių, 
tuos pačius atsitikimus, butu pamatę netiesą ir išrodę ją, 0 to 
padaryti niekas nedrįso. 

Evangelijos buvo skaitomos pirmųjų krikščionių susirinki- 
muose ir, kaipo švenčiausios knygos, labai branginamos. Niekas 

nedrįso mainyti jose nors vieną žodį. Todel užsiliko jos lig 
musų laiko be atmainos, nepagadintos. Ponašiai branginta ir 
kitos šventosios knygos. 


Šv. Lyikas parašė dar, prašant nežinomam mums Teofiliui 
atskirą „Apaštalų darbų“ knygą. Prasideda ji Jezaus Kristaus į 
dangų įžengimu, baigiasi gi šv. Pauliaus kalėjimu Romoje. Kuo 
plačiausiai aprašyti šv. Pauliaus apaštalo darbai, gerai žinomi šv. 
Lukui. : 

Šv. Paulius, įstatęs įvairiuose kraštuose bažnyčių, rašė į jas 
gromatų, kuriose |aiškin  kai-kuriuos tikėjimo dalykus, baudė 
klystančius krikščionis ir davė jiems pamokinimų. 

"Užsiliko keturiolika šv. Pauliaus gromatų: viena į romėnus, dvi į ko- 
rintiečius, viena į galatus, viena į efeziečius, viena į pilypėnus, viena į kolo- 
sėnus, dvi į tesalonikiečius, dvi į Timotiejų, šv. Pauliaus mokinį, viena į Titą 
viena į Filemoną ir viena į žydus. 


Iš kitų apaštalų raštų užsiliko šv. Jokubo apaštalo gromata; 
dvi šv. Petro apaštalo gromati, trys šv. Jono apaštalo gromatos 
ir šv. Judo apaštalo gromata. Šv. Jonas apaštalas parašė dar 
Apreiškimą apie busiantį bažnyčios likimą. Visus tuos raštus 
bažnyčia pripažino šventais, įkvėptais Šventosios Dvasios. 


Krikščionių tikėjimo persekiojimas Romos 
valstybėje. 


Persekiojimo priežastys. 

Krikščionių tikėjimo, atnešto iš žydų žemės ir žydų dau- 
giausiai platinamo, pagonys pradžioje neskyrė nuo žydų tikėjimo. 
O kadangi Romos valstybės įstatai negynė žydams, kaip ir kitoms 
užkariautoms tautoms išpažinti savo tikėjimą, todel tą liuosybe 
naudojosi ir krikščionys. Kartą žydams apskundus šv. Paulių 
už naujo tikėjimo platinimą, Romos viršininkas nerado tame da- 
lyke nieko blogo ir pavarė juos iš teismo. 

Umas krikščionių mokslo plėtimasis turėjo netrukus at- 
kreipti į jo išpažintojus Romos vyriausybės akis. Žydai, be per- 

stojo skųsdami krikščionis, pagalios įtikino valstybės vyriausybę, 
kad krikščionys yra išpažintojai naujo tikėjimo, visai atskiro nuo 
žydų. Romos įstatai skaudžiai gynė naujų tikėjimų įvedimą be 
valstybės vyriausybės leidimo. Todėl nuo to laiko, kaip tiktai 
įsitikinta, kad krikščionys yra naujo tikėjimo išpažintojais, pra- 
sidėjo jų persekiojimas Romos valstybėje. 


Buvo dar ir kitų krikščionių tikėjimo persekiojimo priežasčių. 
Skelbė jisai mokslą, visai priešingą pagonių nuomonėms, papro- 
čiams ir visam gyvenimui. Pirmais ir didžiausiais krikščionių 
priešininkais pasidarė Romos ciesoriai, kurie pagonių draugijoje 
buvo prisisavinę valdžią ant žmonių dvasios ir kuno. Ciesorius 
laikė save dievu, jo pagarbinimui deginta aukos, jo valia laikyta 
šventa. Krikščionys, kurie tepripažino vieną Dievą, negalėjo cie- 
soriui deginti aukų ir atidavinėti dieviškos . garbės. Krikščionių 
tikėjimas del liepimo liepė klausyti valstybės vyresnybės šio pa- 
saulio daiktuose, bet drauge mokė, kad augščiaus už ciesoriaus 
valią stovi Dievo priesakai, ir nė pačiam ciesoriui nepripažino 
valdžios tikėjimo dalykuose. Todėl krikščionys apšaukta maiš- 
tininkais, ciesoriaus ir valstybės priešininkais. 


Patsai krikščionių gyvenimas badė pagonims akis ir kėlė 
prieš juos tamsių minių neapykantą. Ar tai linksmindavosi pagonys 
cirke, žiurėdami, kaip žvėrys ir žmonės drasko kits kitą, ar tai 
švęsdavo kokio dievo šventę, dažnai jungiamą su biauriausia pa- 
leistuvyste, niekur tarp susirinkusiųjų nebuvo matyti krikščionių. 
Toksai krikščionių šalinimasis nuo pagonių draugystės ir jų neti- 
kusių pasilinksminimų pagimdė nuomonę, kad krikščionys esą 
visokios linksmybės priešininkai ir neapkenčią žmonių giminės. 
Todel kad atsitikdavo kokia vieša nelaimė, ar tai svetimtaučiai 
pergalėdavo Romos kariumėnę, ar tai upės paplusdavo ir užlie- 
davo dirvas, ar tai atsirasdavo limpančių ligų, badas, maras, visur 
kaltinami budavo krikščionys. Už jų buk tai bedievystę užrus- 
tinti dievai plaką visą valstybę. Pagalios žydai ir pagonių kuni- 
gai platino apie krikščionis visokių nebutų daiktų: buk jie gar- 
biną asilo galvą, savo naktinėse sueigose užmušą kudikius, valgą 
jų kunus ir gerią kraują, atsiduodą biauriausei paleistuvystei. 

Persekiojirnas. 

Krikščionių persekiojimas Romos valstybėje prasidėjo 64 
metais po Kristaus užgimimo. Ciesorius Neronas pirmas išleidė 
įstatus, draudžiančius krikščionių tikėjimo išpažinimą, ir nuo to 
laiko krikščionių kraujas tekėjo bemažko per tris šimtus metų. 
Kai-kurie žmoniškesnieji ciesoriai nereikalavo tų įstatų pildymo, 
bet patys įstatai nebuvo atmainyti lig 313 metų. Todel ir tiems 
žmoniškesniesiems ciesoriams viešpataujant, jokia teisė negynė 
krikščionių nuo viršininkų smarkumo ir minių neapykantos. Tuk- 
stančiai krikščionių padėjo tada savo galvas už  tikė- 
jimą, jų krauju pažlugo visų plačios Romos valstybės kraštų žemė. 
Turėjo jie iškentėti baisiausius sopulius, kokius tiktai gali pra- 
manyti žmonių įnirtimas. Tankiausiai krikščionys budavo prie 
kryžiaus prikalami arba išmetami cirkuose žvėrims sudraskyti. Ne- 
retai tečiau reikėdavo krikščionims išturėti daug sunkesni ir il- 
gesni kankinimai. Neronas, apliejęs juos derva, uždegdavo savo 
sodnuose. Kiti ciesoriai liepdavo plakti krikščionis geležiniais 
botagais, kepinti ant lengvos ugnies, draskyti kuną lig kaulų ge- 
ležinėmis šukomis.  Kankintinių skaičius budavo taip didelis, 
kad ištuštėdavo miestai ir apylinkės. Ciesoriams rodydavosi, 
jog nebeliko nė vieno krikščionies. — To atsitikimo atmini- 
mui liepta išmušti pinigas su parašu:  „išnaikinus  krikš- 
čionių vardą“. Bet kuo smarkiaus buvo krikščionys žudomi, tuo 
labiaus augo jų skaičius, ir Tertulionas teisingai galėjo parašyti, 
jog nužudytųjų krikščionių kraujas esąs sėkla, iš kurios dar dau- 
giaus jų dygstą. | 

Kankiniai, atiduodami gyvybę dėl tikėjimo, buvo ne tiktai 
drąsiais jo išpažintojais, bet ir garsintojais. Ramumas, su kuriuo 
jie iškentėdavo didžiausius sopulius, darė didelį įspudį į pagonis. 
Atsitikdavo, kad kankinių budeliai, pametę kankinimo pabuklus, 
išpažindavo esą krikščionys ir budavo kartu su savo aukomis 
nužudyti. Kankinių drąsa, jų nebijojimas mirties rodė tvirtą jų 
įsitikimą apie savo tikėjimo teisingumą. Nenoroms pagonių gal- 
vose kildavo mintys, jog nuo Dievo turi buti tikėjimas, duodąs 
savo išpažintojams tokią stiprybę. Šventas krikščionių gyvenimas, 
jų niekinimas žemės gėrybių ir garbės dar labiaus pakeldavo 


Aa S 


krikščionis pagonių akyse. Nustota tikėti paskaloms apie biaurų 
krikščionių elgimąsi naktinėse sueigose. 


Pirmas ėmė persekioti krikščionis žiaurus tironas Neronas, norėdamas 
nuo savęs ant krikščionių mukreipti įtarimą del Romos miesto padegimo. 
Tuomet nukentėjo didelė daugybė krikščionių. 

Panašus į Neroną žiaurumu Domicianus (81—906) atkartojo krikščionių 
persekiojimą (nuo 94 m.).  Kaltinta jie bedievystėje ir svetimuose burtuose. 
Trajanas (98—117) priskaitė krikščionių tikėjimą prie uždraustų tikėjimų ir 
apskųstuosius krikščionis įsakė bausti. 


persekiojimą, bet visai jo nesustabdė. 

Padidėjo persekiojimas prie Morkaus Aureliaus (161—180). 

Dar labiau buvo persekiojami krikščionys prie Septimiaus Severo 
(193—211). 

Prie jo įpėdinių krikščionys beveik per 40 metų ramiai galėjo išpažinti 
savo tikėjimą.  Ciesorius Aleksandras Severas, geriausio budo ir norų 
žmogus, pagarboje laikė krikščionis ir Kristaus stovylą buvo pastatęs savo 
šventykloje. Krikščionių skaičius labai padidėjo, bet už tat žymiai atvėso jų 
tikėjimo karštumas. Todel kada užėjo naujas labai smarkus ir kruvinas per- 
sekiojimas prie Deciaus (249—251), daugelis krikščionių, pabugę kančių, at- 
stojo nuo tikėjimo arba už pinigus pirkosi raščiukus, jog padarę aukas die- 
vams.  Decius manė sustiprinsiąs griunančią Romos valstybę, atgaivindamas 
senovišką Romos tikybą, todel buvo pasiryžęs visai išnaikinti krikščionis ir 
vesti vėl vieną tikėjimą. Krikščionys buvo visaip kankinami, kad atsižadėtu 
savo tikėjimo 


Po trumpo, bet smarkaus persekiojimo prie Valeriono (253—260) 
krikšč onys vėl susilaukė laisvės, nei kieno nekliudomi viešai galėjo savo 
tikėjimą išpažinti, bažnyčias statyties. Krikščionių tikėjimas labai išsiplėtė. 
Prie Deokleciano (284—305) dvaro daug krikščionių buvo užėmę augštasias 
vietas. Kurstomas savo draugo Galeriaus 'Deoklecianas išleidė įsakymą 
prieš krikščionis (303). Pradžioje krikščionys buvo prašalinti iš kariuomenės, 
paskui įsakyta nugriauti jų bažnyčias, atimti jų turtus, pagalios liepta visiems 
gyventojams daryti aukas dievams, kasgi nedarė, buvo smarkiausiai bau- 
džiamas. Daug krikščionių buvo tuomet smarkiausiai kankinant nužudyta, 
daug išsiųsta į kasyklas prie sunkių darbų, išlupus jiems pirma dešiniąją akį 
ir sužeidus kairiąją koją. Tiktai Galijoje ir Britanijoje, kurios buvo Konstan- 
ciaus Chloro valdžioje, krikščionių likimas buvo geresnis, pasitenkinta sugrio- 
vimu jų bažnyčių. - 

Deokleciano įpėdiniai Galerius ir Maksiminus Daja toliau persekiojo 
krikščionis, kol jų pačių Dievas nesuklupdė. Galerius, ištiktas baisios ligos, 
prieš mirtį išleidė įsakymą (311), kuriuo suteikė krikščionims tikėjimo liuosybę, 


prašydamas, kad jie melstu jam iš savo Dievo sveikatos.  Maksiminas nusi- 
nuodijo ir mirė baisiausiuose suopuliuose. Konstanciaus Chloro sunus Kon- 
stantinas sustabdė pagalios krikščionių persekiojimą. 

Krikščionių skaičius. Krikščionių tikėjimas plėtėsi slaptu. Todėl sunku 
suvokti tikros žinios apie krikščionių skaičių pirmaisiais amžiais. Pagonių ra- 
šytojas Tacitas!) sako, kad krikščionių tikėjimas Nerono laikais papludęs Ro- 
moje kaip koksai upelis, ir buvusi nužudyta didelė jų daugybė. Antrojo 
amžiaus pradžioje paliko liudijimą apie didelį krikščionių skaičių Plinius,. 
Bitynijos krašto viršininkas. * Savo gromatoje į Trajaną ciesorių klausė jisai, 
kas reikią daryti su naujo tikėjimo išpažintojais, del to kad didelė jų daugybė: 
esanti apskųsta. Krikščionių burtais esą užsikrėtę ne tiktai miestų, bet ir 
sodžių gyventojai, ir pagonių bažnyčios mažko tuščios palikusios. Dar aiškiaus 
rašo apie didelį krikščionių tikėjimo išsiplėtimą Tertulionas. Apginimo knygoje?) 
taip jisai prakalba į pagonis: „jei norėtumėm su jumis kariauti, argi neužtektinas 
butu musų skaičius? Vakarykščiai tėsame, o visa jusų pripildėme: miestus, 
salas, susirinkimus, ciesoriaus rumus, senatą, pačias jums bažnyčias tepalikome. 
Bet ir be karo jei tokia žmonių daugybė, nuo jusų atsiskyrusi, išeitu į kokią. 
nuošalią vietą, del paties atsiskyrimo tokios gyventojų daugybės pragaištu jusų 
valstybė“. Kitame rašte3) Tertulionas sako, kad kiekviename Afrikos mieste 
didesnė gyventojų dalis esą krikščionys. Kiti antrojo amžiaus rašytojai mini 
apie krikščionis net tuose kraštuose, į kuriuos dar ne buvo įžengusi Romos 
kariumėnė. Tertulionas taip šitai rašo: „į ką kitą, jei ne į Kristų, įtikėjo viso 
pasaulio tautos? Į ką kitą tiki partai, medai, elamitai, gyventojai Mezopotamijos, 
Armenijos, Frygijos, Kapadokijos, Ponto, Azijos, Pampylijos, Aigipto, Afrikos, 
romėnai ir svetimtaučiai, gyventojai romėnams neprieinamos Britanijos, Ger- 
manijos, “kytijos ir šalių mums nežinomų“*). Tą patį dalyką patvirtina šv. 
lreniejus. Rašo jisai: „tautos, kurios skiriasi viena nuo kitos, laikosi to paties 
palikimo, ir Germanijos bažnyčios turi tokį pat tikėjimą, koki ir Ispanijos,. 
Galijos, Rytų šalių, Aigipto ir Afrikos“?). Apie vidurį trečiojo amžiaus buvo 
daromi Afrikoje ir Italijoje vyskupų susivažiavimai, kuriuose dalyvavo po ke- 
lias dešimtis vyskupų (90—60). Todel krikščionių tikėjimas tuose kraštuose 
turėjo buti labai prasiplėtęs. Jei jau antrame ir trečiame amžiuje krikščionių 
tikėjimas taip buvo išsiplėtęs, jog: jį išpažino kai-kurių miestų didesnioji gyventojų 
dalis, tai krikščionių skaičius ketvirtame amžiuje turėjo buti daug didesnis. 
Edesoje ir Armenijos karalystėje krikščionių tikėjimas buvo viešpataujantis. 
Rymo imperijoje kai-kuriuose kraštuose, kaip antai Mažojoje Azijoje, krikš- 
čionys sudarė apie pusę arba net daugumą gyventojų. Labai daug krikščionių. 
buvo žieminėje Syriojoje, Aigipte, Afrikoje, mažiau Italijoje ir Galijoje. Isto- 
rikas Euzebijus rašo“), kad Maksencius ciesorius, norėdamas prisigerinti romė- 
nams, pradžioje savo viešpatavimo rodėsi labai prilankus krikščionims. Iš to ma- 
tyti, kad Romoje ir visoje Italijoje daug gyventojų irgi buvo jau tada krikščionys. 


1) Annal. XV44.  *) Apolog. cap. 37. 3) Ad. Scapul 2. 1) Adversus. 
Judaeos. cap. VII. *) Advers. haer. I, 10,2. 6) Histor. eccles. VIII, 14. 

Milano ediktas. 


Iš ciesorių Konstantinas Didysis pirmas perėjo į krikščionių 
pusę. Permanė jisai, kad jokia galybė nebesuturės tolesnio krikš- 
«čionių tikėjimo plėtimosi, kad tas tikėjimas vis augščiaus kils ir 
pagalios nuveiks pagonystę. Konstantinas žinojo, kokį augštą 
mokslą skelbia krikščionių tikėjimas, ir suprato, kad tasai tiktai 
mokslas tegali dar suteikti tvermės griunančiai Romos valstybei 
ir įkvėpti naują gaivinančią dvasią sutrunėjusiai draugijai. Todėl 
Konstantinas Didysis jieškojo krikščionyse savo viešpatavimo 
paramos. Jiems padedant pergalėjęs savo priešininką Maksencių, 
313 metais susivažiavo su rytų šalies ciesoriu Licyniumi ir drauge 
su juo išleido įstatą, kuriuo suteikė krikščionims pilną tikėjimo 
luosybę (Milano ediktas). 


Taip krikščionys laimėjo ilgą ir smarkią kovą su pagonyste, 
laimėjo ne ginklais ir kitais žmonių galybės pabuklais, bet mokslo 
augštumu, gyvenimo šventumu ir savo kraujo praliejimu.  Krikš- 
čionių tikėjimas, per pustrečio šimto metų persekiojamas, ne tik- 
tai nepragaišo, bet apėmė visus Romos valstybės kraštus. Tasai 
umas jo išsiplėtimas ir tvermė persekiojimuose yra ženklas die- 
viškos jo pradžios ir galybės. 


Krikščionių mokslo apologėtai arba gynėjai. 


Filosofų užpuldinėjimnai. 

Krikščionims pirrnaisiais amžiais reikėjo ne tiktai išlaikyti 
smarkų Romos ciesorių persekiojimas, bet kovoti ir su pagonių 
Tilosofais,' išjuokiančiais savo raštuose krikščionių tikėjimą. 

Filosofas Celsus (apie 180 m.) savo knygoje prieš krikš- 
čionis piešia juos žmonėmis kvailais, niekam netinkamais. Jo 
draugas satirikas Lukianas Samosatietis savo raštuose išjuokia 
krikščionių doras, jų artimo meilę, piešia krikščionis naiviais 
žmonėmis, kuriuos išnaudoja visokie apgavikai. 

Beto apie krikščionis platinta kuoneteisingiausios paskalos: 
buk jie esą bedieviai, garbiną asilo galvą, valgą užmuštų vaikų 
kunus, naktimis susėję paleistuvaują. 

Bet negana buvo vien šmeižti krikščionis, reikėjo prieš jų 
mokslą pastatyti koks nors kitas mokslas. Išmintingesnieji pagonys 
numanė, kad senoviškasis pagonių tikėjimas negal išsilaikyti ko- 
voje su krikščionimis, todėl mėgino jį patobulinti, sugalvodami 
naujus sistematus: naujojo pitagorizmo (Filostratas, Plutarchas, 
Maksimas Tyrietis) ir naujojo platonizmo (Portirius, Jamblikus). 
Naujapitagorietis Filostratas parašė tendencinį romaną apie gy- 
venimą pitagoriečio Apoloniaus iš Tianos, padarė jį stebukladariu, 
gailestingu žmonių mylėtoju, norėdamas jį pastatyti prieš Kristų. 


Daug labiau už nauja pitagorizmą buvo prasiplatinęs nau- 
jasis platonizmas. Jo tvėrėjas buvo Tilozofas Ammonius Sakas 
(+ 242) ir jo mokinys Plotinus (+ 261). Naujojo platonizmo pa- 
matan buvo padėtas monoteizmas, seniėji gi dievai stengtasi 
išaiškinti kaipo gamtos jiegos arba tarpininkai Dievo ir žmonių. 
Prieš krikščionių apreiškimą mėginta pastatyti pagonių apreiškimas, 
paremtas orakulų ištarmėmis.  Mėginta atgaivinti pagonių pa- 
maldos, įvedant naujų apeigų (Mitros — saulės dievo garbinimas) 
ir misterijų  (taurobulijos)  Naujaplatonikai reikalavo griežtos 
doros, tečiau jų pastangos negalėjo įkvėpti dvasios mirusiam 
pagonių tikėjimui. 

Prieš tas visas pastangas krikščionims reikėjo ginties, aiš- 
kinant savo tikėjimo tiesas ir išrodinėjant neteisingumą jiems 
prikaišiojamų kaltybių. Antrame ir trečiame amžiuje atsiranda ne- 
mažas skaičius mokytų krikščionių, jie savo raštais gina savo 
tikėjimą, nuo to gauna ir vardą apologėtų arba gynėjų. 


Apologėtai. 

Krikščionių rašytojai kovoje su pagonimis vartoja dvejopą 
ginklą: arba išrodinėja pagonių tikėjimo niekingumą ir jų gyve- 
nimo menką dorą, arba stato jiems prieš akis krikščionių mokslo 
augštumą ir jo priesakų šventumą. 

Pagonys kaltino krikščionis, kad jie esą bedieviai. Jiems taip atsako 
Aristidas:. „graikai prasimanė daugybę dievų, vyriškų ir moteriškų, tarp kurių 
atrandame tokių, kurie svetmoteriavę, užmušinėję, buvę rustųs, kerštininkai, 
tėvų užmušėjai, vagys ir plėšikai. Graikų dievai buvo nedori, juokingi, biau- 
tųs, paniekinimo verti ir savo elgimuosi teisino žmonių svetmoterystes, sve- 


timų turtų plėšimą ir visokius kitus biaurius ir nedorus darbus. Krikščionys 
atrado tiesą. Jie pažįsta ir tiki į vieną Dievą, dangaus ir žemės Sutvertoją, 
ir jokio kito dievo nepripažįsta. Nuo savo Dievo gavo jie priesakus; juos 
užlaikydami, tikisi įgyti aname gyvenime amžiną laimę. Didis ir stebuklingas 
yra krikščionių mokslas. Jie yra nauja giminė, turinti savyje Dievo prie- 
maišą“. Kitas gynėjas Atenagoras taip vėl rašo apie tą patį dalyką: „mes 
esame įsitikinę, kad Dievas mato mus dieną ir naktį ir žino net paslapčiausias 
musų mintis, jisai yra pati šviesa. Mes tikimės amžinai gyvensią arba dan- 
gaus laimėje, arba pragaro ugnyje, tai-gi kaip galėtumėme bloga daryti ir at- 
siduoti didelio teisėjo bausmei“. 


Pagonims paistant, kad krikščionių sueigose esą užmušami vaikai, Ter- 
tulionas nurodo į tuos nedorus darbus pas pagonis. Rašo jisai: „idant nusi- 
kratyčiau 10 apkaltinimo, noriu parodyti, kad tokie darbai pas jus atsitinka 
paslapčia. ir viešai, todėl mums juos primetate. Ilgą laiką aukuodavote 
Afrikoje Saturnui vaikus, ir dabar dar tas paprotis paslapčiomis užlaikomas. 
Galijoje aukuojate Merkuriui nukaršusius senius. Romoje gi garbinate Ju- 
piterą, kurs žmonių krauju tėsąs permaldaujamas. Kaip-gi daug gal atrasti 
tarp jusų tokių, kurie žudo savo vaikus, išmesdami juos šalčiui, badui arba. 
šunims sudraskyti“, 


Kad pagonys kaltino krikščionis, buk jie savo susiėjimuose paleistu- 
vaują, atsako Minucius Peliksas: „jusų tragedijos, kurias nuolat girdite ir skai- 
tote, giria tokius darbus“. "Tertulionas vėl rašo: „kas-gi tos paleistuvystės 
daugiaus prisileidžia, jeigu ne tie, kurie mokosi jos nuo Jupitero. Rašytojai 
apsakinėja apie tokius biaurius darbus pas persus ir makedoniečius“. Toliaus 
Tertulionas išrodinėja, kad visi prasikaltėliai, baudžiami vyresnybės už ne- 
dorus darbus, es4 pagonių pusėje, „„Jusiškių visuomet kalėjimai ištroškę, 
jusiškių pageidauja metalų kasyklos, jusiškiais visuomet penimi žvėrys. 
Nėvieno nerasi tenai krikščionies, jei bent delto tiktai, kad yra krikščionis“. 


Kaip-gi skaisčiai žiba krikščionių dora, sulyginus ją su pagonių. 
Paklausykime tų pačių apologėtų žodžių: „Mes šventai gyvename moterys- 
tėje ir žinome vieną tiktai moterį arba nė vienos. Daugelis iš musų už- 
laiko amžiną skaistybę. ir taip suvaržo kuno geidulius, jog atsisako ir nuo 
ieidžiamo sąryšio“ (Minucius Peliksas). „Visokių kuno nuodėmių taip saugo- 
jamės, jog niekas iš musų neveizi su pageidavimu, Vildamies amžinųjų 
gėrybių, paniekiname žemės. Daug gal atrasti tarp musų vyrų ir moterų, 
gyvenančių skaistybėje, kad tuo labiaus su Dievu susivienytu. Kraujo pra- 
liejimo ir užmušimo teip saugojamės, jog nenorime prisižiurėti į gladia- 
torių muštynes. Pas mus viešpatauja susivaldimas, užlaikoma viena mote- 
rystė, sergima skaistybė, pildoma teisybė, garbinamas Dievas, tiesa viešpa- 
tauja, sutartis ramina, išmintis moko, Dievas karaliauja“ (Atenagoras), 
„Krikščionys gyvena kune, bet ne kūnu. Ant žemės keliauja, bet jų teviške 
danguje. Visus myli, nors visų persekiojami, Neturtėliais yva, c daugelį 

turtingais padaro. Visko jiems truksta, o viso jiems pakanka. Yra nieki- 
nami, o bet gi apsupa juos garbė, jų vardas išjuokiamas, bet jų teisybė 
pripažįstama“ (Gromata į Diogenetą). „Krikščionys nieko nesidrovi. nieko 
nesigaili, Apskųsti didžiuojasi, klausami prisipažįsta, nuteisti dėkuoja. Vieno 
tereikalauja: kad nebutu kaltinami be ištyrimo“ (Tertulionas). 

Kalba. Pirmaisiais amžiais krikščionių rašytojų daugiausiai buvo 
vartojama graikų kalba, Aleksandrijos tarmė, priartinta prie liaudies 
kalbos. Nuo antrojo amžiaus pabaigos imama vartoti ir lotynų kalba. 
Lotyniškieji krikščionių rašytojai dar labiau atsitolino nuo klasiškosios kal- 
bos negu graikiškieji. Tikruoju tvėrėju vartojamos krikščionių rašytojų 10- 
+yniškosios kalbos, artimos liaudies kalbai, buvo Tertulionas. Jis kalė naujus 
reikalingus terminus, konstrukcijas, vengė perdidelio purizmo, vis tuo tikslu, 
kad butu suprantamas ir minioms. Jo kalbą toliau plėtojo Kiprionas ir kiti 
rašytojai. 


Graikiški rašytojai. 


Atenagoras, mokytas atenietis, parašė krikščionių gynimą, 
kurį padavė ciesoriui Markui Aureliui ir jo sunui Komodui. 
GGynimas parašytas labai gražia kalba, dailia forma. Atenagoras 
su įuristišku griežtumu išrodinėja neteisingumą krikščionims da- 
romų priekaištų, šaukiasi ciesoriaus teisybės ir tiesos meilės. 


Drąsus krikščionių mokslo gynėjas buvo šv. Justynas, gimęs 
Samarijoje. Jaunystėje išėjo jisai augštus mokslus, aplankė gar- 
siausias graikų tilosofų (stoikų, peripatetikų, pitagoriečių) mokyklas, 
bet niekur neatrado jieškomosios tiesos. Pranašų ir apaštalų 
raštų skaitymas atidarė jam akis. Šv. Justynas tapo krikščionimi. 
Kaipo filosofas daug keliavo ir kelionėse suseidamas su įvairių 
nuomonių žmonėmis, skleidė krikščionių mokslą. Romoje įkurė 
mokyklą, kurioje filosofijos išguldinėjimą sujungė su krikščionių 
mokslo aiškinimu. Parašė du ginančiu raštu: vieną didesnįjį į 
ciesorių Antoniną, Romos senatą ir tautą, kitą — mažesnį į ciesorių 
Markų Aurelių. Buvo nužudytas del tikėjimo (166). Paliko daug 
raštų prieš pagonis ir heretikus. Kaipo filosofas, kalbos, formos 
nelabai težiurėjo, tečiau jo raštai turi patraukiančios jiegos. Matyti 
juose atviras garbus autoriaus budas, tvirtas tikėjimas į galutiną 
tiesos laimėjimą, drąsą savo įsitikinimų skelbime. Stengėsi kiek 
galima Kristaus tikėjimą suderinti su filosofų mokslu. 

Nežinomo autoriaus Laiškas į Diogenetą priparodymų 
tvirtumą, minties aiškumą krikščionių tikėjimo tiesų išdėstyme: 


jungė su labai gražia, dailia kalba ir įtikinimo karštumu. 
Lotyniškieji rašytojai. 

Žymus Romos teisininkas Minucius Peliksas parašė labai 
dailiai sustatytą krikščionių tikėjimo gynimą knygoje „Octavius“, 
Išvedama joje pagonio su krikščioniu pasikalbėjimus: pirmasis 
daro priekaištus krikščionių tikėjimui, antrasis į juos atsakinėja. 
Ta apologija pasižymi kalbos gražumu ir dailiu viso dalyko iš- 
dėstymu. Tuo žvilgsniu Minucius Peliksas turi panašumo į 
Atenagorą. 


Kankintinių drąsa ir kantra atvedė į katalikų bažnyčią kitą 
garsų rašytojų Tertulioną, vyrą didelių gabumų ir mokslo. 
Gimė jisai Afrikoje iš pagonio tėvo, centuriono. Išėjęs mokslus 
pasižymėjo kaipo teisininkas. Tapęs krikščionimi negalėjo ramiai 
žiurėti į neteisingą elgimąsi su krikščionimis ir stojo jų ginti. 
Tertulionas iš prigimties kovotojas, polemistas. Jisai savo raš- 
tuose plakte-plaka nedorą pagonių gyvenimą, atidengia visą jų 
tikėjimo niekingumą, išrodinėja krikščionių skriaudas ir reikalauja 
jiems priderinčiosios teisybės. Jo raštų kalba skaudžai čaižanti. 
Rašė trumpais sakiniais, suspaustai, todel dažnai sunkus suprasti. 
Buvo labai karšto smarkaus ir nesusistovėjusio budo (vir ar- 
tulionas savo amžiaus pabaigoje priklydo prie montanistų sektos, 
garsios paviršutiniu gyvenimo aštrumu, mokinančios, kad Dievas 
neatleidžiąs kai-kurių sunkiųjų nuodėmių. Parašė dvi apologiji 
(apie 197 m.) ir daug kitų raštų. 


Tertuliono mokinys šv. Kiprionas, taippat gimė Afrikoje. 
Išėjęs mokslus, buvo atidaręs iškalbos mokyklą Kartagine. Tapęs 


krikščionimi, savo didelius turtus išdalino pavargėliams. Buvo | 


išrinktas to paties miesto vyskupu. Del augštos kilmės, didelio 
mokslo ir gailestingų darbų buvo gerbiamas ne tiktai krikščionių, 
bet ir pagonių. Ta pagarbą padidino pasišventinimas, su kuriuo 
šv. Kiprionas maro laiku šelpė apleistus ligonius, krikščionis ir 

pagonis lygiai. Tiems, kurie bijodami užsikrėsti, šalinosi nuo to: 
gailestingumo darbo, šv. Kiprionas sakydavo, kad nemažesnis 
esant nuopelnas Dievo akyse mirti, šelpiant ligonius, kaip pralieti 
kraują dėl tikėjimo.  Ciesoriui Deciui smarkiai persekiojant krikš- 
čionis, šv. Kiprionas nenorėdamas, kad bažnyčia paliktu be ga- 
nytojo, pasislėpęs ją valdė. Išleidė įstatus, kaip reikia elgties su 
tais, kurie persekiojimo laiku, pabugę kančių smarkumo, buvo 
išsižadėję tikėjimo.  Leidė jiems sugrįžti į tikinčiųjų draugystę, 
atlikus pirma bažnyčios uždėtą viešą atgailą. Ciesoriui Valerionui 
atnaujinus persekiojimą, šv. Kiprionas buvo suimtas ir nukirstas 
(268 m.). Paliko daug raštų. Rašė daugiausiai krikščionims. 
Polemikos vengė. Žiurėjo praktikos tikslų, žadino tikėjimo jaus- 
mus, bažnytinę dvasią. Jo raštų kalba patraukia savo malonumu, 
taikumu. Jo raštai krikščionių labai buvo skaitomi ir branginami. 
Viename jų plačiai išguldė mokslą apie bažnyčios vienybę. Jai 
užlaikyti, sako jis, reikia visoms bažnyčioms piBiauSja vyskupo, 
sėdinčiojo Romoje šv. Petro soste. 


Herezijos. 


Krikščionims reikėjo netiktai kovoti su pagonimis, bet ginti 
taipo-gi savo mokslas nuo kreivatikių, norinčių jį savotiškai per- 
kreipti. Kristaus moksle daugelis daiktų pagonims buvo neaišku. 
Daugelis negalėjo suprasti, kaip geriausias Dievas galėjo sutverti 
menką blogą materiją, iš kur blogumas šiame gyvenime, kaip 
nuo jo pasiliuosuoti. Taigi mėgino Kristaus mokslą pataisyti pa- 
gonių filosofija arba senobiškomis tikybomis. Iš to atsirado 
gnostikų herezija, kuri gyrėsi savo mokslingumu (gnosis = ži- 
nojimas, mokslas) aiškinant krikščionių tikėjimo tiesas. Atsirado 
ji jau pirmajame amžiuje, bet plačiai tepasklydo antrajame. Gno- 
stikai sakė, kad Dievas negalėjęs sutverti šio pasaulio su jo bloga 
materija, jį sutvėrę tarpininkės dvasios. Kristus neprisiėmęs kuno, 
bet tiktai rodęsis žmogumi. Visi gnostikai skelbė dualizmą arba 
dvi pradi: gerą Dievą ir blogą materiją Reikalavo nuo savo 
šalininkų, kad susilaikytu nuo mėsos valgymo, moterystės, kuria 
platinasi materijos viešpatavimas. Iš kitos gi pusės, kadangi ma- 

terialiai darbai neturį jokios reikšmės doros žvilgsniu, tai gnostikai 
visa išteisindavo, net šlykščiausią paleistuvystę. 

Gnosticismo daug buvo įvairiausių sistematų. (Galima juos suvesti į 
tris svarbiausius: 1) Aleksandrijos. Kovojo smarkiai prieš Senąjį Įstatymą. 
Rėmėsi daugiausiai Platono mokslu. škelbė, kad skirtumas tarp gero ir 
blogo esąs žmonių pramanytas. Teisino palaidą gyvenimą. 2) Syrijos 
gnostikai labiau pabrėždavo dualizmą, reikalavo griežtesnės doros. Jų sė- 
dyba buvo Antiochijoje. 8) Manicheizmas — Persijos tikybų padaras, 
Tai kraštutinis dualizmas, amžina kova dviejų pasaulių — gero ir blogo, 
Manicheizmas jau nebe krikščionių tikėjimo sekta, bet greičiau atskira religija, 


Gnostikai daug rašė, bet jų raštai pražuvo, žinomi tiktai iš 
polemikos prieš juos krikščionių rašytojų. Apgynimui krikščionių 
mokslo nuo kreivatikių šv. lreniejus, Lijono vyskupas, parašė 
penkias knygas „Prieš kieivatikius“. Tarp kitų dalykų paduoda 
jisai tenai geriausį budą atrasti tikram Kristaus mokslui.  Reikią 
klausties jo senųjų bažnyčių, apaštalų įstatytųjų. Tarp visų 
apaštalų bažnyčių vyriausia esant Romos. Todėl Romos bažny- 
čios del jos vyresnumo turinčios klausyti visos kitos bažnyčios. 
Iš tų šv. Ireniejaus žodžių matyti, kad jau žiloje senovėje tikėta, 
jog Romos bažnyčios vyskupas yra vyresnis už visų kitų baž- 
nyčių vyskupus. 


Aleksandrijos mokykla. 


Krikščionys pradžioje neturėjo savų mokyklų ir noroms 
menoroms buvo priversti lankyti pagonių mokyklas, kuriose vieš- 
„patavo priešinga krikščionystei pagonių dvasia. Taigi krikščionys 
rupinosi savo mokyklų įsitaisyti. Jau antrame amžiuje buta 
krikščionių mokyklų Antiochijoje, Cezarėjoje, Romoje, bet už 
wisas jas labiau pragarsėjo Aleksandrijos mokykla. Iš jos išėjo 
daug mokytų vyrų ir rašytojų. Garsiausias jos mokinys, paskui 
ir mokytojas, buvo Origenas. Jo tėvas Leonidas mirė kankin- 
tiniu. Jaunutis Origenas troško sekti tėvo pėdomis, ir motina, 
bijodama, kad jos sunus nenueitu pasisakyti pagonių vyresnybei, 
jog esąs krikščionis, turėjo slėpti nuo jo drabužius ir avalinę. 
Išėjęs Aleksandrijos mokyklą, Origenas tapo jos viršininku. Buvo 
tai mokyčiausias savo laiko vyras. Kiaurai žinojo visą Šventąjį 
Raštą, tyrinėjo pagonių filosofų raštus, priimdamas, ką gera juose 

rasdavo, skaitė heretikų raštus, norėdamas išaiškinti jų klaidas. 
Stengdamasis pagonių mokslą suderinti su krikščionių tikėjimu, 
neišvengė klaidų, perdaug pasidavė neoplatonizmui ir gnostikų 
įtakai. Nežiurint to, Origeno nuopelnai krikščionių mokslui 
labai dideli. Daug parašė tam mokslui apginti. Stebėtinas buvo 
Origeno  darbštumas. Septyni  stenografai pasikeisdami už- 
rašinėdavo jam diktuojant, iš tų užrašų kiti perrašinėjo.  Kal- 
bos dailumu jo raštai nepasižymi. Norėdamas buti gerai supran- 
tamas, perdaug ištęsia savo kalbą. Šv. Hieronimas sako, kad 
Origenas parašęs tiek knygų, kiek kitas per visą amžių nebutu 
galėjęs perskaityti. Mirė del kankinimų, kuriuos iškentėjo De- 
ciaus persekiojimo laiku (apie 254 m.). Jo mokslo ir iškalbos 
garsas patraukė į Aleksandrijos mokyklą daug mokinių. Mamea, 
Aleksandro ciesoriaus motina, norėdama iš Origeno burnos iš- 
girsti krikščionių mokslo išguldymą, pasikvietė Origeną į Anti- 
ochiją. Origenas paliko daug raštų, kuriuose tai moksliškai aiškina 
krikščionių tikėjimo tiesas, tai gina jas nuo pagonių ir kreivatikių 
užpuldinėjimų. Šventajam  Raštui geriau išaiškinti sustatė he- 
ksamplias, kame sugretino šešis Šventojo Rašto tekstus. 


Pirmųjų amžių krikščionių papročiai. 
Dora. 

Pirmieji krikščionys priimdavo naują tikėjimą ne šio gyvenimo 
tikslais, bet vien tiktai iš giliausio įsitikinimo, del įo mokslo die- 
viškumo ir šventumo. Krikščionių tikėjimas skelbė augštą žmo- 
gaus paskyrimą ir žadėjo už dorą gyvenimą amžiną gyvybę ir 
laimę po mirties. Įgyti tą laimę buvo didžiausis ir vienatinis 
pirmųjų krikščionių rupestys.  Tartum nė likte jiems nebeliko 
jokių kitų šio gyvenimo troškimų.  Tvirtam tikėjimui gaivinant 

M pirmųjų amžių krikščionis, maža tebuvo atšąlusių pusėtinų katalikų. 

Pirmųjų krikščionių tikėjimio karštumas apsireiškė jų gyve- 

Ax nimo šventumu. Nematyti jų buvo pagonių pasilinksminimo su- 

k retai atliekamosiose be papiktinimo, nelankė jie cirkų gė- 

Is BYR Ar.-žmonių kankinimu, nevaikščiojo į teatrus, kur 

0 ; buypo fadėimi paleistuvystės paveikslai. Turtingieji krikščionys 

išdalydavo savo gėrybes pavargėliams, jaunos mergaitės, išsižadė- 
damos moterystės, aukuodavo Kristui savo skaistybę. Pagonys, 
regėdami tokį žemės linksmybių ir gėrybių paniekinimą, laikė 
krikščionis žmonių giminės priešininkais.  Nenumanė jie, kad 
krikščionių sielą pripildo kitoniškas daug. didesnis džiaugsmas, 
kurį tegali suteikti širdies nekaltybė ir doras gyvenimas. 


Pamaldos. s 
Atsiskyrę nuo pagonių draugystės, krikščionys jieškojo pa- 
siraminimo maldoje ir gailestingumo darbuose. Neturėjo jie pra- 
džioje tam tikrų namų maldoms atlikti ir susirinkdavo kokio nors 
žymesniojo krikščionies namuose. Apaštalai, jų-gi nebtekus, vy- 
skupai arba kunigai pasakodavo susirinkusiems Kristaus gyvenimą, 
darbus, kančią, atkartodavo jo priesakus ir pamokinimus.  Budavo 
taipo-gi skaitomos Evangelijos ir apaštalų gromatos ir giedamos 
psalmės. Krikščionių siela, užmiršusi žemės vargus ir suspau- 
dimą, kildavo drauge su malda prie sosto Avinėlio, užmušto dėl 
žmonių nuodėmių, ir nieko daugiaus netroško, kaip tiktai su juo 
susivienyti ir amžinai gyventi. Susirinkimas budavo baigiamas 
duonos ir vyno pašventimu ir išdalijimu visiems susirinkusiem- 
siems Švenčiausiojo Sakramento. Malda uždegdavo krikščionių 
dvasioje Dievo malonę, Švenčiausiojo Sakramento priėmimas su- 
teikdavo stiprybės persekiojimui nukentėti del tikėjimo. 
Krikščionių tikėjimo draudimas Romos valstybėje privertė 
krikščionis slėpti savo sueigas ir perkelti jas iš miestų į negy- 
venamas vietas, toli nuo pagonių vyresnybės akių. Tam tikslui 
labai tiko katakumbos arba urvai, iškasti netoli Romos miesto 
numirėliams laidoti. Juose krikščionys suseidavo naktimis melstus, 
pamokslų klausytu ir Mišių laikytu, juose taipo-gi laidodavo kan- 
kinius ir kitus numirėlius. Tie urvai, kartais ant kits kito ke- 

liomis eilėmis iškasti, užsiliko lig musų laikų ir tebelankomi malę“ | 


dingų pakeleivių, kaipo vieta, brangi senovės atminimais ir pilna“ 
kankinių relikvijų. . 

S/aptas 1mmokslas. 
Pirmieji krikščionys labai atsargiai tepriimdavo į savo drau- 


giją naujus sąnarius ir ne iškarto atidengdavo kiekvienam, norin- L 

čiam apsikrikštydinti, savo tikėjimo paslaptis, bet pirma paskir- 
davo laiką ištyrimui, kurs tęsdavosi dvejus arba trejus metus. 
Per tą laiką katechumenai (taip vadinosi tie, kurie rengėsi prie 
krikšto) turėjo mokyties tikėjimo tiesų ir savo doru gyvenimu pa- 
rodyti, jog verti yra tapti bažnyčios sąnariais, ir tada tiktai tebu- 
davo prileidžiami prie krikšto. Po krikšto atidengdavo jiems baž- 
nyčios mokslą apie Sakramentus ir prileisdavo prie Švenčiausiojo 
Sakramento. Tokio atsargumo tikslas buvo apsaugoti krikščionių 
mokslą nuo pagonių išjuokimo. 


Drausmė. 


Ilgas bandymas prieš krikštą teatidarydavo bažnyčios duris 
žmonėms, priimantiems krikščionių tikėjimą iš įsitikinimo. Todel 
didesnieji nusidėjimai tarp pirmųjų amžių krikščionių budavo reti, 
ir bažnyčios drausmė labai skaudi. Jei kas sunkiai nusidėdavo 
ir tas nusidėjimas buvo viešas, tai negana jam budavo pasisa- 
kyti savo kaltybę kunigui, bet reikėdavo dar už ją bažnyčioje 
daryti viešą atgailą Uždedama ji budavo už didžiuosius nusi- 
kaltimus, prie kurių priderėjo tikėjimo išsižadėjimas, žmogžudystė 
ir svetmoterystė. Tie, kurie taip nusikalsdavo, budavo atskiriami 
nuo tikinčiųjų draugystės, negalėjo Mišių klausyti ir eiti prie 
Švenčiausiojo Sakramento, ir turėjo, klupėdami prie bažnyčios 
durių maldauti susimylėjimo ir savo kaltybės atleidimo. Kai-ku- 
riuose kraštuose ta vieša atgaila budavo labai skaudi ir tęsdavosi 
daug metų. Bet jau ketvirtame amžiuje atmainyta ji rytų baž- 
nyčioje. Vakaruose ji truputi ilgiaus užsiliko. 


Bažnyčios sutvarkymas. 


Romos vyskupas, vadinamas papa, kaipo augščiausias ga- 
nytojas, valdė visą bažnyčią. Kitų bažnyčių vyskupai kreipdavosi 
prie jo su didesniaisiais reikalais ir priimdavo jo ištarmes. Antro 
dr trečio amžiaus rašytojai šv. lreniejus, Tertulionas, šv. Kipri- 
onas liudija, kad Romos vyskupas jau tada turėjo valdžią visoje 
bažnyčioje. Pirmuose trijuose amžiuose, kada bažnyčia buvo 
persekiojama ir, slapstydamasis po urvus, atlikdavo savo pamal- 
das, vyriausia Romos vyskupo valdžia negalėjo buti labai ženkli. 

Bet ji tuojau apsireiškė visu savo pilnumu, kada bažnyčia, įgijus 
ketvirtame amžiuje liuosybę, pradėjo atvirai vesti savo tvarką. 

Kai-kurių didžiųjų miestų vyskupai, kur pirmiaus atsirado 
krikščionių draugijos ir iš kur toliaus išsiplėtė krikščionių tikė- 
jimas, pasidarė vyresniais už aplinkinių miestų vyskupus ir įgijo 
ant jų valdžią. Tie vyresnieji vyskupai vadinosi metropolitais 
arba arkivyskupais. Vyskupai trijų pačių didžiųjų Romos valstybės 
miestų, Romos, Antiochijos ir Aleksandrijos, vadinosi patriarkais 
ir turėjo valdžią ant aplinkinių kraštų metropolitų ir arkivyskupų. 
Ta ių valdžią reikia išvesti ne iš miestų garsumo, bet iš tos ap- 
linkybės, kad Romos ir Antiochijos patriarkų sostu buvo įstatytu 
šv. Petro, vyriausiojo apaštalo, o Aleksandrijos sostas šv. Mor- 
kaus, šv. Petro mokinio. Iš miestų krikščionių tikėjimas plėtėsi 
aplinkiniuose sodžiuose, kur esant reikalui buvo siunčiami ku- 
nigai žmonių mokytu ir buvo statomos bažnyčios. 

Iš tos nors trumpos apžvalgos pirmųjų amžių krikščionių 
papročių matome, kad nuo pat pradžios bažnyčia turėjo tokį 
pat sutvarkymą ir garsino tą patį mokslą, kaip ir musų laikais. 
Mažesniuose dalykuose kai-kurie papročiai atsimainė, bet tikėjimo 
svarbesnieji dalykai paliko tie patys, kuriuos apskelbė Kristus ir 
apsakinėjo apaštalai. 


Antroji Dalis. . 

Nuo Konstantino Didžiojo lig Karolio Didžiojo (513—800 m ). 
Pagonystės pragaišimas ir įsikurimas jos vietoje 
katalikų bažnyčios. 


Pagonystės gaišimas ir krikščionystės išsiplėtimas 
Romos valstybėje. 


Konstantinas Didysis ir bažnyčia. 


Bažnyčia, Konstantinui viešpataujant įgijusi liuosybę, išlindo 
iš po žemių ir viešai pradėjo darbuoties. Jau persekiojimų laiku 
ji buvo pritraukusi prie savęs didelius jieškančius tiesos pagonių 
burius. Dabar reikėjo jei perstatyti visa pagonių draugija naujo 
mokslo pagrindais. Konstantino Didžiojo nuopelnas, kad jisai 
savo valdžia stiprino bažnyčios veikimą ir stengėsi prie jos prie- 
sakų pritaikinti viešą draugijos gyvenimą. Padidinimui svarumo 
bažnyčios vyresnybės, paliuosavo jisai vyskupus ir kunigus nuo 
mokesčių, valstybės teismų ir viešų darbų, kaip nuo jų liuosi 
buvo pagonių kunigai ir kai- kurie kiti luomai. Sugrąžino baž- 
nyčiai turtus, atimtus jai persekiojimų laiku, ir rupinosi atlyginti 
skriaudas, krikščionims padarytas persekiojimo laiku, padėdamas 
jiems bažnyčias statyti. Patsai pastatė daug gražių bažnyčių 
(Romoje, Konstantinopolyje, Palestynoje). Valstybės viršininkais 
skyrė daugiausiai krikščionis. Užgynė miestuose dirbti šventomis 

dienomis darbą. Palengvino sunkią vergų padėtį. Atpirkimo 
ženklo pagarbinimui užgynė nusikaltėlių kryžiavimą. 

Konstantinas, globodamas krikščionių tikėjimą, paliko tečiau 
pagonims pilną liuosybę savotiškai garbinti senuosius dievus. 
Pagonystė Konstantinui viešpataujant buvo dar taip stipri, kad 
jisai nedrįso stačiai jos uždrausti. Tiktai kuomet nuveikęs Licynių 
(324) vienas paėmė visą valstybę valdyti, atviriau stojo krikščionių 
pusėje, ragino visus atsižadėti pagonystės burtų, bet ir tuomet 
prievartos priemonių prieš pagonis nevartojo. Jei to laiko rašy- 
tojai ir mini apie pagonių bažnyčių uždarymą, reikia suprasti vietos 
pragarsėjusiais tvirkinančiomis apeigomis arba dideliu žmonių 
apgaudinėjimu. Užgintos tiktai buvo kruvinos aukos su ateities 
pranašavimu. Vietomis krikščionys, kur jų buvo dauguma, griau- 
davo tuščias palikusias pagonių bažnyčias. 


Pagonystė, neberamstoma ciesorių valdžia, ėmė gaišti ir pa- 
gonys buriais virto į krikščionis. Tarp naujai įtikėjusiųjų nemaža 
„atsirasdavo ir tokių, kurie palikdavo krikščionimis ne iš įsitikinimo 
bet iš noro ciesoriui įtikti. Todel nors krikščionių skaičius labai 
padidėjo, užtat atvėso tikėjimo karštumas. Beto atsirado krikš- 
čionių tikėjimui naujas pavojus iš to, kad Romos ciesoriai, tapę 
krikščionimis, kartais savinosi dvasišką valdžią ir kišosi į baž- 
nyčios valdymą. 

Ciesorius Konstantinas, augštindamas krikščionių tikėjimą 
negalėjo palikti paniekinime brangių vietų, pašvęstų Jezaus Kristaus 
gyvenimu ir kančia. Dievobaiminga ciesoriaus motyna šv: Elena, 
nuvykusi į Palestyną, liepė sugriauti paleistuvystės dievų stovylus, 


pastatytus Kristaus grabo vietoje ir ant Kalvarijos kalno. Begriau-- 


nant apačioje atrasta kryžiaus medis, ant kurio mirė svieto Atpir- 
kėjas. Toje vietoje šv. Elena pastatė gražią bažnyčią ir joje pa- 
dėjo vieną brangios relikvijos dalį, kitą-gi nusiuntė savo sunui. 

Konstantinas buvo išmintingas, veiklus, rupestingas valdovas, 
Didžiausias jo nuopelnas, kad savo gyvenimo tikslu buvo pasi- 
statęs įvesti krikščionių tikėjimo viešpatavimą. Nebuvo tečiau 
liuosas ir nuo ydų. Iki amžiaus galo netapo krikščionimi ir 
krikštą tepriėmė mirdamas (337). Šešėlį meta ant jo pasmerkimas 
mirtin artimų giminaičių (sunaus ir žmonos). Betgi nežiurint to 

viso, Konstantino nuopelnai taip buvo žymųs, kad istorija davė 
jam vardą Didžiojo. 


Konstantino sunus. 


Mirus Konstantinui Didžiamjam, valstybe pasidalijo trys jo 
sunys. Du iš jų pražuvo savytarpiuose karuose, ir trečiasis, vardu 
tavimas atnešė bažnyčiai didelių nelaimių ir suspaudimo. Kreiva- 
tikiai arianai sukėlė didelius ginčus, ir krikščionys pasidalijo į dvi 
pusi. Ciesorius visiškai pasidavė arianams ir smarkiai persekiojo 
katalikus. Nuolatiniai ginčai katalikų su arianais piktino pagonis. 
Konstancius, skaudžiai uždrausdamas stabmeldžių aukas ir kitas 
apeigas, užgavo ir suerzino pagonis, kurių daug dar buvo, ypa- 
tingai tarp augštesniųjų Romos giminių.  Pagonimis tebebuvo 
daugumas senatorių, filosofų ir kitų mokytų vyrų. Laukė jie 
tiktai patogios valandos atgauti valdžiai į savo rankas. 


Pagonių 7eakcija. 


Pagonių vadovu pasidarė Julionas, Konstantino Didžiojo 
broliavaikis.  Konstanciui užžengiant ant sosto, kareiviai išžudė 
Konstantino Didžiojo giminę, skelbdami, kad tik jo sunys teturi 
teisę viešpatauti. Teišliko gyvi Konstantino Didžiojo brolio du 
sunu: silpnaprotis Galius ir jaunutis Julionas.  Julionas buvo 
auklėjamas krikščionių tikėjime arianų vyskupų, todel gerai jo ir 
nesuprato. Bijodamas savo pusbrolio ciesoriaus Konstanciaus, 
veidmainingai rodėsi krikščioniu, bet širdies gilumoje neapkentė 
krikščionių tikėjimo, gal ir delto, jog krikščionys nužudė jo tėvą 
įr brolį.  Naudodamies tuo, pagonių filosofai primanė įkvėpti 
Julionui prisirišimą prie pagonystės. Julionas rengėsi, įgijęs val- 
džią, sugrąžinti Romos ciesorystėje pagonių tikėjimo viešpatavimą, 
vildamasis, jog drauge su juo atgysianti senoviška Romos cieso- 
rystės garbė ir galybė. Konstancius, nepermanydamas Juliono 
veidmainystės, pavedė jam Galijos valdymą. Kareiviai paskelbė 
Julioną ciesoriu, ir jisai buvo jau beeinąs su kariumene atimtu 
nuo Konstanciaus sosto, bet tuo tarpu mirė Konstancius, ir Ju- 
lionui be kovos atiteko vyriausia valdžia valstybėje. 

Dabar Julionas ryžosi išpildyti seniai auklėjamus savo su- 
manymus.  Nedrįsdamas iš karto užginti krikščionių tikėjimo, 
kurs giliai jau buvo įleidęs šaknis, stengėsi palengvu jį silpninti, 
šalindamas krikščionis nuo augštesniųjų vietų, neleisdamas jiems 
mokslų eiti, kurstydamas prieš juos tamsias pagonių minias. Ne 
vienoje vietoje pagonys, pasitikėdami ciesoriaus užtarimu, griovė 
krikščionių bažnyčias, novijo katalikus, o jiems skundžianties ir 
reikalaujant teisybės, Julionas atsakydavo, kad nedidelis esą daik- 
tas, jei dešimts graikų nužudysią vieną galiliejietį (taip jisai panie- 
kindamas vadino krikščionis). Jų Kristus liepiąs jiems kantriai 
nešti persekiojimus ir skriaudas. 

Julionas norėjo įkvėpti pagonims artimo meilę ir pasišven- 
timą, kurį matė pas krikščionis. Todel reikalavo nuo pagonių 
kunigų doro gyvenimo, įsakė jiems nelankyti teatrų ir karčemų, 
liepė sakyti pamokslus, šelpti pavargėlius, statyti ligonines. Rody- 
damas pagonims dievobaimingumo pavyzdį, patsai nešiojo me- 
džius aukoms deginti, knebinėjo su peiliu aukoms užmuštų gy- 
vulių vidurius, mokėjo iš atminties daugybę visokių užkeikimų, 
žavėjimų ir maldų į visokius dievus. Bet nieko nepadėjo visas 
Juliono uolumas. Pagonių jisai tuo nepataisė, patsai tiktai ap- 
sijokė, stengdamasis taip gaivinti mirusią pagonystę. Tuo tarpu 
viešpatystės tvarka pradėjo irti. Kai-kuriose šalyse kilo maištai. 
Julionas visai nereikalingai įsipainiojo į karą su persais ir joje 
atrado mirtį (363 m.). 

Julionui viešpataujant, pagonystė, susirinkusi paskutines 
savo pajiegas, dar kartą mėgino nuveikti krikščionystę. Buvo tai 
paskutinis pagonystės pasipurtimas. 


Krikščionių tikėjimo laimėjimas. 


Juliono įpėdinis Jovianas suteikė pagonims ir krikščionims 
lygią tikėjimo liuosybę. Taip-pat elgėsi Joviano įpedinis Valen- 
tinianas. Tuo laiku pagonių skaičius taip sumažėjo, kad cieso- 
rius Gracianas galėjo jau išleisti įstatą, atimantį pagonių kuni- 
gams algas, mokamas jiems iš valstybės iždo, ir žemes, pride- 
rinčias stabmeldžių bažnyčioms. Stabmeldystė nustojo buti Ro- 
mos ciesorystėje viešpataujančiu tikėjimu, bet įos išpažinimas ne- 

buvo ginamas. Tiktai Graciano įpėdinis Teodozius liepė su- 
griauti stabmeldžių bažnyčias ir visiškai užgynė pagonių tikėjimo 
išpažinimą (391). Praktikoje tas įsakymas nebuvo pildomas tenai, 
kame dauguma dar tebebuvo pagonis. Pagonystė laikėsi dar kai- 
kurį laiką po sodžius toli nuo didelių miestų (pagus — sodžius, 
pagani — sodžiaus gyventojai pagonys) bet jau šešto šimtmečio 
pabaigoje pragaišo visoje Romos valstybėje. 

Taip pasibaigė ilga kova pagonystės su krikščionių tikėjimu. 
Atgyvenusi savo- amžių, sugriuvo ji savaimi ir užleidė vietą aug- 
štesniam mokslui, nešančiam žmonėms tikrąjį Dievo apreiškimą, 
augštesnę dorą ir geresnį visuomenės sutvarkymą. 


Herezijos. 


Viešpataujant Konstantinui Didžiajam, įėjo į bažnyčią ne- 
“maža pagonių, priėmusių krikščionių tikėjimą be tvirto įsitikinimo. 
Jų nuomonės ir gyvenimas nesutiko su krikščionių mokslu ir jo 
priesakais. Tie nauji krikščionys arba, teisingiaus sakant, apkrik- 
štyti pagonys mėgino prie savo pažiurų ir palinkimų pritaikinti 
Krikstaus mokslą ir savotiškai jį išaiškinti. Bažnyčioje po kita 
kitas kilo įvairių herezijų, atmetančių tai tą, tai kitą krikščionių 
mokslo dalyką. Laiką nuo ketvirto amžiaus pradžios lig septinto 
pabaigos galima pavadinti laiku nuolatinės kovos su heretikais. 
Ta kova' atnešė bažnyčiai daug nelaimių ir persekiojimų, bet tu- 
rėjo ir savo gerąją pusę. Krikščionių mokslas, kreivatikių užpul- 
dinėjamas, buvo išaiškintas, kovoje su heretikais pasirodė didelė 
bažnyčios „tvermė. 


«) Arianai. 


Gnostikai, daugelis pagonių ir net krikščionių manė, kad 
neišpasakomas, nepasiekiamas Dievas negalėjo turėti tiesioginių 
santykių su materialiu pasauliu, negalėjo jo sutverti. Todel išgal- 
vojo tarpininkus, kurie jungtu pasaulį su begaliniu Dievu. Pa- 
našią nuomonę ėmė skelbti ketvirtojo amžiaus pradžioje Arius, 
Aleksandrijos bažnyčios kunigas. Jis mokino, kad Jezus Kristus 
nėsąs tikras Dievas, lygus savo esybe Dievui Tėvui, bet buvęs 
jo sutvertas. Dievas Tėvas išaugštinęs Jezų Kristų, suteikęs 

jam dievišką galybę ir per jį sutvėręs matomąjį pasaulį. Atmetus 
Ariui Jezaus Kristaus dievystę, amžinumą ir lygumą su Dievu 
Tėvu, reikėjo atmesti ir paslaptis švenčiausios Trejybės, Dievo 
Sunaus įsikunijimą ir žmonių giminės atpirkimą jo nuopelnais, 
tai gi krikščionių tikėjimo pamatines tiesas. Bet Ariaus mokslas 
delto ir tiko labai ką-tiktai įtikėjusiems pagonims, nenorintiems 
nulenkti savo proto prieš krikščionių tikėjimo paslaptis. Atrado 
jis daug šalininkų netiktai Aleksandrijoje ir tarp Lybijos vy- 
skupų, bet ir Azijoje. Aleksandrijos vyskupas Aleksandras, nesi- 
liaujant Ariui skelbti savo nuomonių, atskyrė jį nuo bažnyčios 
draugystės. Bet tai nesuturėjo naujo mokslo plėtimosi. Galin- 
gais Arijaus užtarytojais buvo du žymiu įtakingu vyskupu Eu- 
zebiju: Nikomedijos ir Palestynos Cezarėos. Tuo tarpu ciesorius 
Konstantinas, atėmęs ir Licyniaus rytų šalį, atvyko čionai su vil- 
timi, kad rytų šalies vyskupai padės jam visoje valstybėje tvirtinti 
krikščionių tikėjimą ir su nuliudimu sužinojo, kad patys vysku- 
pai nesutinka, ir tai del dalykų, kurie jam rodėsi menki. Tiktai 
vyskupas Hozijus tejtikino jį, kad Ariaus paklydimas užgauna 
pamatines krikščionių tikėjimo tiesas.  Nutildymui ginčų Kon- 
stantinas ciesorius, susitaręs su papa Silvestru, sukvietė 325 me- 
tais į Nikeą visuotiną vyskupų susirinkimą. Bažnyčios istorijoje 
buvo tai pirmas toksai iškilmingas vyskupų susivažiavimas. Tarp 
atvykusių vyskupų buvo nemaža tokių, kurie tebeturėjo kančių 
ženklus iš persekiojimo laikų.  Ciesorius patsai dalyvavo susi- 
rinkime.  Nikeos susirinkimas pripažino Ariaus mokslą klaidingu 
ir įsakė visiems tikėti, kad Jezus Kristus yra tikras Dievo Sunus, 
lygus Dievui Tėvui ir vienos su juo esybės.  Arius atsi- 
sakė pasiduoti susirinkimo nusprendimui ir buvo ciesoriaus iš- 
tremlas į Ilyriją. 


Nikeos susirinkimo nusprendimas neužbaigė kilusiųjų ginčų. 
Arianai mokėjo atgauti ciesoriaus malonę ir, pasitikėdami jo už- 
tarimu, persekiojo katalikų vyskupus, stengėsi pašalinti juos iš 
vyskupijų ir pastatyti jų vietoje savo šalininkus. Šv. Atanazas ir 
kiti katalikų mokslo gynėjai buvo neteisingai apskųsti ciesoriui 
ir ištremti iš savo vyskupijų į tolimus kraštus. Ypatingai daug 
reikėjo katalikams nukentėti, viešpataujant Konstantino Didžiojo 

sunui Konstancii, karštam arianui ir smarkiam katalikų mokslo 
persekiotojui. Konstanciaus įpėdinis Julionas, norėdamas padi- 
dinti ginčus katalikų su arianais, leidė ištremtiesiems vyskupams 
sugrįžti į savo vyskupijas. Julionui persekiojant krikščionių tikė- 
jimą, ginčai šiek tiek nutilo. Patys arianai suskilo. 381 metais 
visuotinas Konstantinopolio susirinkimas dar kartą patvirtino ka- 
talikų mokslą apie Dievo Sunaus ir Šventosios Dvasios dievystę. 
Papai Damazui, su pagalba katalikiškai tikinčiojo ciesoriaus Teo- 
doziaus, pavyko suvienyti su bažnyčia daug arianų vyskupų. 
Baigianties ketvirtam amžiui, Ariaus herezija žymiai susilpnėjo ir 
pagalios pragaišo Romos valstybėje. Ilgiaus ji išsilaikė pas vo- 
kiečių tautas: gotus, longobardus, vandalus: ir kitas. 


6) Pelagianai. 


Ariaus herezija daugiaus buvo prasiplėtusi rytuose.  Vaka- 
ruose ji mažai teturėjo šalininkų. Čionai daug daugiau blogo 
padarė kita herezija, platinama penkto amžiaus pradžioje Pelagiaus. 

Gnostikai-manichiejai skelbė, kad žmogaus prigimtis esant 
visai pagedusi, žmogus nieko gero negalįs padaryti. Tuo mokslu 
daugelis krikščionių teisino savo palaidą gyvenimą. Prieš juos 
stodamas griežtos doros vienuolis Pelagius mokino, kad jokia pir- 
mųjų tėvų nuodėmė nesusilpninus ir nepagadinus žmogaus pri- 
gimimo, todel nereikalinga esanti žmogui ančprigimtinė Dievo 
pagalba, vadinama malone, ir žmogus galįs prigimtomis savo 
jiegomis užsipelnyti išganymą.  Pelagiui atmetant pirmapradę nuo- 
dėmę ir Dievo malonės reikalingumą, tuo pačiu nebereikalinga 
darėsi malda, krikštas, Jezaus Kristaus įsikunijimas, kančios ir 
nuopelnai. Iš krikščionių tikėjimo bebutu likęs sausas deizmas, 
kokį XVIII amžiuje skelbė Ruso.  Toksai mokslas, svetimas 
krikščionims, labai tiko pagonims, remiantiems dorą prigimtomis 
vien žmogaus jiegomis (stoicizmas). 


Pelagiui iš Italijos persikėlus Afrikon ir ėmus čionai skleisti 
savo klaidingas nuomones, pirmiausiai stojo prieš jį mokytas 
Hiponos vyskupas šv. Augustinas. jisai iš savo gyvenimo pri- 
tyrimo žinojo žmogaus silpnumą ir Dievo malonės reikalingumą. 
Šv. Augustinas savo raštais išaiškino bažnyčios mokslą apie 

malonės reikalingumą, pirmapradę nuodėmę, žmogaus prigimties 
pagedimą. Afrikos vyskupai, kartkartėmis perkratę susirinkimuose 
Pelagiaus mokslą, pripažino jį klaidingu. Susirinkimų nuspren-- 
dimus patvirtino Romos papos, ir šv. Augustinas teisingai galėjo 
parašyti tuos žodžius: „Roma prabilo, dalykas pabaigtas, tepa-- 
sibaigia ir paklydimas“. Pelagiaus šalininkų nedaug tebuvo, tais. 
klausimais daugiausiai užsiimdavo teologai, gyvenime pelagianis- 
mas neprigijo. 
6) Nestorianai. 

Dar nebuvo nutilę Afrikoje ginčai, Pelagiaus iššaukti, o jau,. 
rytų šalyje kilo nauja herezija. Konstantinopolio patriarkas Ne-- 
storius atskyrė Jezuje Kristuje dvi ypati: dieviškąją ir žmogiškąją. 
Per pamokslus pradėjo jisai skelbti, kad Dievo Sunus neprisiėmęs 
žmogaus prigimimo, bet gyvenęs tiktai Jezuje, Marijos sunuje,. 
taip, kaip žmogus gyvenąs kieno namuose arba vilkįs rubą. Todel 
ir Jezaus Kristaus kančia negalinti buti pripažinta Dievo Sunui, 
bet tiktai žmogiškajam Jezaus prigimimui. Marija nepagimdžiusi 
Dievo Sunaus, bet tiktai žmogų, todel negalima esą jos vadinti 
Dievo Gimdytoja. Tai-gi pagal Nestoriaus mokslą ne Dievas, 
bet kažikoks žmogus kentėjęs ir miręs ant kryžiaus, ir žmonių. 
giminės atpirkimo, į kokį tiki krikščionys, nė bute nebuvę. 

Nestoriaus pamokslai padarė didelį papiktinimą Konstanti- 
nopolyje. Aleksandrijos patriarkas šv. Kirilius, išgirdęs apie Ne- 
storiaus paklydimą, tuojau pranešė Romos vyskupui šv. Celestinui, 
taip rašydamas: „Senovės bažnyčių paprotis reikalauja, kad tokie 
dalykai butu Tavo Šventenybei pranešami. Todel teikies nutarti 
tą dalyką, kad mums aišku butu, ar turime užlaikyti draugystę su 
Nestoriumi, ar ne“. Šv. Celestinas, surinkęs Romoje aplinkinius 
vyskupus, nusprendė, kad Nestoriaus mokslas heretikiškas, ir pa- 
reikalavo, kad Nestorius jį atšauktu. Tada Nestorius išprašė nuo 
ciesoriaus, Teodoziaus II sukviesti į Efezą visuotiną susirinkimą 
(431 metais). Papa nenorėdamas priešinties ciesoriui, sutiko ant 
susirinkimo sukvietimo, siųsdamas tečiau į Efezą savo atstovus, 
įsakė neleisti išnauja perkratinėti papos jau nuspręsto dalyko, bet 
reikalauti tiktai jo pildymo. Vyskupų susirinkimas Efeze priėmė: 
šv. Celestino nusprendimą, atskyrė Nestoriu nuo bažnyčios ir 


2-5 5 


atėmė jam vyskupystę. Nemažas tečiau Syrijos vyskupus skai- 
čius nepasidavė papos ir visuotino susirinkimo nusprendimui. 
Nestorianai, išginti ciesoriaus iš Romos valstybės, persikėlė į Per- 
siją ir patraukė į savo pusę Persijos katalikus. Persų, 0 paskui 
arabų karaliai leidė nestorianams liuosai išpažinti savo tikėjimą. 
Iš Persijos Nestoriaus mokslas buvo išsiplėtęs po Mezopotamiją, 
Arabiją ir pasiekęs net Indijos ir Kynų žemės. Dvyliktame am- 
žiuje buta visuose tuose kraštuose apie 120 nestorianų vyskupų. 
Pakliuvę turkų valdžion, nestorianai ėmė greitai gaišti, ir dabar 
vos beliko Kurdistane jų arti trisdešimties tukstančių. 


d) Monofizitai. 

Kova su Nestoriaus mokslu pastumė kai kuriuos į visai prie- 
šingą kraštutiniškumą — hereziją monotizitų. Pirmuoju jos platin- 
toju buvo Eutikis, Konstantinopolio vienuolyno viršininkas. Mokė 
iisai, kad Jezaus Kristaus ypatoje žmogaus prigimimas taip susi- 
liejęs su Dievo, jog palikęs nebeženklus. Anot to mokslo, Jezus 
Kristus nebuvęs žmogus ir neturėjęs žmogaus prigimimo, jausmų 
ir valios. 

Konstantinopolio patriarkas Flavianas pasmerkė Eutikį, jis 
šaukėsi papos teismo, bet nesitikėdamas Romoje rasti užtarimo, 
gerinosi drauge ciesoriui Teodoziui ir Aleksandrijos patriarkui 
Dioskorui. Papa Leonas I, ištyręs visą dalyką, užtvirtino ir pagyrė 
Flaviano pasielgimą, atskiroje gromatoje į Flavianą išaiškino kata- 
likų mokslą apie du Jezaus prigimimu, dieviškąjį ir žmogiškąjį, 
ir to tiktai tereikalavo nuo Eutikio, kad jisai priimtu papos gro- 
matą ir tuo parodytu atšaukiąs savo paklydimą. Bet Eutikis nesu- 
tiko ir išprašė nuo ciesoriaus sukviesti visuotiną susirinkimą  Cie- 
sorius Teodozius II paskyrė vietą susirinkimui Efeze ir užprašė 
į ji daugiausia Eutikio šalininkų, pirmininkavimą susirinkime pa- 
vedė puikybės pilnam nesusivaldančiam Aleksandrijos patriarkui 
Dioskorui, kurs, atvadinęs į bažnyčią sufanatizuotų vienuolių ir ka- 
reivių, privertė nugąsdintus vyskupus pasirašyti po dekretu, iš- 
teisinančiu Eutikį, atėmė vyskupijas katalikų vyskupams, patriarkas 
gi Flavianas taip smarkiai buvo sumuštas, kad netrukus pasi- 
mirė.  Ciesorius Teodozius II. patvirtino visus to susirinkimo 

dekretus ir įsakė juos užlaikyti visoje valstybėje. Papa Leonas I, 
gavęs žinią, kaip buvo atliktas Efezo susirinkimas, išleidė raštą i 
vyskupus ir ciescrių, reikalaudamas atmainymo Efezo susirinkimo 
dekretų ir priėmimo savo gromatos į Flavianą.  Ciesorius bet gi 
ne atšaukė savo įstato ir tiktai, mirus Teodoziui II, jo įpėdinis 
Marcionas pasirupino sugrąžinti bažnyčiai vienybę ir 551 metais 
sukvietė naują vyskupų susirinkimą į Chalkedoną. Tas susirin- 
kimas priėmė Leono | gromatą į Flavianą, pasmerke Eutikio 
mokslą, atskyrė nuo bažnyčios draugystės monofizitų vadą Dios- 
korą. Kada kai kurie Azijos vyskupai abejojo, ar papa patvirtino 
Chalkedono susirinkimo nusprendimus, ciesorius Marcionas abe- 
jojimui pašalinti prašė Leono I, kad išleistu tam tikrą raštą ir pa- 
skelbtu jį visose rytų bažnyčiose. 


Bet nė papų, nė visuotino susirinkimo nutarimai neįveikė 
įsikarščiavusių heretikų atkaklybės labiausiai dėlto, kad mirus Mar- 
cionui, ciesoriai vėl pradėjo kišties į tikėjimo dalykus. Krikščio- 
nys pasidalijo į partijas ir vedė tarp savę piktinančius ginčus. 
Daugelį vyskupų vietų užėmė herezijos šalininkai.  Konstanti- 
nopolio patriarkas Akacius visai buvo atsiskyręs nuo katalikų 
bažnyčios (Akaciaus schizma 484—519), ir taip per kelias dešim- 
tis metų visai buvo nutrukus vienybė tarp rytų ir vakarų bažny- 
čios. Tiktai 510 metais papai Hormizdai pavyko suvienyti su 
bažnyčia, padedant Justinianui ciesoriui, daugumą rytinių vyskupų. 
Sugrįžtantys į tikėjimo draugiją turėjo pasirašyti po Hormizdos 
formula, jog pasmerkią Nestoriaus ir Eutikio klaidas ir prisiketiną 
laikyties vienybės su papa. Daug vyskupų pasirašė po ta for- 
mula ir tuo paliko aiškų patvirtinimą Romos vyskupo valdžios | 
visoje bažnyčioje. 

Bet daug monotfizitų nenorėjo išsižadėti savo klaidų. Mono- 
tizitai patraukė savo pusėn Armeniją, Syriją ir Palestyną. Kitu 
keliu, iš Aleksandrijos, monfizitų mokslas išsiplėtė po visą Aigiptą 
ir Abisyniją.  Syrijos monotizitai vadinasi jakobitais, Aigipto — 
koptais. Paskui nuo monofizitų atskilo atskira monoteletų šaka. 
Libano kalnų monoteletai įgijo maronitų vardą. 


Nestorianų, monofizitų ir monoteletų herezijos per 300 metų 
kurstė nepasibaigiančius savytarpius ginčus tarp krikščionių ry- 

tuose ir taip nenaudingai aikvojo jų dvasios jiegas. Visiškai kitas 
buvo bažnyčios stovis vakaruose. Čionai ginčų dėl tikėjimo buvo 
daug mažiau. Bažnyčia visas savo jiegas galėjo sunaudoti įkvėpimu 
krikščioniškos dvasios naujai įtikėjusiosioms pagonių tautoms ir 
perdirbimui jų gyvenimo kaip to reikalavo Kristaus mokslas. 


Bažnyčios tėvai. 


Persekiojimo laiku, kada krikščionių tikėjimas plėtėsi dau- 
giausiai tarp prastų žmonių, maža tebuvo mokytų krikščionių 
rašytojų. Bažnyčiai įgijus liuosybę, žymiai padaugėjo turtingų ir 
apšviestų krikščionių skaičius. Atsirado tarp krikščionių daug 
rašytojų, kurie mokslu ir kalbos dailumu netiktai prilygo pagonių 
rašytojams, bet ir pralenkė juos. 

Tas mokslo ir literaturos pražydimo laikas (830—460) turi savo ypa- 
tingas žymias, kurios jį skiria nuo pirmųjų amžių. Vakaruose bažnyčios. 
rašytojai berašo tikt lotyniškai, moksle beveik prilygsta rytų rašytojams, 0o- 
poezijoje net pralenkia juos. "Tečiau ir šiuo laiku vadovavimas moksle pa- 
lieka rytuose. Apologetika ligšiol stovėjusi priešakyje, užleidžia savo vietą 
polėmikai su heretikais. Išsivysto atskiros teologijos mokslo šakos, jos si- 
stematiškai pletojamos. Tečiau nuo penktojo amžiaus antrosios pusės prasi- 
deda mokslo kritimas, maža beatsiranda žymių mokslo vyrų (paskutiniai — 
Gregorius Didysis ir Jonas Damaskietis) Teologijos mokslo plėtojimąsi 
stabdė rytuose cezaropapizmas (ciesorių kišimasis į tikėjimo dalykus), vaka- 
ruose — laukinių tautų užpludimas. 


a) Bytu bažnyčios tėvai, 


Šv. Atanazas (296—373) dar „tebebudamas diakonu, va- 
žinėjo į visuotiną Nikeos susirinkimą, ir tada jau pasirodė didelis 
šv. Atanazo mokslas ir gilus tikėjimo tiesų supratimas. Tapęs 
Aleksandrijos vyskupu (328), buvo tvirčiausis katalikų tikėjimo 
gynėjas kovoje su arianais, kurie ką tiktai įmanydami darė, norėdami 
išverstu tą tvirčiausį bažnyčios šulą. Skundė jį ciesoriui, buk 
žavėjimams atkirtęs klieriko Arseniaus ranką, neleidžiąs vežti 
grudų į ciesoriaus sostapilį,:keliąs prieš ciesorių maištą. Nors 
tose skundose ne buvo tiesos nė kripšto, tai bet gi negelbėjo 
šv. Atanazo nuo heretikų spąstų. Už gynimą bažnyčios mokslo 
buvo jisai kelius kartus ištremtas į svetimas šalis arba turėjo 

slapstyties savo vyskupijoje nuo persekiotojų.  Budamas 46 me- 

tus vyskupu, 20 metų praleidė ištrėmime. Bet ir svetur budamas, 

nenustojo raštais tvirtinti bažnyčios. Julionas ciesorius išleidė 

prieš šv. Atanazą mirties dekretą už tai, jog, jam viešpataujant, 

drįsęs krikštyti augštos kilmės graikes.. Tokio pat dekreto susi- 

laukė šv. Atanazas nuo Valenso ciesoriaus, karšto ariano. Šv. 

Atanazas pergyveno visus savo persekiotojus ir amžiaus gale su- 

grįžo į savo vyskupiją. - Prieš mirtį galėjo pasigėrėti savo vargais, 
susilaukęs bėveik visiško arianystės pragaišimo. Parašė apologiją 

prieš pagonis, daug polemiškų raštų prieš arianus. Jo raštai pa-* 
:sižymi kalbos aiškumu ir griežtumu:. 


Šv. Bazilius (330—379), vadinamas Didžiuoju, gimė Kapa- 
dokijuje iš turtingų ir dievobaimingų krikščionių tėvų. Ėjo 
mokslus Cezareoje, Konstantinopolyje ir Atenuose ir, nors klausė 
pagonių mokytojų ir matė aplink save palaidą didelių miestų gy- 
venymą, išlaikė karštą tikėjimą, kurį buvo iš namų išsinešęs. 
Šv. Gregorius, šv. Baziliaus prietelius ir mokslų draugas, rašo 
apie šv. Bazilių, jog, budamas Atenuose, nežinojęs kito kelio, 
kaip tiktai į mokyklą ir bažnyčią. . Pabaigęs mokslus, šv. Bazilius 
sugrįžo į gimtinį miestą ir norėjo, sekdamas savo tėvo pėdomis, 
užsiimti iškalbos mokymu, bet paskui, paklausęs savo sesers pa- 
tarimo, pasiketino tapti vienuoliu. Pažinti vienuolių gyvenimui 
aplankė Syrijos, Palestynos ir Aigipto tyrumas, kame gyveno di- 
deli atsiskyrėlių buriai. Arti prisižiurėjęs į jų gyvenimą, įsiti- 
kino, kad nėra jame geros tvarkos. Sugrįžęs į tėviškę, surinko 
aplink save vienuolių burį, sutaisė juos į tam tikrą draugiją ir 
parašė jai įstatus, kurių turi laikyties. Tų įstatų ligšiol tebesilaiko 
rytų bažnyčios vienuolynai (bazilionai). Išrinktas į Neocezareos 
vyskupus, šv. Bazilius parodė didelę drąsą, gindamas bažnyčios mok- 
slą. Kad prefektas Modestas norėjo patraukti jį į arianų pusę, ir 
gąsdino ištrėmimu, šv. Bazilius atsakė, kad ištrėmimas nėsąs jam 
baisus, dėlto kad visas pasaulis esąs jam tėviškė. Kad prefektas 
gasdino mirtimi, šv. Bazilius atsakė: „užmušdamas gera tiktai 
man padarysi“. — „Dar niekas su manimi taip drąsiai nekalbėjo“, 
tarė Modestas. „Tai turi buti neanttikai ant vyskupo“, tarė šv. 
Bazilius. Iškalba šv. Bazilius prilygsta garsiausiems visų amžių 

pamokslininkams. Parašė dvi knygi prieš arianus, daug pa- 
mokslų, paidagogikos ir asketikos raštų. Jo raštai del kalbos 
gražumo buvo skaitomi net pagonių. Šv. Bazilius tai daugiausiai 
praktikos veikėjas, romėnas tarp graikų. Davė įstatus vienuoliams, 
sutvarkė liturgiją.  Atsižymėjo labdarybe. Cerareoje pastatė daug 
namų pavargėliams priglausti. 


Šv. Jonas (343—404), dėliškalbos gražumo vadinamas Auksa- 
burniu, gimė Antiokijoje iš turtingų tėvų. Išėjęs mokslus gar- 
siojo to miesto mokykloje, užsiėmė ten pat iškalbos mokymu. 
Paskui, ilgėdamasis dievobaimingo gyvenimo, išėjo į tyrus. Par- 
ėjęs į žmonių draugystę, apsikrikštydino ir užsiėmė teologijos 
mokslu. . Buvo pašvęstas kunigu. Pragarsėjo Antiokijoje 
pamokslais, kurių klausytu susirinkdavę žmonių didžiausios 
minios.  Ciesorius Arkadius parkvietė šv. Joną į Konstantinopolio 
vyskupus. Budamas ciesoriaus miesto vyskupu, šv. Jonas savo 
šventumu ir rugestingumu apie žmonių išganymą įgijo didelę 
gerų katalikų meilę, bet drauge ir neapykantą kai kurių didžiunų 
dvariškių, kuriuos dažnai per pamokslus draudė nuo nedorų 
darbų, neužtilėjo nei ciesorienės piktinančio elgimosi. Del to 
buvo ištremtas iš Konstantinopolio. Bet miesto .- gyventojams 
padarius maištą, ciesorius turėjo išklausyti žmonių reikalavimo ir 
ir sugrąžinti mylimąją jų ganytoją.  Tečiaus netrukus šv. Jonas 
vėl buvo ištremtas ir tą kartą jau į tolimiausį kraštą. Ėjo pėsčias. 
Nuvargintas kelionės sunkumu ir nežmogišku su juo kareivių 
ėlgimuosi pasimirė kelyje. Jo paskutiniai žodžiai buvo: „teesti 
garbė Dievui už viską. Amen.“ Paliko labai daug raštų, ypa- 


tingai pamokslų, stenografiškai jam bekalbant užrašytų. 


Šv. Gregorius Nazianzietis (326—389), šv. Baziliaus 
artimiausias draugas, budu visiškai buvo į jį nepanašus, prak- 
tikos veikėju nebuvo. Užtai  mokslingu tikėjimo tiesų 
išaiškinimu pralenkė kitus rašytojus ir užsipelnė teisingai 
teologo vardą. Šalindamasis nuo šio pasaulio  rupesčių, 
žymią Salį savo amžiaus praleido tyruose. Pragarsėjo 
pamokslais. Išrinktas buvo Konstantinopolio vyskupu, bet 
kilus del jo nesutikimams, atsižadėjo tos vietos. Pabaigė am- 

žių savo dvare, užsiėmęs literatura, atsidavęs askezai. Žinomas 
dar kaipo poetas. Sudėjo daug dvasiškų giesmių. 


0) Vakarų bažnyčios tėvai. 


Šv. Ambrozius (333—397), augšto viršininko sunus, iš- 
ėjęs mokslus Romoje, buvo pradžioje advokatu, paskui Ligurijos 
krašto viršininku. Mirus Mediolano vyskupui, arianų šalininkui, 
kad kunigai ir žmonės susėjo naujo vyskupo rinktu, atvyko ir 
šv. Ambrozius, kaipo krašto viršininkas, tvarkos palaikytu tokiame 
susirinkime ir visai netikėtai buvo išrinktas vyskupu. Ciesoriui 
Valentinianui užtvirtinus tą išrinkimą, šv. Ambrozius, kad ir ne- 
noroms, prisiėmė ant savęs nukritusią naštą, apsikrikštydino ir 
po aštuonių dienų pasišventydino vyskupu. Tapęs vyskupu savo 
nemažus turtus paliko pavargėliams šelpti ir visai atsidavė savo 
priedermių pildymui. Buvo įtakingiausia ypata vakarinėje impe- 
rijos dalyje, savystovis, drąsus, nesilenkė prieš jokias sunkenybes. 
Turėdamas labai išlavintą priedermių jausmą, visados stojo teisės 
ir teisybės pusėje.  Ciesorienei Justynai reikalaujant, kad“ aria- 
nams butu atiduota viena Mediolano bažnyčia, atsakė, kad vys- 
kupui nepriderį dalyti heretikams katalikų bažnyčių.  Netruko 
šv. Ambroziui drąsos bausti už blogus darbus net paties cieso- 
riaus. Teodozius Didysis, užsirustinęs ant Tesalonikos gyventojų, 
liepė išžudyti didelę jų daugybę, nežiurėdamas, kas kaltas, kas 
nekaltas. Kada paskui ciesorius, budamas Mediolane, Velykų 
šventėse buvo beeinąs į bažnyčią, sutiko jį prie bažnyčios durių 
šv. Ambrozius ir neįleidė į vidų, bet įsakė pirma daryti viešą at- 
gailą už savo kaltybę.  Ciesorius pasidavė šv. Ambroziaus rei- 
kalavimui. 

Šv. Baziliaus, šv. Jono Auksaburnio ir šv. Ambrožiaus pavyzdžiai pa- 
rodo, kaip anais jau laikais buvo didelė ir draugijai naudinga vyskupų valdžia. 
Pas pagonis ciesoriaus valdžia buvo už viską augščiau statoma. Katalikų gi 
vyskupai turėjo užtektinai drąsos ir nuo ciesorių reikalauti Dievo priesakų 
užlaikymo ir bausti juos už jų peržengimą. Taip bažnyčia valdė ciesorių 
sauvalią ir gynė žmones nuo jų neteisingo prispaudimo. 

Užimtas įvairiais bažnyčios ir valstybės reikalais, Ambrozius 
rasdavo dar laiko netiktai papildyti savo mokslui teologijoje, bet 

ir rašyti. Vertė arba perdirbinėjo krikščionių graikų raštus, pri- 
taikydavo prie krikščionių gyvenimo pagonių rašytojų mintis. 
Daugiausiai žiurėjo praktikos tikslų. Originalis asketikos raštuose. 
Garsus pamokslais. Palaikė ir sutvarkė bažnytinį giedojimą. 
Patsai parašė nemaža giesmių. 

Šv. Ambroziui reikia iš dalies pripažinti šv. Augustino at- 
virtimas. 


Šv. Augustinas (354—430) prideri prie žymiausiųjų baž- 
nyčios tėvų. (Gimė. Afrikoje Sagastos mieste iš tėvo pagonies 
ir motynos krikščionės šv. Monikos. Eidamas mokslus dideliuose 
miestuose, neišsisaugojo jaunystės nupuolimų. Buvo ji privilio- 
jusi manikiejų sekta, girdamasi, kad duodant pilną tiesos pažinimą. 
Šv. Augustinas dešimtį metą prisilaikė manikiejų, bet paskui pa- 
matęs, kad jie patys mažai ką teišmano apie svarbiausiuosius 
žmogaus gyvenimo klausimus, atsitraukė nuo jų. Gyvendamas 
Kartagene, pragarsėjo kaipo geras iškalbos mokytojas, todel jieš- 
kodamas platesnės vietos, persikėlė į Romą, paskui gavo vietą 
iškalbos mokytojo Mediolane. Čionai, neatrasdamas niekur nu- 
siraminimo, pradėjo vaikščioti klausytu šv. Ambroziaus pamokslų 
kurie atidarė jam akis ir atvedė į katalikų bažnyčią.  Apsikrikš- 
tydinęs ir pametęs iškalbos mokinimą, sugrįžo į savo tėviškę ir, 
apsigyvenęs savo dvare, atsidavė maldai ir mokslui. Paskui tapo 
Hiponos vyskupu. Vispusiškai išlavintas, šviesaus aštraus proto, 
turtingo giliomis mintimis, kurias: reiškiai išdėsto, šv. Augustinas 
užima pirmą vietą tarp vakarinių bažnyčios tevų. Parašė labai 
daug įvairių knygų, šv. Rašto išaiškinimų, pamokslų. Kaipo ra- 
šytojas turėjo labai didelę įtaką netiktai į savo laiko žmones, 
bet ir paskesniais amžiais. 


Šv. Hieronimas (342 — 420) gimė Dalmacijoje. Romoje 
mokinosi retorikos, tyrinėdamas senovės rašytojus. Padauginimui 
savo žinių tų amžių papročiu aplankė įvairius svetimus kraštus. 
Syrijos mieste Antiokijoje mokinosi graikiškos kalbos ir teolo- 
gijos. Išėjęs į tyrumą gyveno vienuoliškai, skaudžiausiame as- 
ketizme, drauge mokindamas hebraiškos kalbos. Konstantinopo- 
lyje klausė išguldinėjimo garsiausio teologo Gregoriaus Nazian- 

zėno. Sugrįžęs Romon, kai-kurį laiką buvo papos Damazo se- 
kretoriumi ir patarėju. Butu galėjęs tapti jo įpėdiniu, bet savo 
raštuose plakdamas blogą gyvenimą augštesniųjų Romos gy- 
ventojų luomų, sukėlė juos prieš save ir mirus Damazui pasi- 
traukė iš Romos ir persikėlė į rytus. Aplankė Aigipto vienuo- 
lius ir pagalios apsigyvenęs tarp vienuolių Palestynoje, atsidavė 
mokslui. Mokėsi aramaiškos kalbos, tyrinėjo šv. Raštą. 


Šv. Hieronimas mokyčiausias iš visų tevų, nors. ir ne taip 
genialis ir originalis kaip šv. Augustinas (Vir trilinguis). Del 
mokslo visoko atsižadėjo. Buvo didelis žinovas senosios litera- 
turos. Be galo darbštus (Jo obalsis: labor omnia vincit impro- 
bus). Rašė labai daug. Išvertė iš hebraiškos į lotyniškają kalbą 
šv. Raštą, parašė sunkesniųjų jo vietų išaiškinimą.  (Geruosius 
graikiškus rašytojus vertė į lotynų kalbą. Buvo labai tvirtų ka- 
talikiškų įsitikinimų. Parašė pirmas bažnytines literaturos istoriją. 
Labai neapkentė heretikų ir savo raštuose skaudžiai su jais pole- 
mizavo. į . 


Šv. Gregorius Didysis (540—604) gimė Romoje iš tur- 
tingos senatorių giminės. Išėjęs mokslus gavo Romoje augšto 
viršininko (pretoriaus) vietą. Bet mylėdamas vienuolišką gyve- 
nimą, atsižadėjo turtų ir garbės ir, pasistatęs vienuolyną, gyveno 
jame. Septynerius metus buvo papos pasiuntiniu Konstantinopo- 
lyje, paskui savo vienuolyno viršininku, pagalios išrinktas papa 
(590). Budamas papa, šv. Gregorius nepermainė savo gyvenimo 
budo, prie kurio buvo pripratęs vienuolyne. Konstantinopolio 
vyskupas tuomet ėmė savinties visuotino patriarko vardą. 
Gregorius rodydamas nuolaidumo pavyzdį, vadino save „Dievo 
tarnų tarnu“ (servus servorum Dei) Tą titulą ir dabar papos 
tebevartoja. Šv. Gregoriaus darbštumas ir rupestingumas apėmė 
visą bažnyčią. Pasiuntė Evangelijos skelbėjų į Angliją atvestu 
to krašto prie katalikų tikėjimo.  Pataisė bažnytinį giedojimą. 
Pataisė ir suderino bažnyčios apeigas. Gynė valstiečius, sunkiai 
spaudžiamus ciesoriaus valdininkų. Bažnyčios brangenybes 
vartojo belaisviams išpirkti. Rupinosi įvesti geresnį ukį ir tvarką 
papų žemėsė. Mėgo tvarką, drausmę, teisybė. Laikomas pirmuo- 

ju bažnyčios valstybės steigėju. Parašė daug raštų, daugiausia 
apie praktikos dalykus. 


Plėtimasis katalikų tikėjimo už Romos valstybės 
sienų. 

Krikščionių tikėjimas pirmaisiais trimis amžiais plėtėsi dau- 
giausiai Romos viešpatystėje.  Išturėjęs tenai ilgą kovą su 
pagonyste, pagalios nuveikė ją ir ne tiktai paliko viešpataujančiu 
Romos valstybėje, bet pasiekė ir svetimų kraštų, esančius už 
Romos valstybės sienų. 


a) Azijoje. 


Armėnų šalis, suseinanti su Mažaja Azija, kur nuo pat 
krikščionystės pradžios susitaisė daug krikščionių draugijų, anksti 
susilaukė Kristaus mokslo apsakinėtojų. Jau pirmame amžiuje 
buvo pas armėnus krikščionių. Visą tautą su karaliu Tiridatu 
galutinai atvedė prie Krištaus šv. Gregorius, vadinamas Apšvie- 
tėju.  Baigianties ketvirtam amžiui, armėnų patriarkas Mezropas 
sudėjo armėnams abecėlę ir išvertė į jų kalbą Šventąjį Raštą. 
Taip gražiai bepražystantis Kristaus tikėjimas pas armėnus ėmė 
umai gaišti, kad penktame amžiuje Armėnija pateko persų karalių 
valdžion. Armėnų bažnyčia, prispausta persų ir atskirta nuo kitų 
kraštų katalikų, susilpnėjo ir drauge su Syrijos bažnyčiomis 
priėmė monotizitų hereziją, kurią ir ligšiol tebeišpažįsta.  Armė- 
nai monotfizitai turi savo patriarką, gyvenanti Edžmiadžine (Kau- 
kaze). Armėnų dalis penkioliktame amžiuje susivienijo su kata- 
likų bažnyčia.  Susivienijusiųjų armėnų patriarkas gyvena Kon- 
stantinopolyje. Katalikai taipogi armėnai, gyvenantys Galicijoje. 
Turi jie savo arkivyskupą Lvove. 


Iš Armėnijos katalikų tikėjimas ketvirtame amžiuje ir paskui 
išsiplėtė tarp Kaukazo tautų, visųpirma / bev ijo je (dabartinėje 
Gruzijoje ir Georgijoje). Pirmąja Kristaus mokslo apsakinėtoja 
buvo čionai tarnaite Nunija, kuri šventu savo gyvenimu ir stebu- 
klais atvedė prie Kristaus Iberijos karalių ir karalienę (apie 326). 
Vyskupai ir kunigai, parkviesti iš Romos valstybės, išmokė tikro- 

jo tikėjimo gyventojus visos Iberijos ir kitų Kaukazo kraštų, 
kaip antai Šitvano, Dagestano, Imeretijos, Mingrelijos. Krikščio- 
nių tikėjimas išsilaikė čionai lig VIII amžiui, paskui buvo išnai- 
kintas arabų, kurie, užkariavę Kaukazą, primetė jo gyventojams 
Magometo mokslą. Tiktai Gruzijos ir Georgijos gyventojai te- 
paliko katalikais. 


Iš Armėnijos ir pasienių Romos valstybės krikščionių tikė- 
jimas įsiskverbė į Pevsij4 ir ketvirtame amžiuje turėjo jau tenai 
daug išpažintojų. Nikeos susirinkime dalyvavo Persijos vysku- 
pas. Tolesnį betgi jo išsiplėtimą suturėjo smarkus ir ilgas 
persekiojimas (prasidėjo 342 m.). Persijos karaliai, be perstojo 
kariaudami su Romos ciesoriais, laikė krikščionis Romos valsty- 
bės šalininkais, o savo priešininkais ir todel smarkiai juos žudė. 
Tas persekiojimas su pertraukomis tęsėsi per 300 metų ir savo 
šmarkumu prilygsta krikščionių persekiojimui Romos valstybėje. 
Prie Šapuro I (309—381) nukankinta 16000 krikščionių.  Kata- 
likų bažnyčia Persijoje išgaišo. |, 

V) Afrikoje. 

Ketvirtame amžiuje įtikėjo į Kristų Abisynijos gyventojai. 
Pirmaisiais to krašto apaštalais buvo du tyriečiu, (Frumencius ir 
Edezius), kuriuodu įgijusių Abisynijoje karaliaus malonę, jam 
mirus, tapo sosto įpėdinio Aizano augintojais ir karalystės už- 
veizėtojais. Šv. Atanazas, Aleksandrijos patriarkas, gavęs žinią 
apie katalikų tikėjimo pradžią Abisynijoje, pašventė Frumencių 
to krašto vyskupu. Netrukus visa karalystė priėmė Kristaus 
mokslą. Abisynijos vyskupai priklausė nuo Aleksandrijos patri- 
arkų, todel su jais drauge atsiskyrė nuo katalikų bažnyčios ir 
priėmė monotfizitų hereziją. 


c) Europoje, 


Germanų tautos. 

Sienos Romos valstybės Europos žiemiuose buvo Reinas 
ir Dunajus. Toliau į žiemius nuo tų dviejų upių tęsėsi plotai, 
miškais apaugę ir neprieinami romėnams. Gyveno juose mažai 

težinomos romėnams tautos, vadinamos bendru germanų var- 
du „Tos tautos liuosos, pilnos drąsos, doriškai sveikos, seniai 
jau veržėsi į Romos valstybę, jieškodamos joje karo garbės, 
lengvo pelno ir naujų vietų apsigyventi turtingose pietų šalyse. 
Kol dar tebeklestėjo senoviškos romėnų doros, suteikusios jiems 
viešpatavimą visame pasaulyje, tol dar galėjo jie atsispirti germa- 
nams. Bet jau Jezaus Kristaus užgimimo laiku ženkli buvo 
neišvengiama Romos valstybės pragaištis. Romėnai, pasiekę 
augščiausį galybės laipsnį, prarado senoviškas savo doras. 
Krikščionių tikėjimas tam kartui sudrutino pagonių gyvenimo 
doros pamatus, bet nebegalėjo išgelbėti nuo pražuvimo valstybės, 
valdomos pagoniškais įstatais. Viešas gyvenimas paliko pago- 
niškas. Romėnai įšsigimė, pripratę prie lengvo palaido gy- 
venimo, nebemėgo užsiimti darbu, mokslu, arba ginti tėvynę. 


Žiemiuose artimiausiais Romos valstybės kaimynais buvo 
gotai, tauta didelė ir narsi, užėmusi plačius plotus padunajuose. 
Del tankių gotų santikių su Romos valstybė tarp jų anksti pra- 
siplėtė krikščionių tikėjimas.  Ciesorius Valensas ketvirtame 
amžiuje patraukė visus gotus į arianystę, kurią jie paskui pa- 
skleidė tarp kitų germanų tautų: alanų, svevų, burgundų, vandalų, 
longobardų. Ketvirtojo amžiaus pabaigoje vakarinių gotų arba 
vestgotų vadovas Alarichas apleidė Dunajaus pakraščius, su visa 
savo tauta persikėlė į vakarus ir užkariavo Italiją.  Nugąstis 
apėmė Italijos gyventojus, per tiek šimtų metų nemačiusius 
priešininkų savo krašte. Alarichas apgulė Romą, kuri pradžiojė 
pinigais atsipirko nuo gotų, bet paskui turėjo jiems pasiduoti 
(410). Tris dienas gotai plėšė miestą. Iš viso pasaulio sunešti 
Romon turtai, auksas, sidabras ir kiti brangųs daiktai atiteko 
Alaricho kareiviams. Netrukus mirus Alarichui, gotai pasitraukė 
iš Italijos ir, užkariavę pietų Galiją ir Ispaniją, įsteigė tenai savo 
valstybę. 


Tuo pačiu laiku kitos germanų tautos, alanai, svevai, 
burgundai ir vandalai įsilaužė vakaruose per Reiną į Romos 
valstybę ir, nuterioję Galiją, atsidurė Ispanijoje. Vandalai neilgai 
teužtruko Ispanijoje, perplaukė per jureės ir apsigyveno žiemių 
Afrikoje. 

Vestgotams išėjus iš Italijos, atvyko tenai gerulių vadas 
Odoakras, kurs prašalino nuo sosto paskutinį Romos ciesorių 
Romulą Augustulą ir tapo patsai Italijos karaliumi 476 metais. 
Tie metai laikomi paskutiniais metais Romos ciesorystės.  Kon- 
stantinopolio ciesoriams bepaliko rytinė ciesorystės pusė ir, nors 
jie dar vadino save Romos ciesoriais, tikros valdžios Romoje 
ir visoje Italijoje nebeturėjo. 

Konstantinopolio ciesorius Zenonas, patsai nebeįsigalėdamas 
atimti Italijos nuo Odoakro, pasiuntė tam tikslui ostgotus (ryti- 
nius gotus). Ostgotų karalius Teodorikas pergalėjo Odoakrą ir, 
atėmęs nuo jo Italiją, įsteigė tenai savo karalystę. Taip ant va- 
karinės Romos ciesorystės griuvėsių įsikurė germanų tautos. 
Italijoje atsirado ostgotų karalystė, pietinėje Galijoje ir Ispanijoje 
vestgotų, Galijos rytuose burgundų, Afrikoje vandalų. 

Visos tos naujai įsikurusios valstybės neturėjo ilgos tver- 
mės. (Germanų tautos, susidurusios su daug apšviestesniais už 
save romėnais, pasidavė jų įtakai, bet, pasiduodamos svetimai 
įtakai, priėmė tiktai blogasias Romos apšvietimo pusės. 
Arianystė, kurią išpažino gotai, vandalai ir burgundai, mažai kuo 
skyrėsi nuo pagonystės ir negalėjo jiems suteikti tvirto doram 
gyvenimui pamato. Katalikai, persekiojami germanų del tikėjimo, 
nekentė savo pergalėtojų ir laukė tiktai patogios valandos nu-i- 
kratyti nemeilų jungą arba permainyti jį lengvesniu. Tos valan- 
dos neilgai jiems tereikėjo laukti. 

Žiemių Galijoje augo nauja valstybė — frankų, tautos 
taip-pat germanų kilmės, bet tebesančios dar pagoniška. Frankų 
karalius Klodvigas, paklausęs savo žmonos Klotildos prikalbinė- 
jimo, tapo kataliku (495) ir tuo pasidarė daug artimesnis 
visiems Galijos gyventojams katalikams, negu vestgotu ir bur- 
gundų karaliai, išpažįstantys Ariaus hereziją. Remdamasis kata- 
likais, Klodvigas lengvai pergalėjo vestgotus ir burgundus ir jų 
karalystes suvienijo su savo. Sugriuvus vestgotų ir burgundų 
karalystėms, pragaišo Galijoje arianystė, išaugo-gi didelė ir tvirta 
katalikiška frankų valstybė. 

Pragaištis buvo lemta ir visoms kitoms arianų tautoms. 
Vandalai, smarkiai persekiodami katalikus, sukėlė prieš save 

visuotiną neapykantą. Ja pasinaudojo Konstantinopolio ciesorius 
Justinianas. Jo kariuomenė išvieno su Afrikos katalikais išgrio- 
vė vandalų karalystę. Afrika vėl pasidarė Romos ciesorystės 
provincija. Nuveikęs vandalus, Justinianas atgręžė savo ginklą 
prieš ostgotus ir išvarė juos iš Italijos, kuri vėl sugrįžo Konstantino- 
polio ciesorių valdžion. Tokiu budu Justinianas paskutinį kartą 
suvienijo savo valdžioje daugumą senovės Romos ciesorystės 
kraštų, nors ir neilgam. 


Į Italiją atvyko nauja germanų tauta, longobardai, ir įkurė 
čionai savo valstybę. Galija paliko prie frankų, Ispanija prie 
vestgotų. Taip germanų tautos pasidalijo žemėmis vakarinės 
Romos ciesorystės ir ant visados jose užsigyveno. 


Bažnyčia — tautų auklėtoja. 


Sugriuvus vakarų Romos ciesorystei, regejos, jog pragaišo 
visai romėnų kultura, ištikrųjų gi gaišo tiktai senovės pagonystės 
dvasia. Naujos tautos augo po bažnyčios sparnais, penimos jos 
mokslu. Prasideda vakarų Europos kraštuose naujas gyvenimas, 
statomas Kristaus mokslo pamatais.  Užpludus laukinėms tau- 
toms, tame nelaimių tvane bažnyčia pirmoji stojo ginti ramiųjų 
gyventojų. Germanams apgulus pilį, vyskupas pirmas pradėdavo 
tarybas su apgulančios kariuomenės vadovais, atsipirkdamas baž- 
nyčios brangenybėmis ir tuo gelbėdamas visą miestą nuo plėšimo. 
Vyskupai nebėgdami, bet palikdami savo vietose, priduodavo drą- 
sos ir ramumo visiems gyventojams. (Gražų pavyzdį paliko šv. 
Augustinas, patsai palikdamas apgultoje Hiponoje ir kitus ragin- 
damas palikti. Kunigas, esą, turi arba su savo žmonėmis gel-. 
bėtis arba su jais drauge žuti. Skaudžios drausmės, viešos 
atgailos darbais bažnyčia mokino laukines tautas susivaldymo. 
Dažniausiai buvo vartojami skaudus pasnikai, bet vietomis buvo 
uždedama ir belaisvių paliuosavimas, kelių, tiltų taisymas, triobų 
atstatymas, šelpimas del karo suvargusių „sodiečių. Merovingų 
laikai labai tamsųs, daug karų ir savytarpių žudymų. Bet tie 
laikai labai turtingi ir šventaisiais. Žmonės buriais grudosi 
į vienuolynus. Augštai buvo statoma skaudi askeza, bet bran- 
ginta ir artimo meilės darbai.  Belaisviai ir vergai buvo išper- 

kami. Bažnyčia laikė savo priederme užtarti sunkų vergų stovį, 
lengvinti padėtį prispaustų ukininkų. 


Sunkus buvo darbas iškarto palenkti laukines, prie karo pri- 
pratusias tautas į naują gyvenimą. Vyskupai, negalėdami iškarto 
atmainyti pagonių papročių, stengėsi juos nekenksmingais pada- 
ryti, priduodami jiems krikščionišką reikšmę, daugelį dalykų tole- 
ruodami ir tame toleravime net pertoli kartais eidami. Ilgą dar 
laiką apkrikštytos laukinės tautos laikėsi savo papročių, karuose 
įgytų, kol po bažnyčios įtaka sušvelnėjo jų šiurkštus budas, 
kol atprato nuo plėšimo ir išmoko ramiu darbu taisyties geresnį 
gyvenimą. 


Irlandija. 


Irlandijos apaštalas buvo šv. Patrikas, gimęs Galijoje (387). 
Šešioliktais metais savo amžiaus buvo jisai pagautas ir išvežtas 
į Irlandiją, kame per šešerius metus ganė vieno pono bandą. 
Daug tada prityrė vargo, pagalios pavyko jam ištrukti iš nelai- 
svės ir išbėgti namon. Bet ir į tėviškę jam sugrįžus, stovėjo nuo- 
latos jo atmintyje Irlandija, ir kažikoksai balsas šaukė jį į tą 
kraštą, paskendusį pagonystėje. Išėjęs mokslus Galijos vienuo- 
lyne, šv. Patrikas pagrįžo į Irlandiją krikščionių tikėjimo garsintu 
(432), ir taip jam klojosi jo apsakinėjimas, kad trumpu laiku visas 
kraštas įtikėjo į Kristų. Naujas mokslas krito Irlandijoje į gerą - 
dirvą ir atnešė gausų vaisių. Irai iškarto tapo karštais katali- 
kais, ir jų tėviškė teisingai užsipelnė šventųjų šalies vardą. Šv. 
Patrikas ir jo mokiniai įsteigė Irlandijoje daug vienuolynų, ku- 
riuose gražiai pražydo krikščionių mokslas ir šventenybė. Pri- 
gimtas irams noras keliauti neleidė Irlandijos vienuoliams ilgai 
vienoje vietoje nurimti. Daug jų atsidurė Galijoje, Vokietijoje ir 
Šveicarijoje, įkurė tuose kraštuose vienuolynų, iš jų skleisdami po 
visą apylinkę krikščionių. mokslą ir apšvietimą. 


Iš Irlandijos taipogi krikščionių tikėjimas prasiplėtė Šotlan- 
dijoje. — 


„Anglija. 

Į pietus nuo skotu gyveno britai. Jų kraštas kitą kartą 
priderėjo prie Romos valstybės, todel čionai dar antrame amžiuje 
buvo įsėtas krikščionių mokslas. Iki ketvirtam amžiui visas 
kraštas buvo jau priėmęs katalikų tikėjimą. Ketvirtojo amžiaus 
pradžioje Romos kareiviai, reikalingi ciesoriams kituose kraštuo- 
se, išėjo iš Britanijos: Tuo pasinaudojo piktai ir skotai, žieminiai 
britų kaimynai, ir pradėjo juos užpuldinėti. Britai nebeišsigalė- 
dami patys ginties, parsikvietė pagalbon iš Germanijos anglus 
ir saksus, garsius kariška drąsa (449) Anglo-saksai del ginimo 
apgynė britus nuo piktų, bet ir patys nebegrįžo į savo tėviskę 
ir, apsigyvenę britų krašte, užėmė jų: žemę. Britai, iš visur 
suspausti, pasitraukė į Valijos kalnus arba persikėlė i Galiją 
(Britanija). Taip anglo-saksams įsikurus Britanijoje, pragaišo tame 
krašte krikščionių tikėjimas. Tarp užkariautų britų ir pergalėtojų 
„anglo-saksų buvo didėlė neapykanta, todel britai nieko nepadarė 
katalikų tikėjimui tarp anglo-saksų praplatinti. 

Evangelijos šviesa tepatekėjo anglosaksams tiktai šeštame 
amžiuje ir tai ne nuo artimiausių jų kaimynu britų ir skotų, bet 
iš tolimo Romo. Šv. Gregorius Didysis, dar papa- nebudamas, 
labai rupinosi anglo-saksų atvertimu. Patsai negalėdamas eiti 
jiems apsakinėtu krikščionių mokslo, tapęs papa, pasiuntė šv. 
Augustiną su 40 benediktinų. Šv. Augustinas su savo drau- 
gais atvyko į Angliją (597). Pirmas priėmė katalikų tikėjimą su 
10000 savo kareivių Kento karalius Ftelbertas, prikalbėtas savo 
žmonos Bertos krikščionės. Kentas pasidarė centras, iš kurio 
krikščionių tikėjimas toliau plėtėsi. Kiti karaliai leidė ateiviams 
liuosai garsinti Evangeliją. Malonus benediktinų budas ir šventas 
ių gyvenimas patraukė anglo-saksus prie krikščionių tikėjimo. 
Anglo-saksų karaliai su savo žmonėmis krikštydinos už kits kito, 
ir, praslinkus aštuonioms dešimtims metų nuo šv. Augustino at- 
vykimo į Angliją, visas jau kraštas buvo krikščioniškas. Kristaus 
mokslas suminkštino smarkų anglo-saksų budą. Kaip Irlandijoje, 
taip ir Britanijoje labai prasiplatino vienuoliškas gyvenimas. Sep- 
tintamie ir aštuntame amžiuje įstojo į vienuolynus daugiau negu 
30 žmogysčių iš karalių giminės. Prie vienuolynų įtaisytos mo- 

kyklos platino apšvietimą. Pragarsėjo savo mokslingumu šv. Beda 
(f 735), viso viduramžio mokytojas, parašiusis pirmą Anglijos 
istoriją. Anglija greitai žengė pirmyn civilizacijos keliu. 


Vokiečių tautos. 


Krikščionių tikėjimas iki penktojo amžiaus pradžios (tautų 
kilnojimosi) buvo prigijęs visuose kraštuose į pietus nuo Reino 
ir Dunajaus, bet del tautų kilnojimosi pasidariusieji karai jį beveik 
visai sunaikino pareiniuose ir padunajuose. Karingos germanų 
tautos nelabai buvo linkusios prie ramybės mokslo, skelbiamo 
krikščionių tikėjimo. Nepasitikėjo jos frankais krikščionimis, delto 
kad frankai buvo jų priešininkai. Pirmieji Evangelijos skelbėjai 
vokiečių tautoms buvo Irlandijos vienuoliai. Šv. Kolumbas ir 
šv. Galius garsino Evangeliją Šveicarijoje apie Bodeno ežerą, Šv. 
Severynas Dunajaus pakraščiuose, šv. Vilijamas Vircburgo apy- 
gardoje, šv. Emeranas Regensburgo, šv. Rupertas Saleburgo apy- 
gardoje, Vestfalijoje du broliu Evaldu. Bet irų vienuoliai buvo 
labai išsiblaškė, nebuvo tarp jų organizacijos, todel ir evangeli- 
zavimo darbo tarp vokiečių negalėjo jie atlikti sistematiškai. Tik- 
masis vokiečių apaštalas buvo šv. Bonifacas. Gimė jisai Anglijoje 
(675) ir vadinosi Vinfirydas. Išėjo mokslus Anglijos vienuolyne 
ir paskui pats tapo vienuolyno mokyklos mokytoju. Jo išguldi- 
nėjimų klausytu susibėgdavę aplinkinių vienuolynų mokiniai, ne 
vienas vienuolynas norėjo išsirinkti šv. Bonifacą savo viršininku, 
bet dievobaimingam vyrui kas kitas rupėjo. Didžiausis jo troš- 
kimas buvo nešti Evangelijos mokslą tiems, kurie dar jo nebuvo 
pažinę.  Kai-kurį laiką šv. Bonifacas darbavosi drauge su šv. Vili- 
brordu pas iryzus. Paskui, gavęs nuo papos pasiuntimą, išėjo 
garsintu Evangelijos vokiečiams.  Kartkartėmis aplankė Turingiją, 
Bavariją, Hesiją, visur savo apsakinėjimu patraukdamas pagonių 
burius prie krikščionių tikėjimo. Įsteigė tuose kraštuose daug 
vyskupijų ir vienuolynų, tarp kurių garsiausis Fuldos. Iš Anglijos 
parsikvietė pagalbon benediktinų, kurie, nebtekus šv. Bonifaco, 
toliaus varė jo pradėtąjį darbą. Šv. Bonifacas tris kartus važinėjo 
į Romą pasikalbėtu su papa apie vokiečių bažnyčios dalykus. 
Papa pašventė šv. Bonifacą vokiečių vyskupu (723), padarė Mainco 

arkivyskupu ir visų vokiečių metropolitu (748). Bet šv. Bonifacui 
nerupėjo garbė, nejieškojo jisai atilsio nė senatvėje. Todel 
paskyręs Mainco arkivyskupu savo mokinį Lullių, patsai išėjo 
Evangelijos apsakinėtu laukiniams iryzams. Kada daug jų ap- 
švietęs Kristaus mokslu, rengėsi birmavoti įtikėjusiuosius, užpuolė 
ją įnirtę pagonys ir užmušė jį kartu su visais jo draugais (755). 
Šv. Boniiaco kunas parvežta į Vokietiją ir palaidota Fuldos vie- 
nuolyne. Šv. Bonifacas audringais laikais atgaivino ir sutvarkė 
bažnytinį gyvenimą tarp frankų. Padėjo tvirtus pamatus krikš- 
čionystei tarp vokiečių tautų. 


Vienuolių gyvenimas. 


Evangelijos patarmės. 


Trys daiktai daugiausiai atitraukia žmogų nuo Dievo: pui- 
kybė, kuno geiduliai ir žemės turtai. Tikriausį budą jiems perga- 
lėti paliko Kristus tris Evangelijos. patarmes: paklusnumą, skais- 
tybę ir neturtą. Vadinasi jos patarmėmis, delto kad nėra visiems 
sakyte įsakytos. 


Visuomet atsirasdavo daug žmonių, kurie norėdami, kad 
niekas jų netrukdytu Dievui tarnauti, geruoju apsiimdavo užlai- 
kymą Evangelijos patarmių. „Apaštalų Darbuose“ skaitome, kad 
pirmieji krikščionys atsižadėdavę savo turtų ir sudėdavę juos prie 
apaštalų kojų. Iš kankintinių gyvenimų žinome, kad krikščionių 
mergaitės, kaip antai šv. Cecilija, šv. Agnietė, šv. Agata ir daug 
kitų, numylėję skaistybę, darydavusios apžadus netekėti už vyro 
ir savo nekaltybę Kristui aukuodavo. Taigi nuo pat krikščio- 
nystės pradžios buta užlaikoma daugelio dievobaimingų krikščio- 
nių Evangelijos patarmės. 


Kai-kuriems bet gi rodėsi, jog, tarp žmonių gyvenant, sunku 
esą užlaikyti Evangelijos patarmės, todel tokie, norėdami pasi- 
traukti nuo pagundų, apleisdavo visa, kas tiktai rišo juos su žmo- 
nėmis, ir eidavo į miškus ir kalnus nuo visų atskirai gyventu ir 
meldžianties Dievui tiktai tarnautu.  Vadinosi jie atsiskyrėliais 
(anachoretais). 

Vienuoliai Rytuose. 


Pirmasis atsiskyrėlis buvo šv. Paulius. Persekiojimo laiku 
pabugęs kančių smarkumo, išbėgo jisai į tyrus ir taip pamėgo 
vienas gyventi, jog nebegrįžo prie žmonių draugystės. (Garsus 
taip-pat atsiskirėlis buvo šv. Antanas iš Komos, kursai, išgirdęs 
bažnyčioje Evangelijos žodžius: „jei nori tobulas buti, eik, pav- 
duok, ką turi, ir duok neturtėliums, o turėsi turtą danguje, 0 
ateik, sek mune“ )) ryžosi juos pildyti, išdalijo neturtėliams savo 
nemažas gėrybes ir išėjo į tyrus gyventu. Tokių atsiskyrėlių, no- 
rinčių išbėgti nuo pasaulio ir jo pagundų, atsirado daug įvai- 
riuose kraštuose, ypatingai-gi Aigipte ir Syrijoje. Rinkosi jie apie 
vyrus, žinomus šventumu ir gyvenimo aštrumu, ir pasiduodavo 
jų vadovavimui.  Gyvendavo jie kalnų urvuose arba laužuose, 
padarytuose iš medžio šakų, maitinosi duona su vandenimi ir 
palmių vaisiais ir visą laiką atidėdavo maldai ir darbui. Šv. Pacho- 
mius, gyvenęs ketvirtame amžiuje, sutaisė atsiskyrėlių burius į 
tam tikras draugijas ir parašė joms įstatus. Atsiskyrėliai pra- 
dėjo taisyties triobeles vienoje vietoje, pasiduoti vieno vyresniojo 
valdymui ir gyventi, laikydamies tų pačių įstatų. Šv. Bazilius pa- 
rašė įstatus Ponto ir Kapadokijos atsiskyrėliams. Tokiu budu 
atsiskyrėlių gyvenimas pavirto į draugijinį. Vienuolių gyve- 
nimas labai buvo prasiplatinęs, pažiame Aigipte jų buvo iki 100000 
(ketvirtame amžiuje). 


"Šv. Pachomiaus ir šv. Baziliaus įstatai labai buvo reikalingi 
ir įvedė tvarką į atsiskyrėlių gyvenimą. Karštas pirmųjų atsisky- . 
rėlių gyvenimas sergėjo juos nuo išklydimo. Bet ne visi atsi- 
kyrėliai buvo šventi vyrai. Daug tarp jų buvo tamsių žmonių, 
nesuprantančių Evangelijos dvasios, kurie, gyvendami atskirai nuo 
žmonių be vadovo, tankiai išklysdavo iš dievobaimingumo kelio. 
Nenorėdami dirbti, klajodavo jie po aplinkinius miestus, svetimu 
darbu misdami. Neretai tarp atsiskyrėlių, netoli nuo kits kito gy- 
venančių, pasidarydavo nesutikimų, vaidų ir kitų blogumų. To- 
del ketvirtas visuotinas susirinkimais (Chalkedono) pavedė atsi- 


1) Mat. XIX, 21. 

skyrėlių priežiurą vietiniams vyskupams, atsiskyrėliams-gi svieto 
perėjunams skaudžiai įsakė sugrįžti į savo namus ir gyventi žmo- 
nių draugystėje. 


Vakaruose. 


Gimtiniai atsiskyrėlių gyvenimo kraštai buvo Aigiptas, Syrija 
ir Palestyna. Vakaruose tasai gyvenimo budas lig ketvirtam am- 
žui mažai tebuvo žinomas. Pirmas paskleidė apie jį garsą šv. 
Atanazas, parašydamas šv. Antano gyvenimą ir atsiveždamas su 
savimi į Romą keletą Aigipto atsiskyrėlių. Jų pavyzdis ir apsaki- 
nėjimas paragino Italijos krikščionis prie panašaus gyvenimo budo. 
Ketvirtame ir penktame amžiuje buta jau daug vienuolynų Itali- 
joje ir Galijoje. Didžiu užtarytoju ir mylėtoju vienuoliško gyve- 
nimo buvo šv. Hieronimas, kurs pažino jį Palestynoje. Bet tikruoju 
vienuoliško gyvenimo įsteigėju vakaruose buvo šv. Benediktas 
iš Nusrijos (480—543). 

Šv. Benediktas, turtingų tėvų sunus, mokinosi Romoje. II- 
gėdamasis vienuoliško gyvenimo, išėjo į Sabynijos kalnus, kame 
trejus metus gyveno urve. Vienas jo pažįstamas atnešdavo 
jam maisto. Netolimojo vienuolyno vienuoliai, atradę šv. Bene- 
diktą, pasikvietė jį pas save ir įprašė, kad jisai apsiimtu buti jų 
vadovu. Bet aštrus Šv. Benedikto gyvenimas netrukus įiems įki- 
rėjo, ir jie bandė nuodais nusikratyti nemalonaus viršininko. 
Tada šv. Benediktas vėl sugrįžo į savo urvą. (Garsas šv. Bene- 
dikto gyvenimo netrukus toli pasklydo. Apie jį susirinko daug 
žmonių, norinčių tokiu pat budu gyventi. Šv. Benediktas surinko 
iš jų 12 tam tikrų draugijų po 12 vyrų kiekvienoje.  Kampani- 
ioje. ant Kasino kalno pastatė didelį vienuolyną, patsai jame apsi- 
gyveno ir parašė jam įstatus. 

Šv. Benedikto įstatai įsako labiausiai du daiktu: maldą ir 
darbą. Septynias valandas kasdien paskiria rankų darbui, dvi 
proto. Septynis kartus per dieną susirenka šv. Benedikto sunųs 
bendrai maldos atlikti. Antrą valandą naktyje sukila visi naktinių 
psalmių giedotu. Darbas prasideda anksti rytą ir tęsiasi per visą 
diena su nedideliais pertrukiais maldai ir atilsiui. Nėvienas vie- 
nuolyno gyventojas nėra paliuosuojamas nuo darbo, kurs paski- 

riamas vyresniojo pagal kiekvieno pajiegas. Vieni užsiima žemės 
dirbimu, kiti amatais, kiti vėl perrašinėja knygas arba moko vai- 
kus. Vienuolynas savo išlaikymui mažai tereikalauja ir padirbtus 
daiktus pigiai parduoda arba dyko dalija neturtėliams. Prie vie- 
nuolyno įtaisoma ligoninė ir mokykla. Pakeleivis atranda vienuo- 
lyne nakvynę. Šv. Benedikto įstatai liepia švečią priimti, kaip Kristų. 


Šv. Benedikto įstatuose matyti didelė išmintis ir geras pa- 
žinimas žmonių budo. Šv. Benediktas davė vienuoliams tvarką, 
kame skaudi drausmė jungėsi su malonumu, darbas su maldin- 
gumu. Kuomet rytuose vienuoliai daugiau buvo užsiėmę malda, 
šv. Benediktas stengėsi neramią vakarų gyventojų dvasią valdyti 
darbu, jų veiklumui duodamas nustatytą darbų tvarką. Šv. Be- 
nediktas suminkštino vienuolių askezą valgyme ir bausmėse. Vy- 
resnysis turėjo elgties ne kaipo valdovas, kaiptai dažnai buvo rytuose, 
bet kaipo tėvas.  Svarbesniuose atsitikimuose jisai sušaukdavo 
vienuolių tarybą ir klausdavo jų nuomenės. 


Šv. Benedikto įstatai, palaikomi papų, netrukus buvo priimti 
visuose vakarų Europos vienuolynuose ir išstumė kitas regulas, 
tuo suvienodindami vienuolių gyvenimą. Atskirdamas savo vie- 
nuolius nuo žmonių ir šio gyvenimo pagundų ir rupesčių, 
šv. Benediktas vedė juos paklusnumo, neturto, darbo ir maldos 
keliu prie garbinimo Dievo dvasioje ir tiesoje. Šv. Benedikto 
vienuoliai turėjo visados gyventi savo vienuolyne ir tuo budavo 
saugojami nuo pavojingo klajojimo, pratinosi su savo draugais 
sugyventi, pamylėti savo gyvenimo vietą. Vienuolynas buvo jiems“ 
ne kankynės, bet didžiausio ramumo vieta. 


Benediktinai rinkosi savo vienuolynams vietas miškuose arba 
kalnuose. Nusikirtę miško plotą, nuleidę vandenį ir išdžiovinę 
pelkynę, įsitaisydavo laukus, užvesdavo sodnus, pasistatydavo 
vienuolyną ir patys vesdavo visą ukį. Aplinkiniai gyventojai 
glausdavosi prie vienuolyno.  Neturtėliai gaudavo jame maisto ir 
kitoniškos pašalpos, vaikai mokėsi rašto ir amatų. Apie vienuo- 
lyną pradėdavo statyties daugiaus triobų, ir netrukus tenai, kur ne- 
seniai užė miškai, telkšojo vandenys ir kaukė žverys, atsirasdavo 
gražiai gyvenama vieta. Tokia buvo pradžia ne vieno didelio miesto 

pietinės Vokietijos, Šveicarijos ir Francijos. Iš benediktinų vie- 
nuolynų išeidavo mokytų rašytojų, vyskupų ir kunigų, kurie to- 
liau platindavo Kristaus mokslą ir žmonių apšvietimą.  Vienuo- 
lynai buvo prikrauti senovės rašytojų knygų, kurios čionai tiktai 
teužsiliko, kada viskas sumišo ir pragaišo, užpludus Romos cie- 
sorystę laukinėms germanų tautoms. Tame visuotiname apte- 
mime patys benediktinų vienuolynai temirgėjo mokslo šviesa. 
Vidurinių amžių pradžioje vienuolynai turėjo tokią pat reikšmę, 
kokią musų laikais turi dideli miestai. Tai kulturos centrai. 
Tiktai vienuolynuose gyvenimas buvo artimesnis gamtai. Vienuu- 
lynas junge sodžiaus gyvenimo ramumą su kulturinio gyvenimo 
veiklumu. 


Vidujinis bažnyčios stovis. 


Bažnyčios sutvarkymas. 

Krikščionių tikėjimas pirmaisiais amžiais plėtėsi miestuose. 
Šiuo laikotarpiu, prasiplėtus labiau tikėjimui, atsiranda parapi- 
jinių bažnyčių. Didesniuose miestuose pradžioje mėginta ap- 
rupinti reikalus padidėjusio krikščionių skaičiaus, padauginant 
kunigų skaičių prie vyskupo bažnyčios. Bet ilgainiui didesniuose 
miestuose reikėjo pastatyti daugiau bažnyčių su kunigais prie jų. 
Tuo labiau tokios atskiros parapijos pasidarė reikalingos sodžiuje, 
tuoliau nuo miesto. Jų atsiranda antrajame amžiuje, išsiplėtoja 
4—5 amžiuje. 

Parapijinės bažnyčios dažnai buvo statomos dvaruose jų 
savininkų pinigais, todel jie turėdavo teisę pasirinkti kunigą, kurį 
vyskupas patvirtindavo. Iš to papročio išsivystė patronato 
teisė. 

Atsiradus parapijoms, įvyko padalinimas į vyskupijas. Di- 
desniųjų miestų vyskupijos vadinosi metropolijomis ir turėjo di- 
desnes teises. Jų viršuje stovėjo patriarkatai. Visuotinas Chal- 
kedono susirinkimas padidino patriarkatų skaičių, pripažin- 
damas patriarkų teises ir vardą Konstantinopolio ir Įerozolimos 
vyskupams. 

Bažnyciai ėmus liuosiau plėtoties, aiškiau galėjo apsireikšti 
-Romos vyskupo primatas, labiausiai kilus ginčiams del tikėjimo 
su heretikaisš Romos vyskupas pasmerkia klaidatikius, į jį šau- 
kiasi neteisingai nubausti vyskupai, jisai atstato nuo vietų here- 
tikus vyskupus. Vyskupų susirinkimai tuo laiku darosi daž- 
nesni.  Nikeos susirinkimas patarė metropolijų vyskupams daryti 
susirinkimus du kartu per metus: gavėnioje ir rudenį. Atlaikyta 
buvo šiuo laikotarpiu 6 visuotini susirinkimai. Šiaukiami jie bu- | 
davo ciesorių, sutinkant papoms, kurie siųsdavo savo atstovus. 
Pirmininkaudavo juose papų pasiuntiniai ir pasirašydavo po nu- 
tarimais pirmojoje vietoje. 


Bažnyčios papročiai. 


Nuo Konstantino Didžiojo bažnyčion prisijungė daug žmo- 
nių, kurie «tiktai vardu tebuvo krikščionys. Todėl Komunija 
šiuo laikotarpiu daug rečiau tebudavo priimama. 


Viešoji atgaila rytuose tapo atmainyta. Vakaruose ji iš- 
silaikė iki vidurinių amžių. 

Krikščionių tikėjimui įgijus liuosybę, imta statyti gražios 
bažnyčios. Atsirado tam tikras bažnyčios stilius, ir tai dviejo- 
pas: bazilikinis ir apvalus. Bazilika tai keturkampis, viduje per- 
dalytas šulų eile į tris arba penkias navas, su prieangiu ant šulų. 
Apvalios bažnyčios buvo apvaliai statomos, su kupoliniu dangčiu. 
Žymiausia jų yra šv. Zofijos Konstantinopolyje. 

Švenčių skaičius žymiai padidėjo. Buvo įvestos šventės 
Kristaus gimimo, Trijų Karalių, Dangun žengimo ir kitos. Imta švę- 
sti ir Marijos šventės. Pasnikai pasidare skaudesni ir vienodesni. 


Jau pirmaisiais amžiais bažnyčia garbino kaipo šventuosius | 
„tuos krikščionis, kurie del tikėjimo budavo nužudomi. Pasibaigus 
persekiojimams, imta panašiu budu garbinti tie krikščionys, kurie 
savo gyvenimo šventumu ir griežtumu išpažino tikėjimą. Jie 
įgijo išpažintojų vardą. Padidėjo šventųjų relikvijų garbinimas, 
lankymas šventų Palestynos vietų, labiausiai nuo šv. kryžiaus 
Atradimo. 


T 


Dora. 


Bažnyčia šiuo laiku, nuo šv. Hieronimo žodžių, tapo galin- 
gesnė ir turtingesnė, bet mažesnė dora, kuri sumenkėjo, prisi- 
jungus prie bažnyčios daugeliui žmonių be tvirto tikėjimo. Ilgi 
smarkųs ginčai, heretikų sukelti, ir laukinių tautų užpludimas 
su ilgais karais trukdė bažnyčios darbą. Buvo tečiau ir 
šiuo laiku daug pavyzdžių ir labai augštos doros. Šventujų 
skaičius buvo nemažas. Netruko ir kankintinių del tikėjimo 
(Persijoje, taippat ir Romos valstybėje). Greitas vienuoliško gy- 
venimo išsiplėtimas, didelis vienuolių skaičius, jų gyvenimo griež- 
tumas rodo, kad Evangelijos dvasia bažnyčioje neužblėso. Daug 
buvo apsireiškimų artimo meilės. Barbarų užpludimo laikais pra- 
kiurusi nelaimių versmė buvo bažnyčios slopinama. Belaisviams 
ir vergams išpirkti buvo sudedamos didelės aukos, daug turto 
sudedama pavargėliams šelpti. Buvo steigiamos ligoninės, prie- 
glaudos pavargėliams, namai išmetamiems vaikams auginti. Krikš- 
čionių gailestingumo darbus pripažino didžiausias krikščionių 
priešininkas ciesorius Julionas, statydamas juos pavyzdžiu pa- 
gonims. 

Apie bažnyčią šiuo laiku gražiai rašo šv. Jonas Auksaburnis: „Bažnyčiai 
niekas negali prilygti. Muras ilgainiui sugriuva, bažnyčia gi nesensta. Dau- 
gelis kovojo su bažnyčia ir patys pragaišo. Bažnyčia gi iki dangui iškilo, 
tame jos didybė. Ji laimėja, kuomet užpuldinėjama, ji garbingesnė, kuomet 
su ja blogai elgiamasi. Blaškoma ji vilnių, bet neskęsta, ji kovoja nenuvei- 
kiama. Kam gi Dievas leidžia ant jos kovas? — Gi kad tuo aiškiau pasiro- 
dytu jos galybė. Nieko nėra tvirtesnio už bažnyčią. Ji augštesnė už dangų, 
platesnė už žemę. Ji nuolat jauna ir tvirta“. 

Šiuo laiku bažnyčia pasidarė pasaulinė galybė, didelė Dievo 
karalystė, vedanti tautas vienybėn.  Mažomis silpnų žmonių jie- 
gomis, nuolat užpuldinėjama, ji iškovojo sau savystovybę.  Plė- 
todamasi visame savo gražume, ji kovojo prieš blogus papročius, 
auklėdama gerus. Iš menkos pradžios išaugo joje galingos meilės 
darbų įstaigos. Iš ankštų susirinkimams vietų išaugo gražiausios 
bažnyčios. jaunas laukines tautas vedė bažnyčia prie tobulesnių 
gyvenimo formų. 

VIDURINIAI AMZŽIAI. 


Pirmoji Dalis. 
Įsigalėjimas bažnyčios itakos ir pasaulinės papu valdžios. 


(800—1303). 

Pradžia ir išsiplėtimas Magometo tikėjimo. 


Tėviške naujo tikėjimo, Magometo įstatyto, yra Arabija. 
Tasai kraštas lig to laiko mažai tebuvo žinomas kitoms tautoms. 
Iš trijų pusių juros, is ketvirtos tyrai skyrė jį nuo aplinkinių 
kraštu ir gynė nuo jungo galingų graikų, syrų ir romiečių val- 
stybių. Arabai, nors narsųs ir iš prigimimo gausiai apdovanoti, 
pasidaliję į daugybę smulkių kunigaikštijų, nebuvo baisųs savo 
kaimynams. 


Septintame amžiuje įvyko Arabijoje didelės aimainos. Nau- 
jas tikėjimas suvienijo visas arabų gimines ir suteikė joms didelį 
narsumą, kurį netrukus atjautė aplinkinės Azijos ir Afrikos tautos. 
To naujo tikėjimo įsteigėju buvo Magometas, gimęs Mekoje 
(570 m.). Užsiimdamas prekyba, Magometas daug važinėjo po 
svetimus kraštus ir kelionėse pažino žydų ir krikščionių tikėjimą. 
Apie krikščionis tiek, rodos, jo težinota, kad esą pas juos daug 
visokių sektų, kurios nesutinką viena su kita tikėjimo dalykuose, 
todel samprotavo, kad visi krikščionys atstoję nuo Kristaus 

mokslo.  Stabmeldystė, viešpataujanti Mekoje, ir-gi Magometui 
netiko.  Laikė jisai save pranašu, pasiųstų praplatinti tarp arabų 
pažinimui tikrojo Dievo, pašalinti stabmeldystei ir įstatyti naujam 
geresniam tikėjimui. Turėdamas 40 metų, Magometas pradėjo 
garsinti savo mokslą.  Tankiai, atsiskyręs nuo žmonių draugystės, 
įsigilindavo jisai į religijos dalykų apmąstymą. Tuomet mirdavo 
nuomaru ir atsigavęs sakydavosi gaunąs apreiškimų nuo Mykolo 
Arkangelo, kurs liepiąs jam garsinti tarp arabų naują mokslą. 


Magometo pati ir keletas artimųjų jo giminaičių įtikėjo 
naujo pranašo apreiškimams ir tapo jo mokiniais. Bet Mekos gy- 
ventojai sukilo prieš naują pranašą, Magometas turėjo bėgti iš 
savo gimtinio krašto ir atrado prieglaudą Medinoje. Tasai Ma- 
gometo bėgimas, įvykusis 622 metais po Krištaus užgimimo, 
laikomas magometanų taip svarbiu atsitikimu, jog nuo jo jie 
skaito metus taip, kaip krikščionys nuo Kristaus gimimo. Medi- 
nos gyventojai įtikėjo į Magometą. Su jų pagalba pradėjo jisai 
šventą karą su netikėliais.  Magometo šalininkai užpuldinėdavo 
pakeleivius ir pralobo jų turtais. Tai patraukė prie Magometo 
daugiaus arabų. Keletas paveiktų giminių priėmė jo mokslą.  Ma- 
gometas pergalėjo ir užėmė šventą arabų miestą Meką (630), 
išmetė iš šventosios to miesto vietos, vadinamos Kaaba, juodąjį 
akmenį, kurs buk iš dangaus buvęs nukritęs, ir padarė iš jos 
didžiausią savo tikėjimo šventenybę. Netrukus visos arabų gi- 
minės turėjo nusilenkti prieš Magometą ir pripažinti jį pranašu. 

Magometo mokslas yra mišinys pagonystės ir kaikurių žydų 
ir krikščionių tikėjimo tiesų, pritaikintų prie arabų budo ir palin- 
kimų. Tas mokslas skelbia, kad vienas tėra Dievas. Magometas- 
gi esąs jo siųstasis pranašas, didesnis už pranašus, pirmiau 
buvusius, Mozę ir Jezų. Pripažindamas Dievui pasaulio sutvėri- 
mą, Magometas nepripažįsta jam jos valdymo, atmeta taipo-gi 
Dievo apveizdą, mokydamas, kad Dievas viską prieš amžių 
paskyręs, ir žmogus savo maldomis arba gerais darbais negalįs 
permainyti to paskyrimo. Žmogaus sielą po mirties laukiant 
už blogus darbus bausmė, o už gerus rojus. Magometo rojus 
nėkiek nepanašus į krikščionių dangų, visa jo laimė baigiasi 
kuno pasigėrėjimu. Doros mokslas  Magometo tikėjime 

reikalauja daugiausia paviršutinių darbų. Didžiausi gerieji dar- 
bai, įsakyti Magometo tikėjimu, yra dažna malda ir rankų plo- 
vimas, pasnikas, išmaldos davimas, susilaikymas nuo kiaulienos 
valgymo ir vyno gėrimo. Labiaus betgi negu visi tie geri dar- 
bai patinkąs Dievui karas su netikėliais ir privertimas jų prie 
Magometo tikėjimo. Kas mirštąs tame kare, einąs stačiai į dangų. 
Magometo tikėjimas duoda pilną valią kuno geiduliams, leidžia 
turėti daug pačių. 


Magometo mokslas, pataikaująs kuno geiduliams ir įsakąs 
šventą karą su netikėliais, labai patiko karšto ir smarkaus 
budo arabui, tikėjimas gi į neatmainomą Dievo paskyrimą ir lau- 
kiantį rojų už šventą karą gamino arabo širdyje drąsą ir mirtis 
paniekinimą. 


Dar prie gyvos Magometo galvos išpažintojai jo mokslo 
pradėjo pildyti pranašo didžiausįjį prisakymą ir užkariavo Syrijos 
dalį Magometo įpėdiniai toliaus varė pradėtą darbą.  Trumpu 
laiku arabai užėmė Syriją, Palestyną, Armėniją, Kaukazą, Persiją, 
Indiją, Aigiptą, šiaurinę Afriką, aštunto amžiaus pradžioje persi- 
kėlė į Ispaniją, kame užkariavo beveik visą vestgotų karalystę ir 
Galijos dalį. Tiktai Karolius Martelas, sumušęs arabus 532 
metais netoli miesto Poitiers, suturėjo tolesnį jų  užpludimą 
ant Europos. Paskui valdžią iš arabų paveržė turkai, jie prapla- 
tino Magometo tikėjimą toli į rytus, šiaurinėje Azijoje, užėmę-gi 
Konstantinopolį, ilgą laiką nedavė ramumo Europos krikščionių 
valstybėms. Beveik visuose tuose kraštuose, kurie pakliuvo arabų 
ir turkų valdžion, krikščionių tikėjimas buvo išnaikintas ir jo 
vietą užėmė Magometo. 


Kova prieš paveikslų garbinimą. 


Senajame Įstatyme žydams buvo užginta turėti paveikslus ir 
stovylus. To uždraudimo tikslas buvo apsaugoti žydus nuo stab- 
meldystės, prasiplatinusios pas gretimasias tautas, į kurią buvo ir 
patys žydai linkę. Del tos pačios priežasties ir Magometas uždraudė 

savo išpažintojams turėti kokius nors paveikslus.  Ciesorius 
Leonas III Izaurietis, iš prasto kareivio tapusis ciesoriu, manė, 
kad galima magometanus suderinti su krikščionimis ir sulaikyti 
juos nuo užpuldinėjimo rytų imperijos. Jam rodėsi, kad garbė, 
atiduodama krikščionių Šventųjų paveikslams, atstumia žydus ir 
magometanus nuo krikščionių tikėjimo priėmimo, ir jisai nutarė tą 
garbinimą panaikinti. Leonas III labiau už kitus ciesorius savinosi 
dvasiską valdžią, sakėsi esąs vienoje ypatoje cierorius ir papa. 
726 metais išleidė įsakymą, kuriuo užgynė atidavinėjimą garbės 
kryžiams ir šventųjų paveikslams.  Ciesoriaus pasiųsti kareiviai 
ėmė rauti kryžius, draskyti ir deginti paveikslus, kapoti stovylus. 
Konstantinopolyje pasidarė didelis sumaištis. Žmonės užmušė 
kareivius, griaunančius Jezaus Kristaus stovylą, laikomą didžioje 
garbėje. Graikijos ir aplinkinių salų gyventojai pakėlė atvirą 
maištą prieš Leoną III ir išsirinko sau kitą ciesorių. Leonas III 
tečiau pergalėjo maištininkus. Tada tuo smarkiau ėmė persekioti 
paveikslų garbintojus. Kunigai, neklausantys ciesoriaus įsakymo, 
buvo įvairiausiai žudami, paveikslai naikinami. Daug tuomet 
pragaišo iš bažnyčių brangių paveikslų ir stovylų. Leono III 
sunus Konstantinas V sekė savo tėvo pėdomis ir dar labiau 
naikino paveikslus ir persekiojo jų garbintojus. Jam mirus, sostas 
atiteko ciesorienei Irenai, kuri, sustabdžius katalikų persekiojimą 
del paveikslų garbinimo, 787 metais sukvietė į Nikeą visuotiną 
vyskupų susirinkimą, kurs peržiurėjęs bažnyčios mokslą apie 
paveikslų garbinimą, nutarė, kad jisai nėra priešingas Kristaus 
mokslui. Krikščionys atiduodą garbę ne patiems paveikslams, 
bet tiems, kurie ant jų išreikšti. Paveikslų garbės draudimas, 
tam kartui numaldytas, buvo atnaujintas su tuo didesniu smar- 
kumu, tapus ciesoriumi Leonui IV Armėnui, ir tiktai ciesorienė 
Teodora tesustabdė galutinai paveikslų naikinimą ir sugrąžino 
bažnyčiai ramumą (842). 


Bažnytinės valstybės pradžia. 


Plėčianties krikščionių tikėjimui, bažnyčia savo reikalams 
igijo nemaža žemių. Iš jų ilgainiui susidarė Romos vyskupo 
valdžioje dideli žemės plotai Italijoje, Galijoje ir kituose kraštuose. 

Papos, tapę jiems dovanotų žemių savininkais, valdė ir žmones, 
įose gyvenančius. 


Kaip buvo valdomos tos žemės, rodo papos Gregoriaus I taisyklės ir 
įsakymai, duodamieji jo žemių užveizdėtojams: „mes neleidžiame, kad baž- 
hyčios kapšas teršiamas butu nešvariu pelnu“. Užveizdėtojui Petrui rašė: „at- 
mink, jog man tuomet dideles brangenybes įneši, kuomet rinksi nuopelnus 
ne turtais, bet labdarybe“. Kampanijos užveizdėtoją barė: „Kartkartėmis ra- 
ginau tave, kad netiek rupintumeis laikiniu pelnu bažnyčiai, kiek sumažinimu 
neturtėlių vargo ir kad gintumei juos nuo prispaudimo“. Mokesčiai iš tų 
žemių Romos bažnyčiai buvo labai maži. Sicilijos valstiečiai teduodavo !/4r 
dalį derliaus. Tas įeigas papos sunaudodavo daugiausiai Romos bažnyčioms 
palaikyti, neturtėliams šelpti. Suvargusieji sodžiaus gyventojai gaudavo be 
procentų paskolos. Gregorius I vadina save „Longobardų kapšu“ del dau- 
gybės mokesčių, jiems išmokamų, sulaikymui fongobardų nuo Romos 
kraštų plėšimo. Bažnyčios žemių pinigais buvo laikoma namų pavargėliams, 
našlaičiams, ligonims, šelpiami neturtingi vienuolynai. Gregoriaus I biograias 
Jonas Diakonas, kurs patsai matė archive surašus daugybės pašalpų neturtė- 
liams, vadina Gregorių I „gailestingu visų aprupintoju“, Romos gi bažnyčią 
„bendru klojimu visiems“. 


Konstantinas Didysis ir kiti ciesoriai padidino vyskupų 
valdžią, suteikdami jiems kaikurias teises krašto valdyme. Romos 
vyskupai ir politikos dalykuose įgijo daug didesnę valdžią, negu 
kitų bažnyčių vyskupai. Politiškos permainos, įvykuosios vakarų 
Europoje penktame amžiuje, dar labiaus padidino tą papų valdžią. 
Tuo laiku laukinės germanų tautos užėmė Italiją ir kitus vakari- 
nius Romos ciesotystės kraštus. 476 metais netekęs valdžios 
paskutinis vakarinės Romos valstybės ciesorius atsisakė nuo 
valdžios. Konstantinopolio ciesoriai po senovei vadinosi dar 
Romos ciesoriais ir laikė Italijos mieste Ravenoje savo ekzarką, 
kurs kaipo ciesoriaus vietininkas jojo vardu norėjo valdyti vaka- 
rinius, Romos valstybės kraštus. Tečiau Ravenos ekzarkui truko 
įiegų ginti tiems kraštams nuo germanų. Rupestį ginti Romą ir 
visą Italiją prisiėmė ant savęs papos. Jie važinėjo prie germanų vadų 
draustu jų nuo kraujo praliejimo, jie vedė visą tvarką Romoje. 
Papa Leonas Didysis suturėjo gunų karalių, baisų Atylą, kelyje 
Romon ir išgelbėjo miestą nuo didžiausios nelaimės. Tasai pats 
papa išprašė nuo vandalų karaliaus Henzeriko, kad, plėšdamas 
Romą, nors gyvybę dovanotu gyventojams. Romiečiai. priprato 


A 


palengva matyti papose netiktai dvasiškus savo vadovus, bet tai-- 
pogi gynėjus ir žemiškųjų savo reikalų aprupintojus. 

Prie Justiniano Konstantinopolio ciesoriams atgavus Italiją, 
vyskupams buvo pripažinta teisė drauge su žymiausiais krašto 
gyventojais skirti kraštų valdytojus ir miestų valdininkus, pri-- 
žiurėti valdininkų veikimą. Taip papos teisėtai įgijo įtakos 
Italijos valdyme. 

Ciesorių neteisingas elgimasis su Italijos gyventojais ir 
dideli mokesčiai silpnino ir be to netvirtą ciesorių valdžią Italijoje. 
Gregorius I skundėsi: „ekzarkų nedorybė daugiau mums kenkia 
negu longobardų kalavijas, todel tie priešininkai, kurie mus už- 
mušinėja, rodosi mums gailestingesni, negu ciesoriaus valdininkai, 
kurie savo nedorumu, plėšimais ir kitomis neteisybėmis užgauna 
musų širdį“. 

Longobardų įsikurimas Italijoje (568) atnešė romėnams nau- 
jų nelaimių. Veltu papos Italijos gyventojų vardu šaukėsi pa- 
galbos -Konstantinopolyje. Nesulaukdami jos, papos tapo tarpi- 
ninkais tarp Ravenos ekzarko ir longobardų karalių. Gregorius I 
sakosi nebežinąs, ar papa atliekas ganytojo ar kunigaikščio pa- 
reigas. Taip patsai gyvenimas privedė prie to, kad papos tapo 
tikraisiais Romos ir jo apylinkės valdovais, pripažindami vis dar cie- 
sorių valdžią. Tuo tarpu Konstantinopolio ciesoriai patys stumė nuo 
savęs Italijos gyventojus, palaikydami heretikus, persekiodami papas 
už katalikų mokslo gynimą. Ciesorius Konstansas II liepė karei- 
viams išvežti iš Romos papą Martyną I (649) ir ištrėmė įį į Cherso- 
nezą, kame papa ir mirė. Kada papos Gregorius II ir Grego- 
rius III pasipriešino ciesorių įsakymams del šventųjų paveikslų 
naikinimo, tai tiktai Italijos gyventojų užsistojimas išgelbėjo juos 
nuo kalėjimo ir mirties. Užtai Ravenos gyventojų dalis buvo 
mirtimi nubausta. Toksai ciesorių elgimasis netvirtino jų valdžios 
Italioje. Romos gyventojai keletą kartų norėjo išsirinkti sau ka- 
ralių ir tiktai papoms nesutinkant laikėsi dar ciesoriaus valdžios 
šešėlis Romoje. Bet kuomet longobardų karaliai, užkariavę Ra- 
veną, rengėsi ir pačią Romą užimti, papos, nesusilaukdami pagal- 
bos nuo Konstantinopolio ciesorių, ryžosi jos kitur kur jieškoti. 
Papa Steponas II kreipėsi prie frankų karaliaus Pipino ir prašė 

jo gelbėti Romos bažnyčią ir neatiduoti jos į baisių langobardų 
valdžią. Pipinas, atsidėkuodamas papai už tai, kad pripažino įį 
irankų karaliu, prižadėjo ne tiktai tam kartui duoti Romai pagal- 
bą, bet dar sustiprinimui papų valdžios dovanoti jiems visus tuos 
kraštus, kuriuos atimsią nuo longobardų. 754 metais Pipinas, 
atvykęs į Italiją, nuveikė longobardų karalių Aistulpą, atėmė nuo 
jo Ravenos ekzarkato žemes ir dovanojo jas papai ir jo įpėdi- 
niams. Konstantinopolio ciesoriaus pasiuntiniai, sutikę Pipiną Ita- 
lijoje, reikalavo, kad jisai atiduotu ciesoriui žemes, atimtas nuo 
longobardų, bet Pipinas atsakė, kad ne del Konstantinopolio cie- 
soriaus liejęs jisai frankų kraują, bet del Romos bažnyčios ir savo 
išganymo. 

Longobardai nenorėjo pildyti padarytosios sankalbos ir ati- 
duoti papai paskirtųjų žemių. Tada Pipino sunus Karolius, at- 
vykęs su stipra kariumėne į Italiją, išgriovė longobardų karalystę 
ir visas jos žemes suvienijo prie savo valstybės, longobardų kara- 
lių Ditriką išsivedė į Galiją ir uždarė vienuolyne. Karolius ne 
tiktai patvirtino Pipino dovaną, bet ir padidino ją. Papos tapo 
galutinai valdovais Romo kunigaikštijos, Pentapolio: ir Ravenos 
ekzarkato. 

Nors pasaulinė valdžia nėra papoms butinai reikalinga, ir 
jie jos neturėjo pirmaisiais amžiais, tečiaus jos įgijimas buvo 
bažnyčiai labai naudingas ir įvyko taip taikinant Dievo Apveizdai. 
Papos, gyvendami savoje valstybėje ir nepriklausydami nė nuo jokio 
karaliaus, liuosiau galėjo atlikti savo priedermes visos bažnyčios 
valdyme. 


Šventos Romos ciesorystės įstatymas. 


Pradžia karolingų dinastijos. 


Baigianties ketvirtam amžiui, kada jau visa Romos valstybė 
buvo katalikiška, vakariniąją jos pusę užpludo germanų tautos, 
pagonės arba arianės, ir vėl reikėjo kelių šimtų metų joms ap- 
šviesti katalikų tikėjimu, taip jog; tiktai baigianties aštuntam amžiui 
vakarų Europa galutinai tetapo katalikiška. Germanų tautos su- 
ardė senovišką Romos valstybės tvarką, bet pačios budamos ne- 

apšviestos ir nepripratusios prie draugijiško gyvenimo, negalėjo 
greitai įvesti savo karalystėse naujos geros tvarkos. Kada ro- 
miečiai, matydami visuotiną pragaišimą romiško apšvietimo, įstatų 
ir papročių, nusiminė, manydami, kad nebetoli esant pasaulio pa- 
baiga, tame visuotiname sumišime bažnyčia tebuvo vienatinis 
stipraus atsirėmimo punktas. Ji stojo į darbą, skelbdama lauki- 
nėms tautoms Kristaus mokslą ir priesakus, valdančius blogus 
pagonių geidulius ir palinkimus. Šv. Benedikto mokytiniai, apsi- 
gyvenę tarp pagonių, mokė juos kartu su krikščionių tikėjimo 
tiesomis amatų ir žemės dirbimo. Vienuolynų laikomos mokyklos 
platino apšvietimą. (Germanai po bažnyčios sparnų pradėjo ap- 
sišviesti, metė pagonių burtus ir laukinį gyvenimo budą, atprato 
nuo karų. 


Prie karo pripratusieji frankai nemėgo mokslo. Karolius, norėdamas 
juos paraginti į mokslą, stropiems mokiniams žadėjo vyskupų ir vienuolynų 
viršininkų vietas, palengvino belaisviams įstojimą į kunigų ir vienuolių luomą. 
Bažnyčioje daug vietų užėmė žmonės, pirmiau belaisviais buvusieji. Tai bent 
kiek žemino bažnyčios vyriausybės autoritatę akyse visuomenės, pripratusios 
ricierius-bajorus telaikyti pilnateisiais žmonėmis. Todel kai-kurie vienuolynai 
persimetė į kitą kraštutiniškumą, tepriiminėjo tiktai bajorus. Tas monopolis 
pasirodė dar blogesnis negu belaisvių palaikymas. 

Tarp visų valstybių, germanų įstatytų, pirmają vietą užėmė 
frankų karalystė. Neilgai vienog tepateko garbingos frankų 
karalių dienos. Klodvigo įpėdiniai Merovingai savitarpiais! ka- 
rais ir dorišku ištvirkimu pragaišino savo galybę ir dvasiškas 
pajiegas. Valstybės valdžia perėjo į rankas karaliaus rumų už- 
veizėtojų, vadinamų majordomais. Septintame amžiuje įsigalėjo 
majordomų Pipinų giminė. Majordomai gynė valstybę nuo prie- 
šininkų, jie vedė visą tvarką namie. Merovingams beliko patsai 
karalių vardas. Taip dalykams stovint, majordomo Pipino Mažojo 
pasiuntiniai, atvykę Romon, vardu frankų didžiunų užklausė papos 
Zakarijo, kas turįs vadinties karaliumi, ar tas, kam prigulinti val- 
stybės valdžia, ar tas, kurs nešiojąs tiktai karaliaus vardą, patsai 
nieko neveikdamas. Papa atsakė, kad geriau esą, jei tas esąs 
karaliumi, kam priderinti valdžia. Tada Pipinas pašalino nuo 
sosto paskutinį iš Merovingų Childeriką ir patsai pasiskelbė 
frankų karaliumi. 

Karolis Didysis. 


Pipino sunus Karolius Didysis praplatino frankų valstybę, 
užkariaudamas longobardų karalystę, atimdamas nuo arabų žie- 
minės Ispanijos dalį, sujungdamas savo valdžioje visas Germanų 
tautas, pamušdamas kai-kurias slavų tautas, gyvenančias dabarti- 
nėje Austrijoje. Narsiausi vokiečių tauta, saksonai, po ilgos kovos 
turėjo pripažinti ant savęs Karoliaus valdžią ir priimti krikščio- 
nių tikėjimą. 

Tverdamas plačią valstybę, Karolius statė ją krikščionių ti- 
kėjimo pamatais. Numanė jisai, kad tiktai krikščionių tikėjimas 
su savo tvirta etika tegali įvesti tvarkos valstybėje, sudėtoje iš 
įvairių tautų.  Užkariautuose kraštuose statė bažnyčias, vienuo- 
lynus ir mokyklas. Iš visur sukvietė prie savo dvaro mokytų 
vyrų, tankiai klausėsi jų patarmės. Padidino vyskupų valdžią val- 
stybės dalykuose, pavesdamas jiems ištisų kraštų valdymą. Vys- 
kupai kartu su kunigaikščiais ir kitais didikais sėdėjo valstybės 
taryboje.  Karolius Didysis nesisavino nepriderinčios sau dvasiš- 
kosios valdžios ir atiduodavo priderančią pagarbą Bažnyčios vy- 
resnybei. Liudija apie tai 801 įstatas: „Šv. Petro atminimui Ien- 
kime Apaštalų Sostą, ir nors tas šventas Sostas uždėtu vos pa- 
keliamą jungą, neštumėme jį ir dievobaimingai kęstumėme“.  Iš- 
mintingas Karoliaus Didžiojo darbavimasis palaikė taip reikalingą 
sutartį valstybės vyriausybės su bažnyčia. Visoje viešpatystėje 
šokterėjo apšvietimas, gaišo pagoniški burtai, kilo žmonių gerovė, 
suminkštėjo jų budas. Rupestingumu apie valdomųjų tautų rei- 
kalus Karolius užsipelnė nemirštomą garbę ir Didžiojo vardą. 


Romos ciesorystės atnaujinimas. 


Karolio galybę turėjo išreikšti naujas titulas arba vardas, 
kurį jam suteikė papa Leonas III. Nors jau seniai nebeteko Ro- 
mos ciesorystės, Romos ciesoriaus vardas nebuvo dar nustojęs 
didelio savo svarbumo. Tebesilaikė senovės nuomonė, įog, Ro- 
mos ciesorius esąs viso pasaulio viešpatimi ir vienas tegalįs buti. 
Kada Karolius Didysis suvienijo savo valdžioje beveik visus kraš- 
tus vakarinės pusės buvusios Romos ciesorystės, reikalingu ro- 
dėsi daiktu, kad tą taip didelę galybę išreikštu tam tikras vardas. 


m S 2 


Papos Leono III galvoje kilo sumanymas atnaujinti Romos cieso- 
rystę ir jos ciesoriumi padaryti Karolių. Pirma tas sumanymas 
buvo apsvarstytas su frankų vyskupais ir didikais. 800 metais, 
Karoliui atvykus į Romą ant Kalėdų švenčių, Leonas III paskelbė 
ii Romos ciesoriu ir per mišias šv. Petro bažnyčioje uždėjo jam 
ant galvos ciesorišką karuną. 

Naujai įstatyta Romos ciesorystė visai ką kitą ženklino, negu 
jos pagoniškoji bendravardė. Tą skirtumą išreiškė pridėtas žodis: 
„šventu Romos ciesorystė“. Išdygo ji iš vienybės krikščionių ti- 
kėjimo.' Kaip visos Europos tautos išpažino vieną tikėjimą, pri- 
klausė vieno dvasiško ganytojo papos, taip-pat rodėsi reikalingu 
daiktu susivienijimas visų krikščionių valstybių po vadovavimt 
vieno ciesoriaus, augštesnio už visus kitus karalius.  Romos.cie- 
soriaus vardas nedavė jam valdžios ant kitų karalių, bet tiktai su- 
teikė jam garbingą priedermę buti bažnyčios ir papos gynėju ir 
rupinties krikščionių tikėjimo praplatinimu tarp pagonių ir jo už- 
laikymu krikščionių kraštuose. Karolius Didysis ir vadina save 
tiktai bažnyčios gynėju. Ant jo kalavijo buvo iškalta šie žodžiai: 
„Dešimties prisakymų sargas Karolius, Dievo karunuotas“. O 
įogei niekas negalėjo patsai savaimi tapti bažnyčios gynėju, bet 
reikėjo tam tikslui augščiausios bažnyčios vyresnybės paskyrimo. 
arba sutikimo, todėl ir vardo Romos ciesoriaus nėvienas karalius 
negalėjo įgyti be papos patvirtinimo ir patepimo. 


Rytų bažnyčios atskilimas. 


Atskilimo priežastys. 

Pradedant nuo ketvirtojo amžiaus lig aštuntam herezijos ir 
visokie tikėjimo ginčai vargino rytų bažnyčią. Vakaruose Kris- 
taus mokslo grynumo sergėjo Romos papos, jie taipogi ir rytų 
šalyje užtardavo katalikų vyskupus, heretikų persekiojamus, ir per 
visuotinus susirinkimus atskirdavo nuo bažnyčios klaidžių mokslų 
platintojus. Kai kurios rytų bažnyčios ilgą laiką palikdavo atsi- 
skyrusios nuo vienybės su Romos papomis. Ir nors paskui tų 
bažnyčių vyskupai, išsižadėję savo paklydimo, susivienydavo su: 
Roma, tečiaus, ilgam laikui nutrukus vienybei, visuomenės nuo- 
monėje nyko supratimas tos vienybės reikalingumo. 

Kita priežastis atsileidimo sąryšio rytų bažnyčios su papo- 
mis buvo jos pasidavimąs pasaulinei valdžiai. Konstantinopolio 
ciesoriai mėgo kišties į tikėjiminius ginčus, skirti vyskupus, 
sukviesti visuotinus susirinkimus, davinėti nutarimus tikėjimo 
dalykuose, primesti bažnyčiai savo nuomones. Ciesoriai vadino 
save lygiais apaštalams, apaštališkais, Dievo įpėdiniais, bažnyčioje 
iš sakyklos sakydavo pamokslus. Rytų vyskupams dažnai truko 
tos drąsos, su kuria vakaruose papos ir kiti vyskupai gynė baž- 
nyčios liuosybę. 


Papos, gindami tikruosius dogmatus ir bažnyčios liuosybę, 
užsitraukdavo nepasitenkinimą ciesorių ir jų šalininkų, kurie 
patys norėjo tvarkyti bažnyčią.  Ciesorių ir rytų visuomenės 
nepasitenkinimą papomis dar labiau padidino jų susijungimas 
su Frankų karaliais, bažnytinės valstybės įsteigimas ir atnaujini- 
mas vakaruose Romos ciesorystės. 

Puikybė, įsikerėjusi ciesoriaus rumuose, veikė ir į Konstan- 
tinopolio patriarkus. Nuo ketvirto amžiaus tapę ciesoriaus 
miesto vyskupais, pradėjo jie savinties tokią pat valdžią ir 
garbę, kokią nuo pat pirmųjų amžių turėjo senosios Romos 
vyskupas. Romos vyskupams išvedant savo augštesniąją valdžią 
iš Kristaus žodžio ir įstatymo, Konstantinopolio vyskupai ją 
savinosi del to, įog buvo vyskupais ciesoriaus sostinės, vadina- 
mos naujaja Roma. Padedant ciesoriams, Konstantinopolio vysku- 
pams pavyko su laiku įgyti patrijarkų vardą ir valdžią ant aplin- 
kinių vyskupų ir metropolitų. | 

Konstantinopolio patriarko augštesnę valdžią turėjo išreikšti „visuo- 
tinojo patriarko“ vardas, kurį ėmė vartoti Konstantinopolio vyskupai. Nuo 
aštuntojo amžiaus prigyja rytuose nuomonė, jog perkeliant ciesoriaus sostinę 
iš Romos Konstantinopolin ir augščiausioji bažnyčioje valdžia tapusi perkelta 
nuo Romos vyskupo ant Konstantinopolio vyskupo. 

Rytų ir vakarų bažnyti skyrėsi nuo kita kitos liturgijos 
kalba ir bažnytiniais papročiais. (Graikai su paniekinimu žiurėjo. 
į vakarų Europos gyventojus kaipo į barbarus, kulturos! žvilgsniu 
daug žemiau stovinčius. Patsai budas tautų ir kulturos sto- 
vis rytuose ir vakaruose buvo labai nevienodas. Vakaruose 
labiau rupintasi dora, žmonių gerove, rytuose gi bažnyčia buvo 

labiau užsidariusi apeigose, tikybos turinys dažnai skendo formoje. 
Del visų tų priežasčių vienybės raištis rytų bažnyčios su vakarų 
labai atsileidė, ir pasidarė tarp tų“ dviejų bažnyčių didelis plyšys. 
Reikėjo tiktai didesnio trinktelėjimo, kad tiedvi bažnyti, dar 
tam kartui sujungti tikėjimo vienybe, atskiltu viena nuo kitos. 


Focius. 


842 metais Konstantinopolio patriarku tapo šv. Ignacas, 
vyras doras, bet neturįs malonės ciesoriaus Mykolo III. Neap- 
kentė šv. Ignaco taipogi galingas ciesoriaus ministeris Bardas, 
kurį šventas patriarkas nekartą baudė už palaidą gyvenimą. 
Bardui  pakurstant, Mykolas III pašalino šv. Ignacą ir 
i jo vietą pakėlė Focių, svietiški žmogų, vyrą  augštos 
kilmės ir didelio mokslo, -bet nemažesnės puikybės ir 
veidmainystės. Fociaus pakėlimas į patriarkus prie gyvos šv. 
Ignaco galvos buvo priešingas bažnyčios įstatams.  Numanė tai 
gerai ciesorius ir Focius, todel abudu rupinosi kaip nors gauti 
papos patvirtinimą. Focius išleisdamas raštą į papą, sakėsi, kad, 
Ignacui del senatvės atsisakius nuo vyskupijos valdymo, cieso- 
rius prieš jo valią pakėlęs jį į Konstantinopolio patriarkus. 
Mykolas III prašė papos atleisti pasiuntinius aprupintu Konstan- 
tinopolio bažnyčios reikalų. Papa Mikalojus I tiems dalykams 
ištirti išsiuntė į Konstantinopolį savo legatus, kurie Konstantino- 
polyje ciesoriaus įgąsdinti ir Fociaus papirkti, Mikalojo | vardu 
patvirtino šv. Ignaco nuo patriarko vietos pašalinimą ir Fociaus 
į jo vietą pakėlimą. Šv. Ignacas, matydamas esąs nuskriaustas, 
atsišaukė į paties papos teismą. Mikalojus I iš šv. Ignaco rašto 
gavęs žinoti apie tikrąjį dalykų stovį ir neteisėtą savo pasiuntinių 
pasielgimą, pripažino šv. Ignacą tikruoju patrijarkų, Focių-gi iš- 
keikė. Smarkiai taipogi nubaudė savo pasiuntinius, peržengusius 
-duotuosius jiems įsakymus. Tečiau Focius, turėdamas ciesoriaus 
„užtarimą, neatsisakė nuo neteisingai įgytosios valdžios ir nemanė 
pasiduoti papos ištarmei, sukvietė į Konstantinopolį vyskupus 
savo šalininkus ir, su jais atlikęs susirinkimą (867), iškeikė papą 
Mikalojų I, kaipo heretiką, ir apkaltino visą vakarinę bažnyčią, buk 
ji paklydus nuo Kristaus tikrojo tikėjimo mokydama, kad Šven- 

toji Dvasia išeinanti nuo Tėvo ir Sunaus, užlaikydama pasniką 
subatoje, neleisdama kunigams moterų vesti ir tt. 


Tais pačiais metais buvo nužudytas Fociaus užtarytojas cie- 
sorius Mykolas III. Jo įpėdinis Bazilius parkvietė iš ištrėmimo 
šv. Ignacą ir sugrąžino jam patriarko valdžią, Focių-gi uždarė 
vienuolyne.  Bazilius prašė papos atsiųsti legatus Konstantino- 
polio bažnyčios reikalų aprupinimui. Papos Adriano II legatai 
869 metais atliko Konstantinopolyje nemažo skaičiaus vyskupų 
susirinkimą. Vyskupai pirma, negu buvo prileisti prie susirin- 
kimo, turėjo pasirašyti išsižadą Fociaus ir pripažįstą vyriausią 
papos valdžią. Susirinkimas išteisino šv. Ignacą, pripažino jį 
tikruoju patriarku ir pasmerkė Focių. Bažnyčios vienybė buvo su- 
grąžinta, bet neilgam. 

Focius primanė prisigerint ciesoriui Baziliui ir atgavo jo 
malonę. Tarp dvasiškijos turėjo jisai daug mokinių ir šalininkų 
tokios pat dvasios, kaip patsai, ir jiems padedant persvėrė visuo- 
menės nuomonę į savo pusę. Mirus šv. Ignacui (877), Bazilius 
pakėlė Focių vėl į Konstantinopolio patriarkus ir prašė papos 
užtvirtinimo. Papa Jonas VIII, nebenorėdamas, kad atgytu ką 
tiktai nutilusieji ginčai, pripažino Focių patriarku, vieno tiktai 
nuo jo reikalaudamas, kad jisai prisipažintu, įog pirmą kartą pri- 
sisavindamas patriarko sostą, prasikaltęs prieš bažnyčios įstatus, 
ir prašytu atleidimo. Įvykdinimui tų dalykų Jonas VIII išsiuntė į 
Konstantinopolį savo legatus su tam tikrais įsakymais. Focius 
išgavo nuo papos legatų raštus buk tai jų išvertimui į graikų 
kalbą, versdamas pertaisė juos, išmesdamas tas vietas, kur buvo 
sakoma apie atsiprašymą, ir į jų vietą įbrukdamas savo nuopelnų 
pripažinimą ir pagyrimą. Taip iškreiptas papos raštas buvo per- 
skaitytas vyskupų susirinkime, kurį Focius suvadino Konstanti- 
nopolin. Susirinkusieji vyskupai atmainė visus nusprendimus 
susirinkimo, atliktojo 869 metais prieš Focių, ir pripažino Focių 
patriarku. Papos legatai, ne suprasdami graikų kalbos, užvirtino 
susirinkimo nusprendimus. Jonas VIII, išgirdęs tikrąją tiesą, at- 
skyrė Focių nuo bažnyčios draugystės. Neveizint į tai, Focius 
išbuvo patriarku lig 886 metų ir tiktai mirus tais metais Baziliui 
buvo jo įpėdinio Leono antrą kartą prašalintas nuo patriarko sosto | 

ir uždarytas vienuolyne. Nebtekus Fociaus, Konstantinopolio 
bažnyčia vėl susivienijo su Roma. Fociaus bet gi pasėtas moks- 
las atnešė nedorus savo vaisius.  Patriarkas Kerularius atnau- 
jino ir padaugino apkaltinimus prieš vakarų bažnyčią. 1054 rytų 
bažnyčia galutinai atsiskyrė nuo Romos. 


Bažnyčios stovis devintame ir dešimtame 
amžiuje. 


Feodalystė. 


Karolio Didžiojo ciesorystės galybė pasibaigė su lig jo mir- 
timi. Jo valstybės žemės padalyta (843) į tris karalystes tarp tri- 
ių Karolio Didžiojo sunaus įpėdinių. (Galija arba Francija teko 
Karoliui Plikakakčiui, Italija Lotarui, Vokietija Liudvikui. Tvarka, 
Karolio Didžiojo užvesta, iširo, jo įpėdinių valdžia sumenkėjo la- 
biausiai del feodalystės sistemos, kuri prie Karolio Didžiojo įpė- 
dinių galutinai įvyko visose buvusios jo valstybės žemėse. 


Feodalystė išdygo iš germanų tautų papročių ir tiktai kara- 
lystėse, germanų įsteigtose, giliai teįleidė šaknis ir ilgai teužsiliko. 
Germanai, užėmę buvusios Romos valstybės kraštus, pasidalijo 
daugumą žemės, kuri tokiu budu teko tų tautų vadovams ir jų 
kareiviams. Kareiviai, gavę žemes už savo nuopelnas kare, ne- 
mokėjo už jas savo karaliams jokių mokesčių, turėjo tiktai, jiems 
reikalaujant, stoti patys į karą ir statyti paskirtą kareivių skaičių. 
Vadinosi jie karaliaus vasalais arba tarnais. Karalių galybė rėmėsi 
tų žemės plotų valdytojų paklusnumu ir jų ištikimybe. Be 
jų pritarimo karaliai negalėjo pradėti jokio svarbesnio dalyko. 
Viešpataujant Karoliui Didžiajam, kada ciesorius buvo galingas, 
vasalai turėjo noroms' nenoroms įo klausyti. Prie Karoliaus 
Didžiojo įpėdinių, susilpnėjus karalių valdžiai, pakilo kunigaikščiai, 
grapai ir kiti kraštų viršininkai ir užgrobė į savo rankas valdžią, 
"kitą kartą patiems karaliams tepriderėjusiąją. Liuosieji gyventojai, 
nebeatrasdami pas silpnus karalius savo teisių apgynimo, turėjo 
glausties prie galingųjų didikų ir del radimo atrasdavo pas juos 
pagalbą, bet užtat turėdavo pripažinti juos savo viešpačiais ir 

tapti jų vasalais arba tarnais. Pavesdami jiems savo žemių gy- 
nimą, apsiimdavo taipogi iš jos statyti jiems kariuomenę. Taip 
liuosi mažesnių žemės plotų valdytojai iš po karalių valdžios 
perėjo didžiunų valdžion, pertai karalių valdžia dar labiau susilp- 
nėjo, pakilo-gi didžiunų galybė. 


Santykiai valstybės su bažnyčia. 


Romos valstybėje bažnyčios įtaka į valstybę buvo pavir- 
šutinė, labai apribota. Kitaip susidėjo santykiai germanų įkurtose 
valstybėse. Čionai abi pusi buvo reikalingos viena kitos palai- 
kymo. Valstybei buvo reikalinga bažnyčia kaipo tvarkos nešėja, 
auklėtoja, bažnyčia gi šaukėsi valstybės pagalbos barbarų žiau- 
rumui suvaldyti. Nuo pat pradžios bažnyčios ir valstybės rei- 
kalai vieni su kitais susipynė. Po įtaka bažnyčios gaišo ver- 
gija, pereidama į baudžiavą. Bažnyčia stengėsi suminkštinti 
bausmes, daugelyje atvejų atmainė mirties bausmę. Bažnyčios 
atstovai-vyskupai gavo balsą didikų sueigose ir taip turėjo įta- 
kos įstatymų leidime. Bet iš kitos pusės nemaža buvo ir val- 
stybės įtaka bažnyčios dalykuose. Įgydami turtus, užimdami 
valstybės vietas, bažnyčios atstovai pateko į priklausomybę nuo 
karalių. Karaliai skyrė vyskupus ir vienuolynų viršininkus.  Vys- 
kupai dalyvaudami susivažiavimuose dažnai buvo atitraukiami 
nuo bažnyčios reikalų. Turėdami iš savo žemių duoti pagalbą 
karaliams, vyskupai vesdavo kariuomenę į karą, nors patys ginklų 
ir nevartodavo. Vienuolynų viršininkais buvo skiriami svietiškiai, 
todel vienuolynuose krito drausmė. 


Vyskupai ir vienuolynų viršininkai dar viešpataujant Karoliui 
Didžiajam, įgijo žemės, reikalingos bažnyčioms ir dvasiškijai iš- 
laikyti. Ir paskui karaliai jiems pavesdavo didelius žemės plotus 
ir net ištisas kunigaikštijas, tikėdamiesi, kad dvasiškos ypatos 
geriaus už pasaulines atliks savo vasališkas priedermes ir ne- 
apleis reikale savo siuzerėnų. Vyskupai ir vienuolynų viršininkai, 
apimdami suteiktų žemių valdymą, tapdavo karalių ir kunigaikščių 
vasalais ir taip-pat, kaip visi kiti vasalai, turėdavo, atsiklaupę prieš 
savo siuzerėną, padaryti jam paklusnumo prisiegą. 

Bažnyčios stovis. 


Feodalystė, nors rodėsi naudinga bažnyčiai, delto kad davė 
jai įtaką valstybės valdyme, betgi ir pakenkė jai. Susilpnėjus ka- 
ralių valdžiai, iširo valstybės tvarka, įsigalėjo-gi didieji vasalai, 
kurie, karalių nebesuvaldomi, vedė be perstojo naminius karus, 
skriaudė liuosus gyventojus, plėšė bažnyčios turtus. 


Papos pirmieji patyrė blogų feodalystės pusių. Ciesoriai, 
patys nebesuvaldydami savo vasalų, negalėjo gelbėti ir ginti baž- 
nyčios. Romoje įsigalėjo augštosios bajorų giminės, kurios, 
prisisavinusios valdžią papos žemėse, pavergė ir jį patį ir ėmė 
skirti papomis savu vien šalininkus, kurie butu paklusniais kuni- 
gaikščių valios įrankiais. Todel dešimtame amžiuje pasitaiko ant 
papų sosto nevertų žmonių, pažeminusių savo darbais augš- 

"čiausio bažnyčios ganytojo vardą. 


Negeresnis buvo bažnyčios stovis ir kituose kraštuose. Ka- 
raliai ir kunigaikščiai, suteikdami vyskupams ir vienuolynų virši- 
ninkams žemes, nevis rinkosi vyrus, atsižyminčius mokslu ir gy- 
venimo šventumu, bet dažnai tokius, kurie butu jiems paklusnųs ir 
naudingi kare. Todel tas augštas bažnytinės vyresnybės vietas 
dažnai užimdavo žmonės be mokslo ir tam tikro prisirengimo. 
Vyskupams mažai rupinanties bažnyčios valdymu, turėjo į blo- 
gają pusę pakrypti ir kunigų elgimasis. Kunigų bemoterystė, 
nuo senovės įvesta vakarų bažnyčioje, tapo tuo laiku dau- 
gelyje vietų visiškai užmiršta.  Klebonijas ir kitas bažnyčios 
vietas užimdavo dažnai ne mokyti ir dievobaimingi vyrai, bet tie, kurie 
didesnę pinigų sumą užmokėdavo už jas kunigaikščiui, kuriam 
priderėjo teisė kunigus skirti. Tokiems kunigams mažai terupėjo 
savo pridermių pildymas. Ėmė jie tiktai pelną ir, vedę pačias, 
gyveno kaip svietiški žmonės ar dar blogiau, 0 bažnyčios 
turtai atitekdavo jų vaikams. Kai-kur ir vyskupijos buvo už pi- 
nigus karalių parduodamos. Kitą kartą užvestas liuosas vyskupų 
rinkimas pragaišo, ir niekas be karaliaus patvirtinimo negalėjo 
tapti vyskupu. Ypata, paskirta į vyskupus, turėjo pirma kara- 
liui prisiegti vasalų budu paklusnumą ir tada tiktai nuo jo te- 
gaudavo žiedą ir vyskupišką lazdą, ženklus bažnytinės val- 


džios. Mirus vyskupui, karaliai liepdavo pas save atnešti na- 
baštninko žiedą ir lazdą, ir paskui tuos vyskupiškos valdžios 
ženklus atiduodavo naujai paskirtajam vyskupui.  Išrodė, jog 
net dvasišką valdžią vyskupai gauną nuo karalių. Karaliai dažnai 
ilgą laiką neskirdavo naujo vyskupo, norėdami pelnyties iš vys-- 
kupijos žemių. Taip sumažėjus bažnyčios liuosybei, suskurdo 
joje ir Kristaus dvasia. Bažnyčia suvaržyta, pažeminta, pavergta 
pasaulinės valdžios, nebegalėjo turėti reikalingos įtakos į žmones. 
Sugrąžinimas jai gaivinančios Kristaus dvasios ir senojo skais- 
tumo priderėjo nuo bažnyčios liuosybės atgijimo. 


Reformos Gregoriaus VII. 


Bažnyčios atgijimas. 


Baigianties dešimtajam amžiui ir vienuoliktojo pradžioje baž- 
nyčia palengva pradėjo pakilti iš nupuolimo. Vokietijos karaliai 
iš Saksonų giminės sudrutino ciesoriaus valdžios galybę, užka- 
riavo Italiją, karunavosi Romos ciesoriais ir išgelbėjo papas iš 
Italijos kunigaikščių valdžios. Truputį vėliaus pietų Italijoje ir 
Sicilijoje įsikurė nauja germanų tauta — normanai ir įsteigė tenai 
savo valstybę. Jų karaliai, Robertas Giuiskardas ir Rogeras, pri- 
pažino save papos vasalais. Papos, turėdami po šonu normanų 
karalių pagalbą, jautėsi esą liuosesni savo žemėse ir be baimės 
galėjo Romoje rupinties dvasiškais visos bažnyčios reikalais. 


Nuo 1044 metų papų sostą užima be pertrukio eilė veiklių 
vyrų, kuriems rupėjo bažnyčios pakėlimas iš nupuolimo. Trys 
buvo to nupuolimo versmės: kunigų moterystė, simonija, arba 
pardavinėjimas už pinigus bažnyčios vietų, ir investitura, arba 
suteikimas vyskupams žiedo ir lazdos padavimu valdžios vysku- 
pijų žemėse. Papos (Gregorius VI, Leonas IX, Viktoras II, Ste- 
ponas IX, Mykalojus II ir Aleksandras II) kovojo be perstojo 
prieš simoniją ir kunigų moterystę. Svarbus buvo Aleksandro II 
įstatas (1059), kuriuo nustatoma nauja tvarka -papoms rinkti. 
Naujo papos skyrimas pavesta kardinolams. Įvykus tokiam papų 

rinkimo budui, sunku bebuvo Romos kunigaikščiams arba kitai 
pasaulinei vyresnybei beprimesti bažnyčiai netikusį ganytoją. 


Gregorius VII ir Henrikas IV. 


Kovoje su blogais papročiais, įsiskverbusiais į bažnyčią tuo 
laiku, tvirta papoms pagalba buvo Kliuny vienuolynai, kuriuose 
griežtai buvo laikomasi šv. Benedikto įstatų. Kliuniečių gyvenimo 
budas labai plačiai pasklydo, jį buvo priėmę daugelis vienuolynų 
įvairiuose kraštuose. Iš tų vienuolynų išėjo daug kunigų ir vys- 
kupų tvirtos bažnytinės dvasios. Vienu iš tokių tvirtų bažnyčios liuo- 
sybės gynėjų buvo Hildebrandas. Papa Gregorius VI, pažinęs 
nepaprastą Hildebrando dorą ir tvirtą jo budą, parsikvietė Hilde- 
brandą į Romą. Mirus Gregoriui VI, Hildebrandas sugrįžo į 
savo vienuolyną. Su papa Leonu IX Hildebrandas vėl sugrįžo 
Romon. Nuo to laiko jisai prie penkių papų buvo dešine jų 
ranka. Mirus Aleksandrui II (1075), Hildebrandas vienbalsiai iš- 
rinktas papa. Atminimui savo geradario Gregoriaus VI prisiėmė 
jisai vardą Gregorius VII. Pranešdamas ciesoriui Henrikui JV 
apie savo išrinkimą papa ir prašydamas patvirtinimo savo išrin- 
kimo, Gregorius VII priminė ciesoriui, kad busiąs tvirtu bažnyčios 
liuosybės gynėju. Henrikas IV nėkiek neketino atsisakyti nuo 
teisių, kurias pirm jo buvo prisisavinusi pasaulinė vyresnybė dva- 
siškuose dalykuose. Todel sutartis tarp Gregoriaus VII ir Hen- 
riko IV ilgai patekti negalėjo. Kova buvo neišvengiama. 


Gregorius VII samprotavo, jog atėjo laikas su šaknimis iš- 
rauti papiktinimus, įsiskverbusius į bažnyčios gyvenimą. Todel 
1074 metais sukvietęs į Romą aplinkinių vyskupų susirinkimą, 
išleidė šiuos įstatus: 1) tie, kurie už pinigus yra įgiję bažnytines 
vietas, turi nuo jų atsisakyti, o lig neatsisakant negali pildyti savo 
dvasiškų pareigų, 2) kunigai, su moterimis gyvenantys, negali 
Mišių laikyti ir dalyti Sakramentų, 3) žmonės neturi klausyti 
Mišių ir priimdinėti Sakramentus nuo kunigų, kurie nenorėtu 
persiskirti su moterimis. Tuos įstatus Gregorius VII nusiuntė 
taipo - gi Francijos ir Vokietijos vyskupams paskelbti savo vys- 
kupijose ir prižiurėti, kad visur butu užlaikomi. 

Kunigų bemoteryste griežtai sujungta su krikščionių įdealu. 
Giliau suprantama tikyba nuo kiekvieno žmogaus reikalauja pasi- 
aukavimo. Negal jo kitiems skelbti, kas patsai nerodo pasi- 
aukavimo pavyzdžio.  Moterystė labai įpainioja žmogų į šio 
pasaulio reikalus.  Bemoterystė gi leidžia kunigui visoje para- 
pijoje matyti savo šeimyną. Tiktai liuosas nuo šeimynos ru- 
pesčių kunigas gali tapti žemės druska. Todel kunigų mote- 
rystė, kai-kur kad ir labai įsikerėjusi, butinai reikėjo panaikinti,. 
nors ir sunku buvo vykdinti tokia didelė permaina. Per Pary- 
žiaus susirinkimą kai kurie kunigai ir vyskupai pripaižino, kad pa- 
pos reikalavimų negalima esą užlaikyti. Ne geriau buvo priimti 
Gregoriaus VII reikalavimai ir Vokietijoje. Kai kurie doresnieji 
vyskupai nedrįso jų garsinti savo vyskupijoje, bijodami visuotino 
kunigų pasipriešinimo. Buvo ir tokių, kurie stačiai paliuosavo 
savo kunigus nuo bemoterystės užlaikymo. 1075 metais Grego- 
riaus VH sukvietė Romoje naują vyskupų susirinkimą, per kurį 
atkartojo pernykščius įstatus, iškeikė vyskupus ir kunigaikščius, 
trukdančius tų įstatų vykdinimą, ir skaudžiausiai užgynė vysku- 
pams ir vienuolynų 'viršininkams imti investiturą nuo svietiškių. 


Papos ir jų priešininkai toje kovoje rėmėsi liaudimi, pir- 
miausiai liuosaisiais gyventojais, o paskui ir žemesniuoju luomu. 
Liaudies palaikomas Gregorius VII galėjo atstatinėti vyskupus ir at- 
imti valdžią karaliams. Joks kitas papa ligšiol nesinaudojo tokia 
valdžia. Henrikui IV seniai netiko reformos, išeinančios iš Romos. 
Vokietijos ciesoriams beveik buvo pavykę paimti savo valdžion 
Romos bažnyčią, todel Henrikui IV labai netiko, kad papa, draus- 
damas investiturą, siaurino ciesoriaus valdžią Vokietijoje. Apie 
Henriką IV susispietė kunigai ir vyskupai, nenorintys pasiduoti 
Gregoriaus VII vykdomoms reformoms. 1076 metais atlikta Vor- 
mse Vokietijos vyskupų susivažiavimą, kuriame atmesta papos 
naujai išleistieji įstatai link kunigų bemoterystės, ir jisai pats pri- 
pažintas neteisingai išrinktu papa. Susirinkimo nusprendimai 
pranešta Gregoriui VII ciesoriaus raštu, prasidedančiu šiais žo- 
džiais: „Henrikas IV, ne iš prisisavinimo, bet iš Dievo malonės 
karalius, Hildebrandui, jau nebe papai, bet netikram vienuoliui.“ 
Ciesoriaus pasiuntinys, atvykęs į Rymą, atrado papą belaikant 

vyskupų susirinkimą ir padavęs Henriko IV raštą, pasakė, kas 
buvo Vormse Vokietijos dvasiškijos sutarta. Susirinkime kilo tok- 
sai pyktis ant ciesoriaus, jog jo pasiuntinys nebutu gyvas išlikes, 
jei jo nebutu savo ypata užstojes papa nuo kalavijų svietiškių, 
dalyvavusių susirinkime. Vyskupų taryba tą dieną pertraukta. 
Ant rytojaus Gregorius VII iškilmingai atskyrė nuo bažnyčios 
Henriką IV, atėmė jam karaliaus valdžią ir jo pavaldinius paliuo- 
savo nuo paklusnumo prisiegos.  Atskyrė taipo-gi nuo bažnyčios 
ir tuos vyskupus, kurie pirmininkavo Vormso susirinkime, kitiems- 
gi skaudžiai įsakė atvykti Romon išpažintu savo kalčios ir pa- | 
pos susimylėjimo melstu. 

Daugumas vyskupų skubinai nusiuntė Romon raštus, ku- 
riais išreiškė gailestį ir nuolaidumą prieš papą. Vokiečių kuni- 
gaikščiai, kurie seniai neapkentė Henriko IV del jo nežmoniško 
žiaurumo ir kitų nedorų darbų, dabar pasinaudojo sunkiu cieso- 
riaus likimu ir, susivažiavę į Tiburą, paskelbė, kad atskirtas nuo 
bažnyčios ciesorius nebegalįs valdyti valstybės, ir ketino išsirinkti 
kitą ciesorių, jei per metus nebutu Henrikas IV susitaikinęs su 
bažnyčia. | 

Henrikas IV, visų atstotas, turėjo nusilenkti . prieš papą. 
Tai-gi skubinai atlikęs žiemos laiku per Alpių kalnus sunkią ke- 
lionę, atvyko į Italiją ir, atradęs Grezorių VII Kanosoje, per tris 
dienas stovėjo prie jo rumų vartų basas, apsivilkęs atgailos dra- 
bužiu, melsdamas išrišimo. (Gregorius VII įtikėjo Henriko IV 
prižadams ir nuėmė nuo jo ekskomuniką. Susiderinęs su papa, 
Henrikas IV lengvai nuveikė savo priešininkus Vokietijoje ir at- 
gavo valdžią, bet nėkiek neketino pildyti Kanosoje padarytųjų 
prižadų. Todėl Grėgorius VII antrą kartą atskyrė jį nuo baž- 
nyčios (1080). Henrikas IV apgulė savo kariumene papą Romoje. 
Gregorius VII gelbėdamasis užsidarė tvirčiausioje miesto dalyje, 
tam kartui išliuosuotas normanų karuomėnes, bet bijodamas naujo 
užpuolimo, persikėlė iš Romos į Benevento miestą Salerną ir te- 
nai mirė (1083). Paskutiniai jo žodžiai buvę: „mylėjau teisybę, me- 
apkenčiūu nedorybės, todel mirštu ištrėmime“ . 

Taip pabaigė savo amžių kilnios dvasios didvyris, didžiau- 
sias kovotojas del bažnyčios liuosybės. Turėjo jisai augštą 

supratimą apie tikybą. Vesdamas sunkią kovą su Henriku IV, 
vadovavosi ne noru viešpatauti, gynė tiktai tikėjimo laisvę. 
Savo raštuose dažnai mini apie teisybę. „Mes norime vieno, 
sakė jisai, kad šventoji bažnyčia, visame pasaulyje paminta ir 
sudraskyta, sugrįžtų prie senosios skaistybės ir tvirtumo“. 
Henrikas IV mirė (1106), visų apleistas ir neapkenčiamas. Jo 
paties sunus Henrikas V pakėlė maištą prieš savo tėvą ir prie 
jo gyvos galvos atėmė jam valdžią. Henriko IV ir Gregoriaus 
VII įpėdiniai toliaus vedė kovą del investiturų.  Tepasibaigė ji 
1122 metais Vormso konkordatu, kada abi pusi susiderino 
šiomis sąlygomis: ciesorius atsisakė nuo investituros su žiedu ir 
lazda, dvasiškosios valdžios ženklais; papa pripažino ciesoriui 
investiturą su skipetru, kurio padavimu išreiškiama suteikimas 
vyskupui valstybinės valdžios žemėse, priderinčiose prie vysku- 
pijos.  Kapituloms pripažinta laisvas vyskupų ir vienuolynų virši- 
ninkų rinkimas. Prie rinkimų gali buti patsai ciesorius arba įo 
atstovas. 


Tai-gi galutinai papos laimėjo ilgą kovą su ciesoriais, ir 
bažnyčia atgavo sau reikalingos liuosybės, nors Vormso konkor- 
datas neatėmė ciesoriui visai valdžios bažnyčios dalykuose, tiktai 
ją sumažino. Pasekmės reformų, iškovotų su tokia sunkenybe, 
apsireiškė visuotinu bažnytinio gyvenimo atgijimu. Panaikinus 
simoniją, tiktai nuopelnų kelias tevedė prie dvasiškos vyriausy- 
bės įgijimo. Kunigai, sugrįžę prie užlaikymo bemoterystės, 
įvestos bažnyčioje nuo senovės laikų, ir tapę liuosi nuo rupesčių 
žemiškais savo reikalais, su tuo didesniu pajiegų įtempimu galė- 
jo darbuoties dvasiškų žmonijos reikalų aprupinimui. Bažnyčios 
įtaka žymiai šokterėjo net valstybės dalykuose. Didelė dalis 
visų tų nuopelnų prideri Gregoriui VII. Jisai pirmas riekė apžė- 
lusį dirvoną, ant kurio dvyliktame ir tryliktame šimtmetyje, baž- 
nyčiai atgavus liuosybę, susikrovė gražųs krikščioniško mokslo 
ir šventenybės žiedai. Ilga ir sunki kova del bažnyčios laisvės 
iškilmingai švęsta sušaukimu 1123 m. visuotinojo susirinkimo 
(pirmojo Lateraniškio). Jisai patvirtino Vormso konkordatą ir 
išleidė įstatų, tvarkančių investituros, simonijos ir kunigų mo- 

terystės dalykus (augštesnieji šventimai pripažinta kliuviniu, pa- 
darančiu moterystę netikra). 


Krikščionių tikėjimo plėtimasis žiemių ir rytų 
Europoje. 


a) Normanai, 


25. Krikščionių tikėjimas vakarinėje Europoje plėtėsi iš 
Romos. Todel tautos, arčiau Romos gyvenančios, pirmiau tapo 
krikščioniškos, negu tolimesnėsios, labiau į žiemius nusikišusios. | 
Prie tų paskutiniųjų prideri normanai, kuriems krikščionystės 
šviesa tepatekėjo devintame amžiuje. 


Germanų kilmės tautos, gyvenančios Norvegijoje, Švedijoje 
ir Danijoje, vadinamos buvo bendru normanų vardu. Normanai 
žinomi buvo, kaipo drąsųs jurininkai, ir jų buriai kasmet, atėjus 
pavasariui, plaukdavo Europos pajuriais jieškotu lengvo pelno, 
plėštu gyventojų Francijos, Anglijos ir net tolimos Graikijos. 
Tiktai krikščionių tikėjimo priėmimas tesuturėjo normanus nuo 
tokio užsiėmimo. Tapę krikščionimis, normanai pradėjo atprasti 
nuo klajojimo po svetimus kraštus ir užsiimti žemės dirbimu ir 
amatais. r 

Devintame amžiuje šv. Ansgaras skelbė krikščionių tikėjimą 
Danijoje ir Švedijoje.  Vienuoliktajame amžiuje, viešpataujant 
Kanutui, krikščionių tikėjimas gavo viršų Danijoje. Pirmuoju 
krikščioniu Švedijos karaliumi buvo Olaus, o dvyliktame amžiuje 
rupinanties šv. Erikui, visa Švedija tapo krikščioniška. Norvegi- 
joje krikščioniu tikėjimą platino misionoriai iš Anglijos. Daug 
prisidėjo prie to švento darbo Norvegijos karaliai. Šv. Olaus, 
buvo del tikėjimo nužudytas. Vienuoliktajame amžiuje visa Nor- 
vegija priėmė katalikų tikėjimą. Iš Norvegijos ir Švedijos Evan- 
gelijos šviesa pasklydo Finliandijoje ir Islandijos saloje. 


6) Slavai, 


Slavų giminės, prie kurių prideri rusai, lenkai, čechai, 
chorvatai, slovencai, serbai, bulgarai, užima didelius rytų Euro- 

pos plotus. Krikščionių tikėjimas pas jas plėtėsi dviem keliais: 
vakariniai slavai gavo jį nuo artimųjų savo kaimynų vokiečių, 
rytiniai-gi iš Konstantinopolio, nuo graikų. 

Slavai, gyvenantys Dalmatijoje, Karintijoje, Krainoje ir Štyri- 
joje (slovencai), tapo krikščionimis aštuntame amžiuje, chorvatai 
septintame. Devintame amžiuje nekurie vakariniai slavai pateko 
Karolio Didžiojo valdžion ir priėmė jo pasiųstus misionorius. 
Taip vokiečiai kunigai iš Salzburgo apsakinėjo Evangeliją mora- 
vams, misionoriai iš Bavarijos čechams. Čechai ir moravai, gin- 
dami savo tautos liuosybę nuo vokiečių jungo, nenoroms leidė 
i savo kraštą vokiečių kunigus. -Moravų kunigaikštis Rostislavas 
parsikvietė Evangelijos garsintojus iš Konstantinopolio.  Atvy- 
kusiu du broliu, šv. Kirilas ir šv. Metodius, praplatino tarp mo- 
ravų krikščionių tikėjimą, įvedė pas juos Mišias slavų kalba ir 
išvertė į tą kalbą Šventąjį Raštą. Vokiečių dvasiškija apskundė 
juos papai už įvedimą slavų kalba liturgijos, bet šv. Kirilas ir 
šv. Metodius lengvai Romoje išsiteisino.  Budamas Romoje, šv. 
Kirilas pasimirė, Šv. Metodius-gi, pakeltas papos Adriano II į 
Moravijos ir Panonijos arkivyskupųs, sugrįžo į Moraviją ir toliau 
vedė pradėtą darbą ne tiktai tarp moravų, bet ir tarp čechų. 
Baigianties devintam amžiui priėmė nuo šv. Metodiaus krikštą 
čechų kunigaikštis Borzivojus su savo moterimi Liudmile. 


Šv. Metodijaus mokiniai apsakinėję krikščionių tikėjimą kai- 
kuriose Lenkų apygardose. 9065 metais lenkų karalius Miečislovas, 
vesdamas už pačią čechų kunigaikštaitę Dombrovką, apsikrikšty- 
dino su visa savo tauta. 

Slavai, gyvenantys labiau į pietus, kaip antai serbai ir 
bulgarai, gavo krikščionių tikėjimo pradžią is Konstantinopolio. 
Devintame šimtmetyje apsikrikštydino bulgarų kunigaištis Bori- 
sas. Kaip moravai ir čechai, vengdami vokiečių jungo, kvietėsi 
misionorius iš Konstantinopolio, taip-pat bulgarai, gindamiesi 
nuo graikų viešpatavimo, kreipėsi į vakarus. Kunigaikštis Bori- 
sas prašė vokiečių karaliaus Liudviko ir papos Mykalojaus I 
atsiųsti lotyniškų kunigų. Mykalojaus I pasiųstieji kunigai ap- 
krikštijo daugybę bulgarų ir užvedė romišką bažnytinę tvarką. 
Paskui betgi bulgarai pasidavė graikų ciesorių įtakai ir dvasiš- 

kajai valdžiai Konstantinopolio patriarkų, su kuriais drauge ir 
atsiskyrė nuo katalikų bažnyčios. 

Toksai pat likimas buvo ir serbų, artimiausių bulgarų kai- 
mynų. 

Vėliau už kitus slavus įtikėjo į Kristų rusai. Krikščionių 
tikėjimas tepradėjo pas juos plėsties dešimtame amžiuje.  Nor- 
manų vadai, kurie valdė Novgorodo ir Kijevo rusus, turėjo tan- 
kių santykių su graikais, Dniepru ir Juodaja jura plaukdami, 
lankydavosi jie dažnai Konstantinopolyje. Tenai rusai ir susi- 
pažino su krikščionių mokslu. 955 metais apsikrikštydino Kon- 
stantinopolyje Olga, moteris Kijevo kunigaikščio Igorio. Žinoma, 
kad apie tą laiką buta jau Kijeve krikščionių bažnyčios. 088 
metais Kijevo kunigaikštis Vladimiras, vesdamas moterį Oną, 
Konstantinopolio ciesoriaus seserį, patsai apsikrikštydino ir ap- 
švietė krikščionių tikėjimu visą savo tautą. Pirmieji Rusijos vys- 
kupai buvo graikai. Kijevo metropolitas priklausė Konstantino- 
polio patriarko. Todel Konstantinopolio patriarkai, atsiskyrę nuo 
vienybės su Roma, lengvai patraukė paskui save ir rusų baž- 
nyčią. 

c) Vengrai. | 


„„ Pirmais Evangelijos apsakinėtojais tarp vengrų buvo graikų 
ir vokiečių  misionoriai.  Dešimtame amžiuje apsikrikštydino 
vengrų kunigaikštis Geiza. Visą vengrų tautą atvedė prie krikš- 
čionių tikėjimo šv. Steponas karalius (f 1038). Papa Silvestras II 
išreiškimui pripažinimo didelių įo nuopelnų suteikė jam kara- 
lišką karuną ir vardą Apaštališko karaliaus. Tą vardą vartojo 
paskui Austrijos ciesoriai, kurie drauge buvo vengrų karaliais. 


Kryžiaus karai. 


Vietos, pašvęstos Išganytojo gyvenimu ir kančia, visuomet 
buvo krikščionių branginamos ir dažnai lankomos, ypatingai-gi 
nuo to laiko, kada ciesorienė šv. Elena atrado Jerozolimoje šventą 
kryžių ir pastatė tenai bažnyčias šventų vietų pagarbinimui. Kol 
Palestyna buvo Konstantinopolio ciesorių valdžioje, krikščionys 


? 


192 — 


liuosai galėjo tenai keliauti. Arabai, užkariavę Jerozolima (637), pra- 
džioje irgi nedarė jokių kliučių krikščionių keliauninkams, lankan- 
tiems šventas vietas. Elgimasis su krikščionimis pablogėjo prie 
Fatimidų dinastijos, ypatingai gi sunkus pasidarė, kada Palesty- 
ną užkariavo turkai (1073) Už šventų vietų lankymą uždėjo 
jie didelius mokesčius. Krikščionys kelionėje turėjo kęsti pasi- 
tyčiojimą iš savo tikėjimo.  Apsakinėjimas keleivių, grįžtančių iš 
Palestynos, labai užgaudavo visos krikščionijos jausmus, įnirti- 
mas ant netikėlių buvo labai didelis. Gregoriaus VII su Henri- 
ku IV kova tam kartui atkreipė krikščionių domę nuo Palestynos- 
Bet kaip tiktai bažnyčia susilaukė ramesnių laikų, tuojau visi 
atjautė reikalą atvaduoti šventas vietas nuo netikėlių. 


Petras Amjenietis, kurs patsai buvo aplankęs Palestyną ir 
savo akimis matė krikščionių suspaudimą, gavo nuo papos 
Urbono II pasiuntinystę garsinti šventą kovą su turkais. 1095 
metais Urbonas II sušaukė į Klermontą labai didelį susirin- 
kimą iš Italijos ir Francijos. Papa, apsakęs sunkų krikščionių 
stovį Palestynoje, prabilo į susirinkusius šiais žodžiais: „jųs, 
sakė jisai į bajorus, namie plėšiate našlių ir našlaičių turtus, 
skriaudžiate nekaltus ir paniekinate bažnyčias, pripildydami jas 
ginklų žvangėjimu.  Nešiojate prisijuosę kalaviją, bet rupi jums 
ne bažnyčios gynimas, kurį esate žadėję, bet tiktai Kristaus avi-“ 
jos gaišinimas.  Draskote kits kitą, kaip varnai numirėlius, ir 
visą kraštą pripildote karo tranksmu.  Atmeskite tokį kareiviavi- 
mą, kurs tolina jus nuo Dievo, ir tapkite Kristaus kareiviais. 
Eikite į rytų šalį bažnyčios gintų“ Papos žodžiai uždegė susi- 
"rinkusias minias. Visi vienu balsu šaukė, kad Dievas to norįs. 
Svarbiausi kryžiaus karų tikslai buvo Palestynos išliuosavimas 
iš magometanų valdžios ir rytų bažnyčios suvienijimas su va- 
karų bažnyčia. 

Daugybė kunigaikščių ir žemesnės bajorijos tuojau užsirašė 
į kryžiaus kariuomenę ir, kaipo Kristaus kareivių ženklą, siuvosi 
ant dešinio pečio raudoną kryžių. Didelės kryžiuočių minios, 
daugiausia sodiečių, be gero ginklo, be kariškos drausmės, 
vedamos Petro Amjeniečio, iškeliavo tuojau į Palestyną. Daugu- 
mas jų išgaišo kelionėje Vengrų ir Bulgarų žemėse, likusiuosius 

išbaigė žudyti Azijoje turkai. Tikra kariumenė, ginkluota, turinti 
tam tikrus vadus, išsirengė vasara 1096 m. Vedė ją Lotaringijos 
hercogas Godirydas Bulionietis. Buvo -joje vis rinktiniai vyrai, 
įgudę į karą. Bet kelionės tolumas, maisto ir vandens truku- 
mas, karštis ir šiltų kraštų ligos praretino ir jų eiles. Užtat tuos, 
kurie išturėjo kelionės sunkenybę ir pasiekė Palestyną, gaivino 
karštas troškimas kariauti su krikščionių priešininkais. Mažas 
kryžiuočių skaičius išblaškydavo didelius turkų burius. 1099 
metais kryžiuočiai užėmė Jerozolimą ir įsteigė tenai krikščionių 
valstybę. Godfrydas Bulionietis išrinkta pirmuoju jos karaliumi. 
Jisai tečiau nenorėjo nešioti karaliaus karunos tenai, kur Išga- 
nytojas buvo erškėčiais karunuotas, ir vadino save tiktai Kristaus 
grabo gynėju. 


Jerozolimos karalystė, įstatyta toli nuo krikščionių kraštų, 
iš visų pusių apsupta arabų ir turkų, negalėjo ilgai išsiturėti. 
Daug kryžiuočių sugrįžo į Europą.  Likusiųjų sunųs, užaugę 
Palestynoje, nepanašųs buvo į savo tėvus. Arabų papročiai 
labai atmainė jų budą. Išsigimę krikščionys pasidavė rytų 
krašto išlepimui, daugelis visai ištvirko, vengė karo vargo. 
Ciesorius Konradas III ir prancuzų karalius Liudvikas. 
VII, atvykę į Palestyną (1147), šiek-tiek sudrutino krikščionių 
karalystę Palestynoje. Bet jau 1187 metais turkai atsiėmė Jero- 
zolimą. Tada išsirengė į kryžiaus karą vokiečių ciesorius Fridri- 
chas I, Anglijos karalius Rišardas ir francuzų karalius Pilypas 
II Augustas. Fridrichas I, nepasiekęs Palestynos, prigėrė kelyje, 
persikeldamas per vieną Syrijos upę. Rišardas ir Pilypas II, 
užvydėdamu vienas antram kloties, mažai ką gero tepadarė Pa- 
lestynos krikščionims, Jerozolima paliko turkų valdžioje. Nepa- 
sisekimas atvėsino krikščionių karštį, ir nors papos nesiliovė 
raginti Europos tautų į šventą karą, mažai kas beklausė jų balso. 
Paskutinį kryžiaus karą atliko Francijos karalius šv. Liudvikas ir 
joje atrado sau mirtį (1270). 

Kryžiaus karai, vesti mažko per du šimtu metų, nepasiekė 
savo tikslo. To nepasisekimo priežastys buvo kelionės tolumas, 
kliuviniai iš graikų pusės ir stoka vienybės tarp pačių krikščionių. 
Todel Palestyna po senobei paliko turkų rankose, ir krikščionių | 

keliauninkų buitis joje nėkiek nepasitaisė. Bet nors kryžiaus karai 
ir brangiai atsėjo, jie betgi buvo ne be naudos Europos tautoms. 
Jie auklėjo krikščionyse pasiaukavimo dvasią augštesniems tiks- 
lams, kėlė sąmonę bendrumo visų krikščionių reikalų, paragino labiau 
rupinties misijomis. Beto kryžiaus karai atitraukė iš Europos 
daugybę neramios bajorijos, kuri, neturėdama geresnio užsiėmimo, 
vedė nuolatinius savitarpius karus ir tuo trukdė tautų ramų su- 
gyvenimą ir pažangą. Kryžiaus karai parodė bajorijai augštesnį 
tikslą — kovą su bažnyčios priešininkais ir silpnųjų gynimą. 
Juose išsidirbo tarp krikščionių kareivių kai-kurie papročiai, kurie 
doriškai augštai iškėlė ir papuošė vidurinių amžių ricierius. 
Krikščioniškas ricierys savo priedermę laikė ginti prispaustuosius 
ir silpnuosius. Iš to taipo-gi laiko reikia išvesti paprotis ypatingo 
moteriškujų gerbimo, kurs taip giliai įleidė šaknis Europos 
tautų draugijos gyvenime, nors tas gerbimas dažnai apsireikš- 
davo juokingu budu. Kryžiaus karuose didelis skaičius baudžiau- 
ninkų įgijo laisvę. Beto, kryžiuočiai, aplankę rytų šalis, susipa- 
žino jose su arabų apšvietimu, valstybės valdymo budu, papro- 
čiais ir daug ko nuo jų išmoko. Europoje po kryžiaus karų 
pakilo mokslas (filosofijos, geometrijos, istorijos, botanikos), 
amatai, prekyba, žemės dirbimas. Iš Azijos parvežta ligšiol ne- 
žinomų Europoje javų, vaisinių medžių, visokių naujų išdirbinių. 


Vienuolių gyvenimas. 
Kliuniečiai. 


Vienuolių gyvenimas, taip gražiai nustatytas šv. Benedikto, 
ilgainiui daugelyje vietų pagedo. Kai-kurie vienuolynai įgijo di- 
delius turtus. Todel kunigaikščiai ir karaliai norėdami pelnyties vie- 
nuolynų žemėmis, ėmė skirti savo viršininkus. Kartais taipogi karaliai 
nepatinkamas sau ypatas bausdavo uždarymu vienuolynuose. Taip 
į vienuolynus patekdavo žmonių, kurie ne geruoju taikinosi prie 
vienuoliško gyvenimo.  Drausmė vienuolynuose apiro. Mėginta 
ii grąžinti. Kaikurie vienuolynai ėmė jungties į draugijas, pasi- 
„duodami valdžiai vieno kokio vienuolyno, kurs labiau rupinos 
drausmės palaikymu. Tokius žymesniuosiuos vienuolynus papos 

paliuosuodavo iš po vyskupų valdžios ir paimdavo savo globon. 
Iš tokių sąjungų garsiausioji buvo susispietusi apie Kliuny vie- 
nuolyną, kame buvo įvesta griežtas vienuoliško gyvenimo laiky- 
masis. Kliuny vienuolyno viršininkas lankydavo kitus vienuoly- 
nus, į vienuolynus su pašlijusia drausme atsiųsdavo uolių vienuolių, 
apsileidėliai buvo išdalinami į kitus vienuolynus. Kliuniečių gyve- 
nimo budas buvo priimtas pradžoje Francijos vienuolynuose, o 
paskui ir kituose kraštuose. Buvo laikas, kada pasidavę Kliuniečių 
vadovavimui gyveno apie 2000 vienuolynų. Nuo IX amžiaus vienuo- 
lynuose padidėjo kunigų skaičius, delto kad vienuolynai valdė ir pa- 
rapijas. Pasidalinimas darbu padarė tarp vienuolių skirtumą. Ku- 
nigai užsiimdavo daugiausiai parapijų reikalais, mokslu, mokinimu, 
broliukai gi fizišku darbu. Pas Kliuniečius buvo daugiau laisvės 
negu kituose vienuolynuose, bet ir didesnis skirtas tarp pilnųjų 
vienuolynų ir broliukų. Didesnę laisvę kliuniečiai stengėsi at- 
sverti darbštumu, labdarybe, daile. Bajorams labai tiko tvarka, 
viešpataujanti Kliuniečių vienuolynuose, ir bajorai labai stojo į 
Kliuniečių vienuolynus. Tas bajorų supludimas davė Kliuniečių 
vienuolynams didelius turtus, kuriuos tečiau Kliuniečiai naudingi 
suvartodavo, pastatė daug gražių bažnyčių lir kitokių triobesių. 
Bet ilgainiui del tų pačių turtų, 0 taipogi delto, kad augš- 
tesnės kilmės bajorai savo vaikus be pašaukimo bruko į vienuo- 
lynus, drausmės dvasia ėmė nykti pas Kliuniečius. Atsirado 
reikalas steigti naujų vienuolynų, labiausiai tokių, kuriuose butu 
užsiimama netiek malda, kiek veikliu gyvenimu. 


Cistersai. 

Baigianties vienuoliktam amžiui Kliuniečių vienuolyno virši- 
ninkas šv. Robertas su savo draugų bureliu del savo pavaldinių 
nepaklusnumo išėjo į vietą Cistersium, esančia atstu nuo 
žmonių. Jo vienuoliai ėmė vadinties Cistersais. Pradžioje šv. Ro- 
bertas nedaug teturėjo savo skaudaus gyvenimo budo pasekėjų, 
bet paskui Cistersų įstatas labai išsiplėtė, įstojus į iį šv. Bernar- 
dui. Jis galima vadinti tikruoju Cistersų ordino įsteigėju. 

Šv. Bernardas gimė Francijoje (1091) iš turtingos Šampa- 
nijos grapų giminės. Jau mokykloje budamas, parodė nepaprastą 

proto gabumą. Prigimtos proto dovanos ir augšta kilmė lėmė 
jam didelę ateitį. Bet jaunam Bernardui labiau rupėjo amžinas 
žmogaus likimas, negu šio gyvenimo laimė. Todel pergalėjęs 
pasaulio ir kuno pagundas, pasiketino įstoti į vienuolyną, teturė- 
damas dvidešimts metų. Tėvas ir visa giminė priešinga buvo 
tokiam jo užmanymui ir mėgino jį nuo to atitraukti. Bet šv. Ber- 
nardas taip iškalbingai išrodinėjo žemės gėrybių menkumą, jog: 
penki šv. Bernardo broliai, sesuo, dėdė ir pagalios ir tėvas įstojo 
taipo-gi į vienuolyną. Šv. Bernardo pavyzdis patraukė paskui i 
daugybę jaunimo, ir taip buvo didelis skaičius žmonių, kurie 
prašėsi į šv. Bernardo vienuolyną, jog visi negalėjo vienoje vie- 
toje patilpti, ir šv. Bernardas turėjo pastatyti dar tris vienuolynus. 
Pačiame Klervo, kame gyveno šv. Bernandas, buvę po jo vado- 
vyste apie 700 vienuolių. Dar prie šv. Bernardo gyvos galvos 
skaityta jau visuose Europos kraštuose apie 65 vienuolynus, 
kurie prisilaikė jo užvestojo gyvenimo budo. Paskui jų skaičius 
visuose Europos kraštuose pakilo iki 1800. Cistersai labiau negu 
Kliuniečiai laikėsi kiek galima didesnio neturto vienuolyno įtaisyme, 
bažnyčios papuošime ir pačių vienuolių gyvenime, reikalavo iš 
vienuolių, kad jie daugiau užsiimtu rankų darbu, ypatingai ukiu. 
Cistersų darbavimasis buvo bažnyčiai labai naudingas ir turėjo 
didelę įtaką į visą krikščionių draugiją. Pamaldos, gražiai at- 
liekamos cistersų bažnyčiose, gamino gyvą tikėjimą žmonėse. 
Mokyklos platino apšvietimą. Pakeleiviai kiekvienu laiku atras- 
davo cistersų vienuolyne malonų priėmimą, neturtėliai pašalpą, 
ligonyš vaistą ir priežiurą.  Cistersai patys dirbdavo visus lauko 
darbus ir vedė gerą ukį. Niekur laukai nebuvo taip išdirbti, 
sodnai taip gerai įtaisyti, kaip vienuolynų žemėse, 

buvo didžiausia ir garsiausia savo amžiaus ypata. Veltu stengėsi jisai pasi- 
slėpti vienuolyne nuo žmonių garbės. Karaliai ir vyskupai iš visur kreipėsi 
prie jo, prašydami patarmės svarbiausiuose dalykuose. Papa Eugenius III 
pasiuntė jį kryžiaus karo skelbtu. Šv. Bernardas nenoroms turėjo palikti 
vienuolyną ir, važinėdamas po Francijos ir Vokietijos miestus, telkti krik- 
ščionis į karą su netikėliais. Taip buvo didelis žmonių troškimas pama- 
tyti tą šventą vyrą ir išgirsti jį kalbant, jog Špeiroje susigrudusi minia ko 
tiktai jo nenuspaudė, ir tiktai ciesorius Konradas III išgelbėjo li, pasikeldamas 

šv. Bernardą ant savo pečių. Pabaigęs savo pasiuntinystę, šv. Bernardas 
sugrįžo į savo numylėtą Klervo, kame ramiau jam buvę vienuolyno ir ap- 
linkinių- miškų tyloje, "negu miestų tranksme, kur matydavo didžiausios pa- 
garbos ženklus. 

Viduriniai amžiai buvo skaudžios atgailos laikas. Kada už 
kiekvieną šiek-tiek didesnį nusikaltimą bausta mirtimi, tada ir 
dvasiško gyvenimo vadovai nuvaldymui smarkaus to laiko 
žmonių budo varžė aštriu gyvenimu žmonių geidulius. Cistersų 
gyvenimo budas buvo aštrus. Cistersus bet gi gyvenimo aštrumu 
pralenkė naujas kartuzų įstatas, įsteigtas šv. Brunono (1084) vie- 
toje Chartreuse, netoli Grenoblės.  Kartuzai A visą aim- 
žių užlaikyti tylėjimą ir nevalgyti mėsos. 

Aštrųs taipogi buvo įstatai karmelitų, sisitadkiaių kryžiaus 
karų laiku. Bertoldas su savo draugais pasistatė vienuolyną 
Palestynoje ant Karmelio kalno (1156) ir todel gavo karmelitų 
vardą. Palestynai patekus turkų valdžion, karmelitai persikėlė į 
Europą. Jų vardas pragarsėjo labiausiai nuo škaplieriaus, kurį 
jie suteikdavo šv. Marijos garbei. 

Mielaširdystės darbai buvo įsakomi šv. Benedikto ir kitų 
vienuolynų įsteigėjų. Bet kaikurie vienuolynų įstatai tų darbų 
atlikimą apsirinkdavo už ypatingą savo užduotį. ir tam tikslui 
jungdavosi į draugijas. Taip vienuoliktame ir dvyliktame am- 
žiuje įsteigta keletas įstatų, užsiimančių vien tiktai ligonių pri- 
žiurėjimu. 

Del tankių karų Europos tautų su turkais ir arabais daug 
krikščionių pakliudavo į sunkią magometanų nelaisvę. Tų nelai- 
mingųjų  sušelpimui ir išpirkimui šv. Jonas Matietis įsteigė 
šv. Trejybės arba trinitorių įstatą (1198). Trinitoriai užsiimdavo 
pinigų rinkimu belaisviams išpirkti ir darė apžadus patiems atsi- 
duoti į nelaisvę išvadavimui iš jos kitų. Lietuvos trinitoriai rink- 
davo pinigus išpirkti belaisviams iš Krimo totorių nelaisvės. 
Tokį pat tikslą turėjo įstatas Švenčiausios Marijos Panos belais- 
vių (nevalninkų), įsteigtas šv. Petro Nolasko. 


Ricieriai vienuoliai. 
Per kryžiaus karus ginti Palestynai buvo įsteigta tam tikrų 
ordinų iš ricierių vienuolių. Prie paprastų vienuoliškų apžadų 


? 


„Žan 


jie prisiimdavo dar priedermę kovoti su katalikų tikėjimo prieši- 
ninkais ir ginti bažnyčią. Tam tikslui francuzai buvo įsteigę 
templiarijų ordiną, italai joanitų, vokiečių — šv. Marijos ordiną. 
Turkams atėmus iš krikščionių Palestyną, visi tie ordinai persi- 
kėlė į Europą.  Templiarijų ordiną panaikino papa Klemensas V, 
Francijos-gi karalius Pilypas IV pasipelnijo jo tūrtais. Joanitai 
ilgai kovodami su turkais, buvo įsikurę Kipro ir Rodoso salose, 
paskui persikėlė į Maltos salą, kurią atėmė iš jų Napoleonas I. 
Vokiečių ordinas įsikurė Prusuose ir ilgą laiką kovojo su lietuviais 


Papų kova sų Hohenštaufenais. 


Draugijos gyvenime bažnyčios reikalai visuomet pinte pi- 
nasi su valstybės. Tuo didesnis buvo tasai jų susipynimas vi- 
duriniais amžiais, kada visos krikščionių tautos išpažino vieną 
tikėjimą, kada dvasiškoji ir pasaulinė valdžia taip buvo išvieno 
suaugusi, kad sunku buvo jiedvi atskirti. Jaunos vakarų Eu- 
ropos valstybės, auklėjamos bažnyčios ir dar nevisai sustiprėju- 
sios, jieškojo pagalbos bažnyčios globoje. Prie tokių sąlygų 
papos, kaipo augščiausi dvasiški vadovai, turėjo įgyti didelę 
įtaką ir pasauliniuose dalykuose.  Papoms priderėjo ciesorių 
rinkimas ir patepimas.  Suteikdami ciesoriaus valdžią, galėjo ją 
ir atimti. Papos prižiurėdavo, kad valstybės valdyme butu lai- 
komasi teisybės, gynė valdomuosius nuo valdančiųjų prispaudi- 
mo, draudė karalius nuo neteisingų ir nereikalingų savitarpių 
karų.  Karaliams niekinant bažnyčios įstatus, papos ne tiktai ga- 
lėjo dvasiška savo valdžia atskirti juos nuo bažnyčios vienybės, 
bet tais amžiais papos turėjo pripažintą teisę paliuosuoti pavaldi- 
nius nuo prisiegos, duotos karaliui, ir tuo atimti jam karaliaus 
valdžią. Ypatingai pakilo pasaulinė papų valdžia nuo Grego- 
riaus VII laiko. Bažnyčia, laimėjusi tuomet kovą su ciesoriais, 
netiktai atgavo liuosybę tikėjimo .dalykuose, bet ir pasaulinė pa- 
pų valdžia žymiai pakilo, ciesorių gi susilpnėjo. 

Kova tarp papų ir ciesorių tuo nepasibaigė, ji vėl buvo atnau- 
jinta dvyliktame amžiuje, kada Vokietijoje ciesorių sostas atiteko 
galingam ir veikliam Fridrichui 1 iš Hohenštaufenų giminės. 

TA 

šauklėtas Konstantino polyje, Fridrichas | Barbarosa norėjo įvesti 
vakarų Europoje tokius pat santykius tarp valstybės ir baž- 
nyčios, kokie buvo rytuose, kame bažnyčia visai priderėjo nuo 
ciesoriaus. Tapęs ciesorius, Fridrichas norėjo sustiprinimui 
savo valdžios įgyti Romą ir visą Italiją, atimti papoms jų valstybę, 
primesti bažnyčiai savo valią Papa Aleksandras III susijungė 
su Lombardijos miestais, ginančiais savo liuosybę nuo vokiečių | 
ciesorių jungo. Toje kovoje iš pradžios viršus buvo Fridricho pu- 
sėje. Jo kariuomenė sugriovė Mediolano miestą (1162), privertė 
nusilenkti ir kitus Lombardijos miestus. Fridrichas I užėmė 
Romą (1176), jo kareiviai išlaužė šv. Petro bažnyčios duris, įvedė 
į sukruvintą bažnyčią Fridricho pastatytą prieš Aleksandra III 
netikrą papą Kalikstą III. Bet smarki limpamoji liga sunaikino 
Romoje visą Fridricho kariuomenę. Neteisėtų papų, Fridericho 
palaikomų, kiti kraštai nepripažino. Aleksandras III savo drąsiu 
gynimu bažnyčios teisių ir išmintingų elgimuosi įgijo visuo- 
tiną pritarimą. Papos ir Lombardijos miestų sujungtos kariu- 
menės pergalėjo Fridrichą I mušyje prie Legnano (1176).  Fri- 
drichas I turėjo derinties su papa ir susivažiavo su Aleksandru III 
Venecijoje (1177). Ciesorius, rodydamas savo gailestį, jog per- 
tiek metų buves paklydime ir kariavęs su papa, puolė jam į 
kojas, Aleksandras III pakėlė jį ir pabučiavo. Sutartis tarp augš- 
čiausios pasaulinės ir dvasiškos vyresnybės nebebuvo išardyta 
lig pat mirštant Fridrichui I. 


Aleksandras III užima garbingą žymią vietą papų eilėje. Ko- 
voje su Fridrichu I nepadarė jokio neapsvartyto žingsnio, iš- 
vengė bereikalingų smarkesnių priemonių. Kovą tevedė bažny- 
čios teisėms ginti. Susiderinęs su Fridrichu I atliko Romoje 
visuotinąjį susirinkimą (trečiajį Lateraniškąjį 1179). Prieš Alek- 
sandrą III Fridrichas I buvo pastatęs neteisėtus papas, renka- 
mus kardinolų mažumos. Kad ateityje neatsikartotu panašių atsi- 
tikimų, per Lateraniškajį susirinkimą nutarta, jog tas tėra teisėtai 
išrinktas papa, kurs yra gavęs */> balsų kardinolų, dalyvaujančių 
rinkimuose. 

Innocentas III papa (1198—1216), didelio mokslo, tvirtos 
valios, pavyzdingo gyvenimo, augščiausiai iškėlė  papos 

autoritatę. Savo sumanymų vykdinime tvirtumą jungė su ma- 
loningumu. Drąsiai gynė bažnyčios teises, žiurėjo, kad bažny- 
čios įstatus visi gerbtu. Privertė Francijos karalių Pilypą II susi- 
taikinti su savo moterimi Ingeburga ir pašalinti Agnietę, kurią 
buvo vedęs prie gyvos galvos savo pirmosios žmonos. Karaliai 
lenkėsi prieš papos valdžią  Aragonija apsiėmė mokėti papai 
mokestį (1204), Anglijos karalius Jonas Bežemis pavedė savo 
karalystę papai (1213). Innocentas III atliko tryliktąjį visuotiną 
susirinkimą (1215 Ketvirtąjį Lateranišką). Jame buvo įsakytą bent 
metinė velykinė išpažintis. 

Kovą su bažnyčia atnaujino Vokiečių ciesorius ir Sicilijos 
ir Neapolio karalius Fridrichas II. Ir jisai taip pat, kaip jo se- 
nelis Fridrichas I, turėjo augštą numanymą apie ciesoriaus 
valdžią, norėjo ir bažnyčią valdyti. Fridrichas II negalėjo pri- 
lygti Fridrichui I nė jausmų prakilnumu, nė gabumu karui 
vesti, bet užtat pralenkė jį vyliumi. Visi įrankiai buvo jam geri 
kovai su priešininku. Susipažinimas su arabų mokslu ir jų pa- 
pročiais anksti pagadino Fridricho II budą. Tikėjimo dalykuose 
buvo indiferentas. Palaidu gyvenimu piktino krikščionių drau- 
giją. Kova buvo daug aštresnė negu su Fridrichu I. Davė jai 
progos šios priežastys. Fridrichas II savinosi bažnyčios turtus, 
be papos žinios skyrė vyskupus, neišpildė sankalbos, kurią buvo 
padaręs prie karunacijos, jog atliksiąs kryžiaus karą, atiduosiąs 
savo sunui Neapolio ir Sicilijos karalystes, priklausančias papai, 
užpuldinėjo  papą jo žemėse. Jo: kariuomenė sutrukdė 
visuotiną susirinkimą Romoje uždarymu kalėjimuose ir net žu- 
dymu į jį važiuojančių vyskupų. Žiauri kova su bažnyčia užima 
visą Fridricho II viešpatavimą. Joje Fridrichas II išaikvojo plačių 
savo valstybių pajiegas, kurias butu galėjęs suvartoti valdomųjų 
tautų naudai.  Atskirtas nuo bažnyčios papų Gregoriaus IX ir 
Innocento IV, pabaigė savo amžių, neapkenčiamas vokiečių, kurie 
visiškai nenorėjo kovos su papa. Mirdamas, regis, susitaikino su 
bažnyčia. Netrukus nelaimingai išgaišo Hohenštaufenų giminė. 
Neapolio ir Sicilijos karalystės atiteko francuzams. 

Ilga ciesorių kova su bažnyčia susilpnino jų valdžią ir įstu- 
mė į vargą valdomuosius jų kraštus. Visa Vokietija ir Italija 

pasidalino į dvi kita kitai priešingi pusi: vieną ciesoriaus, va- 
dinamą Gibelinų, kitą — Hohenštaufenams priešingų kunigaikš- 
čių Gvelfų ir Italijos miestų. Gibelinai buvo šalininkai centrali- 
zacijos ir absoliučios ciesoriaus valdžios santykiuose su bažny- 
"čia, Gvelfai gi gynė atskirų kraštų laisvę ir pripažino bažnyčios 
teises. Taip bažnytiniai įsitikinimai susipynė su politikos obal- 
siais. Abi pusi turėjo kiekviename mieste ir apygardoje savo 
šalininkų ir vedė nepasibaigiančius ginčus ir kovą, neduodančią 
nurimti visam kraštui. Ilgi karai gamino neapykantą ir įnirtimą 
tarp to paties krašto gyventojų. Pagalios Vokietijoje viršų gavo 
atskirų kraštų kunigaikščiai, Italijoje — miestai. . 


Nors papos laimėjo kovą su Hohenštaufenais, bet ir jiems 
greičiau atnešė ji nuostolių negu naudos.  Papų valdžia 
sumažėjo. Fridrichas II kovojo netiktai ginklu, bet ir raš- 
tais, kuriuose tyčiojosi iš bažnyčios vyresnybės ir skelbė, jog 
papos neturį valdžios karaliams drausti ir bausti, delto kad ka- 
raliai esą paties Dievo pastatyti ir prieš patį Dievą teturį duoti 
atsakymą už savo elgimąsi. Fridricho II atsišaukimai prieš 
papų valdžią nepraskambėjo be pasekmės. Dėjosi juos domėn 
karaliai ir mokėsi nuo Fridricho II didinti savo valdžią, valsty- 
bės valdyme pradėjo mažiau beatsižiurėti į bažnyčios įstatus. 


Elgetaujantys vienuoliai. 


Vienuoliai, apsiimdami užlaikyti Evangelijos patarmes, nieko 
negalėjo savo turėti. Ką tiktai uždirbdavo ar kitaip kaip pelny- 
davo, buvo ne jų, kaipo atskirų ypatų, nuosavybė, bet visos drau- 
gijos arba vienuolyno. Vienuoliams pragyventi mažai tereikiant, 
didesnioji jų pelno dalis, gaunamoji iš žemių ir kitų dalykų, bu- 
davo suvartojama neturtėliams šelpti. 


Bet ir toksai turtų valdymo budas kai-kuriems rodėsi ne 
visiškai sutinkąs su neturto apžadais. Tryliktame amžiuje kilo 

du nauju įstatu, kuriuodu neturto apžadų užlaikymu skyrėsi nuo 
visų, ligšiol buvusiųjų įstatų. Buvo tai pranciškonys ir domini- 
konys. Jų įstatai ne tiktai atskiroms ypatoms neleidė nieko savo 
turėti, bet ir pačiai draugijai arba vienuolynui draudė įgyti turtus. 
Pranciškonys ir dominikonys mito vien iš atnašų ir savo darbo 
pelno ir del to vadinasi elgetaujančiais vienuoliais. 


Vidurinių amžių herezijos. 


Viduriniais amžiais irgi netruko herezijų, bet labiau tepa- 
plitusios buvo valdiečių ir katarų herezijos. Joms plėsties padėjo 
bažnyčios galybė ir dideli turtai, delei kurių augštesniosios dva-“ 
siškijos dalis buvo susvietiškėjusi. 


Valdiečių įsteigėjas buvo Petras de Vaux (Valdes + 1197) iš 
Liono miesto. Atsižadėjęs savo turtų, patraukė paskui save daug 
neturtėlių, skelbdamas jiems neturtą ir įjungdamas juos į drau- 
gijas apaštališkame neturte gyventi. Valdo šalininkai, neturėdami 
reikalingo mokslo, skelbdavo daug klaidingų nuomonių, todel baž- 
nyčia užgynė jiems pamokslų sakymą. Francijoje Valdo pasekėjai 
stengėsi laikyties vienybės su bažnyčia, Italijoje gi prie Valdo 
sektos prišlijusieji neturtėliai sudarė sektą. Ji turėjo savo šali- 
ninkų Italijos šiaurėje, Francijos pietuose, Vokietijoje ir Bogemijoje. 
Valdiečių pamokslininkai atsisakydavo turtų ir gyvendavo išmalda. 
Nepripažindavo jie jokių pamaldų, tiktai pamokslą ir komuniją, at- 
mesdavo kunigystę ir prisiegą, pasmerkdavo tarnavimą kariuo- 
menėje, kraujo liejimą. Bogemijoje valdiečiai vėliau susijungė su 
husitais, Francijoje su protestantais. Prieš valdiečių svajonės 
tikrą Evangelijos neturtą pastatė šv. Pranciškus. 


Pranciškonys. 


Pranciškonų įsteigėjas buvo šv. Pranciškus, gimęs Italijos 
mieste Asyžiuje (1182). Buvo jisai turtingo pirklio sunus ir jau- 
nystėje vedė linksmą gyvenimą su savo draugais. Svajojo tapti 
ricieriu, kare įgyti garbės. Bet paskui pasiryžo buti Kristaus ri- 
cieriu, ėmė daugiau melsties. Pardavė daugumą brangių savo | 
daiktų, paėmė iš tėvo sandėlio gelumbės ir už gautus pinigus 

ėmė taisyti šv. Damiono ir kitas Asyžiaus bažnyčias. Savo tur- 
tus dalino pavargėliams, įieškojo jų draugystės, tarnavo raupso- . 
tiems. (Gyvenimo permaina ir turtų skleidimas labai nepatiko 
šv. Pranciškaus tėvui, kuris pradėjo delto smarkiai barti savo 
sunų. Tada šv. Pranciškus atidavė tėvui vis, ką tiktai nuo jo 
turėjo, nuėjęs prie miesto vyresnybės, atsisakė nuo visų tėvo 
turtų ir, apsivilkęs su prastu rubu pradėjo vaikščioti po miestą, 
skelbdamas žemės gėrybių paniekinimą ir ragindamas į atgailą. 
Ligšiol šv. Pranciškus buvo žinomas kaipo turtingas jaunikaitis, 
mėgiantįs gražiai rėdyties. Jo gyvenimo permaina darė didelį 
įspudį.  Susirinko apie jį mokinių burelis, su jais šv. Pranciškus 
sutaisė draugiją ir kai kurį laiką gyveno Asyžiuje, atsidavęs maldai, 
paskui išsiuntė savo draugus į kitus miestus garsintu Dievo ir 
artimo meilės ir neturto Evangelijos. Buvo tai užmazga naujo 
įstato, turinčio visame pilnume užlaikyti neturto apžadus. 


Ketindamas įsteigti naują įstatą, šv. Pranciškus su savo 
draugais nuvyko į Romą prašytu papos patvirtinimo.  Inno- 
centas III pradžioje priešingas buvo jų gyvenimo budui, kuris 
rodėsi jam persunkus ir neišpildomas. Bet pažinęs šv. Pranciš- 
kaus mokinių karštą tikėjimą, leidė jiems gyventi 'pagal savo 
įstatus ir sakant pamokslus skelbti atgailą, garbės ir turtų panie- 
kinimą. Šv. Pranciškus su savo draugais įsitaisė Asyžiuje vie- 
nuolyną prie bažnyčios Švenčiausios Marijos Panos Angeliškos, 
vadinamos taipogi Porciunkulio koplyčia. 


Šv. Pranciškus nedrįso lyginties prie kitų įstatų ir savo 
mokinius vadino mažaisiais broliais, iš lotyniško minoritais. Greta 
visiško neturto, nulaidumas buvo numylėta šv. Pranciškaus do- 
rybė.  Neturtas, nulaidumas ir sopulių nukentėjimas darąs žmogų 
panašiumi į Jezų Kristų. „Viešpatie, meldėsi šv. Pranciškus, duok 
man du dalyku pirma, negu mirsiu: kad savo dvasioje ir kune 
jausčiau smarkiausius sopulius, o savo širdyje neišpasakomą meilę, 
kuri privertė tave prisiimti tuos sopulius“. Ir Dievas išklausė to 
šv. Pranciškaus prašymo, išreikšdamas ant jo kuno savo kančios 
ženklus. 

Taip karštai mylėdamas Dievą, šv. Pranciškus mylėjo ir visą 
sutvėrimą: žmones, gyvulius, paukščius, žolynus, miškus, visą 
gamtą. Visuose tuose daiktuose matė jisai Dievo gėrybės apsi- 
reiškimą, visas pasaulis rodėsi jam viena giesmė, garbinanti Dievą. 
Kalbėdavo jisai su žiogais, sėdančiais ant jo rankos: „cirkškite, 
mano broliai, ir garbinkite Dievą savo linksmu rėksmu“.  Paukš- 
čiams sakė: „jųs, mano broliai paukšteliai, turite garbinti Sutvertoją 
tr visuomet jį mylėti, nes jisai davė jums plunksnas apsitaisyti 
ir sparnus skrajoti ir oro platybę gyventi. Nesėjate, nė į <kluo- 
nus kraunate, o bet gi turite visą, ko tiktai jums reikia“ Taip 
šv. Pranciškus skaudžią atgailą ir nusižeminimą jungė su linksmu 
budu ir širdies ramumu. Tą pačią dvasią mokėjo jisai įkvėpti 
ir dvasiškiems savo sunums. 


Šv. Pranciškus, trokšdamas patsai visiems apsakinėti Evan- 
gelijos mokslą, aplankė pietinę Franciją, užkrėstą katarų herezija, 
paskui nuvyko į Ispaniją, kame garbingai buvo priimtas Kastilijos 
karaliaus Alponso II. Iš ten ketino plaukti į Afriką Evangelijos 
skelbtu maurams, bet tuo tarpu susirgęs turėjo grįžti į Asyžių 
ir tiktai 1210 metais teįsirengę į Afriką. Bet ir tada nepasiekė 
savo tikslo: sultanas neįtikėjo į Kristų, Pranciškus-gi išliko gyvas 
ir neįgijo kankintinio vainiko, kurio troško. Iš Aigipto šv. Pran- 
ciškus buvo nukeliavęs į Palestyną ir prie Kristaus grabo įsteigė 
pranciškonių vienuolyną, kuriam turkų sultanas pavedė tos šven- 
tos vietos sargybą. Kristaus grabas ligšiol tebepriguli pran- 
ciškonims. 

Šv. Pranciškaus ir jo mokinių gyvenimo. budas rado daug 
pasekėjų. Pranciškonys ne visuomet išeidavo didelius mokslus 
ir neprimanė prakalbėti į žmones gražiai sudėtais žodžiais. Jų 
pamokslas buvo karštos širdies ir gyvo tikėjimo balsas. Visiš- 
kas paniekinimas žemės gėrybių ir švento gyvenimo pavyzdis 
patraukdavo paskui pranciškonis žmonių minias. Labiausiai tik- 
davo pranciškonių pamokslai ir jų gyvenimo budas prastiems, 
nemokytiems žmonėms, nors ir tarp augštųjų ir apšviestųjų luo- 
mų netruko jiems garbintojų. Tarp šv. Pranciškaus mokinių 
nemaža buvo ir tokių, kurie palikę didelius savo turtus, atsisakę 
augštų vietų, tapdavo nužemintais neturto skelbėjais, ne vien 

žodžiu, bet ir pavyzdžiu. Atsirado daugybė vyrų ir moterų, no- 
rinčių neturte rasti išganymą. 


Šv. Pranciškus stengėsi savo mokinius sulyginti , netiktai 
neturtu.  Patsai valdymosi budas ir gi buvo demokratiškas. Pas 
prančiškonų nebuvo visam amžiui renkamų viršininkų, jie tebuvo 
renkami trejiems metams. Iš savo valdymo turėdavo duoti apy- 
skaitą visuotinajam susirinkimui. | 


Padedant šv. Pranciškui, turtingų tėvų duktė šv. Kliara 
įsteigė moterų įstatą, vadinama antruoju šv. Pranciškaus 
įstatu (1212). 


Įsteigimas pranciškonių įstato buvo bažnyčiai labai nau- 
dingas. Puikybė ir prisirišimas prie žemės gėrybių tryliktame 
amžiuje buvo atvėsinę krikščionių gyvą tikėjimą. Nuo tų ydų 
nebuvo liuosi ir pati bažnyčios vyresnybė — vyskupai ir kunigai. 
Tarp pačių krikščionių įvyko didelis nelygumas turtų padalijime 
ir su tuo drauge kilo neapykanta tarp turtingųjų ir neturtėlių. 
Heretikai albigiečiai kaltino bažnyčia, kad ji atsitolinusi nuo Kris- 
taus mokslo, nesilaikanti jo įsakyto neturto, ir, dengdamies pa- 
viršutine neturto išvaizda, daug katalikų priviliodavo prie savęs. 
Pranciškonys parodė tikrą krikščioniško turtų išsižadėjimo pa- 
vyzdį, jie atgaivino bažnyčioje Kristaus dvasią ir savo gyvenimu 
uždarė heretikams nasrus ir užgėdino jų veidmainystę. Pranciš- 
konys nešė Evangelijos mokslą į tolimus pagonių kraštus, kur 
daug šv. Pranciškaus sunų įgijo kankintinių karuną. Pirmaisiais 
Kristaus mokslo apsakinėtojais Lietuvoje buvo irgi pranciškonys. 
Daugelis pranciškonų uoliai užsiėmė mokslu ir žymiai jį pa- 
stumė pirmyn. 

Išsiplėtus pranciškonų įstatui, pasirodė reikalinga įvesti kai-kurios per- 
mainos pačiuose jo įstatuose. Įstojus į pranciškonų vienuolynus didesniam skai- 
čiui mokytų žmonių, „pranciškonams labiau užsiėmus parapijų valdymu, mo- 
kyklų vedimu, reikėjo turėti savų namų, knygų ir mokslo pabūklų. Griežto 
neturto išlaikymas visame pilnume buvo sunkus. Bet šv. Pranciškus savo 
testamente buvo įsakęs jokių permainų įstatuose nedaryti. Daugelis pranciš- 
konų ir nenorėjo jokiu budu atsisakyti nuo visiško neturto. Delei to kilo 
tarp pranciškonų ginčų. Papos stengėsi raminti tuos ginčus, paaiškindami, 
jog vienuoliai turi teisę naudoties įvairiais daiktais, jų gi nuosarybė prideri 
bažnyčiai.  Pagalios pranciškonų įstatas suskilo į dvi šakas: viena vadinamųjų 

observantų arba minoritų pasiliko prie griežto laikymosi visiško neturto. Kita 
gi konventualių priėmė taisyklę, kad vienuolyno atstovas gali turėti pinigų ir 
kitų reikalingų daiktų, kuriais naudojasi vienuolynas. 

Skaičius žmonių, kurie prašėsi į šv. Pranciškaus įstatą, buvo 
labai didelis. Taip šitai visi vyriški gyventojai miesto Kannaros. 
norėjo įstoti į vienuolyną. Šv. Pranciškus, nenorėdamas ardyti 
daugybės šeimynų, moterų palikti be vyrų, vaikų be tėvų, iš ki- 
tos-gi pusės nenorėdamas atsakyti šventiems žmonių troškimams, 
įsteigė pasaulinėms ypatoms trečiąjį savo įstatą (1221). Jame kiek- 
vienas, nepertraukdamas sąrišio su žmonių draugija, galėjo vesti 
tobulą gyvenimą. Taip atsirado trečiasis šv. Pranciškaus įstatas. 
Tretininkams davė šv. Pranciškus šiuos įstatus: sugrąžinti visu- 
pirmu svetimą gerą, neteisiai įgytą, susiderinti su tais, su kuriais 
kas piktumu gyveno, užlaikyti Dievo ir bažnyčios priesakus, sau- 
goties puikybės, šokių, pokilių, blogų knygų skaitymo ir viso to, 
kas atitraukia žmogų nuo Dievo meilės. Įsteigdamas tretįjį savo 
įstatą, šv. Pranciškus parodė kelią visiems, trokštantiems tobulo 
gyvenimo. 

Daug dievobaimingų vyrų ir moterų visokio amžiaus, stovio ir pašau- 
kimo įstojo į trečiąjį šv. Pranciškaus įstatą. Gana bus čia paminė- 
jus vardus garsiųjų ypatų to ir  paskesniųjų amžių. Tretininkais 
buvo šv. Liudvikas, francuzų karalius, šv. Ferdinandas, Kastilijos karalius, 
Šv. Elžbieta, Turingijos grapienė, šv. Elžbieta, Portugalijos karalienė, Joana, 
graikų ciesorienė, garsus italų dainius Dante, Ispanų poetas Lopez-de-Vėga, 
dailininkai Mykolas Buonarotti, Rafaelius Sancio, Amerikos atradėjas Krišto- 
pas Kolumbas. 


Dominikonys. 
Katarai. 

Manichiejų herezija, labai prasiplėtusi trečiame ir ketvirtame 
amžiuje rytuose, vėl atgijo dvyliktame amžiuje vakarų Europoje 
ir pasklido beveik po visą pietų Franciją. Manichiejų mokslo išpa- 
žintojai vadino čionai save katarais arba švariais, nuo miesto - gi 
Albi, kur buvo tvirčiausi jų sėdyba, tapo praminti albigiečiais. 
Katarai, kaip visi manichiejai, mokė, jog du esą dievu: vienas 
geras, davęs pradžią dvasiai, antras blogas, sutvėręs materiją 
(medžiagą) arba kuną, ir per kuną atitraukęs dvasią nuo 
gerojo dievo ir uždaręs materijos nelaisvėje. Žmogaus gyvė- 

nimo tikslas esąs išsiliuosavimas iš kuno nelaisvės. Visi kuno 
'geiduliai, kaipo turintys pradžią nuo piktojo dievo, esą blogi. 
Todel katarams užginta esą gyvulių mėsos valgymas, žemės gė- 
rybių valdymas, moterystė, per kurią platinantis dvasių nelaisvė 
kunuose. Augščiausis doros laipsnis esąs užmušimas kuno arba 
numarinimas jo badu ir išliuosavimas iš jo dvasios. Tie ma- 
nichiejų. mokslo priesakai tebuvo užlaikomi mažo išrinktųjų 
skaičiaus, daugumas-gi gyveno paleistuvystėje, kurią, kaipo kuno 
darbą, laikyta menku daiktu ir tuo tiktai rupintasi, kad mirties 
valandoje suskubtu priimti savo krikštą, kurs atleidžiąs visas kal- 
čias ir duodąs išganymą. 

Tose apygardose, kur katarai jautėsi esą stipresni, tyčiojosi 
iš katalikų tikėjimo, labiausiai iš komunijos, griovė katalikų baž- 
nyčias, užmušinėjo kunigus.  Persekiojamiems katalikams tuo 
sunkiau buvo ginties, kad katarų pusėje stovėjo vietinė bajorija. 
Galingu katarų užtarytoju buvo Tuluzos grapas Raimundas VI. 
Pamoksiininkai, bažnyčios siunčiami katarų draustu, nieko nega- 
lėjo įveikti. Papos pasiuntinio Petro Kastelnau užmušimas pri- 
vertė Innocentą III apgarsinti kryžiaus karą prieš katarus (1209). 
Neapykanta, nuo seniai įsikėrėjusi tarp žieminės ir pietinės Fran- 
cijos gyventojų, dar labiau įsižėrėjo del pasidarusiojo tikėjime 
skirtumo ir palaikė prasidėjusius naminius karus, kurie tęsėsi per 
20 metų ir buvo vesti su dideliu įnirtimu iš abiejų pusių. Juose 
žieminės Francijos kunigaikščiai nuveikė katarus, sugriovė tvir- 
čiausias jų pilis ir atėmė žemes jų užtarytojams. Daug katarų 
pragaišo karuose, likusieji, atitekę į katalikų kunigaikščių valdžią, 
palengva sugrįžo į vienybę su bažnyčia. ' 


Šv. Dominikas. 


Įsikėrėti katarų herezijai padėjo dvasiškijos menkas apsi- 
švietimas ir svietiškas vyskupų gyvenimas. Šv. Dominikas su- 
prato reikalingumą šviesių pamokslininkų, kurie ne tiktai galėtu 
aiškinti paklydusiems bažnyčios mokslą, bet taipogi savo gyve- 
nimu parodytu gerą pavyzdį. Šv. Dominikas numanė, kad gink- 
lais negalima klystančių įtikinti, ir skelbti tarp heretikų bažnyčios 
mokslui įsteigė naują įstatą, vadinamą pamokslininkų įstatu. Do= 

minikonys taip-pat, kaip ir pranciškonys, darė apžadus visiško 
neturto, jų vienuolynai negalėjo įgyti turto ir laikėsi vien atna- 
šomis. Šv. Dominikas reikalavo nuo savo mokinių ilgo prisi- 
rengimo.  Turėdavo jie devynerius metus mokyties filozofijos ir 
teologijos ir tada tiktai tebudavo jiems leista kitus mokinti. Ka- 
tarai, garsindami žemės gėrybių paniekinimą ir nurodydami į di- 
delius turtus, bažnyčių valdomus, nevieną atitraukdavo nuo kata- 
likų bažnyčios.  Dominikonys savo pamokslais ir pavyzdžiu pa- 
rodė, kad išsižadėjimo ir susivaldymo dvasia tėra katalikų pusėje. 

Pranciškonių ir dominikonių darbavimasis atnaujino baž- 
nyčioje Evangelijos dvasią, suturėjo tolesnį plėtimąsi klaidžių 
nuomonių katarų ir kitų heretikų, pakėlė apšvietimą ir mokslą, 
kurs tryliktame šimtmetyje taip gražiai pražydo pranciškonų ir 
dominikonių vienuolynuose. 


Inkvizicija. 

Tikėjimo vienybės ardymas visados bažnyčios buvo laikoma 
didelė nedorybė. Todel dar Romos ciesoriai krikščionys buvo 
įsakę kartais net mirtimi bausti heretikus. Vieni bažnyčios tėvai 
pritarė heretikų baudimui, kiti gi buvo tam priešingi. Vidurinių 
amžių pradžioje prieš heretikus mažesnių bausmių tevartota. 
Bet vėliau atsirado pavojinga ir valstybei anarchistų albigiečių 
herezija, kuri kovojo prieš moterystę ir nuosavybę, prievartos 
priemonėmis norėjo išgriauti ir valstybę, ir bažnyčią. Ginanties 
nuo tokių heretikų, imta juos bausti. Ciesorius Fridrichas II, tai- 
kindamas senoviškas Romos teises, paskelbė už atkaklią hereziją 
mirties bausmę sudeginimu. Bet net atkaklieji heretikai toli ne 
visados mirtimi bausta. Baudžiant mirtimi retai gyvus tedegin- 
davo, bet pirma lengvesniu budu nužudydavo. 

Heretikams susekti, jiems sugrąžinti į bažnyčią arba nu- 
bausti buvo įsteigta inkvizicija. Ji buvo pavesta vyskupams, 
bet kada pasirodė, kad vyskupai neįstengia gerai heretikų sura- 
dimo ir baudimo atlikti, tai buvo įsteigta papos inkvizicija (1231). 
Ji dažniausiai budavo pavedama dominikonams, kurie daugiausiai 
kovojo su katarais heretikais. Inkvizitorių priedermė buvo su- 
sekti heretikus, įtikinimu privesti juos prie atsižadėjimo herezijos, 
tuos gi, kurie nenorėjo herezijos atsisakyti, kaipo atkaklius here- 

tikus, atiduoti nubausti pasaulinei vyriausybei. XIV ir XV am- 
žiuje papos inkvizicija nyksta. Apie inkviziciją reikia spręsti, lai- 
kanties anų laikų nuomonių. Tuomet visuomenė buvo nuomonės, 
kad heretikaibaustini mirtimi. Bausmes už visus nusikaltimus anuo- 
met buvo labai smarkios. Kada valstybė skaudžiausiai bausdavo už 
menkas kaltybes, tai suprantama, kad įstatai skyrė mirties 
bausmę už tikėjimo vienybės griovimą. Bažnyčios priešininkų 
paduodamos žinios apie inkvizicijos aukų skaičių labai perdėtos. 
Ilgiau išsilaikė Ispanijos inkvizicija, bet buvo tai daugiau 
valstybės įstaiga, esanti karaliaus valdžioje. Turėjo ji savo val- 
stybinių tikslų, atkreipta buvo prieš žydus, veidmainiškai pri- 
ėmusius katalikų tikėjimą. Ispanijos inkvizicija suturėjo tame 
krašte protestantizmo išsiplėtimą, bet iš kitos pusės padėjo su- 
stiprėti karaliaus absoliutizmui. (Galutinai panaikinta 1834. 


Vidujinis bažnyčios stovis. 


Bažnyčios sutvarkymas. 

Įsikurus bažnyčios valstybei, papos buvis pagerėjo. Jo 
valdžios reikšmę pakėlė ta aplinkybė, jog katalikų tikėjimas An- 
elijoje ir Vokietijoje buvo atneštas iš Romos, rupinanties papoms. 
Naujai įsikurusios germanų valstybės palaikė papų veikimą. 

IX ir X amžiuje tam kartui sunykusi papos valdžia žymiai 
pakilo po Gregoriaus VII reformų. Bažnyčios valdžia labiau su- 
sicentralizavo papos kurijoje, įvesta didesnis vienodumas bažnyčios 
papročiuose. Papos sau pasilieka šventųjų kanonizaciją, naujų 
vyskupijų steigimą, išrišimą iš kaikurių sunkesniųjų nuodėmių, vė- 
liau gi ir kunigų skyrimą į kaikurias augštesnias vietas. 

Naujai steigiamos Francijoje, Anglijoje ir Vokietijoje vysku- 
pijos buvo daug didesnės negu senovėje įsikurusios Italijoje. 
Germanų kraštuose vyskupai tampa kunigaikščiais. Bažnyčiai 
laimėjus kovą del investiturų, vyskupų skyrimas pripažinta kapi- 
tuloms. Jos ima apriboti vyskupų valdžią, įgyja turtų. Todel į 
kapitulas vis labiau ima veržties bajorų sunųs, nuo XIII amžiaus 
Vokietijoje nebajorų nebeleidžiama į kapitulas. Toks monopo!' . 
neišėjo bažnyčios naudai. 

Bažnyčios senovėje tebuvo statomas miestuose, kame gy- 
veno vyskupas, sodžiuje gi tik žymesnėse vietose. Prie tų baž- 
nyčių buvo didesnis kunigų skaičius, vadinosi jos katedrinėmis 
ir kolegijinėmis bažnyčiomis. Nuo VI amžiaus imta statyti baž- 
nyčių karalių, ponų ir vienuolynų dvaruose. Ponai ir vienuolynai 
tas bažnyčias laikė savo nuosavybe, pavesdavo jas valdyti kam 
norėjo, kunigai, visai priderėdami nuo ponų, buvo pažeminime, 
dažnai ponai pavesdavo savo bažnyčias valdyti menko mokslo 
arba be doros žmonėms. Karolio Didžiojo laikais ta ponų val- 
džia buvo bent kiek suvaržyta, bet paskui vėl įsigalėjo. Karolius 
Didysis stengėsi pakelti kunigų gyvenimą, geriau aprupindamas 
bažnyčias žemėmis. 

Gregorius VII ir jo įpėdiniai iškovojo bažnyčiai didesnę 
laisvę. Papos laikėsi taisyklės, kad bažnyčia, kaip pašventintas 
triobesis, negali buti privatinė nuosavybė, ponams nepripažino 
teisės pardavinėti bažnyčių, skirti į jas kunigų. Ponai galėjo 
tiktai rekomenduoti kandidatą. Iš to atsirado patronato teisė 

Kame daugiau gyveno kunigų vienoje vietoje, butent prie 
katedrinių ir kolegijinių bažnyčią, buvo įvestas bendras jų gyve- 
nimas. Karolius Didysis palaikė tokį bažnyčiai naudingą gyve- 
nimą. Vyskupas Chrodegangas parašė taip gyyenantiems kuni- 
gams tam tikrus įstatus (apie 760). Jie buvo priimti daugelyje 
vyskupijų. Kunigai gyveno vienuoliškai vienoje vietoje, drauge 
atlikdavo maldas. Apie X amžių toks kunigų gyvenimas gaišta. 


Mokslas, 


augštai stovėjusis pas senovės romėnus, užpludus laukinėms 
germanų tautoms, krito. Mokslo palikimus sergėjo tiktai kunigai 
ir vienuoliai. Bent kiek geresnės sąlygos užsiimti mokslu buvo 
susidariusios Karolio Didžiojo laikais, kada buvo -aprimę savy- 
tarpiai karai. Prie katedrų ir vienuolynų bažnyčių buvo steigiama 
mokykles. Mirus Karoliui Didžiajam, vėl prasidėjo savitarpės 
kovos, kurios ir sustabdė mokslo plėtimąsi. Mokslas ima kilti 
XI amžiuje, stiprėja XII ir augščiausiai iškyla XIII amžiuje. Jara 
kilti padėjo bažnyčios laisvė, iškovota Gregoriaus VII reformomis. 

Per kryžiaus karus Europos tautos susipažino su arabų ir graikų 
mokslu, pažino graikų literaturą (Aristotelio raštus), ligšiol nežinomą 
vakarų Europoje. Pranciškonų ir dominikonų vienuolynų įsiku- 
rimas irgi žymiai pastumė pirmyn mokslą. Dvi buvo svarbiausios 
teologijos moksle srovės: scholastika ir mistika. Scholastika 
stengėsi apreiškimo mokslą sutaikinti su filosofija, paremti jį 
proto priparodymais. Aiškino trumpai sustatytais silogizmais. 
Mistika daugiau žiurėjo praktikos tikslų, stengėsi išaiškinti tas tiesas, 
kurios veikia į jausmus. Aiškinime stengėsi patraukti skaitytoją ir 
formos gražumu. Scholastika daugiau rupinosi minties aiškumu ir 
gilumu, mistika jausmų karštumu.  Scholastikos tėvas buvo 
šv. Anzelmas (credo, ut intelligam. + 1109 m.).  Žymiais jos at- 
stovais buvo Aleksandras Halietis (f 1245) pranciškonas, Pa- 
ryžiaus universiteto profesorius, ir Albertas Didysis (f 1280). 
dominikonas, Paryžiaus ir Kelno universiteto profesorius, savo ty- | 
rinėjimais apėmusis visas mokslo šakas (doctor universalis), žino- 
vas Aristotelio filosofijos, kuri pakeitė ligšiol viešpatavusią Pla- 
teno filosofiją. Kadangi Aleksandras Halietis užsiimdavo uoliai 
gamtos mokslais ir darė bandymus, tai liaudis laikė jį žavėtoju. 
Proto aiškumu ir gilumu visus scholastikus viršija Tomas Ak- 
vinietis (+ 1274, doctor angelicus) Buvo profesoriu Kelno, 
Paryžiaus, Bolognijos, Romos ir Neapolio universitetų. Kaipo 
kritikas pragarsėjo Dunskotas, pranciškonas (doctor subtilis). 
Mistikos žymiausiai atstovai yra šv. Bernardas, Tomas iš 
Kempeno. Šv. Bonaventura pranciškonas jungė scholastiką 
su mistika. 


Kylant mokslui, daugiau atsirado mokyklų prie katedrinių 
bažnyčių ir vienuolynų. Tečiau jas nustumė antron eilėn pražy- 
dusiejį universitetai. Buvo tai tarptautinės mokslo įstaigos. 
Studentai į garsiuosius universitetus rinkdavosi iš visų kraštų. 
Papos palaikė universitetus, jų profesoriams duodavo bažnytinių 
vietų. Iki 1400 m. buvo įsteigta 46 universitetai (Italijoje 17, 
Francijoje 10, Ispanijoje 6, Vokietijoje 5, Anglijoje 2). Įsteigimo 
raštai duoti papų 31 universitetui, ciesorių — 5. Garsiausieji 
buvo universitetai: teisių mokslu — Bolognijoje, teologija — Pa- 
ryžiuje, medicina — Salerne. 

Kunigai reikalingą mokslą įgydavo katedrų ir vienuolynų 
mokyklose, paskui universitetuose. Parapijinėms bažnyčioms ku- 
nigai buvo rengiami prie kolegijinių bažnyčių. Jų mokslas kar- 
tais budavo nedidelis. Mokslą įgyti labai trukdė knygų stoka. 
Daug dalykų reikėjo iš atminties mokyties. 


Dailė. 

Nuo XI amžiaus vieton medinių vis daugian statoma muro 
bažnyčių. Pradžioje imta pavyzdis iš senovės bazilikų su jų ko- 
liumnonis ir lėkščiu stogu. Paskui skliautai buvo suvedami, 
paremti storais šulais. Taip atsirado romaniškasis stylius.  Dau- 
giausia to styliaus bažnyčių pastatyta apie Reiną. XII amžiaus 
pabaigoje šiaurinėje Francijoje atsiranda naujas stylius— gotiška- 
sis. Jo ženklai—laibi šulai, augšti langai, smailiai suvestos visos 
linijos skliautų, bokštų, langų ir visų papuošimų. Iš Francijos 
jis išsiplėtė po Vokietiją ir Angliją. 


Bažnyčios papročiai. 

Mišios senovėje buvo laikomos tik iškilmingosios. Nuo VII 
amžiaus atsiranda ir privačių Mišių. Padidėjo šventųjų garbinimas 
ir švenčių skaičius. Bažnyčia palaikė šventųjų garbinimą, norė- 
dama tuo atitraukti naujai įtikėjusias tautas nuo daugybės jų“ 
praktikuojamų burtų. Įėjo į paprotį nešioti su savimi šventųjų 
relikvijas. Relikvijų garbinimas labai pakilo per kryžiaus karus, 
kuomet parvežta daug relikvijų. Viešoji atgaila pradedama pa- 
keisti uždarymu vienuolyne ir gerais darbais. Drausmei palaikyti 
vartojama ekskomunika arba atskyrimas nuo bažnyčios ir inter- 
diktas arba uždraudimas kokioje nors. vietoje pamaldų (dažniau 
imta vartoti nuo X amžiaus)  Ragindami stoti į kryžiaus karą, 
papos dažniau ėmė skelbti atlaidus. Suteikiami buvo atlaidai ir 
už padėjimą bažnyčias statyti ir kitus visuomenei naudingus darbus. 

Skelbiant kryžiaus karus, atsirasdavo daug iškalbingų pa- 
mokslininkų. Iškalbai plėtoties padejo ir visuotinas mokslo kilimas. 


Dora. 
Sunkų darbą turėjo bažnyčia, priėmusi didelį skaičių pago- 
niškų laukinių tautų. Daug žiaurių papročių, daug burtų laikėsi 

tarp jų. Germanų tautos tetikėjo į jiegą, buvo pripratusios į sa- 
vitarpes kovas. Su tais papročiais bažnyčia ilgai turėjo kovoti. 

Pagonys buvo tos nuomonės, kad kieno galybė, to ir tei- 
sybė, todel ginčą rišdavo dueliu. Valencijos susirinkimas (855) 
įsakė su dueliantais elgties kaip su savižudžiais. Bet dueliai 
buvo labai sunku išnaikinti, tai daugelis bevelijo juos pakeisti 
Dievo teismu (ordalijos). Pas germanų tautas labai buvo iš- 
siplatinusi nuomonė, kad Dievas turi stebuklu patvirtinti teisybę, 
todel jie dažnai vartodavo Dievo teismą: apkaltintasis vaikščioda- 
mas po žarijas, imdamas į rankas įkaitintas geležis, neskęsdamas 
vandenyje turėjo priparodyti savo nekaltybę. Papos visados ko- 
vojo prieš tokį teisybės supratimą. Steponas V įsakė, jog teisy- 
bei susekti reikia ne Dievo teismo, bet liudytojų priparodymo. 
Tečiau Vokietijos ir Francijos vyskupai dažnai nusileisdavo liau- 
dies tikėjimui, kai kurie Vokietijos vyskupų susirinkimai pritarė 
ordalijoms. Tiktai XIII amžiuje pakilusis mokslas žymiai suma- 
žino ordalijų vartojimą. 

Tikroji vidurinių amžių nelaimė buvo savitarpiai karai. 
Silpna valstybės vyriausybė negalėjo suvaldyti ricierių. Ypatingai 
Francijoje buvo išsiplatinę užpuolimai. Vyskupai prieš juos kovo- 
jo. Pagalios buvo įvesta Dievo taika. Jai įvykdinti daugiau- 
siai padėjo Kliunio vienuolynai. Pritariant pietinės Francijos ba- 
jorams paskelbta Dievo taika (1040), kurią priėmė pirma šiaurinė 
Francija, paskui Normandija ir Belgija. Vokietijoje Dievo taiką 
paskelbė ciesorius Henrikas II (1043). Nevalia buvo vesti karo 
nuo trečiadienio vakaro iki pirmadienio ryto, taipogi advente, 
gavėnioje ir per kaikurias šventes. Dievo taikos paskelbimas 
žymiai sumažino užpuldinėjimus. Netrukus prasidėjusieji kry- 
žiaus karai nukreipė ricierių karingąjį upą prieš krikščionių tikėji- 
mo priešininkus — magometanus. Bažnyčia palaikė Dievo taiką, 
stengėsi patobulinti teismo tvarką, prašalinti iš jos ordalijų pri- 
parodymus, palaikė paprotį užrašinėti liudytojų parodymus. 

Aplamos doros žvilgsniu šio laiko visuomenė buvo labai 
nenusistovėjusi, buvo daug priešingumų. Iš vienos pusės daug 
pavyzdžiu augštos doros, skaudžios atgailos, aštraus gyvenimo 
budo, iš kitos pusės baisios nedorybės, didelis žiaurumas, nuo- 

latinės muštynės. Nuo to žiaurumo, palaikumo nuolatiniais ka- 
rais, daug kentėjo ir bažnyčios, vienuolynai, nekalti beginkliai 
gyventojai. 

Kylanti prekyba kurstė godumą. Mėgta perdaug rėdyties. 
Pletojanties miestams, didėjo papročių gedimas. Bet iš kitos pu- 
sės daug matyti Dievo meilės, gailestingumo, pasiaukavimo, ypa- 
tingai naujuosiuose ordinuose, kurie turėjo labai daug vienuolių. 
Pasiaukavimas apsireiškė kryžiaus karais, bažnyčių statymu (jos 
daugiausiai iš aukų buvo statomos). Įvairiems geriems tikslams 
buvo steigiama daug draugijų. Buvo net draugijų keliams ir 
tiltams taisyti. Iš to laiko daug yra visokio luomo šventųjų. 
Garsųs šventieji karaliai Liudvikas ir dvi Elžbietos (Turingijos ir 
Portugalijos). 

Plačiai buvo praktikuojama labdarybė. Senovėje parapijos 
Šelpė savo pavargėlius, tas paprotys ilgainiui pragaišo.  Karolius 
Didysis jį atgaivino., Tam tikslui turėjo buti suvartojama ketvir- 
ta dalis bažnyčios pajamų. Bet paskui ricieriams išgrobščius 
bažnyčios turtus, nebebuvo kuo bešelpti pavargėlių. Daugiausiai 
pavargėlių šelpimu užsiimdavo vienuolynai. Prie katedrinių ir 
kolegijinių bažnyčių buvo namų pavargėliams priglausti. XIII. 
ir XIV. amžiuje atsiranda daug prieglaudų neturtėliams, ligoniams, 
našlaičiams, jų turėjo kiekvienas miestelis. Pačioje Francijoje bu- 
vo 2000 namų raupsuotiems. Neturtėliams šelpti steigta taipo- 
gi tam tikros kasos. Gailestingumas plaukė plačiu upeliu. 

Antroji dalis. 
Papų įtakos pašlijimas (4303— 1517). 

Bonifacas VIII ir Pilypas IV. 


Kovodami su Hohenštaufenais, papos jieškojo Francijos 
karalių pagalbos. Francuzų įtaka Italijoje pakilo, ypatingai ka- 
da jie, išvarę iš Italijos Hohenštaufenus, įsikurė Neapolio ir Sici- 
lijos karalystėje. Neapolio karaliai tarp pačių kardinolų sudarė 
savo šalininkų partiją ir norėjo išrinkti tokį papą, kurs palaikytų 
jų politiką. 

1294 metais papa buvo išrinktas Bonifacas VIII, vyras nepa- 
prastų proto gabumų ir didelio mokslo. Bonifacas VIII, sekda- 
mas didžiųjų papų, Gregoriaus VII ir Innocento III pėdomis, 
norėjo, kaip pirmiau, valdyti krikščioniją ir vesti ją prie augštų 
tikslų. Beveik visos vakarų Europos tautos buvo tada įsipainio- 
jusios į savitarpius karus. Bonifacas VIII draudė karalius nuo 
naminių karų, norėjo, suvienijęs visus krikščionis,3 vesti juos į 
kovą prieš bendrą priešininką — magometanus. Prašant Flandrijos 
grapui, papa paragino Anglijos ir Francijos karalius, kad jie, 
pertraukę karą, susiderintu. Bet Francijos karalius Pilypas IV 
nemėgo pripažinti ant savęs jokios augštesnės valdžios. Norėjo 
jisai, kad bažnyčia ir papa visiškai butu nuo jo priklausomi, jo 
planai siekė net toliau negu Hohenštaufenų. 

Ginčams tarp Bonifaco VIII ir Pilypo IV davė pradžia ši 
priežastis. Pilypui IV reikalingi buvo karui su Anglija pinigai, ir 
jisai uždėjo ypatingus didelius mokeščius ant bažnyčių žemių. 

Francijos vyskupai pasiskundė papai, ir Bonifacas VIII norėdamas 
karą sustabdyti ir ginti bažnyčios žemes nuo perdidelio apsunki- 
nimo, išleidė bulę, kuria užgynė rinkimą mokesčių iš bažnyčių 
žemių be papos sutikimo. Atsakydamas į tą bulę, Pilypas IV už- 
draudė išvežti iš savo karalystės pinigus, kurie ėjo Romon baž- 
nyčios ir kryžiaus karų reikalams. Bonifacas VIII, norėdamas 
taikos su Pilypu IV, kitu raštu paaiškino, kad jisai neginąs rinkti 
mokesčių iš bažnyčių žemių butiniems valstybės reikalams, ir 
Pilypas IV atmainė savo uždraudimą pinigus išvežti svetur. 
Sutartis tečiau, tam kartui kad ir įvykusi tarp Bonifaco VIII 
ir Pilypo IV, neilgai tepateko. Pilypas IV laužė be perstojo 
bažnyčios įstatus. Sudraudimui Pilypo IV nuo savinimosi baž- 
nyčios turto ir skyrimo be papos sutikimo vyskupų pasiųsta į 
Franciją papos legatas vyskupas Bernardas. Pilypas IV sulaikė 
papos legatą ir uždarė jį kalėjime. Bonifacas VIII aštria bule 
išrodė Pilypo IV elgimosi neteisingumą ir užgynė Francijos 
vyskupams mokėti mokesčius karaliui be papos leidimo, uždraudė 
Pilypui IV be papos sutikimo skirti vyskupus ir apsvarstymui 
Francijos bažnyčių reikalų pakvietė pas save į Romą visus 
Francijos vyskupus. Pilypas IV ir-gi rengėsi į kovą. Visupirma 
rupinosi jisai patraukti į savo pusę Francijos vyskupus ir visą 
tautą. Tam tikslui buvo sustatyta iškreipta buk tai Bonifaco VIII 
bulė, kurioje parašyta, kad karalius ir valstybės dalykuose 
priderįs nuo papos. Pilypas IV apgarsino tą bulę ir atsišaukė 
į visą tautą, reikalaudamas jos pagalbos prieš papos taria- 
muosius prisisavinimus. Netrukus tečiau tiesa išplaukė aik- 
štėn. Bonifacas VIII kita bule paaiškino, kad karaliai valstybės 
dalykuose nepriderį nuo papos, bet tiktai tikėjimo dalykuo- 
se papa turįs valdžią bausti visus krikščionis, neišskiriant nei 
karalių. Pilypas IV užgynė savo valstybėje garsinti naują papos 
bulę, neleidė taipo-gi savo karalystės vyskupams važiuoti Romon 
į papos sukviestąjį susirinkimą ir, sukvietęs patsai į Paryžių tau- 
tos atstovus, apskundė Bonifacą VIII, buk jisai neteisėtai esąs 
išrinktas papa, ir tam dalykui peržiurėti reikalavo visuotino susi- 
rinkimo sukvietimo. Tuo tarpu Romoje buvo jau surašyta eks- 
komunikos bulė prieš Pilypą IV. Jis, nebelaukdamas visuotino susi- 

rinkimo susivažiavimo, pasirupino kitaip pražudyti savo priešinin- 
ką. Jo pasiuntiniai, slapčia atvykę į Italiją, surinko nežymiai ka- 
reivių burį ir užpuolę suėme Bonifacą VIII Ananijoje. Po dviejų 
dienų Ananijos gyventojai paliuosavo papą, bet jis sugrįžęs Ro- 
mon netrukus mirė (1303). 


Papos Avinjone. 

Bonifaco VIII įpėdinis Benediktas XI stengėsi kiek galėda- 
mas be pažeidimo bažnyčios teisių nuraminti kilusį nesutikimą, 
bet nieko padaryti negalėjo ir mirė tevaldęs bažnyčią 8 mėnesius. 
Toje sunkioje valandoje bažnyčia ilgai paliko be galvos. Kardi- 
nolai negalėjo atitikti tokio vyro, kurs, neatstodamas nuo baž- 
nyčios teisių, neužgautu drauge Francijos karaliaus, nuo kurio 
viso ko bloga galima buvo tikėties. Pagalios išrinkta papa tin- 
kantis Pilypui IV — Bordo arkivyskupas, kurs prisiėmė Klemenso V 
vardą (1305). 

Klemensas V, atsisakė pasmerkti Bonifaca VIII, darė tečiau 
Pilypui IV daug nuolaidų, atšaukė Bonifaco VIII bules, išleistas 
prieš Pilypą IV, jį patį priėmė į bažnyčios vienybę ir leidė jam 
suvartoti valstybės reikalams bažnytinį dešimtinį. Klemensas V 
neparvažiavo gyventi į Romą, bet paliko Francijos mieste Avin- 
jone ir iš tenai valdė bažnyčią. Kardinolais skyrė daugiausiai 
francuzus, ir, Klemensui V mirus, papomis toliau buvo renkami 
francuzai. Šeši dar Klemenso V įpėdiniai gyveno Avinjone. 

Papų buvimas per 70 metų Avinjone atnešė bažnyčiai daug 
nelaimių. Papos, gyvendami Francijoje, pateko priklausomybėn 
nuo Francijos karalių. Todel kitos krikščionių tautos nustojo 
Avinjono papose matyti visos krikščionijos bešališkus vadovus 
ir jais pilnai pasitikėti. Papoms nebegyvenant Romoj, iširo tvarka 
bažnyčios valstybėje. Papos, nebegaudami iš savo valstybės 
mokesčių, turėjo įieškoti' kitos versmės savo dvaro išlaikymui. 
Buvo uždėti dideli mokesčiai ant visų kraštų vyskupijų, 
bet toksai budas iždui papildyti sukėlė visur prieštaravimą. 
Pagalios Avinjono papos suprato, kad butinai reikia išsipainioti 
iš Francijos karalių pinklių. Gregorius XI, palikęs Avinjoną, sugrįžo 
į Romą (1377), kame netrukus ir pasimirė. 

Avinjono schizma. 


Bažnyčios suskilimas. 

Romos gyventojai bijodami, kad papa nebutu vėl išrinktas 
irancuzas ir nesugrįžtu į Avinjoną, reikalavo nuo kardinolų, kad 
jie butinai išrinktu papa italą. Ir tikrai kardinolų buvo išrinktas 
Bari vyskupas, kurs kaipo Urbonas VI užėmė Apaštalų: Sostą 
Romoje (1378). Naujo papos griežtas budas pačioje pradžioje nepa- 
tiko francuzų kardinolams, pripratusiems prie pataikavimo. Pen- 
kiolika iš jų, susirinkę Neapolio karalystėje, apgarsino, buk Ur- 
bono VI išrinkimas įvykęs priverstinai ir todel esąs netikras, ir 
pakėlė į papas savo šalininką Klemensą VII, kurį pripažino Fran- 
cija, Neapolis, Sabaudija, Ispanija ir Skotija. Taip atsirado kartu 
du papos: vienas tikrasis, gyvenąs Romoje, antras francuzų, 
gyvenąs Avinjone. Abudu papos laikė savo dvarą, skyrė kardi- 
nolus, vyskupus, abudu vienas kitą pasmerkdavo, kaipo prisisavin- 
toją nepriderinčios valdžios ir ardytoją bažnyčios vienybės. Tik- 
ruoju papa buvo Urbonas VI. Daugumas tačiau katalikų tokiose 
nepaprastose aplinkybėse nežinojo, katro papos klausyti.  Bažny- 
čioje pasidarė didelis sumišimas ir papiktinimas. 

Verksmingas bažnyčios dalykų stovis privertė krikščionių 
tautas pačias rupinties papiktinimo pašalinimu.  Daugumas buvo 
tos nuomonės, kad reikią atsisakyti nuo paklusnumo abejotiniems 
papoms, tuo priversti juos išsižadėti valdžios ir tuomet tikrąjį iš- 
rinkti. Tam tikslui įvykdinti abiejų papų kardinolai susitarė ne- 
bepripažinti nė vieno iš jų tikruoju papa ir sušaukė vyskupų su- 
sirinkimą į Italijos miestą Pyzą (1409). Tas susirinkimas bažnyčios 
suvienijimui apskelbė atimąs valdžią Romos papai Gregoriui XII 
ir Avinjono-Benediktui XIII ir išrinko naują papą Aleksandrą V. 
Bet tai ne tikt nepašalino bažnyčioje sumaiščio, bet dar jį padi- 
dino, delto kad vietoje dviejų papų atsirado net trys. 

Konstancijos susirinkimas. k 

Aleksandro V įpėdinis Jonas XXIII, reikalaujant krikščionių 
karaliams ir universitetams, sukvietė visuotiną vyskupų susirin- 
kimą į Konstanciją (1414—1418), tikėdamasis, kad susirinkimas 
pripažins jį tikruoju papa. 

Konstancijos susirinkimas buvo sušauktas neramiais laikais, kuomet papų 
įtaka labai buvo pašlijusi, žemai kritusi. Todel susirinkime buvo priimta 
nuomonė, jog visuotinas susirinkimas didesnę turįs valdžią negu papa. Kad 
Jono XXIII šalininkai negautu viršaus, susirinkime buvo pripažinta balso teisė 
netikai atvažiavusiems vyskupams, bet ir atstovams neatvykusių vyskupų, 
kapitulų, universitetų, svietiškių kunigaikščių, taip pat teologijos ir kanonų 
daktarams. 

Naujo susirinkimo pirmasis darbas buvo pasirupinti, kad 
bažnyčioje įvyktu vienybė. Reikalauta, kad bažnyčios naudai visi 
„trys papos atsisakytu nuo savo valdžios ir tuo palengvintu tikro 
neabejotino papos išrinkimą. Bet nuo pat pradžios pasirodė, kad 
Benediktas XIII ir Jonas XXIII nori išsilaikyti prie valdžios ir tuo 
trukdo susirinkimo darbavimąsi. Jonas XXIII nenorėdamas atsi- 
sakyti nuo valdžios, persirėdęs pabėgo iš susirinkimo, taip mė- | 
gindamas jį sugriauti Tuomet iškelta daug priekaištų prieš 
blogą jo gyvenimą. Susirinkimas paskelbė atimąs jam valdžią. 
Trečiasis papa Gregorius XII sutiko atsisakyti valdžios, pirma iš- 
leidęs bulę, kuria pripažino Konstancijos susirinkimą teisėtu vi- 
suotinu susirinkimu ir suteikė jam teisę rupinties visos bažnyčios 
„reikalais. Atkakliam Benediktui XIII susirinkimas irgi atėmė 
valdžią. Taip nebtekus nė vieno papos, Konstancijos susirin- 
kimas galėjo užsiimti pasiskyrimu sau galvos. Papa buvo iš+ 
rinktas Martynas V, kurį tuojau ir pripažino visos katalikų tautos. 
Bažnyčios vienybė sugrąžinta. - 

Kosntancijos susirinkimui reikėjo dar užsiimti pašalinimu ne- 
kurių papročių, įsiskverbusiųjų bažnyčios valdyme prie Avinjono 
papų. Bet kadangi ir taip jau susirinkimas ilgai užsivilko, 
todel atlikęs svarbiausiąjį reikalą-bažnyčios suvienijimą, 1418 iš- 
siskirstė. Bažnyčios drausmės atitaisymas atidėta lig kitam vi- 
suotinam susirinkimui, kurį Martynas V prižadėjo sukviesti už. 
penkerių metų. 


Huso herezija. 


Konstancijos susirinkime svarstyta mokslas Viklefo ir Huso. 
Oksfordo universiteto profesorius Viklefas platino Anglijoje 
tokį mokslą: bažnyčia susidedanti tiktai iš žmonių, Dievo išrinktų 
išganymui. Neišrinktieji nepriderį prie bažnyčios, tuo mažiau 

tegali buti vyskupais arba papomis. Išrinktiesiems tiktai naudingi 
esą sakramentai. Kadangi niekas negali tikrai žinoti, kas yra iš- 
rinktasis, kas ne, taigi niekas nėgali taipogi žinoti, kas prideri 
prie Kristaus bažnyčios. Todel Viklefas, nepripažindamas mato- 
mosios bažnyčios, nepripažino nei bažnyčios vyresnybės ir jos 
valdžios. Toliau Viklefas skelbė, kad bažnyčia negalint turtų 
valdyti, atmetė vienuolišką gyvenimą ir kitas maldingumo praktikas. 

Viklefo raštai pateko į Čechus, ir labai juos pamėgo ir pla- 
tino tarp savo tautiečių Pragos universiteto profesorius Jonas 
Husas, kuris Viklefo klaidas padaugino dar savomis. Visuotino 
sumaiščio amžiuje, kada pasipriešinimas bažnyčios vyresnybei 
buvo paplitęs vakarų Europos krikščionių draugijoje, Vikleias 
ir Husas atrado daug šalininkų. Abu buvo kunigu griežto gyve- 
nimo, profesoriu, žymųs pamokslininkai, abu reikalavo baž- 
nyčioje reformų, kurios tuomet buvo labai reikalingos. Visa ne- 
laimė tame, kad juodu reikalaudamu reformų bažnyčioje, tuo 
tarpu patys savo klaidingu, pavojingu mokslu griovė tą pačią 
bažnyčią. 

Viklefo mokslas Anglijoje gilių šaknų neįleidė, Huso gi 
mokslas prigijo Čechuose. Priežasčių jo išsiplėtimo reikia jieš- 
koti politikiškose to krašto sąlygose anais laikais. „Jau nuo vie- 
nuolikto amžiaus pradėjo skverbties į Čechus vokiečių kalba ir 
papročiai. Ypatingai įsigalėjo vokiečių įtaka keturioliktame am- 
žiuje. Savo tautystei ginti ir svetimtaučių užpludimui suturėti 
susitaisė Čechuose tautinė partija. Husas kaipo karštas savo 
krašto mylėtojas, turėjo daug šalininkų joje. Husui pradėjus pla- 
tinti savo mokslą, vokiečiai pirmieji atkreipė į tą dalyką domą ir 
apskundė Husą Pragos arkivyskupui ir papai. Husui susispyrus 
su vokiečiais, tautinė čechų partija stojo jo pusėje ir, palaikant ją 
karaliui Vaclavui, gavo viršų universiteto valdyboje. Tada vo- 
kiečiai, profesoriai ir studentai, išsikėlė iš Pragos į savo universi- 
tetus. Pragos universitetas sumenkėjo, bet už tat Husas, nebe- 
turėdamas jame priešininkų, drąsiau galėjo skelbti savo mokslą. 
Pamoksluose smarkiai užpuldinėjo jisai bažnyčios vyresnybę: papas, 
vyskupus ir kunigus. Prasti žmonės, ypatingai sodiečiai, pakur- 
styti Huso pamokslais, draskė bažnyčias, griovė vienuolynus, 

žučė kunigus. Pragos arkivyskupas uždraudė Husui pamokslus 
sakyti, papa atskyrė jį nuo bažnyčios. Husas į tai atsakė, kad 
jokia vyresnybė negalinti užginti jam Evangelijos garsinti ir at- 
skirti nuo bažnyčios, kuri esant nematoma ir Kristaus paties ne- 
matomai valdoma. Papa neturįs joje jokios valdžios. Nuo 
papos ištarmės Husas apeliavojo į visuotiną Konstancijos su- 
sirinkimą. 

Tai-gi Konstancijos susirinkimas ir pašaukė Husą į savo 
teismą. Husas tikėjosi atrasiąs Konstancijos susirinkime savo 
mokslo pripažinimą, todel paklausė pašaukimo ir atvyko į Kon- 
stanciją. Bet susirinkimas Čechų reformatoriaus mokslą pripa- 
žino heretikišku ir pareikalavo, kad Husas nuo jo atsisakytu. Pui- 
kybė neleidė Husui prisipažinti, jog paklydęs, ir pasiduoti susi- 
rinkimo ištarmei. Husas, kaipo atkaklus heretikas, buvo atiduotas 
svietiškei vyresnybei, kuri pritaikino prie jo tų amžių valstybės 
įstatus ir sudegino jį Konstancijoje (1415). 

Huso pusėje stovėjo Čechuose tvirta tautinė partija. Huso 
nužudymas Konstancijoje padarė jį kankiniu tautos akyse. Jo 
pasekėjai, vadinami husitais, paskelbė kovą bažnyčiai ir vokiečiams 
ir ilgą laiką laimingai ją varė. (Gavę viršų visame krašte, žiauriai 
žudė dvasiškiją ir visus katalikus.  Ciesorius Zigmantas, po 
brolio Vaclavo mirties įgijęs Čechų karuną, matydamas geruoju 
nenuraminsiąs čechų, apgarsino prieš juos kryžiaus karą, bet jo 
kariuomenė buvo kartkartėmis čechų sumušta. Husitų įnirtimas 
ant vokiečių suteikė jiems stebėtiną narsumą ir padėjo nuveikti 
visas karo sunkenybes, todel husitai išturėjo laimingai ilgą karą 
su vokiečiais ir paėmė į savo rankas viso krašto valdžią. 


Husitai, kovodami prieš vokiečius, stengėsi savo pusėn patraukti Lenkų 
karalių Jogailą ir Lietuvos didįjį kunigaikštį Vytautą, kuriuodu neseniai mu- 
šyje prie Griunvaldo buvo sutriuškinę Vokiečių ordino galybę. Vesdami karą 
su savo karaliu Zigmantu, husitai kvietėsi į Čechijos karalius pirma Jogailą, 
paskuigi, šiam atsisakius, Vytautą. Vytautas pakvietimą priėmė ir pasiuntė į 
Čechus su kariuomene savo giminietį kunigaikštį Zigmantą Kaributą, kurs, 
kaipo stačiatikis, labai tiko čechams-husitams. Prieš papą ir ciesorių Vytautas 
teisinos pasiuntęs Kaributą į Čechus ne palaikyti heretikų prieš bažnyčią, bet 
jų suvienyti su bažnyčia. Zigmantui Kaributui nepavyko įsigalėti Čechuose, 
ir Vytautas paskui jį atšaukė (1424) ir“ atsisakė nuo bendravimo su husitais, 
kaipo su heretikais, kurie atkakliai priešinasi bažnyčiai. 

Pavojus vokiečių viešpatavimo tam kartui buvo suvienijęs 
visus čechus, bet tikėjimo dalykuose nebuvo tarp jų nuomonių 
vienodumo.  Nežmoniškas kraštutinių husitų žiaurumas įkirėjo 
pagalios visam kraštu. Daugumas tautos troško susivienijimo 
su bažnyčia. 1433 metais 300 čechų pasiuntinių atvyko į visuo- 
tiną Bazelio susirinkimą, bet tą kartą nepavyko su vyskupais 
susitarti. Bazelio susirinkimas nuo savęs išsiuntė į Čechus Ie- 
gatus vietoje ištirti tikrojo dalykų stovio ir husitų reikalavimų. 
Diduma čechų sutiko sugrįžti į vienybę su bažnyčia šiomis są- 
lygomis: papa pripažino čechams komuniją abiem paveikslais, 
čechai atsisakė nuo Huso mokslo ir pripažino Zigmuntą savo 
karaliu. Nemaža vienog čechų dalis nenorėjo nė girdėti apie su- 
siderinimą su bažnyčia ir ilgai dar nedavė nurimti visam kraštui. 
Čechų tauta, nuvarginta ilgais ir.smarkiais naminiais karais, su- 
skurdo. Nuo to laiko prasideda jos nupuolimas. 


Bazelio susirinkimas (1431—1448). 


Konstancijos susirinkimas buvo nutaręs, kad reikalingoms 
bažnyčioje reformoms įvykdinti butu sušauktas vienas susi- 
rinkimas po 5 metų, kitas po 7, paskui gi susirinkimai 
butu šaukiami kas 10 metų. Į susirinkimą, sušauktą 1423 m. 
Pavion-Sienon, nedaug teatvyko sąnarių, jisai neilgai tedarė po- 
sėdžius. 1431 metais buvo sušauktas naujas susirinkimas Bazelin. 
Pradžioje sąnarių irgi labai mažai teatvyko. Tuo tarpu graikai, 
ketindami tarties del bažnyčių suvienijimo, išreiškė norą, kad su- 
sirinkimas butu laikomas Italijos mieste, kur patogiau butu jiems 
atvykti. Del tų priežasčių papa Eugenius IV norėjo perkelti 
susirinkima į Bologniją. Bet Bazelio susirinkimo sąnariai pasi- 
priešino. Papa vengdamas galinčio paridaryti suskilimo, leidė to- 
liau posėdžius daryti Bazelyje. Buvo išleista daug naudingų 
nutarimų. Bet paskui susirinkimo perdidelis, nevisados pama- 
tuotas kišimasis į papos dvaro reikalus sukėlė papos nepasiti- 
kėjimą susirinkimu. Kuomet vėl svarstant susirinkimo perkėlimo 
klausimą nuomonės pasidalino, papa patvirtino mažumos nuo- 
monę, paskelbė uždarąs susirinkimą Bazelyje ir atidarąs Ferraroje. 
Bet kraštutinių karštuolių nedidelis skaičius toliau darė susirin- 
kimą Bazelyje. Jie paskelbė atimą valdžią Eugeniui IV ir išrenką 

kitą papą Peliksą V. Tečiau bazeliečių neteisėti darbai nerado 
didelio pritarimo katalikų visuomenėje, patsai antipapa Peliksas V 
pasidavė Eugeniui IV, atskala žlugo. Ferraros - Florencijos susi- 
rinkime net graikai pripažino Eugeniaus IV valdžią, Konstancijos 
ir Bazelio susirinkime iškeltos klaidingos nuomonės, kad visuotinas 
susirinkimas esąs vyresnis už papa, savaimi pranyko. 


Mėginimai suvienyti rytų bažnyčią su vakarų. 


Lijono susirinkimas. 


Bažnyčių  persiskyrimas, įvykęs vienuoliktame amžiuje, 
beveik visiškai pertraukė santykius vakarų Europos tautų su rytų 
tautomis. Sunki turkų vergystė, į kurią netrukus pakliuvo Azijos 
„bažnyčios, nusmelkė jų bažnytinį gyvenimą. Graikų ciesorystė 
ilgiau ištesėjo kovoje su turkais ir lig penkiolikto amžiaus apgynė 
savo liuosybę, bet ir jos pajiegos jau baigėsi. Graikų ciesoriai 
jieškojo pagalbos prieš turkus pas vakarų Europas tautas, žadė- 
dami įvykdinti bažnyčių suvienijimą. Papoms raginant, kryžiuo- 
čiai stojo į karą su krikščionijos priešininkais — arabais ir turkais, 
bet tie kryžiaus karai kartais visai nukrypdavo nuo savo tikslo. 
Per ketvirtajį kryžiaus karą vakarų Europos ricieriai užėmė Kon- 
stantinopolį ir įsteigė tenai savo ciesorystę 1204 m. Joje buvo 
skiriami lotyniškieji vyskupai ir taip mėginta sugrąžinti graikus 
į katalikų tikėjimą. 1261 m. ciesorius Mykolas Paleologas 
atėmė atgal Konstantinopolį, padarydamas galą tenai įsteigtai 
Vakarinei ciesorystei. Bijodamas tečiau, kad vakarų Europos ricie- 
riai neišvarytų jo iš Konstantinopolio, žadėjo susivienyti su katalikų 
bažnyčia. Keletas jo pasiųstų rytinių vyskupų atvyko į visuotiną 
Lijono susirinkimą T1274), visos rytų bažnyčios vardu susivienijo 
su katalikų bažnyčią. Tasai susivienijimas, padarytas iš politikos 
tikslų, neturėjo ilgos tvermės, sąryšis rytų bažnyčios su vakarine 
vėl greitai nutruko. 


Florencijos susirinkimas. 


Vis didyn einantis pavojus nuo turkų spyrė Konstantinopolio 
ciesorius vėl kreipties į Romą. Baigianties keturioliktam amžiui 

"turkai užkariavo serbų karalystę, atėmė nuo graikų daugumą jų 
provincijų Europoje ir pačiam Konstantinopoliui gresė pavojus. 
"Tiktai skubina vakarų Europos tautų pagalba tegalėjo apginti 
„graikų ciesorystę nuo galutinos prapulties. Bet tos pagalbos 
graikai negalėjo laukti, kol tikėjimas skyrė juos nuo vakarų Eu- 
+ropos krikščionių. Tai privertė graikus vėl iškelti bažnyčių susi- 
vienijimo dalyką. Jam apsvarstyti sukviesta visuotinas rytų ir 
vakarų vyskupų susirinkimas į Italijos miestą Ferarą, paskui 
jisai buvo perkeltas į Florenciją (1438). Atvyko graikų ciesorius 
Jonas VII Paleologas, linkstąs prie susivienijimo, Konstantinopolio 
-patriarkas Juozapas ir daug kitų rytų bažnyčios vyskupų.  Cie- 
sorius norėjo, kad stačiai be tikėjimo dalykų perkratinėjimo butu 
apgarsinta bažnyčių susivienijimas ir pakviestos Europos tautos 
į karą su turkais. Teisingiau susivienijimo dalyką suprato atvykę 
graikų vyskupai. Numanė jie, kad paviršutinė vienybė be įsiti- 
kinimo nebus tvirta, todel reikalavo, kad pirma butu peržiurėti ir 
apsvarstyti tie tikėjimo dalykai, kuriais graikų bažnyčia skyrėsi 
nuo katalikų. Taip ir padaryta. Po ilgų tarybų mažko ne visi 
atvykusieji rytiniai vyskupai sutiko vienyties (1439 m.), priimdami 
šiuos punktus: 1) Šventoji Dvasia išeina nuo Tėvo ir Sunaus; 
2) papos yra augščiausi visos bažnyčios valdytojai ir mokytojai; 
3) Mišiose gali buti pašvenčiamas Švenčiausis Sakramentas taip- 
pat rukščia duona, kaip ir prėska (neraugintą); 4) rytų bažnyčioje 
gali palikti jų liturgija ir senobiniai papročiai. 


Bažnyčių susivienijimas, laimingai atliktas Florencijoje, ne- 
atnešė tečiau laukiamųjų vaisių. Graikų dauguma nepritarė su- 
sivienijimui. Žymios pagalbos nuo vakarinės Europos tautų 
nesusilaukta. Papos del rinkimo surinko pinigų karui su turkais, 
bet negalėjo sutaisyti didelės Europos tautų kariuomenės prieš 
turkus. Vengrai ir lenkai, įsirengusieji į karą, buvo turkų su- 
mušti prie Varnos (1444 m.). 1453 m. turkai užkariavo Konstan- 
tinopolį. Konstantinopolio patriarkas, pakliuvęs į sunkią turkų 
vergystę, nebesirupino vienybe su Roma. Florencijos betgi susi- 
rinkimo nusprendimas, nors tam kartui palikęs bergždžias, tuo 
buvo svarbus, kad ateinantiems amžiams padėjo pamatus bažny- 
čioms vienybės. 

Unija Maskvoje. 


Rusai gavo krikščionių tikėjimą iš Graikijos 988 metais, tai 
yra tuo laiku, kada Konstantinopolio patriarkai buvo vienybėje 
su Roma. Todel ir rusų bažnyčia, kuri buvo valdžioje Konstantino- 
polio patriarkų, pradžioje taip-pat laikėsi tos vienybės. Vienuolikto 
amžiaus pradžioje rusų kunigaikščiai turėjo tankių santykių su 
vakarinės Europos katalikų karaliais. Ona, duktė Jaroslavo, Kijevo 
kunigaikščio, ištekėjo už francuzų karaliaus Henriko I (1048). Bet 
1054 metais Konstantinopolio patriarkui Kerularijui pertraukus 
vienybę su katalikų bažnyčia, pasekė paskui jį ir Rusijos vyskupai, 
kurie beveik visi buvo graikai. 


Konstantinopolio patriarkas, rengdamasis Florencijos susi- 
rinkime padaryti bažnyčių susivienijimą, Maskvos metropolitu pa- 
skyrė graiką Isidorių (1437), karštą unijos šalininką. Jisai turėjo 
ir Maskvą patraukti į uniją. Sunkus darbas atlikti teko Isido- 
riui Maskvoje. Neapykanta prieš katalikus tenai giliai buvo 
įleidusi šaknis. Maskvos didysis kunigaikštis Vasylius II labai 
nenoromis išleidė Isidorių į Florencijos susirinkimą, įsakydamas 
nepriimti jokių permainų tikėjimo dalykuose. Su Isidoriu keliavo 
drauge Tvero vyskupas Avramij. Juodu abu Florencijoje pasirašė 
po susirinkimo nutarimais. Už nuopelnus unijos vykdinime papa 
Eugenius IV padarė Isidorių kardinolu. Grįždamas namo, Isidorius 
numanė, kaip sunku bus unija vykdinti Maskvoje, todel nesi- 
skubino važiuoti. Pakeliui įvedė uniją pas rusus, esančius Lenkijos 
ir Lietuvos valdžioje (Lvove, (Cholme, Kijeve) ir tais 
pasisekimais tikėjosi sumažinti pasipriešinimą Maskvoje. Bet 
veliu. Kada sugrįžęs Maskvon paskelbė Florencijos susirinkimo 
nutarimus, Vasylius II uždarė Isidorių vienuolyne, ketindamas 
jį atiduoti vyskupų teismui. Isidoriui pavyko išbėgti, jisai atvyko 
Romon. Iš tenai rengė pagalbą Graikijai, su tuo tikslu buvo 
nuvykęs Konstantinopolin ir per jo apgulimą ko tik nepateko 
nelaisvėn turkams, kurie buvo paskyrę dovanas už Isidoriaus galvą. 
Pabaigė amžių Romoje. 


Isidoriaus įpėdiniu Maskvoje Vasylius II paskyrė Joną. Ji 
pradžioje metropolitu buvo prypažinęs ir Lietuvos didysis, kuni- 

gaikštis Kazimieras. Bet paskui Kijevo metropolitu Lietuvai buvo 
paskirtas unijos šalininkas Isidoriaus draugas Gregorius (1458), 
įį pripažino didysis Lietuvos kunigaikštis. Nuo to laiko Kijevo 
metropolija tapo padalyta. Lietuvos rusai turėjo jau visados at- 
skirą savo metropolitą, kurs vadinosi Kijevo ir Mažosios Rusijos 
metropolitu. Gregorius gyvendamas Kijeve, po Lietuvos kunigaikščių 
valdžia, galėjo liuosai darbuoties unijos vykdinimui, bet ir šį kartą 
ji tarp rusų neprigijo. Gregoriaus įpėdiniai vėl pertraukė vienybę 
su katalikų bažnyčia. 


Katalikų tikėjimo plėtimasis pas lietuvių tautas. 
Lis dešimto amžiaus neturime beveik jokių žinių apie lie- 
tuvių tautas. Matyt svetimtaučiams lig tam laikui mažai jos te- 
buvo pažįstamos. Evangelijos skelbimas lietuvių kraštuose te- 
prasideda nuo pabaigos dešimto amžiaus, kada jau artimieji lie- 
tuvių tautų kaimynai, vokiečiai ir normanai, buvo tapę krikščionys. 


Prusai. 

Prusai, labiau nusikišę į vakarus, visupirmiausiai susidurė 
su krikščionių tautomis. 0907 metais atvyko į Prusus krikščionių 
mokslo garsintu šv. Adalbertas, Pragos arkivyskupas. Prusai, iš- 
sigirdę apie tikslą jo atvykimo, liepė šv. Adalbertui tuojau išeiti 
iš savo krašto. Kelioms dienoms praslinkus, atrado jie vėl šv. 
Adalbertą šventojoje girioje, į kurią skaudžiausiai buvo užginta 
įžengti svetimtaučiams, ir užmušė jį tenai. Lenkų karalius Boles- 
lovas I atpirko nuo prusų šventojo kankinio kuną ir iškilmingai 
jį palaidojo Gniezne. XI amžiuje kankintinio mirtį atrado Pru- 
suose kitas Evangelijos skelbėjas šv. Brunonas. Baigiantis de- 
šimtam ir užstojant vienuoliktam amžiui garsino Evangeliją Bal- 
tosios jurės pakraščiuose misionoriai iš Švedijos ir Danijos, bet 
kokios buvo to jų apsakinėjimo pasekmės, apie tai nieko nemini to 
laiko raštai. Laimingesnis už pirmuosius Evangelijos skelbėjus 
Prusuose buvo Kristionas, cistersų vienuolis. XIII amžiaus pra- 
džioje pavyko jam atvesti prie krikščionių tikėjimo du prusų 
kunigaikščiu ir sutaisyti iš prusų pirmąją krikščionių draugiją. 
Kristionas buvo pašvęstas pirmuoju prusų vyskupu (1215), bet 
ir jo darbas neturėjo ilgos tvermės. 

Plėtimąsi krikščionių tikėjimo pas prusus labai trukdė jų 
karai su mozurais. Prusai, kovodami su savo kaiminais-mo- 
zurais, griovė katalikų bažnyčias, žudė kunigus.  Apsigynimui 
"nuo prusų užpuldinėjimų Kristionas paskelbė Vokiečiuose kryžiaus 
karą prieš prusus ir įstatė 1224 m. Mozuruose Dobryniaus Brolių 
draugiją, bet Dobryniaus brolija visa išgaišo karuose su prusais. 
Mozurų kunigaikštis Konradas, nebeįsigalėdamas patsai gintis nuo 
prusų, 1228 m. parsikvietė iš Palestynos vienuolių ricierių drau- 
giją, įsteigtą vokiečių kovai su turkais, ir atidavė jai Kulmijos 
žemę. Kryžiuočiai (taip praminti nuo juodo kryžiaus, išsiuto ant 
jų apsiaustų) įsisiatė pavestame sau krašte tvirtų pilių ir pradėjo 
smarkų karą su prusais. Prusai, kad ir narsiai gynėsi, bet sunku 
jiems buvo ištesėti kovoje su priešininku, geriau apsiginklavusiu 
ir turinčiu didesnį įpratimą į karo amatą. Beto kryžiuočius šelpė 
Vakarinės Europos krikščionys. Kovodami per 53 metus 
kryžiuočiai užkariavo prusų tautas ir jų žemėse įkurė tvirtą savo 
valstybę. Tie prusai, kurie nepragaišo karuose, arba persikėlė į 
Lietuvą arba susiliejo su vokiečiais. 

Kaip ordino buvo vedamas tas karas, matyti iš vyskupo Kri- 
stiono skundos papai, kurioje jisai kaltina ordiną, kad del ordino prispaudimo 
vietiniai gyventojai šalinąsi nuo krikščionių tikėjimo, daugelis atsimetą nuo 
priimto tikėjimo. Papos įsakydavo ordinui neskriauti Prusijos gyventojų, bet 
tie įsakymai, matyti, nedaug ką tepadėjo. 

Užimdami Prusų kraštą, ricieriai pradžioje palikdavo vietiniems gyven- 
tojams liuosybę ir jų žemės, sau pasiimdami tikt dalį žemės ir krašto val- 
dymą. Bet kelis kartus atsikartojusieji prusų sukilimai davė progą ordinui 
skaudžiau elgties su prusais. Kokie buvo santykiai tarp ordino ir užkariautų 
krašto gyventojų, matyti iš sutarties, kurią papos pasiuntinys padarė tarp prusų 
ir ordino ricierių (1249). Priėmusieji krikštą Prusijos gyventojai skundėsi: 
papų Innocento III, Honoriaus III, Gregoriaus IX, Innocento IV esą nutarta, 
kad pašauktieji į Dievo sunų liuosybę teturį buti Kristaus ir Romos bažnyčios 
pavaldiniais, ordinas gi, elgdamasis priešingai tiems nutarimams, tokias už- 
dėjęs Prusijos gyventojams sunkenybes, jog kiti pagonys vengią priimti naują 
tikėjimą. Ordinas į tai atsako suteikęs prusams teisę įgyti turtus, daryti 
testamentu palikimus ir kitas pilietiškas teises. Papos pasiuntiniui tarpinin- 
kaujant ordinas prižadėjo neatiminėti iš naujai įtikėjusių Prusijos gyventojų 
jų turtų, prusai gi iš savo pusės atsižadėjo mirusiųjų kunų deginimo ir kitų 
pagoniškų apeigų, prižadėjo pačių sau už pinigus nepirkinėti ir savo dukterų 
nepardavinėti, vaikų neužmušinėti ir jų neišmetinėti, pastatyti pažussų i ir prie 
jų kunigus laikyti, sutarčių su pagonimis nedaryti. 

Livonija. 


Vokiečiai pradėjo lankytis Padauguviuose XII amžiuje (1163). 
Ikskiulėje ant augšto Dauguvos kranto įsitaisė jie savo prekių 
sankrovą, jai ginti pasistatė pilį, į kurią netrukus atvyko ir mi- 
sionorių skelbtu pagonims Evangelijos. Pirmuoju tokiu misio- 
noriu čionai buvo ramaus budo augustinionas Meinhardas, at- 
siųstas Bremos arkivyskupo. Keletas vietinių. kunigaikščių pri- 
ėmė krikščionių tikėjimą. Meinhardas buvo pašvęstas Livonijos 
vyskupu ir pastatė Ikskiulėje pirmąją krikščionių bažnyčią. Ma- 
loniu elgimuosi su vietiniais gyventojais primanė jisai įgyti jų 
pasitikėjimą, ir daugiau jų buvo bepradedą krikštytis. Bet mirus 
Meinhardui pasibaigė sutartis lyvų ir latvių su krikščionimis. 
Naujas Livonijos vyskupas Bertoldas pradžioje mėgino malo- 
numu patraukti pagonis prie krikšto, bet lyvai, kurie veidmainingai 
tebuvo priėmę krikščionių tikėjimą, matydami vokiečių susilpnė- 
jimą, išžudė net savo tautiečius, kurie buvo priėmę krikščionių 
tikėjimą. Bertoldas pažinęs lyvų vylių, parsikvietė iš Vokiečių 
kryžiaus kariuomenę, kovoje nuveikė lyvus, bet ir patsai atrado 
mirtį. Nuveikti lyvai norėdami, kad vokiečių kariuomenė kuogrei- 
čiausiai išsidangintu nuo jų, tam kartui prisiėmė krikščionių ku- 
nigus ir leidė save apkrikštyti, bet kaip tiktai ji išplaukė atgal, 
tuojau sugrįžo į pagonystę ir-rengėsi visus vokiečius išginti iš 
savo krašto. Tokiose sąlygose Livonijos vyskupu buvo paskirtas 
Albertas, Bremos kanauninkas. Rengdamasis į savo vyskupiją, 
jisai pirma aplankė vokiečių kunigaikščius ir vyskupus ir išprašė 
nuo jų pagalbos kariuomenę, su kuria ir atplaukė į Livoniją. Ne- 
toli juros ant Dauguvos krašto įsteigė miestą Rygą, krikščionių 
tikėjimui ginti Livonijoje įkurė Kristaus kareivių broliją (1202). 
Jos sąnariai įgijo Kalavijuočių vardą nuo raudono kalavijo, išsiuto 
ant ių apsiaustų.  Kalavijuočiai pradėjo kovą su Padauguvio pa- 
gonimis. Tęsėsi ji 30 metų ir pasibaigė tuo, kad lyvai, latviai ir 
estai turėjo nusilenkti prieš vokiečių galybę, pasiduoti jų valdžiai, 
priimti krikštą. (Ordinas paėmė trečiąją dalį žemės, daugiausiai 
naujai ją išdirbdamas, nes dirbamoji paliko seniesiems gyventojams. 

Latvis Henrikas, aprašydamas savo kronikoje Livonijos užkariavimą, 


sako, kad vokiečiams įsigyvenus Livonijoje visas kraštas ėmęs aprimti. Lie- 

tuviai nebegalėję taip lengvai užpuldinėti Livonijos gyventojų.  Pirmiam 
Ezelio salos gyventojai plėšdavę Švediją, parsivesdavę daugybę moterų ir 
mergaičių ir pasilikdavę po kelias pačias, kitas parduodavę nelaisvėn kur- 
šiams ir kitoms tautoms. Vokiečiai įsakę sugrąžinti paimtuosius belaisvius. 


Kova su pagonimis budavo atliekama nebe skriaudų, todel papa Inno- 
centas III tokias buvo davęs taisykles (1199): bažnyčios priedermė ginti 
tuos, kurie geruoju įtikėjo. Jei pagonys nenorėtu taikos su krikščionimis. 
užlaikyti, tai krikščionims reikia stoti į kovą ir ginti savo tikėjimą, bet nie- 
kam nevalia priverstinai primesti krikščionių tikėjimą. "Tas pats papa rašė 
kalavijuočiams (1218) gavęs žinoti, jog jie žiūurį ne tiek krikščionių tikėjimo. 
praplatinimo, kiek sau pelno ir žemių padidinimo. Todel papa įsako, kad 
toliau panašaus elgimosi jisai nebeišgirstu. 1226—1226 metais aplankė Li- 
voniją papos Honoriaus III pasiuntinys Vilhelmas Modenietis.  Gėrėda- 
masis krikščionių tikėjimo išsiplėtimu, negalėjo bet gi jisai nepamatyti, kaip 
smarkiai užkariautojai elgėsi su užkariauto krašto gyventojais ir kiek galė- 
damas stengėsi prašalinti neteisybes, karo pagamintas. 1280 m. papos pa- 
siuntinys Balduinas de Alna ragindamas kuršius priimti krikščionių tikė- 
jimą, padarė su jais -tokią sutartį: kuršiai priims kunigus, užlaikys bažny- 
čias, mokės paskirtus mokesčius Rygos vyskupui ir kalavijuočių ordinui, 
gins krikščionių tikėjimą, užtat nebebus po Švedijos ir Danijos karalių val- 
džia, naudosis pilna liuosybe. Tokioje pat kuršių sutartyje su kalavijuočių 
ordinu pažymima, jog kuršiams paliekama jų žemė ir kitoks turtas. Papa. 
Gregorius IX įsako (1236), kad naujai įtikėjusiems gyventojams butu pa- 
liekama jų luosybė, užgynė be savo žinios dalyti jų žemes. Bet, matyti, papų. 
įsakymų ordinas dažnai nežiurėjo.  Patsai Rygos arkivyskupas arba Rygos 
miestas negalėdavo atsiginti prieš kalavijuočius. Tuo sunkiau buvo ginti 
savo teises užkariautiems Livonijos gyventojams, esantiems ordino valdžioje: 
ir visai nuo jo valios priderintiems. 


Lietuva. 

Vokiečiai, užkariavę Prusus, Kuršą ir Livoniją, iš trijų pusių 
aprietė Lietuvą, it geležiniu lanku. Lietuva ligšiol tebebuvo liuosa, 
bet latvių ir prusų likimas rodė jai, kokia ateitis ją laukia, jei 
pakliutu po vokiečių jungu. Bet lietuviai pirma, negu susidurė 
su vokiečiais, suskubo susivienyti po valdžia vieno bendro kuni- 
gaikščio Mindaugo ir todel galėjo duoti vokiečiams tvirtesnę 
atsparą, negu latviai ir prusai, kurie buvo išsisklaidę į daugybę 
mažų kunigaikštijų. 

Mindaugas, iš visų pusių apsuptas galingų priešininkų, 
gerai numanė, kad tiktai priėmimas krikščionių tikėjimo tegali jį 

gelbėti. Valanda tam daiktui įvykdinti buvo labai patogi. 
Kalavijuočių magistru buvo tuomet Andrius Stirland, vyras tikrai 
krikščioniškos dvasios, kurs 'savo priederme telaikė padėti pago- 
nims, apsišviesti krikščionių mokslu. Mindaugui pasiryžus tapti 
krikščionimi, Andrius Stirland atvyko į Lietuvą su savo draugijos 
kunigais ir apkrikštydino didįjį Lietuvos kunigaikštį su jo moterimi 
ir dviem sunum (apie 1250 m.). Drauge su Mindaugu priėmė 
krikštą nemažas lietuvių skaičius. 


Tuojau po krikšto Mindaugas išleidė savo pasiuntinius 
Romon prašytu papos, kad priimtu jį ir visą jo kraštą į savo 
ypatingą globą, kad suteiktu jam karališką karuną, kad įsteigtu 
Lietuvai atskirą vyskupą ir kad Lietuvos vyskupas bažnytiniuose 
dalykuose - prigulėtu stačiai nuo papos, o ne nuo Rygos arkivy- 
skupo. Kalavijuočių magistro pasiuntiniai buvo lietuviams vado- 
vais toje kelionėje ir palaikė Mindaugo prašymus. Papa 
Innocentas IV maloniai priėmė Lietuvos kunigaikščio pasiuntinius 
ir davė Livonijos magistrui teisę suteikti Mindaugui karališką 
karuną, priėmė Lietuvos karalystę savo nuosavybėn ir raštu, duotu 
į Kuršo ir Ezelio vyskupus, įsakė jiemdviem prižiurėti, kad nie- 
kas nedarytu Lietuvos karaliui jokių kliuvinių. Andrius von 
Stirland pasikvietęs, kaip papos buvo įsakyta, Kulmijos vyskupą 
Henriką, dvašiškių ir ricierių lydimas, vėl atvyko Lietuvon ir atliko 
karunacijos apeigas Mindaugo sostinėje Vorutoje. Krikščionių 
tikėjimui platinti Lietuvoje Mindaugas pasirupino įsteigti vyskupiją, 
kuriai užrašė pusę žemių Raseinių, Betygalos, Ariogalos ir Laku- 
vos, tų pačių, kurių antroji pusė buvo užrašyta ordinui. Min- 
daugui prašant, Lietuvos vyskupu papa paskyrė Livonijos ordino 
kuniga Kristioną, tą patį, kurs rengė Mindaugą į krikštą. 

Priimdamas krikščionių tikėjimą, Mindaugas visai nemanė pasiduoti vo- 
kiečių įtakai, todel išprašė iš papos, kad Lietuvos vyskupas priderėtu ne 
nuo Rygos arkivyskupo, bet stačiai nuo papos. Papa, pripažindamas Mindaugo 
prašymą teisingu, įsakė, kad Rygos arkivykupas paimtu iš Lietuvos vyskupo 
prisiegą ne savo, bet papos vardu. Tečiau Rygos arkivyskupas peržengė tą 
aiškų papos įsakymą ir paėmė iš Lietuvos vyskupo prisiegą savo vardu. 
Tuomet papa, Mindaugui prašant, atmainė tą prisiegą ir įsakė, šį kartą jau 
Neuburgo vyskupui, paimti antrą kartą iš Lietuvos vyskupo prisiegą stačiai 


papos vardu. Apie Lietuvos vyskupo veikimą neužsiliko žinių. 
9* 

Mindaugo krikštas tam kartui išgelbėjo jo valstybę nuo 
kalavijuočių užpuldinėjimų, bet jo padėtis Lietuvoje buvo sunki. 
Tauta buvo prisirišusi prie savo senojo tikėjimo, ir daugeliui 
turėjo nepatikti permainos, įvedamos Mindaugo su pagalba 
neapkenčiamų vokiečių. Pasinaudojo tuo pagoniškoji partija ir 
sukėlė žmones prieš didįjį kunigaikštį ir jo talkininkus. Žemai- 
čiai pirmi pradėjo kovą su kalavijuočiais ir 1260 m. išnaikino visą 
jų kariuomenę mušyje prie Durbeno ežero. Kalavijuočių galybė 
pašlijo, ir jie pasidarė Mindaugui nebereikalingi, todel jisai atsi- 
traukė nuo sandaro su vokiečiais ir susijungė su žemaičiais. Bet 
įsigalėjusi pagonių partija troško panaikinimo didžiojo kunigaikš- 
čio valdžios ir 1263 m. užmušė Mindaugą ir du jo sunu, pri- 
ėmusių krikštą. ) 

Mindaugo atsitraukimas nuo sutarties su Livonijos ordinu ir susijungimas 
su žemaičiais palaikyta atsitraukimu nuo katalikų tikėjimo ir sugrįžimu į pa- 
gonystę. Bet labiau į tiesą panašu, kad Mindaugas iki mirties paliko kataliku. 
Tai nuomonei patvirtinti privedama tokie priparodymai. Mindaugą ir jo du 
sunu kataliku nužudo karščiausias senoviškojo tikėjimo šalininkas Treniot 
Apie tikėjimo stovį Lietuvoje geriausiai galėjo žinoti papa. Taigi papa Kle- 
mensas IV penktais po Mindaugo mirties metais (1268) bulėje į Cechų karalių 
Otokarą II vadino Mindaugą garbingos atminties Lietuvos karaliu, sako, jog 
jis buvęs nužudytas nedorų žmonių, ragina Otokarą grąžinti tokį stovį, koks 
buvo prie Mindaugo ir vėl pastatyti Lietuvoje kataliką karalių. Toks papos 
liudijimas geriausiai rodo, jog Mindaugas iki mirties išbuvo kataliku, nes 
atsitraukusio nuo katalikų tikėjimo karaliaus papa nevadintu garbingos atmin- 
ties karaliu. Jeigu gi to laiko kronikos paskleidė nuomonę, buk Mindaugas 
sugrįžęs į pagonystę, tai atsitiko delto, jog anais laikais ne labai skirta jungi- 
mosi su pagonimis politikos dalykuose nuo pačios pagonystės, ir Mindaugo at- 
sitraukimas nuo ilgos santaikos su Livonijos ordinu palaikyta jo atsitraukimu ir 
nuo katalikų tikėjimo. 

Kad ir sustabdytas tam kartui Mindaugo nužudymu kata- 
likų tikėjimas betgi palengva skverbėsi į Lietuva. Prie Gedimino 
buvo Lietuvoje trys katalikų bažnyčios: dvi Vilniuje ir viena Nau- 
garduke. Patsai Gediminas, eidamas Mindaugos pramintu taku, 
norėjo suseiti į artimesnius santykius su krikščionimis, ketino 
priimti katalikų tikėjimą. 1322 ir 1323 pasiuntė jisai raštus į papą, 
kuriose sakė, kad del ordino Lietuvai daromų skriaudų Mindaugas 
atsitraukęs nuo katalikų tikėjimo. Del tos pačios priežasties ir 
patsai Gediminas sakosi turėjęs ligšiol palikti savo tėvų paklydi- 

muose. Toliau Gediminas išdėsto skriaudas, kurias Vokiečių 
ordinas daro Lietuvai, sakosi ne kovojąs su krikščionimis, kad jų 
tikėjimą norėtu naikinti, bet tiktai ginąsis nuo savo priešininkų, 
"kaip tai daro ir krikščionys karaliai. Patvirtinti tiems savo „žo- 
džiams nurodo į tai, jog jo valstybėje gyveną vienuolių pranciš- 
konų ir dominikonų, kurie turi pilną liuosybę skelbti krikščionių 
tikėjimą, krikštyti įtikėjusius. Pagalios (Gediminas sakosi esąs 
pasirengęs klausyti papos, kaip ir kiti katalikai karaliai klauso, ir 
priimti katalikų tikėjimą, bile tiktai niekame nepriklausytu nuo 
Vokiečių ordino, prašo papos atsiųsti Rygos arkivyskupą Friedrichą 
su savo delegatais, kurie padėtu padaryti laiką su krikščionimis. 

1323 m. Gediminas išsiuntinė raštus į pranciškonų ir do- 
minikonų įstato vyresniuosius, kuriuose praneša laukiąs papos 
pasiuntinių atvykimo, kviečia tų įstatų vienuolius atvykti Kristaus 
mokslo skelbti. 

Papas Jonas XXII, gavęs Gedimino laiškus, pasiunte (1324) 
pas jį savo legatus: vyskupą Baltramiejų ir benediktinų viršininką 
Bernardą. 

Kaip daug papa tikėjosi iš tos pasiuntinystės, matyti iš įgaliavimų, 
suteiktų pasiuntiniams. Jiems duodama teisė netiktai skelbti Kristaus 
mokslas, krikštyti, šventinti bažnyčias, bet ir priiminėti į katalikų bažnyčią, 
grįžtančius stačiatikius su jų kunigais, atgaivinti seniau buvusias vyskupijas, 
steigti naujas vyskupijas, jei Gediminas jas aprupins kuo reikia, skirti vy- 
skupus, sudaryti bažytines provinčijas po metropolito valdžia. Ką del Vo- 
kiečių ordino užpuldinėjimų, tai papa laiške, rašytame į Gediminą, prižada,. 
jam priėmus katalikų tikėjimą, tokį užtarimą, jog Gediminas pilniaušiai 
busiąs patenkintas, atsidavęs papos globai, 

Papos legatai, atvykę į Rygą, tarties su Gediminu, išleidė 
Vilniun savo pasiuntinius. Jie atvykę Vilniun išgirdo iš Ge-' 
dimino visai ne tai, kas buvo rašyta jo laiškuose. Tiesa, Gedimi- 
nas pripažino, rašęs laiškus papai, juose išreiškęs jam kaipo 
vyresniajam pagarbą, bet krikštyties visai neketinęs. Kunigaikščio 
valdininkas ir papos legatų pasiuntiniai padarė tyrinėjimą ypatų, 
rašiusių Gedimino laiškus, butent, pranciškonų vienuolių. Laiškų 
rašymo tvarka buvo toki. (Gediminas diktuodavo lietuviškai 
vertėjui Henikinui, kurs kunigaikščio žodžius atpasakodavo vo- 
kiškai, o vienuoliai iš jų sustatydavo laiškus lotyniškai. Taigi gi 

ant vienuolių Gediminas ir suvertė kaltybę, buk jie iškreipę jo 
žodžius. Vienuoliai teisinosi, jog buti paklusnumo sunumi papai, 
kaip buvo parašyta Gedimino laiške, arba piiimti katalikų krikštą 
reiškią tą patį. 


Gediminas, regis, tikrai norėjo priimti krikštą, ir paskui 
tiktai nuo to sumanymo atsisakė, pamatęs jog nei papa negalės 
apginti jo nuo Vokiečių ordino užpuldinėjimų. Priežastis, del 
kurių Gediminas atsisakė nuo savo sumanymo tapti krikščionimi, 
paiškino tie patys vienuoliai, kurie rašė Gedimino laiškus į papą. 
Rusai keršiję atsitraukti nuo Gedimino, jei jisai priimtu katalikų 
tikėjimą. Vokiečių ordinas dovanomis sukurstęs Žemaičius prieš 
Gediminą, ir žemaičiai keršiję susidėti su kryžiuočiais, jei jisai 
taptu kataliku. Tos pateisinančios Gediminą priežastys, matyti, buvo 
žinomos ir papos pasiuntiniams, kad jie įsakė krikščionių kuni- 
gaikščiams per 4 metus laikyties taikos su Gediminu, tikėdamiesi, 
jog jisai, gal, permainys savo nuomonę. Rygos arkivyskupas at- 
skyrė Vokiečių ordiną nuo bažnyčios (1325). Tarp daugelio tos 
bausmės priežasčių paminėta ir ta, kad ordinas sulaikęs Gediminą 
nuo katalikų tikėjimo priėmimo. Kaipo liudininkas ordino eks- 
komunikos pirmoje vietoje pasirašęs papos legatas Bernardas. 


Algirdas ir Kęstutis taip-pat, kaip Gėdiminas, netiktai 
nedraudė katalikų tikėjimo savo valstybėje, bet dar jį gynė iš nuo 
tamsių pagonių įnirtimo. Lietuvos didžiunas (Goštautas, tapęs 
krikščionimi, pargabeno iš Lenkų pranciškonis ir pastatė jiems 
Vilniuje vienuolyną. Kad Vilniaus gyventojai, neesant mieste 
didžiojo kunigaikščio, užpuolė vienuolyną ir išžudė pranciškonis, 
Algirdas, sugrįžęs Vilniun, smarkiai nubaudė kaltininkus. 


Iš vakarų veržiantis į Lietuvą kalalikų tikėjimui, lietuviai su- 
sipažino taipo-gi su krikščionių mokslu Rytų bažnyčios. 


Stačiatikių bažnyčia garbina šventuosius Kankinius lietuvius 
Joną, Antaną ir Eustafijų. Lietuviškai buk tai vadinęsi jie Michliej, 
Kukliej, Niežylo, ir buvę nužudyti Vilniuje del to, jog priėmę 
krikščionių tikėjimą pagal rytų bažnyčios budą. Aprašymai tų 
Vilniaus šventųjų gyvenimo nevienodai paduoda laiką jų kančios. 
Nežinia, ar Algirdui, ar Gėdiminui liepiant buvo jie nužudyti. 

Žinant gerai abiejų tų kunigaikščių toleranciją tikėjimo dalykuose, 
sunku išaiškinti priežastys tokio smarkaus jų pasielgimo su tais 
trimis krikščionimis. Patys vardai Vilniaus kankinių nėkiek ne- 
panašųs į lietuviškus ir skamba rusiškai. 


Algirdas ir Kęstutis taippat kaip ir Gediminas buvo pradėję tarybas 
del krikšto. Kęstutis, tardamasis su Lenkijos karaliu Kazimieru (1349), 
davė jam vilties, kad jisai galįs tapti krikščionimi. Kazimieras apie tai pra- 
nešė papai Klemensui VI. Papa tuojau pasiuntė bules į Kazimierą ir į Gniezno 
arkivyskupą, ragindamas juos rupinties Lietuvos apkrikštijimu. Rašė taip 
pat papa Kęstučiui ir jo broliams, kviesdamas juos priimti katalikų tikė- 
jimą, žadėdamas karališką karuną. Bet tuo viskas ir pasibaigė. Tarybas del 
Lietuvos krikšto atnaujino (1355) papa Innocentas VI, per Krakovo kleboną 
«daktarą Dobrogostą siuntė raštus Vengrų karaliui Liudvikui, Opolijos kuni- 
gaikščiui Vladislovui ir Mozurijos kunigaikščiui Ziemovitui, taippat ragin- 
damas juos rupinties Lietuvos apkrikštijimu, pranėšdamas, jog jisai per tą, 
patį Dobrogostą rašęs Lietuvos kunigaikščiams. Algirdas ir Kęstutis pra- 
mešė ciesoriui Karoliui IV (1358), kad jei jisai pasirupintu sutaikinti juodu 
su Vokiečių ordinu, juodu linkę esą priimti krikštą. Cesorius del to dalyko 
pasiuntė į Lietuvą savo įgaliotinius, tarp kurių buvo ir Pragos arkivykupas. 
Bet Algirdas ir Kęstutis pastatė tokias sąlygas: Vokiečių ordinas turi su- 
grąžinti Lietuvai žemes tarp Pregelio ir Dauguvos upių, ordinas turi per- 
sikelti į Rusijos tyrus ginti tenai krikščionių nuo totorių. Tokių sąlygų nei 
ordinas negalėjo priimti, nei ciesorius išpildyti, todel ir tarybos del krikšto 
turėjo nutrukti. Taippat neturėjo pasisekimo ir papos Gregoriaus XI raš- 
*as, rašytas į Lenkijos ir Vengrijos karaliaus kapelioną Dobrogostą, į Al- 
girdą, Kęstutį ir Liubartą. Tuo raštu papa ragino Lietuvos kunigaikščius 
priimti katalikų tikėjimą. Tuomet pasibaigsią sunkųs ir ilgi karai su 
Vokiečių ordinu. Jei Lietuvos kunigaikščiai sutiktu tapti krikščionimis, 
tai papa žadėjo atsiųsti kunigų katalikų tikėjimui platinti ir santaikai su 
krikščionimis padaryti. Bet ir šį kartą, kaip ir pirmiau, nuolatiniai Vokiečių 
ordino užpuldinėjimai sulaikė Lietuvos kunigaikščius nuo prisijungimo prie 
krikščionių visuomenės. 


Algirdas ir Kęstutis buvo paskutiniai pagoniško tikėjimo iš- 
pažintojai didžiųjų Lietuvos kuuigaikščių soste. Jųdviejų sunu 
Jogaila ir Vytautas numanė, kad pagonystė Lietuvoje ilgiai nebe- 
gali išsilikti. 1383 metais Vytautas, jieškodamas kryžiuočių pa- 
galbos, priėmė krikštą Prusuose. 1386 metais Jogaila, išrinktas 
Lenkų karaliu ir vedęs už pačią jų karalaitę Jadvygą, patsai pri- 
ėmė krikštą ir prižadėjo visą savo tautą atvesti į krikščionių 
tikėjimą. . 

Nekurie rusai istorikai tvirtina, buk Jogaila, gimęs iš rusų kunigaik- 
štaitės Julijonos, buvęs apkrikštytas ir nuo jaunų dienų užaugintas krikščio- 
nių Rytų bažnyčios tikėjime. Tokia nuomone klaidinga. Jogaila per savo 
pasiuntinius pranešė Jadvygos motinai Elžbietai ir lenkų diduomenei, jog; 
daugybė krikščionių karalių raginę jį, kad išsižadėjęs pagoniško tikėjimo, 
kuriame tėvų buvęs užaugintas, priimtu, krikščionių tikėjimą, bet tikt Elžbietai 
tetekus garbė atvesti jį į krikščionių tikėjimą. Negalima netikėti iš- 
kilmingiems paties Jogailos žodžiams, 


1387 metų pradžioje Jogaila, lydimas Lietuvos kunigaikščių, 
Gniezno arkivyskupo su dvasiškių buriu ir lenkų didikų atvyko į 
Vilnių Lituvos apkrikštyti. Lietuviai, Jogailos paraginti, buriais 
ėjo krikštyties. Kadangi tarp atvykusių iš Lenkijos kunigų neat- 
sirado užtektinai mokančių lietuviškai, tai Jogaila ir Vytautas. 
patys aiškino naujo tikėjimo tiesas. Vilniuje prie pilies kalno, 
kame pirma buvo kurenama šventoji ugnis, parinkta vieta katedros 
bažnyčiai. Naujai steigiamajai Vilniaus vyskupijai Jogaila dova- 
nojo namus pilyje, plecių Vilniaus mieste, užraše Tauragnų pilį 
ir žemių Labanore ir Maletuose. Vytautas nuo savęs padidino 
tas dovanas. Iš Vilniaus Jogaila atliko kelionę į kitus Lietuvos 
miestus, taippat ragindamas lietuvius krikštyties. Papa Urbonas VI, 
gavęs iš Jogailos žinią apie Lietuvos krikštą, suteikė Jogailos pa- 
siuntiniui Poznanio vyskupui  Dobrogostui teisę įsteigti Vilniuje 
vyskupiją. Pirmuoju Vilniaus vyskupu buvo paskirtas pranciš- 
konų vienuolis Andrius Vasylius (1388), gyvenusis seniau, prie 
Algirdo, Vilniuje. Katalikų tikėjimas pripažintas Lietuvoje vieš- 
pataujančiu. Rusas stačiatikiai paliko savo tikėjime, visi gi lie- 
tuviai priėmė katalikų tikėjimą. Lietuviams katalikams uždrausta 
moterystė su rusais stačiatikiais. Sustiprinti katalikų tikėjimui Jo- 
gaila išleidė įstatą, kuriuo priėmusiems katalikų tikėjimą bajorams 
suteikė kaikuriuos palengvinimus. 


Žemaičių krikštas. 


1387 m. katalikų tikėjimas tebuvo įvestas tikt Augštaičiuose“ 
Žemaičiai, labai prisirišusiejį prie savo senoviškojo tikėjimo, tu- 
rintys savivaldybę, tuo tarpu paliko pagonystėje. Paskui kilusieji 
karai, Žemaičių atidavimas ordinui ir gi neleidė Lietuvos kuni- 
gaikščiams užsiimti krikščionystės įvedimu Žemaičiuose, todel 

Evangelijos šviesa teprašvito Žemaičiams vėliau negu Augštai- 
čiams. Tiktai po Griunvaldo mušio atsiėmęs Žemaičių kraštą, 
Vytautas pirmiausiai pasirupino įvesti jame katalikų tikėjimą. 
1413 m. drauge su Jogaila apvažiavo Žemaičius, ragindamas gy- 
ventojus krikštyties. Dauguma žemaičių tuomet priėmė katalikų 
tikėjimą. Su tuo pačiu tikslu Vytautas ir Jogaila atliko antrą kartą 
žygį į Žemaičius 1416 m. Varniuose pastatė katedros bažnyčią 
ir keletą parapijinių bažnyčių. Tais pačiais metais Vytautas pa- 
siuntė į Konstancijos susirinkimą keletą dešimtų Žemaičių bajorų 
katalikų. Žemaičių pasiuntiniai įteikė susirinkimui skundą prieš 
Vokiečių ordiną, prašė susirinkimo, kad teiktusi pasiųsti į jų kraštą 
vyskupų, kurie įsteigtu Žemaičiuose vyskupiją ir sutvarkytu to 
krašto bažnytinius reikalus. Susirinkimas išleidė į Žemaičius Lvovo 
vyskupą Joną ir Vilniaus vyskupą Petrą. Juodu iškilmingai pri- 
imti Lietuvoje Vytauto, tris mėnesius darbavosi Žemaičiuose, krik- 
štydami tuos, kurie dar buvo likę nekrikštyti, įvesdami Žemai- 
čiuose bažnytinę tvarką.  Pašventino Vytauto pastatytą Varniuose 
katedrą, paskyrė kapitulą ir pagalios Trakuose pašventino Žemai- 
čių vyskupu Motiejų Trakiškį, užtektinai mokantį lietuviškai. To- 
kiuo budo buvo įsteigta Žemaičių vyskupija (24 Spalio 1417), 
antroji Lietuvoje. Katalikų . tikėjimas tvirtai prigijo Žemaičiuose, 
ir kaip pirma žemaičiai labai buvo prisirišę prie senojo savo tikė- 
jimo, taip paskui pamylėjo katalikų tikėjimą ir visados tvirtai 
jo laikėsi. 

Katalikų tikėjimo plėtimasis. 

Kuomet visa tauta iškarto priima naują tikėjimą, tas priėmi- 
mas daugumai visados esti paviršutinis. Negal tokios žmonių 
daugybės gerai išmokyti naujo tikėjimo tiesų. Taip beabejo buvo 
ir Lietuvoje 1387 m. Tiktai paskui, per ilgesnį laiką, nau'as ti- 
kėjimas prigija. Lietuvoje naujo tikėjimo tuo sunkiau buvo iš- 
mokyti, kad truko kunigų, mokančių lietuviškai. Pirmaisiais Vil- 
niaus kapitulos sąnariais ir klebonais buvo daugiausiai kunigai 
iš Lenkijos atvykusieji. Kunigams Lietuvai prirengti Jadvyga ka- 
r<lienė įsteigė Pragoje bendrabutį dvylikai lietuvių klierikų. Ka- 
talikų tikėjimui platinti pirmiausiai pastatyta bažnyčių Vilniuje, 
paskui ir kitose žymesnėse vietose. 

Tikėjimosi plėtimasis galima pažinti iš veikimo vyskupų, 
apie kuriuos trumpos žinios žemiau ir paduodama. 


Vilniaus vyskupija. 


Andrius Vasylius (18388—1393) — pranciškonas vienuolis. Prie Algirdo 
kaikurį laiką gyveno Vilniuje, paskui ėjo kapeliono ir sekretoriaus prie- 
dermes prie Vengrų karalienės Elžbietos, Jadvygos motinos, buvo vyskupu 
Valachijoje, Pagalios kaipo mokantislietuviškai buvo paskirtas Vilniaus vyskupu. 


Jokubas Plichta (1399 —1408) pranciškonas lietuvis. 

Mykalojus Bor|kowski (1408—1414). 

Petras iš Kustines (1414—1421). Konstancijos susirinkimo įgaliotas 
buvo pasiųstas įsteigti Žemaičių vyskupijos. 

Motiejus Trakiškis (1421—1458), gimė Lietuvoje, mokėjo gerai 
lietuviškai. Persikėlė iš Žemaičių vyskupijos. Buvo Lietuvos savystovybės 
ir Vytauto karunacijos šalininkas, prie Kazimiero buvo vadovas didikų, 
ginančių seimuose Lietuvos teises ginčuose su Lenkija, Prirengė Vytauto 
prie mirties. Nuo kunigų reikalavo, kad mokėtu lietuviškai, 

Mykalojus Dzierzgavičius (L453—1467). Persikėlė iš Žemaičių 
vyskupijos. Mėgino taikinti lietuvius su lenkais. 

Jonas Losavičius (1467—1481) vilnietis. Pargabeno Vilniūn 
Bernardinus. 


Andrius Šeliga (1481—1491) iš senoviškos lietuvių giminės. 

Vaitėkus Taboras (1492—1507), lietuvis, vyras labai veiklus, mal- 
dingas, visai atsidavęs bažnyčios ir tėvynės reikalams. Jam prašant, parga- 
beno didysis kunigaikštis Aleksandras į Vilnių dominikonus.  Karunavo 
Aleksandrą, ir jo brolį Zigmantą. Jam rupinanties apmuryta Vilnius pylimu 
apsigynimui nuo totorių. Prie jo papa Aleksandras VI prašė didžiojo kūni- 
gaikščio Aleksandro, nereikalauti iš Vilniaus vyskupo, kad tiems tiktai 
kunigams duotu vietos, kuriuos nurodo didysis kunigaikštis, Matyti iš to; 
jog Taboras gynė bažnyčios liuosybę. Nuo Tabora prasideda eilė vyskupų 
iš didžiųjų Lietuvos ponų. 

Jonas iš Lietuvos kunigaikščių (1519—1537), Zigmanto II. 
sunus, maldingas, ramaus budo. Tapo vyskupu turėdamas 20 metų, vy- 
skupijos valdyme didelę įtaką turėjo jo tėvas. Atlaikė kunigų susivažia- 
vimą (1525), kuriame nutarta steigti parapijose mokyklas, Evangeliją aiškinti 
lietuviškai ir lenkiškai. 

Povilas Algimantas (1539—1555) iš senoviškos Alšėnų kunigaikš- 
čių giminės. Kaipo vyskupas aštriai pasnikavo, kaipo didelis ponas plačiai 
gyveno ir tuo davė pavyzdį ir kunigams daug turtų jieškoti, po kelias 
klebonijas turėti. Vartojo bausmes prieš protestantus, teisman juos šaukė, 
bet tuo protestantizmo plėtimosi nesuturėjo, tiktai bajorus sukiršino, 

Žemaičių vyskupija 
buvo daug mažesnė už Vilniaus. Prie jos priderėjo Lietuvos plotas tarp 
Prusų ir Kuršo sienų iki Nevėžies upes ir Nemuno ir už Nemuno paprusė 
(Virbaliaus dekanatas), 

Motiejus Trakiškis (1417—1421). Prie jo valstiečiai buvo sukilę 
prieš ponus, už ką jie Vytauto buvo smarkiai nubausti. Papa Martynas V 
del to nusiminusius žemaičius: ramino ir užtarė už juos pas Vytautą. 

Mykalojus Dzierzgavičius (1421—1458) maldingas. Martynas I 
(1458—1454) augštos doros. Jokubas Trakiškis (1454—1459) mažai 
tepaliko žinių apie save. 

Baltramiejus iš Pultusko (1459—1469) mazuras. Nevyko jam su- 
gyventi su žemaičiais. 

Jurgis I (1460—1463), išmintingas ir dievobaimingas. Nuramino 
vyskupiją. Pasižymėjo gailestingumo darbais, 

Motiejus II (1464—1471) mokslus ėjo Italijoje. Rupinosi daugiau 
kunigų pagaminti ir liepė juos mokinti savo namuose. Pirmas apsigyveno 
Alsėdžiuose, 

Baltramiejus II Sverinkavičius (1472—1485). 

Martynas II (1485—1500) žemaitis. Buvo Šiaulių klebonu. 

Martynas III (1500—1514), vokietys. Mokslus ėjo Italijoje, darbštus, 
mokytas, visų labai gerbiamas. Išgavo iš didžiojo kunigaikščio prižadėji- 
mą, kad nesiuntinės vyskupui į klebonus kunigų, nemokančių lietuviškai, 
pats ėmė skirti klebonus bažnyčioms, didžiojo kunigaikščio steigtoms. 

Mykalojus Radvilas (1514—1522) iš pačių didžiųjų Lietuvos po- 
nų. Padėjo pamatus murinei katedrai Varniuose, bei nepabaigęs mirė. 

Mykalojus Vaišgaila (1582 —1588), augštos kilmės didikas iš 
Trakų žemės, 

VaclavasVierzbickis (1584—1555) vyskupo žemėse pastatė daug 
dvarų, Varniuose daug triobesių. Ant padėtų muro pamatų pastatė medinę 
katedrą. : 

Jonas Domanievskis (1556—1563), didelis teisių dalykų žinovas, 
aplankęs daug svetimų kraštų. Padalino vyskupiją į parapijas (38). 

Stanislovas Narkuskis ir Viktorus Vierzbickis labai 
trumpai tevyskupavo. Del tankių vyskupo permainų drausmė vyskupijoje 
gerokai buvo apirusi, 

Jurgis Petkevičius (1567—1574) mažai tesirupino bažnyčios rei- 
kalais, daugiau medžiojo po miškus, Jam vyskupaujant labai išsiplėtė pro- 
testantų tikėjimas. Mirdamas norėjo atitaisyti savo klaidas ir užrašė nema- 
žą pinigų sumą seminarijai įsteigti, 

Bažnyčios stovis baigianties vidurinims amžiams. 


Mokslas. Scholastika tuo laiku didelės pažangos nepadarė. 
Kas rašoma apie įos puolimą, reikia suprasti formą, branduolas 
paliko sveikas. Formos dailumu, gražumu tikrai mažai rupintasi, 
visame išdėstyme truko reikalingo aiškumo. 

Priešais scholastikos stoja humanizmas arba senoviškosioš 
kulturos garbinimas, vadinamas dar renesansu arba atgimimu. 
Pirmiausiai jisai pakyla Italijoje, kada vedant tarybas su graikais. 
del bažnyčių susivienijimo, Italija daug turėjo santykių su graikais. 
Augščiausią laipsnį pasiekia, kuomet turkams paėmus Konstanti-- 
nopolį, daug graikų persikėlė Italijon ir atsigabeno su savimi daug 
senovės raštų Vokietija seka Italijos pėdomis, XVI amžiuje hu- 
manizmu prilygsta Italijai. Humanizmas kad ir mažiau betgi pa- 
lietė taip pat Angliją, Franciją ir Ispaniją. Palaikė jį papos, ypa- 
tingai Mykalojus V (įsteigė garsiąją Vatikano biblioteką) ir 
Sikstus IV, kardinolai ir vyskupai. 

Humanizmas labai pakėlė senoviškųjų kalbų, gamtos ir isto- 
rijos mokslą. Įsteigta tuo laiku labai daug universitetų ir vi- 
dutinių mokyklų. Pačioje Vokietijoje 1450—1506 metais įsteigta 
0 nauji universitetai. Studentų skaičius juose buvo labai didelis.. 
Spaudos išradimas padėjo praplatinti mokslą, papigino knygas. 
Mokslo vaisiais galėjo naudoties platesnės minios. Bet humaniz- 
mas turėjo savo ir blogųjų pusių. Scholastika nežiurėjo kalbos 
ir formos dailumo, humanizmas tuos dalykus ima perdaug ver- 
tinti. Seniau kad ir prastoje formoje tiesos betgi jieškota ir ją 
atrasdavo, dabar gi imta žiurėti vien formos gražumo su skriauda 
turiniui. Daugelis humanistų priėmė iš senovės raštų netiktai 
gražią formą, bet ir pagoniškąją dvasią. Griauta sutikimas tarp 
mokslo ir tikėjimo. Humanizmas atgijo laikais, kada papų auto- 
ritetas buvo kritusis, bažnyčios mokslas nestovėjo savo augštu- 
moje, vyskupų dalis buvo netekusi bažnytinės dvasios. Daugelis 
humanistų gražioje formoje skelbė epikureizmo evangeliją. Su 
pagoniškaja literatura plėtėsi palaidas gyvenimas, kurs labai buvo 
papludęs XV amžiuje Italijoje ir Francijoje. Politikoje vietoje 
doros taisyklių garbinta tiktai laimėjimą (Macchiavelio politika). 
Tarp krikščioniškųjų humanistų žymiausiejį buvo Agricola 

. “+ 1475), Vimpeling (f 1528), vadinamas Vokietijos auklėtoju, 
Jonas Reuchlin (f 1529), didelis žinovas graikiškos ir hebraiš- 
kos kalbos. Pagoniškieji arba jaunieji humanistai arba „poetai“ 
buvo susispietę prie Erfurto universiteto. Jų vadovu buvo ka- 
nauninkas Mutian. Bažnyčios papročiu išjuokimu atsižymėjo 
Ulrich von Hutten ir garsiausias iš humanistų Erazmas 
Roterdamietis. T 


Dailė. Italijo XV amžiuje atsiranda naujas stylius rene- 
sanso. Jisai pavyzdžius ima iš senovės ir vis labiau išstumia 
bažnyčių statyme ir puošime gotiškąjį stylių.  Pagražinimuose 
dailė krypsta nuo simbolizmo prie naturalizmo, realizmo, daugiau 
žiuri visų daiktų viršutinės išvaizdos, bažnyčion įveda daugiau 
šviesos. Iš Italijos renesanso stylius išsiplatino ir po kitus Europos 
kraštus. Žymiausias renesanso styliaus pavyzdis — 1506 metais 
pradėtoji Ryme statyti šv. Petro ir Pauliaus bažnyčia, didžiausia 
pasaulyje. Dailė pasiekė labai augšto laipsnio. (Rafaelis, Fra 
Angelico, Leonardo da Vinci, Michel Angelo Buonarotti.) 


Bažnyčios sutvarkymas. Avinjono papos daugelį da- 
lykų bažnyčios valdyme sau pasiliko. Metropolitams atimta teisė 
tvirtinti ir šventinti savo pavaldinius vyskupus. Norėdami apru- 
pinti sau atsidavusius kunigus arba palaikyti universitetų pro- 
Tesorius, atimti ir kunigaikščių įtaką į kunigų skyrimą, papos 
sau pasiliko teisę skirti kaikuriuose atsitikimuose kunigus į svar- 
besnias vietas (exspectatio, provisio, reservatio). Kartais vienas 
kunigas gaudavo kelias vietas. Italai kunigai, nemokėdami kalbos 
to krašto, kame gaudavo vietos, negalėdavo atlikti savo prieder- 
mių. (Gaunantieji vietas kunigai iš dėkingumo senovės papročiu 
vietos davėjui suteikdavo kokią dovaną. Ilgainiui buvo nustatyta, 
kad suteikiamos vietas pelno dalis, dažniausiai pirmųjų metų pel- 
nas, eidavo papos iždan (annuatos). Taip papos stengėsi papil- 
dyti savo iždą, pratuštėjusį Avinjono laikais. Reikėjo daug pi- 
nigų bažnyčios valstybei ginti, kovai su turkais, humanistams pa- 
laikyti, gražiems triobesiams statyti. Papos sau reikalavo dalies 
pinigų iš atlaidų. Baigianties XV amžiui buvo padidintos annu- 
atos. Vis tai iššaukė prieštaravimą katalikų kraštuose. 

Vyskupų reikšmė, jų valdžia šiuo laiku sumažėjo, iškėlus 
teologijos daktarams ir klebonams per Konstancijos ir Bazelio su- 
sirinkimus bažnytinio demokratizmo obalsius. Iš kitos pusės 
siaurino vyskupų valdžią sustiprėjusi kunigaikščių valdžia. Dau- 
gelyje vietų jie prisisavino teisę vyskupus skirti. Todel kar- 
tais užimdavo vyskupijas neverti vyskupai, arba jaunučiai, patys 
negalintys valdyti, kartais net svietiškiai (komendos). Vidurinių 
amžių pabaigoje Vokietijoje bajorija savo sunumis apsodino 
vyskupų sostus. Tokie vyskupai dažnai negyvendavo savo vie- 
tose, vesdavo su kaimynais karus, tikėjimo reikalais mažai tesiru- 
pino. Netruko tečiau visur bažnytinės dvasios vyskupų. 


Augštesnioji dvasiškija buvo labai turtinga, dažnai susvie- 
tiškėjusi: Kapitulose vietas užėmė bajorija savo sunums, kurie be 
pašaukimo buvo įstatomi. į kunigus. Jų gyvenimas nežibėjo pa- 
vyzdingumu. Žemesnioji dvasiškija buvo menkai aprupinta, dažnai 
gyveno neturte. 


Vienuolynai nebestovėjo toje augštumoje, kurią pirma 
buvo pasiekę. Vienuolynų turtas buvo dalinamas į dvi dali: 
viena eidavo vienuoliams išlaikyti, kitą paimdavo viršininkas arba 
abatas.  Abatai gyveno turtais aptekę, mažai tesirupino vienuo- 
lyno reikalais, į vienuolius buvo priimami kandidatai be reika- 
lingo prisirengimo.  Kaikurie vienuolynai, imdami pavyzdį iš ka- 
pitulų, tepriimdavo tiktai bajorus. XV amžiuje įsigalėjo komendos 
paprotis.  Vienuolynų viršininkų vietas kunigaikščiai ir kiti di- 
dikai užpildydavo savo vaikais, kuriems, žinoma, nerupėjo vie- 
nuoliškas gyvenimas. Per Konstancijos ir Bazelio susirinkimą 
mėginta įvesti reformos, bet nedaug kur jos teįvykdinta. Naujų 
vienuolynų su nauja dvasia daug nebuvo įsteigta. 


Papročiai. Viduriniams amžiams baigianties dažniau im- 
ta garsinti atlaidai su tikslu daugiau aukų gauti karams su tur- 
kais vesti ir bažnyčioms statyti. Dorai daug ko truko, ypatingai 
Italijoje ir Vokietijoje. Papų ir valstybės autoritate buvo kritusi. 
Atgijo senieji žiaurumai.  Viešpatavo kumščio teisė. Bajorai 
virto ricieriais plėšikais. Karuose daug buvo nežmoniško žiau- 
rumo. Humanizmas atgaivino burtus. Italijoje prie kunigaikščių 

dvarų labai užsiiminėta alchemija ir astrologija. Liaudis aplamai 
buvo tikinti ir maldinga. Tai rodo daug pastatytų tuo laiku 
gražių bažnyčių, bažnytinių draugijų geras stovis, daug aukų 
labdarybės tikslams. 


Vidurinių amžių ypatybės. Vieni labai garbina vidu- 
rinius amžius, kiti juodžiausiai piešia kaipo tamsos laikus. Tie- 
sa yra viduryje. Turi jie savo blogų ir gerų pusių. 


Blogosios pusės: valstybėje persilpna buvo vyriausybė, 
daug buvo savitarpių kovų. Dažnai kovojo ciesoriai su papomis, 
didieji ir mažieji kunigaikščiai tarp savęs. Tie karai palaikė pa- 
pročių žiaurumą. Tarp luomų buvo didelis skirtumas. Bajo- 
rai viešpatavo valstybėje ir bažnyčioje. Vieni luomai gyveno 
turtuose, kiti varge. 


Tikybos dalykuose irgi nemaža buvo šešėlių.  Jieškota 
dažnai ne tikrojo maldingumo, bet stebuklingumo, viešpatavo 
svajonės, buvo daug liguisto maldingumo (albigensai, plakėjai 
savęs). Krikščionių visuomenėje tebesilaikė daug pagoniškos 
dvasios, ji apsireiškė tankiais karais. Tikėta į žvaigždžių reikš- 
mę, burtus, raganas. Dažnai bereikalingai žudyta žydai del ta- 
riamojo naudojimosi krikščionių krauju, šulnių nuodijimo, išnau- 
dojimo procentais. Tikėjimą į raganas palaikė katarai, pripažino- 
dami velniui kaipo materijos viešpačiu didelę įtaką į žmo- 
gaus kuną. Įstatais buvo paskirta mirties bausmė raganoms ir 
žavėtojams. 


Per daug niekinta kunas, tuo buvo sugriauta harmonija. 
tarp kuno ir dvasios, kaip ji buvo senovėje. 


Bet viduriniai amžiai turi daug ir gražiųjų pusių. Žmo- 
“nės tikėjo tvirtai į savo ideas, kovojo del jų, buvo tvirto budo, 
dideli blogame ir gerame. Daug idealizmo žadino kryžiaus ka- 
rai. Pastatyta daug didelių gražių bažnyčių (gotikų). 


Skirtumą tarp luomų stengtasi sulyginti pasiaukavimu. Tai 
rodo didelis skaičius elgetaujančių vienuolių, plačiai varomas 
labdarybės darbas (vienuolynai, prieglaudos neturtėliams, ligonims, 

pakeleiviams, raupsuotiems). Viduriniai amžiai tai šventųjų am- 
žiai, daug jų buvo iš visokio luomo. 

Baigianties viduriniems amžiams matyti aiškųs ženklai už- 
einančios audros. Atideliojama reikalingos reformos. Pirmasis 
jos viesulas tai jaunieji humanistai, tikrąją gi audrą sukėlė jų mo- 
kinys Liuteras. 


+Sb 


NAUJIEJI AMŽIAI. 


Pirmoji dalis. 
Nuo reformacijos pradžios lig francuzų revoliucijos. 
(1517—1789). 


Liuteras ir jo mokslas. 


Bažnyčios stovis Vokietijoje. 


1. Papoms gyvenant Avinjone, pakrypo į blogąją pusę baž- 
nyčios tvarka. Sumišimai, pasidarę bažnycioje, atsiradus kartu 
dviem ir net trims papoms, sumažino krikščionių tautų pasitikė- 
jimą augščiausio bažnyčios ganytojo valdžia. Visur girdžiami 
buvo reikalavimai, kad butu atitaisyta bažnyčios tvarka ir paša- 
linti netikusieji papročiai. Ir tikrai daug daiktų buvo pataisytinų. 
Ypatingai apverktinas buvo bažnyčios stovis Vokietijoje. Vyskupų 
vietas turėjo užėmę kunigaikščių sunųs, kurie dažnai stojo į dvasiš- 
kių luomą ne iš pašaukimo, bet tiktai turtų, valdžios jieškodami- 
Daugelis vyskupų greičiau galėjo vadinties svietiškais kuni- 
gaikščiais, negu dvasiškais vadovais ir bažnyčios reikalais mažai 
tesirupino. Kai kurie net atsisakydavo priimti kunigo arba 
vyskupo šventimus.  Gerųjų vyskupų veikimas bažnyčios valdyme 
buvo suvaržytas. Kunigų skyrimas į augštesnias vietas priderėjo 

dažnai kunigaikščiams ir kitiems didikams. Visas augštesnias | 
vietas turėjo užėmę bajorų sunųs, žmonės dažnai be reikalingo 
pašaukimo. Parapijų kunigai gyveno neturte. Vienuolynai del 
pilnumo buvo pilni po senobei vienuolių, bet atvesdavo juos 
tenai ne vis neturto meilė, bet neretai noras atrasti ramų pragy- 
venimą. Karaliai ir kunigaikščiai su pavydėjimu žiurėjo į didelius 
turtus, priderinčius vyskupijoms ir vienuolynams. Mokslas, taip 
skaisčiai kitą kartą švietęs pranciškonų ir dominikonų vienuoly- 
nuose, baigianties penkioliktam amžiui tamsiau bežibėjo. Tuo 
tarpu žymiai šokterėjo svietiški mokslai, jais tuo laiku pradeda 
užsiiminėti ne vien kunigai ir vienuoliai, bet ir svietiškos ypatos. 
Spaudos išradimas palengvino naujų nuomonių plėtimąsi. Seno- 
vės romiečių ir graikų rašytojų raštai, tada atrasti ir apgarsinti, 
paliko visuomenei labiau žinomi. Visi gėrėjosi jų kalbos gra- 
žumu ir rašymo budo lengvumu.  Sulyginant su tais raštais 
teologų knygos, parašytos prasta lotynų kalba, rodėsi žemiau 
stovinčios. Drauge su senobės pagonių rašytojų raštais 
plėtėsi krikščionių draugijoje ir pagoniškas gyvenimo su- 
pratimas, priešingas krikščioniškajam. Senovės pagonių apšvie- 
timo garbintojai, vadinami humanistais, išįjuokdavo savo raštuose 
vienuolių ir kunigų tariamąjį tamsumą. Pasipriešinimas bažny- 
čios mokslui dideliais žingsniais ėjo pirmyn. 1520 metais Vo- 
kiečių vyskupai rašė naujai išrinktajam ciesoriui Karoliui V, jog 
visas kraštas virte verdąs, ir reikią laukti toksai gaisras, kokio 
praėjusieji amžiai nėsą matę. Tą gaisrą įdegė Liuteras. 
Liuteras. 

Martynas Liuteras gimė Vokiečių mieste Eislebene (1483) 
iš neturtingų tėvų. Augo dideliame varge, tėvo ir mokytojo 
dažnai mušamas. Tai pagadino Liutero budą, jo širdyje paliko 
lyg koksai įnirtimas ant žmonių. Išėjęs pradedamuosius mokslus 
Magdeburge ir Eizenache, Liuteras įstojo į Erfurto universitetą, 
kame susipažino su humanistais. Netikėta mirtis draugo, nu- 
durto dueliuje, ir griaustinio trenkmas netoli paties Liuterio 
padarė didelį įspudį į bailų Liuterį. Baimės suimtas, įstojo jisai 
į augustinionų vienuolyną Erfurte. Tapęs vienuoliu be pašauki- 
mo, Liuteras norėjo laužte persilaužti prie naujo gyvenimo budo, 

per kiauras dienas ir naktis melsdavos arba užsiimdavo mokslu 
ir, patsai savęs nesigailėdamas, vargino savo kuną. Bet vis 
tai nieko negelbėjo.  Smarkios kuno pagundos ir puikybė ne- 
davė ramumo net vienuolyno tyloje, jų įveikiamas nustodavo 
vilties. „Ta kova nuvargino Liutero dvasios pajiegas. Ilgiau 
nebeištęsėdamas, pradėjo jisai sau įsikalbinėti, kad žmogaus pri- 
gimimas esąs pirmosios“ nuodėmės visiškai pagadintas, todel 
žmogus negalįs pasipriešinties pagundoms, kurios esančios ne- 
pergalimos, negalįs nieko gero padaryti, visa, ką tiktai darąs, 
esą nuodėmė. Visa žmogaus teisybė esanti tiktai Jezaus Kri- 
staus nuopelnuose, ir patsai įtikėjimas į tuos nuopelnus tepa- 
darąs žmogų teisiugu Dievo akyse; geri darbai neturį jokios 
reikšmės. Išsidirbti tokią nuomonę apie žmogaus nuteisinimą 
Liuteras galėjo delto, kad teologijos gerai nemokėjo, jo lavini- 
masis moksluose buvo daugiau humanistiškas. 


Savo nuomones apie nuteisinimą be gerų darbų Liuteras 
pradėjo platinti tarp klausytojų Vittenbergo universiteto, kame 
buvo paskirtas profesoriumi, o taipo-gi per pamokslus žerti jas 
į žmones. Pradžioje rasi nė patsai Liuteras nenumanė, kaip toli 
nuves jos jį nuo bažnyčios mokslo. Nes jei patsai įtikėjimas 
į Kristaus nuopelnus be gerų darbų padaro žmogų teisingu 
Dievo akyse, tada visas bažnyčios sutvarkymas su jos įsako- 
mais gerais darbais tampa nebereikalingas. Taigi atmesdamas baž- 
nyčios mokslą apie gerus darbus, Liuteras turėjo nebepripažinti 
nė dieviško bažnyčios įstatymo. Ir tikrai neilgai tereikėjo laukti 
atviro Liutero atsimetimo nuo bažnyčios. k 

Papa Leonas X buvo paskelbęs visai bažnyčiai atlaidus. 
Jiems įgyti drauge su kitais gerais darbais buvo paskirta auka šv. 
Petro bažnyčios statymui Romoje.  Atlaidų garsinimas Saksoni- 
joje buvo pavestas dominikonams, skelbė juos garsus pamoksli- 
ninkas Tetzelis. Liuteras samprotavo, kad atėjęs laikas atvirai iš- 
reikšti savo nuomones ir atitaisyti klaidas, kurios esą platinamos 
atlaidų garsinimu. Todel Visų Šventųjų dienos vilgiją (1517) 
prilipdė jisai prie Vittenbergo bažnyčios durų raštą su 05 tezo- 
mis, kuriomis išpeikė atlaidų garsinimą. Liutero tezos tuojau 
labai plačiai pasklydo ir sukėlė didelius ginčus.  Humanistai, 

kurie kovodami prieš bažnyčią seniai neapkentė dominikonų, 
kaipo bažnyčios mokslo gynėjų, tuojau užtarė Liuterą. Delei tų 
ginčų ir kilusio žmonėse sumišimo atlaidų garsinimas sustabdyta. 
Papa įsakė augustinionių vyresniajam numaldyti savo įstato 
kunigą.  Liuteras, nusigandęs savo darbo pasekmių, nusiuntė 
savo tezas Romon peržiurėtu ir nuolaidžiu raštu į papą sakėsi 
visiškai pasiduodąs papos nusprendimui, jei pasirodytu, kad jo 
mokslas nesutinkąs su visos bažnyčios mokslu. 


Bet Liuteras labai apsivylė, jei tikėjosi atrasiąs Romoje savo 
mokslo pripažinimą. Papa pareikalavo, kad Liuteras atšauktu 
savo mokslą ir patsai atvyktu Romon išsiteisintu. Skaudus su- 
baudimas Liutero tuo laiku rasi butu galėjęs pačioje pradžioje 
užgniaužti beišsiplėčiančią ugnį, bet Romoje, matyti, gerai nenu- 
manė, koksai gaisras iš jos pasidarys. Užtariant Liuterą Sakso- 
nijos kunigaikščiui Fridrichui, papa sutiko, kad Liuteras butu 
teisiamas Vokietijoje. Bet nė kardinolo Kajetono, nė papos pa- 
siuntinio Milticiaus prikalbinėjimai negalėjo palenkti Liutero, kad 
pripažintu savo paklydimą ir atšauktu savo mokslą. Priešingai, 
Liuteras matydamas, kad jo lyg tartum bijo, tuo drąsiau pradėjo 
užpuldinėti bažnyčios vyresnybę ir mokslą, nebepripažindamas 
nė papoms, nė visuotiniems susirinkiinams valdžios spręsti apie 
tikėjimo dalykus, ir reikalavo, kad įį aiškiais Šventojo Rašto 
žodžiais įtikintu, jog klystąs. Vieša Liutero disputa, atlikta 
Leipzige (1519) su gabiu teologu Eku, pasibaigė ne Liutero lai- 
mėjimu. Pakviesti teisėjais Paryžiaus ir Heidelbergo universite- 
tai pripažino, jog Liuteris neturįs tiesos. Bet ta disputa dar 
labiau išgarsino Liutero vardą. Vis didyn einantis papiktinimas 
ir žmonių klaidinimas privertė pagalios papą skaudžiau su Liu- 
teru pasielgti. Leonas X apgarsino bulę (1520), kuria atskyrė 
Liuterą nuo bažnyčios, jei jisai lig paskirto laiko neatšauktu savo 
mokslo, ir pasmerkė tą mokslą kaipo heretikišką. Į papos bulę 
Liuteras atsakė keletu smarkių raštų, kuriuose papą vadino 
Antikristu ir kvietė visus krikščionis nusikratyti įo valdžios. 10 
gruodžio 1520 metų ant Vittenbergo pleciaus Liuteras iškilmingai 
sudegino papos bulę ir bažnyčios įstatų knygą ir tuo parodė 
visai nutraukiąs sąryšį su bažnyčia. 

Liuteras, turėdamas galingo Saksonijos kunigaikščio už-- 
tarymą, drąsiai galėjo niekinti bažnyčios ir valstybės įstatus, 
prieš jį išleistus. Bet 1520, pabaigęs karą su Prancija, atvyko 
į Vokietiją Karolius V, ir pirmasis jo darbas buvo nutildinti 
Liutero sukeltus ginčus. Tam tikslui ciesorius sukvietė cieso- 
rystės seimą į Vormsą, į kurį turėjo atvykti ir Liuteras išsitei- 
sintu. Stojęs ciesoriaus ir daugybės kunigaikščių akyvaizdoje, 
Liuteras pradžioje nusiminė ir prašėsi, kad jam duotu tris die- 
nas apsimąstyti. Bet ant rytojaus, padrąsintas bajorijos vado 
Sikingeno, atsakė seimui, jog negalįs išsižadėti savo įsitikinimų. 
Tuomet seimas išleisdė įstatą, kuriuo uždrausta naujo mokslo 
platinimas ir įsakyta valstybės vyresnybei elgties „su Liuteru ir 
“jo šalininkais, kaip su heretikais. Bet tas įsakymas nebuvo iš- 
pildytas. Liuteras tuojau išvažiavo iš Vormso, o kad jo nepa- 
siektu ciesoriaus valdžia, pagavo jį kelyje persirėdę Saksonijos 
kunigaikščio kareiviai ir nuvedė jį į Vartburgo pilį, kame Liute- 
ras išbuvo apie dvejus metus. Čionai, atskirai nuo visų gyven- 
damas, užsiėmė Šventojo Rašto vertimu į vokiečių kalbą, dažnai 
iškreipdamas jo žodžius, kame jie prieštaravo Liutero mokslui. 
Iš čionai taipo-gi siuntė į visas šalis savo raštus, pilnus keik- 
smų ir pasityčiojimo iš katalikų bažnyčios. 

Liutero mokslas. | 

Svarbesnieji punktai naujo mokslo, Liutero garsinamojo, 
buvo šie: 1) Pirmoji nuodėmė visiškai pagadinus žmogaus pri- 
gimimo, žmogus neturįs liuosos valios, jo geri darbai neturį 
Dievo akyse jokios vertės, ir jais žmogus negalįs Dievui įtikti 
ir išganymo įgyti. Patsai tiktai pasitikėjimas Kristaus nuopel- 
nais nuteisinąs žmogų. Iš to pasitikėjimo savaimi atsirandą geri 
darbai. Išpažintis, pasnikas, atlaidai, vienuoliški apžadai esą visai 
nenaudingi ir nereikalingi. 2) Liuteras atmetė visai bažnyčios 
vyresnybės valdžią. Jezus Kristus neįstatęs jokios vyresnybės, 
papos, vyskupai, kunigai neturį jokios valdžios, ir krikščionims 
nereikią jokių tarpininkų Dievui pažinti ir su juo susivienyti. 
3) Atmetus dievišką bažnyčios vyresnybės įstatymą ir jos val- 
džią, reikėjo taipo-gi atmesti ir Sakramentai.  Tečiaus Liuteras 
paliko du: Krikštą ir Svenčiausiąjį Sakramentą, atmetė bet gi 


— 160 — 


Mišias ir visas bažnyčios apeigas. 4) Liuteras atmetė šventųjų 
garbinimą, išmetė iš bažnyčios jų paveikslus, sugriovė altorius, 
užgynė maldas į Švenčiausią Mariją Paną ir kitus šventuosius. 
5) Visas Kristaus mokslas esąs sudėtas Šventajame Rašte. 
Šventasis Raštas esąs labai aiškus ir visiems suprantamas. 
Todel krikščionims nereikią jokių dvasiškų vadovų, kiekvienas 
galįs patsai viską atrasti Šventajame Rašte. Paskui tečiau Liu- 
teras, matydamas, kad kiekvienas kitoniškai supranta ir aiškinasi 
Šventojo Rašto žodžius, pripažino svietiškajai vyresnybei valdžią 
tvarkyti bažnyčios reikalus ir tuo palaikyti tikėjimo vienybę. 
Taip Liuteras, griaudamas papos ir vyskupų valdžią tikėjimo da- 
lykuose, pavedė ją valstybės vyresnybei. 

Toksai mokslas, duodąs kiekvienam liuosybę aiškinties 
pagal savo nuomonę Šventąjį Raštą, labai tiko viesiems tiems, 
kurie neišsižadėdami krikščionių vardo, nenorėjo prisiimti jo už- 
dedamų priedermių. Ta liuosybė ir traukė ko labiausiai prie 
naujo mokslo pasekėjų burius. 

Savo mokslui platinti Liuteras griebėsi prievartos. Ragino 
jisai kunigaikščius ir miestų valdybas, kad savo kraštuose nekęstų 
stabmeldystės ir biauriausių burtų (taip jisai vadino Mišias ir 
kitas katalikų bažnyčios apeigas). 


Liutero budas. 


Liuterui netruko gabumų ir gerų budo ypatybių. Buvo 
geras liaudies kalbėtojas ir rašytojas, gilaus tikybinio jausmo 
žmogus, geras tiems, kurie jam neprieštaravo. Darbe nejieškojo 
sau pelno. Visa gadino nesugyvenamas budas, kerštingumas 
ir begalinė puikybė, sujungta su didžiausiu savo priešininkų nie- 
kinimu. Kada katalikai prikaišiojo liuterui, kad jisai, versdamas 
Šventąjį Raštą, tyčia permainė kai kur jo žodžių prasmę, Liute- 
ras atsakė: „daktaras Liuteras taip nori ir sako jums: papa ir 
asilas vis tiek pat, taip noriu ir to jums turi užtekti“. Liute- 
ras savo raštuose papoms ir visiems katalikams nesigailėdavo tokių 
žodžių, kaip asilas, galvijas, antikristas. 

Mokslo gilumu Liuteras nepasižymėjo, rimtam ramiam dar- 
bui netiko.  Švetimtaučiai, kurie tebuvo skaitę lotyniškus jo 

raštus, negalėjo suprasti, kaip tokio negilaus mokslo žmogus 
gali turėti tokią įtaką Vokietijoje. Liuteras savo raštų skaityto- 
jus ir savo klausytojus patraukdavo populiariškumu, liaudiškos 
kalbos vaizdingumu, nors ta kalba budavo dažnai nešvari, žiauri, 
nepritinkanti. Pasisekimo Liuterui davė begalinis darbštumas. 
Jei tiek veiklumo butu turėjęs naudingam dalykui, o ne griovi- 
mui, daug gera butu galėjęs padaryti. 


Liuteras didžiavosi, kad išgelbėjęs Vokiečius iš po velnio (suprask 
papos) jungo ir laikė save didžiausiu Vokietijos geradariu. Laukė jisai, kad 
netrukus apsireikš geriausi jo darbo vaisiai ir negalėjo susilaukti. Priešininkai 
šaukė, kad naujas mokslas ne tiktai nepataisęs žmonių, bet dar blogesniais 
juos padaręs, ir patsai Liuteras tai matė. Savo raštuose tankiai skundžiasi, 
kad jo mokiniai nesuprantą ir neužlaiką Dievo žodžio. Pirma esą visi žmonės 
turėdavę laiko ir pinigų keliauti į šventas vietas, o dabar nenorį maitinti nė 
„evangelijos“ skelbėjų. Pirma karaliai ir kunigaikščiai už garbę sau laikę 
stat,ti bažnyčias, dabar-gi patys jų turtus grobstą. Kad velnias laikęs žmones 
papos valdžioje, visi buvę mielaširdingi ir abiem rankom davę savo turtų 
mokykloms ir vienuolynams statyti, dabar-gi pastoriai neturį kuo misti. Todel 
matydamas didyn einantį žmonių pagedimą, nekartą Liuteras sakėsi, jog 
suimąs jį abėjojimas, ar gerai jisai padaręs atmesdamas mokslą, kurio nuo 
tiek amžių laikytasi katalikų bažnyčioje. Bet tuojau stumdavęs nuo savęs 
tokias mintis, laikydamas jas pagundomis velnio, kuris jomis norįs jį suturėti 
nuo tikros „evangelijos“ garsinimo. Visuotiną pagedimą žmonių, priėmusių 
jo mokslą, aiškino Liuteras tuo, kad netoli esąs pasaulio galas. 


“ Tie nuolatiniai abėjojimai, sąžinės krimtimas kamavo labai Liuterą, 
ypatingai gyvenimo pabaigoje. Raminosi, visą kaltybę ant velnio suversdamas, . 
bet užtat velnias dieną ir naktį Liuterui vaidenosi. 


Tuo labiau keikdavo jisai tada papą ir katalikus. 1545 metais rašė, 
kad reikią sugauti papos ir kardinolai ir jų šalininkai ir, ištraukus jiems 
liežuvis per užpakalį, prikalti ant kartuvių ta eile, kokia jie dedą ant bulių 
savo ženklus. Tada esą tegul sau laiko susirinkimą, kiek nori, ant kartuvių 
arba pragare. Katalikų tikėjimo neapykanta neapleisdavo Liutero nė valandai. 
Patsai sakėsi, jog nėgalįs melsties, nekeikdamas katalikų. Kada reikia sakyti: 
„teesti šventas tavo vardas, turiu drauge pasakyti: tegu! bus prakeiktas ir 
paniekintas papistų vardas. Jei reikia ištarti: teateina tavo karalystė, turiu 
pridėti: teestie papystė prakeikta, sunaikinta“. Suimtas skaudžios akmens 
ligos ir nebegalėdamas nieko rašyti prieš papa, linkėjo, kad papa ir kardinolai 
jaustu tokius pat sopulius. Prieš pat mirtį skundėsi Liuteras, kad 
neėsą tos dienos, kad velnias duotu jam nurimti. Mirė staigiai 18 Vasario 
1546 metais. 

Liutero mokslo išsiplėtimas. 
Vokietijoje. 


Liuteras, stodamas į kovą su bažnyčia, iškarto įgijo daug 
šalininkų tarp humanistų. Paties Liutero, jo draugų, o taipogi 
humanistų raštai, užliejusieji lyg koksai potvinis Vokietiją, sudarė 
visur revoliucijos upą. Nepasitenkinimo visuomenės sutvarkymu 
buta ir prieš Liuterą. Del Amerikos atradimo įvyko daug per- 
mainų. Įsigalėjo kapitalizmo ukis, krito žemės vertumas. Mie- 
stuose mažieji pirkliai ir amatninkai pateko į skurdą. Prekybą 
suėmė didelės draugijos.  Sodiečiai buvo nepatenkinti baudžiavos 
pasunkėjimu. Tą nepasitenkinimą dar labiau sukurstė -Liutero 
raštai žadėjimu kažikokių neaiškių permainų ir kažikokios liuo- 
sybės, sujungtos su tikėjimo permainymu. Išradus paraką, seno- 
vės bajorai ricėriai neteko reikšmės kariuomenėje, jų vietą užėmė 
prasti pėstininkai.  Netekusieji užsiėmimo bajorai virto plėšikais, 
kurie užpuldinėjo pakeliais (Raubritter)  Nekentė jie kunigų ir 
vyskupų, mėginusių įvesti Vokietijoje visuotiną taiką (1490) ir 
sustabdyti užpuldinėjimus:  Liuteras pirmiausiai tikėjosi rasti 
savo mokslui paramą Vokietijos bajorijoje. Įsigalėjus kunigaikš- 
čių valdžiai, jų galybė tuo laiku buvo pradėjusi eiti menkyn. 
Nuplikusiai bajorijai buvo geistina kiekviena permaina draugijos 
sutaisyme. Tos bajorijos vadu buvo tada garsus Sikingenas, 
humanistų ir Liutero draugas. Jisai rengė visuotiną bajorijos 
sukilimą. Suvienyta bajorijos kariuomenė ketino užpulti bažnyti- 
nes kunigaikštijas, vyskupų valdomas, bet sumanymas nepavyko. 
Karas buvo bajorijai nelaimingas. Treviro arkivyskupas nuveikė 
jos kariumenę, patsai Sikingenas pražuvo kovoje (1523). 

Žlugus bajorijai, Liuteras ėmė gerinties sodiečiams, kurie, 
kaskart labiau spaudžiami kunigaikščių, labai nepatenkinti buvo 
savo likimu. Viename savo rašte Liuteras pavadino kunigaikš- 
čius kvailiausiais ir nedoriausiais pasaulyje žmonėmis.  Vals- 
čiams pripažino teisę patiems skirties kunigus. Sodiečiai manė, 
kad gavus viršų naujai „evangelijai“, paliksią jie liuosi nuo mo- 
kesčių ir susilauksią lygaus žemės padalijimo. 1525 metais pietų 
Vokietiją apėmė baisus sodiečių maištas. Kovota iš abiejų pusių 

su didžiausiu įnirtimu, su savo priešininkais elgtasi žiauriausiai. 
Sukilėliai sudegino apie 1000 dvarų ir vienuolynų. Bet kuni- 
gaikščiai nuveikė sukilėlius ir smarkiausiai juos nubaudė. Apie 
150.000 valstiečių buvo nužudyta, apie 50.000 išbėgiojo.  Liute- 
ras pradžioje užtarė sodiečių reikalavimus, bet paskui nusviro 
į kunigaikščių pusę ir ragino juos žudyti sodiečius be jokio 
pasigailėjimo, kaip pasiutusius šunis. Kad sodiečių maištas buvo 
užgesintas jų krauju, Liuteras visą savo viltį padėjo kunigaikš- 
čiuose, kvietė juos nusikratyti papos valdžios ir užvesti savo 
žemėse „gryną evangeliją“, delto kad mate, jog kunigaikščių 
tiktai valdžia remdamasis tegalės įvesti savo mokslą. Pripa- 
žino jiems teisę tvarkyti tikėjimo dalykus savo žemėse. Taip, 
Liutero žodžiais betariant, vieton vienos „Romos tiranijos“ atsirado 
tiek tiranijų, kiek buvo kunigaikščių. 

Daugelis Vokiečių kunigaikščių pasinaudojo Liutero teikia- 
ma valdžia. Priimdami naują mokslą, galėjo jie išsiveržti iš po 
ciesoriaus valdžios, padidinti savo valdžią vyskupiška valdžia ir 
pralobti bažnyčios turtais. Išvarė iš savo žemių katalikų vysku- 
pus ir kunigus ir jų vietoje pastatė pamokslininkus, garsinančius 
Liutero mokslą, išmetė iš bažnyčių šventųjų paveikslus, sugriovė 
altorius, pasisavino bažnyčių ir vienuolynų turtus. Taip įvedė 
(1525—1529) Liutero tikėjimą savo žemėse miestai: Magdebur- 
gas, Bremenas, Liubekas, Frankfurtas, Niurenbergas, Strasburgas, 
Ulmas, kunigaikščiai: Saksonijos — Jonas, Hesijos — Pilypas, 
Brandenburgijos-Kulmbacho — Jurgis ir Kazimieras. 

Taip pat padarė Prusijos kryžiuočių magistras Albertas. 
Jis paklausęs Liutero patarimo, primetė savo krašto gyventojams 
Liutero mokslą ir prisisavino įstato žemes, tapdamas svietišku 
ių valdytoju.  Daugumas kryžiuočių sekė savo magistro pėdomis, 
tie-gi, kurie nenorėjo atstoti nuo katalikų bažnyčios, buvo išvaryti 
iš įstato žemių. Truputį vėliau ir Livonijos ordinas priėmė 
Liutero mokslą ir įvede jį Kurše, Livonijoje ir Estonijoje. 
Taip trumpu laiku Liutero mokslas išsiplėtė po visą žieminę 
Vokietiją. Priežasties umo jo išsiplėtimo reikia jieškoti visuoti- 
name tikėjimo jausmų atšalime. Žmonės linko prie naujo 
mokslo delto, kad jisai žadėjo išganymą be gerų darbų, vienuo- 

liai ir kunigai norėjo nusikratyti celibato apžadų, kunigaikščiai 
geidė pralobti bažnyčios turtais. Bet ir tais nelaimingais laikais 
daugumas Vokiečių gyventojų buvo tikrai prisirišę prie senojo 
tikėjimo, ir daugelyje vietų reformacija įvesta priverstinai. Miestų 
gaujos, pakurstytos pabėgusiųjų iš vienuolyno kunigų, pradė- 
davo daryti sumišimus, griauti bažnyčiose altorius, draskyti 
šventųjų 'paveikslus ir tuo nugąsdydavo katalikus, pripratusius 
ramiai gyventi ir kitų neužgauti Naudodamasi tuo, miestų 
vyresnybė atimdavo katalikams bažnyčias, prisisavindavo vienuo- 
lynų turtus, išvarydavo vyskupus ir kunigus ir jų vietoje pasta- 
tydavo naujo mokslo apsakinėtojus.  Tankiai tam kartui palik- 
davo katalikiškas apeigas ir Mišias be pašventinimo hostijos, 
kad žmonės nepažintu tikėjimo permainos. Tie katalikai, kurie 
neprisiimdavo priverstinai primesto tikėjimo, turėdavo, pardavę 
savo lobį, išsikelti kitur, kur dar liuosa buvo katalikiškai tikėti. 
Kunigaikščiai ir miesto vyresnybė įvedė reformaciją savo 
žemėse be leidimo augščiausios valstybėje valdžios — ciesoriaus 
ir ciesorystės seimos Karolius V, patsai budamas iš visur 
suspaustas ir reikalingas kunigaikščių pagalbos karui su turkais, 
nemokėjo ar nedrįso sulaikyti kunigaikščių nuo katalikų bažny- 
čios. naikinimo. Jisai vis dar tikėjosi geruoju galėsiąs sugrąžinti 
Vokiečiuose tikėjimo vienybę. Tam tikslui kartkartėmis buvo 
ciesoriaus sukviečiami seimai, kurie bet gi prie geidžiamos tikė- 
jimo vienybės neprivesdavo. Kunigaikščiai, kurie buvo įvedę 
savo žemėse reformaciją, nėkaip nenorėjo nuo jos atsisakyti, 
delto kad ji buvo jiems naudinga ir didino jų valdžią.: Per Spyros 
seimą (1529) ciesorius ir katalikų kunigaikščiai reikalavo, kad 
kunigaikščiai, įvedusieji reformaciją, naudodamiesi patys iki vi- 
suotino susirinkimo tikėjimo liuosybe, nepersekiotu savo žemėse 
katalikų bažnyčios, negintu Mišias laikyti ir nedarytu naujų per- 
mainų, bet jie atsisakė ir protestavo prieš tokį reikalavimą, todel 
ir buvo praminti protestantais. Tas vardas paliko paskui bendru 
visems tiems, kurie šešioliktame amžiuje atsiskyrė nuo katalikų 
bažnyčios ir priėmė Liutero arba kitų reformatorių mokslą. 
Augsburgo seimas (1530) nutarė palaikyti katalikų tikėjimą, 
reikalavo katalikams sąžinės liuosybės ir grąžinimo išplėštų baž- 

nytinių žemių. Protestantų kunigaikščiai ir miestai sudarė Šmal- 
kaldo sąjungą (1531) ir padarė sutartį su svetimomis valstybėmis, 
net su turkais. Taip susijungę stengėsi išplėšti nuo vyskupų kuo 
daugiau žemių ir, panaikinę jose katalikų bažnyčią, sustiprinti 
savo stovį. Daugelyje vietų jiems pavyko tai išpildyti. 


1542 metais visa šiaurinė Vokietija buvo jau protestantų 
valdžioje. Pagalios ciesorius ir katalikų kunigaikščiai įsitikino, 
kad gerumu ir tarybomis nė protestantų nesugrąžins į katalikų 
bažnyčią, nė savo žemių neapgins ir pradėjo rengties į karą, kurs 
prasidėjo 1546 m. Pradžioje viršus buvo katalikų pusėje. Bet 
jię nemokėjo tuo savo laimėjimu pasinaudoti.  Pasalingas 
Saksonijos kunigaikščio Mauriciaus parsimetimas į protestantų 
pusę padėjo jiems laimėti kovą su katalikais. 1555 m. katalikai 
ir protestantai susiderino Augsburge šiomis sąlygomis: 
Liutero mokslo išpažintojai įgijo pilną tikėjimo liuosybę; pro- 
testantų kunigaikščiams pripažintos jų atimtos bažnytinės kuni- 
gaikštijos ir teisė užvesti jose tokį tikėjimą, kokį išpažįsta jie 
patys; miestuose, kame ligšiol buvo išpažįstama du tikėjimu, tokia 
pat tvarka ir toliau paliekama; bažnytinėse kunigaikštijose vyskupai 
turi suteikti savo krašto protestantams tikėjimo liuoybę. Augs- 
burgo sutartis pripažino ligšiol nežinomą kunigaikščių teisę pri- 
mesti valdomiemsiems žmonėms savo tikėjimą (cuius regio, 
eius religio). Jei kas gyventojų nenori priimti kunigaikščio įve- 
damo tikėjimo, tai gali išsikelti kitur. Jei kas iš dvasiškijos priima 
Liutero tikėjimą, tai netenka užimamos vietos ir negali-savo žemėms 
primesti tikėjimo. Šio paskutiniojo punkto protestantai nepriėmė, 


Švedijoje. 


Karalius Gustavas Vaza, norėdamas papildyti ištuštėjusią 
valstybės kasą bažnyčios turtais, nutarė panaikinti katalikų tikėjimą 
ir įvesti Liutero. Taigi išvarė iš Švedijos vyskupus ir kunigus 
(1527), parsikvietė liuteranų pamokslininkus. Katalikų tikėjimo 
išpažinimą smarkiausiai užgynė. Dalekarlijos krašto gyventojai 
sukilo ginti savo tėvų tikėjimo, bet buvo nuveikti. Ir kituose 
Švedijos kraštuose žmonės nenoromis priėmė jiems primetamą 

naują tikėjimą. Todel pradžioje karalius, įvesdamas naują tikėjimą, 
buvo palikęs katalikų tikėjimo apeigas ir vyskupų vardą. 


Norvegijoje 

gyventojai dar ilgiau negu Švedijoje priešinosi naujo tikėjimo 
įvedimui, bet kada visi vyskupai buvo uždaryti kalėjimuose (1536), 
pasipriešinimas tapo sulaužytas. Ilgiausiai priešinosi Islandijos 
gyventojai. Ir tiktai kuomet buvo nužudytas drąsus katalikų 
tikėjimo gynėjas vyskupas Aresen (1550), Luitero tikėjimas 
gavo viršų. 

Danijoje 

Luitero mokslą įvedė karalius Kristionas III (1536). Visi katalikų 
vyskupai buvo uždaryti kalėjimuose. Įvestoji nauja tvarka visą 
valdžią tikėjimo dalykuose atidavė karaliui. Katalikų kunigams 
gresė mirties bausmė už įžengimą į Daniją.  Katalikams atimta 
visos teisės. Bajorai, kurie padėjo karaliui įvesti Liutero tikėjimą, 
įgijo savo teisių praplatinimą. Valstiečiai pateko į sunkiausią 
ponų baudžiavą. 


30 metų karas. 

Augsburgo sutartis neatnešė Vokietijai geidžiamosios 
ramybės tikėjimo dalykuose. Protestantai nesiliovė toliau atimi- 
nėti bažnytinių žemių ir naikinti jose katalikų tikėjimą. Tai ma- 
tydami ir katalikai kunigaikščiai pradėjo sekti jų pėdomis ir už- 
draudė protestantystės išpažinimą ir platinimą savo žemėse. 
Ciesorius Ferdinandas II ir kai kurie vyskupai išgynė iš savo 
žemių protestantų mokslo garsintojus ir uždarė protestantų 
bažnyčias. Katalikų bažnyčia jų kraštuose sustiprėjo. Abi pusi 
vėl pradėjo rengties į karą, ir ginklas turėjo išrišti klausimą, katras 
tikėjimas turi viešpatauti Vokietijoje. 1606 m. protestantų kunigaikš- 
čiai palaikomi Francijos susivienijo į Uniją. Jų pėdomis sekdami 
katalikų kunigaikščiai sudarė savo Lygą. Jos vadovu buvo Ba- 
varijos kunigaikštis Maksimilionas, karžygis — Tilly. Karas 
prasidėjo 1618 metais ir tęsėsi trisdešimtis metų. Pradžia buvo 
laiminga katalikų Lygai. Ciesorius Ferdinandas II nuveikė 
Čechijos protestantus, kurie pirmieji buvo sukilę. Lygos Kar- 
vedis Tilly ir ciesoriaus karvedis Valenšteinas sumušė Danijos 

karalių Kristioną IV, kurs buvo stojęs ginti protestantų.  Kris- 
tionas IV ir jo sąjugininkai turėjo taikinties (1629)) Tuomet 
ciesorius Ferdinandas II pareikalavo iš protestantų atidavimo 
bažnytinių žemių, užimtų po Augsburgo sutarties. Tą kad ir 
teisingą“ reikalavimą sunku buvo išpildyti. Protestantai butu 
turėję sugrąžinti daug seniai užimtų žemių (14 vyskupijų, 150 
vienuolynų įstaigų, 2000 parapijų) Tuomet į karą stojo 
Švedijos karalius Gustavas Adolpas buk tai ginti protestantų. 
Tikrasis Gustavo Adolfo tikslas buvo praplatinti savo valdžia 
Vokietijoje ir tapti jos ciesoriu. Jo rinktinė kariumenė, apmo- 
kama Francijos pinigais, persvėrė pergalę į protestantų pusę. 
Gustavas Adolpas pražuvo kovoje, bet protestantai, šelpiami nuo- 
latos Francijos, ištesėjo iki galo. Abi pusi, nuvarginti ilga kova, 
1648 m. susiderino Vestialijoje šiomis sąlygomis: liuteranams ir 
kalvinistams suteikta pilna tikėjimo liuosybė; katalikų ir protestantų 
kunigaikščiams pripažinta teisė užvesti savo žemėse toksai tikė- 
jimas, kokį jie patys išpažįsta; bet tose žemėse ir kitoms tiky- 
boms pripažinta tokios teisės, kuriomis jos naudojosi 1624 m. 
Vyskupai, tapdami protestantais, negali prisisavinti vyskupijos 
žemių, jos turi palikti prie katalikų bažnyčios. 

Nors Vestfalijos taikos šąlygos katalikams nebuvo geros, 
bet gi jos pastatė ribas tolimesniam protestantizmo išsiplėtimui. 
Vokietijos ir jos ciesoriaus galybė išėjo iš to karo labai susilp- 
nėjusi: ciesorius neteko daugelio žemių, turėjo užmokėti sąjun- 
gininkams didelę kontribuciją Francija pasiekė savo tikslą, 
tapo galingiausioji Europos valstybė. Vokietija nuo karo labai 
nukentėjo. Švedai sudegino 1976 dvarus, 1629 miestus, 183 000 
sodžių. Gyventojų skaičius labai sumažėjo, iš 18 milionų be- 
liko 4. Dora, papročiai, kultura krito. Protestantai, atėmę iš 
katalikų daug turtų, tampa Vokietijoje vadovaujančia gyventojų 
dalis, katalikai liko nustumti antrojon vieton. 

Doros stovis labai pablogėjo. Del nuolatinių ginčų tarp pačių 
protestantų pasidarė didelis sumišimas tikėjimo dalykuose. 
Turėjo įsikišti valstybė ir nustatyti vienodamui tam tikras tai- 
sykles.  Liutero mokslas apie nuteisinimą be gerų darbų labai 
sumažino didelį viduriniuose amžiuose duosnumą labdarybės 

dalykams. Mokslas krito. Universitetuose vieton rimto darbo 
užsiiminėta tiktai polemika. Liuteras užgautas tuo, kad universi- 
tetai pasmerkė jo mokslą, skelbė, kad visas augštasias mokyklas 
reikėtu į dulkes sutrinti Daugelis naujųjų pamokslininkų ap- 
šaukė mokslą esant pagoniška tuštybe. Krito ir mažesnės mo- 
kyklos.  Patsai Liuteras skundėsi (1524), kad prie to prieisią, 
jog klebonui ir mokytojui reikėsią užsiimti amatu, kad badu nenu- 
mirtu. Liutero mokslas, kad žmogaus valia nėsanti liuosa, kad 
jisai negalįs suvaldyti lyties geidulių, vedė prie visuotino doros 
nupuolimo. - Patsai Liuteras skundėsi, kad del jo mokslo žmonės 
kuo toliau, tuo darąsi nedoresni negu buvę prie papų. 


Ulrikas Zvinglius. Anabaptistai. Kalvinas ir jo 


mokslo išsiplėtimas. 
Zvinglius. 


Liuteras atmetė dievišką bažnyčios vyresnybės įstatymą ir 
apskelbė liuosybę nuo papos ir vyskupų valdžios. Kiekvienas 
krikščionis be jokių mokytojų galįs, skaitydamas Šventajį Raštą, 
atrasti jame „gryną evangeliją“. Tuojau atsirado daugiau refor- 
matorių, kurie nenorėjo aklai tikėti Liuterui ir priimti jo nuo- 
monių, bet. kiekvienas pagal savo samprotavimą aiškinosi Šven- 
tąjį Raštą. 5 

Tokiu nauju reformatoriumi Šveicarijoje buvo Ulrikas Zving- 
lius, Ciuriko bažnyčios pamokslininkas, palaido gyvenimo kunigas. 
Liutero pavyzdis ir klotis, kurios jisai susilaukė Vokietijoje, 
padrąsino ir Zvinglių palikti savo krašte panašiu reformatoriumi. 
Kaipo geras liaudies kalbėtojas, Zvinglius mokėjo patraukti minias. 


Zvinglius daugelyje tikėjimo dalykų skyrėsi nuo Liutero. 
Taip mokė jisai, kad Dievo esą paskirta žmonėms arba amžina 
prapultis, arba laimė, ir žmogus savo gerais darbais negalis at- 
mainyti to paskyrimo. Žmogus neturįs liuosos valios ir, jei nusi- 
dedąs tai priverstinai nusidedąs, ir priežastimi žmogaus nuodė- 
mės ir amžinos jo prapulties esąs patsai Dievas, kursai sutvėręs 
žmogų su tokiu paskyrimu. Zvinglius nepripažino Sakramentams 
galės suteikti žmonėms malonę ir Sakramentus laikė tiktai pa- 

prastomis apeigomis. Švenčiausiame Sakramente nėsą Kristaus 
kuno ir kraujo, tai esą tiktai atminimas vienijimosi su Kristu. 


' Prisirinkęs užtektiną šalininkų skaičių, Zvinglius su jų pa- 
galba įgijo viršų Ciuriko miesto valdyboje ir pradėjo kovą su katali- 
kais. Nauja miesto valdyba pripažino Zvingliaus skelbiamąjį 
mokslą „tikrąja evangeliją“, išvarė katalikų kunigus, atėmė kata- 
likams bažnyčias, išmetė iš jų šventųjų paveikslus, išgriovė 
altorius ir visame kantone užvedė reformaciją (1525 m.). Ciuriko 
pėdomis sekė kai-kurie kiti Šveicarijos kantonai. Įvesta reforma- 
cija Berno kantone (1528), miestuose Baziliejos ir St. Gallen 
(1529). Zvinglius ragino visų Šveicarijos kantonų vyresnybę 
išnaikinti pas save katalikų tikėjimą ir užginti katalikiškas apei- 
gas. Kilo karas tarp katalikiškų ir protestantiškų kantonų (1531), 
kuriame pražuvo ir Zvinglius. Šveicarija pasidalijo į dvi, beveik 
lygi dali: vieni kantonai, panaikinę pas save katalikų bažnyčią, 
priėmė Zvingliaus mokslą, kiti, kaip buvę, paliko katalikiškais. 


Anabaptistai. 


Dar labiau, negu Zvinglius, atsitolino nuo Liutero mokslo 
anabaptistai, taip praminti del to, jog, atmesdami vaikų krikštą, 
antrą kartą krikštijo savo išpažintojus, jau užaugusius. Buvo tai 
kraštutiniai revoliucionieriai svajotojai. Mokino, kad Kristaus 
bažnyčia susidedanti iš pačių išrinktųjų, apšviečiamų Šventosios 
Dvasios, kuri kiekvienam suteikianti apreiškimus, ir todel jiems 
nereikalingi esą Dievo žodžio apsakinėtojai ir kiti dvasiški vado- 
vai. Anabaptistai norėjo užvesti lygų turtų padalijimą, bendrą 
jų valdymą ir draugijinį gyvenimą be jokios vyresnybės, svietiš- 
kos ir dvasiškos.  Anabaptistų šalininkais buvo daugiausiai 
tamsios gaujos sodiečių ir miesto amatninkų ir kitų rankpelnių. 
Miunstero miesto anabaptistai sutaisė savo draugiją pagal savo 
mokslo priesakų. Katalikai ir liuteranai buvo smarkiai anabap- 
tistų persekiojami ir žudomi. Kai-kurį laiką rodėsi, jog anabap- 
tistai gaus viršų visoje Vokietijoje. Nežmoniškas tečiau jų elgi- 
masis su savo priešininkais atstumė nuo jų daugumą protestantų. 
Anabaptistų sekta, pergalėta liuteranų, sumenkėjo. 


TAB 


Kalvinas. 

Didesnio išsiplėtimo, negu anabaptistai ir Zvingliaus 
mokslo pasekėjai, susilaukė nauja protestantų šaka, kuriai davė 
pradžią Jonas Kalvinas. (Gimė jisai Francijoje (1509) ir jauny- 
stėje gavo gerą išlavinimą moksluose, ypatingai teisių moksle ir 
teologijoje.. Už Liutero nuomonių platinimą apskųstas vyresny- 
bei, turėjo bėgti iš Paryžiaus, slapstėsi kai-kurį laiką Navaros 
karaliaus žemėse, pagalios apsigyveno Šveicarijoje. Tenai parašė 
ir apgarsino savo mokslo išaiškinimą ir sutaisė Genevoje savo 
mokinių draugiją. 

Priimdamas Liutero mokslą apie visišką žmogaus prigimi- 
mo pagedimą, Kalvinas savotiškai tą mokslą išaiškino ir padarė 
iš jo galutinas išvadas. Mokė jisai, kad Dievas, sutverdamas 
žmogų, pirm laiko paskyręs jam amžiną laimę arba nelaimę. 
Per tai tečiau žmogus nenustojąs liuosos valios, ir geri darbai 
esą reikalingi jo išganymui. Kalvinas niekur neišaiškina, kaip 
amžiną žmogaus paskyrimą suderinti su jo valios liuosybe. Kal- 
vinas pripažino bažnytinei vyresnybei tikėjimo dalykuose didesnę 
valdžią, negu Liuteras, norėjo, kad įi nepriklausytu nuo valstybės 
vyriausybės, bet paskui ir kalvinistai pripažino kunigaikščiams 
valdžią tikėjimo dalykuose.  Kalvinistų draugijos rinkosi sau 
vyresniuosius, kurie laikė save neprigulinčiais nuo pasaulinės 
valdžios. Kalvino mokslas įsako klausyti ir lenkti draugijos 
vyresniuosius.  Patsai Kalvinas, valdydamas Genevoje savo šali- 
ninkų draugiją, reikalavo griežto užlaikymo savo mokslo prie- 
sakų. Galiau menkiausi dalykai buvo apimti tais priesakais. 
Genevos gyventojams buvo paskirtas laikas gulti ir kelties, už- - 
drausti visi pasilinksminimai. Jei kas drįsdavo papeikti Kalvino 
elgimąsi arba išreikšti nuomonę, priešingą reformatoriaus nuo- 
monei, budavo mirtimi net baudžiamas. Priderėjimas katalikų 
nuo papos, vadinamas protestantų vergyste, neturi nė šešėlio 
panašumo į tą vergystę, kurioje laikė Kalvinas Genevos gyven- 
tojus. 


Ž a 
Kalvinizmas Francijoje. 
Kalvino mokslas iš Genevos pradėjo plėsties reformatoriaus 
gimtinėje Francijoje, kame kalvinistai paliko praminti hugonotais. ' 
Bažnyčios Istorija. 11 

Ypatingai padidėjo hugonotų skaičius Francijoje, kada, mirus 
karaliui Pranciškui II, valdžia atiteko Katrynai Mediči, motynai 
nepilnamečio Karoliaus IX. Tose vietose, kur hugonotai jautėsi 
esą tvirtesni, stengėsi jie primesti savo mokslą katalikams, griovė 
jų bažnyčias, žudė katalikus ir tuo sukeldavo prieš save jų 
neapykantą ir kerštą. Iš to kilo Francijoje ilgas naminis karas 
tarp hugonotų ir katalikų. Paugterėjus Karoliui IX, hugonotai 
prisiartino prie jo ir stengėsi įgyti jo malonę ir įtaką prie 
jauno karaliaus dvaro. Katryna Mediči bijodama, kad, įsigalėjus 
hugonotams, neišspruktu iš jos rankų valdžia, susivienijo su 
kunigaikščiais Giuzais, hugonotų vadų priešininkais, ir sutarė su 
jais išnaikinti visus hugonotus.  Aplinkybė tam sumanymui 
įvykdinti buvo labai patogi. 1572 metais susirinko Paryžiun į 
vestuves Navaros karaliaus Henriko su Margarieta, Karoliaus IX 
seserimi, vyriausieji hugonotų vadai. Katryna Mediči išgavo 
nuo savo sunaus sutikimą išmušti visus hugonotus. Naktį prieš 
šv. Baltramiejaus dieną Paryžiaus gyventojai užpuolė miegančius 
hugonotus ir išžudė jų apie du tukstančiu. Buvo išsiųstas įsa- 
kymas ir į kitus Francijos miestus išžudyti hugonotus. Bet toli 
nevisi hugonotai buvo išmušti, tie-gi, kurie išliko gyvi, su tuo 
didesniu įnirtimu vėl pradėjo karą su katalikais, kurs buvo tam 
kartui nutilęs. Karas buvo ilgas, smarkus ir labai nuvargino 
visą kraštą. 

Kaltybę už šv. Baltramiejaus naktį protestantai stengiasi nuversti aut 
katalikų bažnyčios. Bet, kaip išviso matyti, turėjo -ji ne tikybinį, bet politikinį 
tikslą. Skerdynes surengusi karalienė Katryna Mediči nei į Dievą netikėjo, 
taigi su tikybiniu tikslu negalėjo žudyti protestantų. Po šv. Baltramiejaus nakties 
Karolius IX išsiuntinėjo pranešimus į kitas valstybes, kad hugonotai buvę 
padarę suokalbį išžudyti karaliaus šeimyną, ir jisai gindamasis leidęs užmušti 
kaltininkus. Gavęs tokį pranešimą papa Gregorius XIII atlaikė pamaldas dė- 
kuodamas už Francijos karaliaus išgelbėjimą nuo mirties. Bet paskui iš savo 
pasiuntinio gavęs tikrą žinią labai graudojo, kad karalius pasielgė priešingai 
Dievo įsakymams. 

Mirus karaliui Henrikui III (1589), Francijos sostas atiteko 
Henrikui IV, Navaros karaliui, hugonotui. Bet katalikų partija 
jokiu budu nenorėjo prileisti prie sosto hugonoto. Henrikas IV 
patsai suprato, kad katalikiška Francija niekuomet nepripažins jo 
savo karaliumi, todel išsižadėjo Kalvino herezijos (1593), sugrįžo 

į katalikų bažnyčią ir buvo pripažintas visos Francijos kara- 
liumi. 

Viešpataujant Henrikui IV pradėjo užgyti žaizdos, padary- 
tos Francijai ilgais naminiais karais del tikėjimo. 1598 m. 
Henrikas IV išleidė Nante ediktą, kuriuo suteikta hugonotams 
tikėjimo liuosybė. Daug hugonotų sugrįžo į katalikų bažnyčią. 
1685 metais karalius Liudvikas XIV atmainė Nanto ediktą ir 
skaudžiai uždraudė Kalvino mokslo išpažinimą savo valstybėje. 
Tada daug kalvinistų, nenorinčių išsižadėti savo tikėjimo, išsi- 
kraustė iš Francijos, tie-gi, kurie iš baimės tapo katalikais, dau- 
giau blogo, ne kaip gera, padarė bažnyčiai. 


Kalvinizmas Niderlanduose. 


Iš Francijos Kalvino mokslas pateko į Niderlandus (Olan- 
diją), bet pradžioje nedaug čionai teatrado pasekėjų. Niderlandų 
gyventojai buvo prisirišę prie savo tėvų tikėjimo. Ispanijos 
karalius Pilypas II, kuriam priderėjo Niderlandai, buvo karštas 
katalikas ir savo priederme laikė ginti katalikų bažnyčią. Kalvino 
mokslo pasekėjais Niderlanduose, kaip ir kituose kraštuose, buvo 
daugiausiai nuplikusieji bajorai, tykojantys pralobti bažnyčios turtais. 
Protestantų vadu Niderlanduose pasidarė galingas ir gudrus 
Oranijos kunigaikštis Vilhelmas. Jo sumanymas buvo atitraukti 
Niderlandus nuo Ispanijos karaliaus ir pačiam įgyti augščiausią 
valdžią.  Sukėlimui Niderlandų gyventojų prieš Ispanijos karaliaus 
valdžią buvo parkviesti iš Šveicarijos ir Vokietijos reformacijos 
garsintojai. Jų pakurstyti buriai visokių galvažudžių, pasitikėdami 
Vilhelmo užtarymu, plėšė ir griovė bažnyčias, žudė katalikų ku- 
nigus. Kilo Niderlanduose maištas (1566). Generolas Alba, pa- 
skirtas Niderlandų gubernatoriumi, nuramino sumišimą, bet skau- 
dus gubernatoriaus elgimasis su vietiniais gyventojais padidino 
neapykantą Ispanijos viešpatavimo ir palengvino Vilhelmui Ora- 
niečiui įvykdinimą nedoro jo sumanymo. Karas tarp Niderlandų 
ir Ispanijos pasibaigė tuo, kad žieminės Niderlandų provincijos 
išsikovojo liuosybę ir pasidarė atskira valstybė (1581), nepride- 
rinti nuo Ispanijos.  Niderlandų katalikai apsivylė manydami, 
kad jie kovoją del savo tėvynės liuosybės. Naujoje valstybėje 
užginta katalikų tikėjimo išpažinimas ir užvesta reformacija pa- 

gal Kalvino mokslą. Katalikų tikėjimas išliko pietinėse Nider- 
landų provincijose, kurios paliko Ispanijos valdžioje. 


Kalvinizmas Škotijoje. 


Geriau prirengtą dirvą, negu Niderlanduose, atrado refor- 
macija Škotijoje. Kunigų ir vyskupų skyrimas čionai nuo senų 
laikų priderėjo karaliams ir bajorams, dvasiškija Škotijoje buvo 
paniekinime, ir reformacija, skelbiama čionai pamokslininkų iš 
Genevos, greitai prigijo ir giliai įleidė šaknis. Mirus Škotijos 
karaliui Jokubui V (1592), karalystės sostas atiteko ką tiktai 
gimusiai jo dukterei Marijai Stiuart. Valdžia perėjo į bajorijos 
rankas. Katalikų tikėjimas buvo tada panaikintas, bažnyčios 
jiems atimtos, kunigai išvaryti arba išžudyti ir visame krašte 
užvesta reformacija pagal Kalvino mokslą. Katalikų tikėjimo iš- 
pažinimas buvo skaudžiausiai užgintas. Už Mišių klausimą ka- 
talikus bausta pirmą kartą turtų atėmimu, antrą kartą mirtimi. 


Reformacija Anglijoje. 


Reformacija, taip umai išsiplėtusi beveik po visus Europos 
kraštus, pasiekė ir Angliją. Anglijos karalius Henrikas VIII 
visai nebuvo reformatorių mokslo šalininkas. Jisai netiktai už- 
draudė savo valstybėje naujo mokslo garsinimą ir liepė deginti 
reformatorių raštus, bet patsai dar, laikydamas save dideliu teo- 
logu, stojo ginti katalikų tikėjimo nuo Liutero užpuldinėjimų ir 
„parašė knygą apie septynis sakramentus, už kurią gavo nuo papos 
Klemenso VIII garbės vardą „Tikėjimo gynėjas“. Nevaldomi 
tečiau Henriko VIII kuno geiduliai ir jo budo smarkumas netrukus 
atitraukė jį nuo katalikų bažnyčios ir pastume Angliją į protestantų 
prieglobstį. 


Henrikas VIII buvo vedęs už pačią Katryną, našlę po 
mirties savo brolio Arturo, Aragonijos karaliaus dukterį, ir pra- 
gyveno su ja moterystėje septynioliką metų. Katryna buvo aš- 
tuoniais metais vyresnė už Henriką VIII. Su laiku amžiaus skir- 
tumas ir Henriko VIII nesusivaldymas suardė jų dorą sugyvenimą 
ir sutikimą. Henrikas VIII pradžioje slėpė savo artimą pažintį 

su dvaro moterimis, kurias nuolatos mainė. Tarp kitų pamylėjo 
jisai Oną Boleyn, mergaite gražios paviršutinės išvaizdos ir greito 
budo. Ona Boleyn griežtai pasakė, jog tesutiksianti buti teisėtas jo 
moterimi. Karaliaus galvoje kilo mintis persiskirti su savo mo- 
terimi Katryna ir vesti už pačią Oną Boleyn. Kaipo persiskyrimo: 
priežastis nurodyta tai, kad Katryna buvusi pirma Henriko VIII 
brolio moterimi ir todel jos moterystė su Henriku VIII pagal 
bažnyčios įstatus esanti netikra. Dengdamasis tuo, Henrikas VIII 
reikalavo nuo papos Klemenso VII, kad jisai leistu jam persiskirti 
su Katryna Aragoniete ir vesti kitą pačią. Papa negalėjo išpildyti 
Henriko VIII prašymo, delto kad nuo pirmosios moterystės kliuties 
duota buvo papos dispenza, todel moterystė buvo tikra. Hen- 
rikas VIII buvo jau beatsisakąs nuo savo sumanymo, bet tuo 
tarpu kancleris Tomas Kromvelis patarė Henrikui VIII eiti Vokiečių 
kunigaikščių pramintu taku ir nusikratyti papos valdžios. Tada 
lengva busią įgyti nuo Anglijos vyskupų leidimą moterystei su 
Ona Boleyn. Kromvelio patarimas patiko Henrikui VIII, jis vedė 
ją už pačią. Kranmeras, neseniai paskirtas Henriko VIII pirmuoju 
Anglijos vyskupu, savo valdžia pripažino Henriko VIII moterystę 
su Katryna netikrą ir patvirtino jo moterystę su Ona, Boleyn. 
Henrikas VIII prisiėmė Anglijos bažnyčios galvos vardą ir reika- 
lavo nuo vyskupų, kad jie pripažintų tą titulą. Anglijos katalikai 
turėjo prisiegti pripažįstą Henriką VIII Anglijos bažnyčios galva. 
Tie, kurie atsisakė duoti tokią prisiegą, buvo mirtin pasmerkiami. 
Tada padėjo savo galvas už tikėjimą vyskupas Fišeras ir buvusis 
kancleris Moras. Vienuolynai visoje Anglijoje tapo uždaryti, jų 
turtus pasisavino karalius. Viešpataujant Henrikui VIII, Anglijoje 
pasmerkta mirtin 2 kardinolu, 22 vyskupų, apie 500 kunigų ir 
vienuolių, 12 hercogų ir grapų, 124 miestiečių, +110 moterų, 38 
teologų ir teisininkų. Labiausiai paskutiniais savo amžiais metais 
Henrikas VIII susitepė dideliu kraujo praliejimu. Buvo vedęs iš 
viso 6 pačias, iš kurių dvi, Oną Boleyn ir Katryną Hovard, liepė 
nukirsdinti. Dvi pavarė, viena savo mirtimi mirė, viena pergy- 
veno Henriką VIII (f 1547). Persekiodamas katalikų bažnyčią, 
Henrikas VIII nepriėmė protestantų mokslo, kurio neapkentė, ir 
taip-pat, kaip katalikus, persekiojo ir protestantus. Todel, atsi- 

skirdamas nuo Romos, Henrikas VIII paliko daugumą katališkų 
dogmatų, vyskupų valdžią ir visas bažnyčios apeigas. 


Henrikas VIII mirdamas paliko sunų Eduardą, gimusį iš 
Joanos Seymour, ir dvi dukteri: Mariją iš pirmosios moteries 
Katrynos Aragonietės ir Elžbietą iš Onos Boleyn. Sosto įpėdi- 
niu tapo Eduardas, vaikinas dešimties metų. Lig jam užaugsiant 
valstybę turėjo valdyti tam tikra taryba, sudėta iš šešiolikos są- 
narių. Buvo tai Henriko VIII pagalbininkai katalikų bažnyčios 
naikinime. Visi jie širdies gilumoje linko prie protestantystės, 
bėt prie Henrikos VIII gyvos galvos nedrįso apsireikšti su savo 
nuomonėmis.  Nebtekus Henriko VIII, galėjo jie atvirai pasirodyti 
su savo įsitikinimais. Arkivyskupas Kranmeras tuojau parkvietė 
iš Sveicarijos ir kitų kraštų protestantų pamokslininkų, atmetė 
Mišių laikymą, įvedė komuniją abiem paveikslais, leidė kunigams 
vesti moteris. Tikėjimo dalykuose pasidarė Anglijoje didelis 
mišinys. 

Mirus Eduardui (1553) Anglijos sostas atiteko Marijai, 
Katrynos Aragonietės dukterei, karštai katalikei. Pirmiausis jos 
darbas buvo sugrąžinti viešą išpažinimą katalikų tikėjimo, kurio 
tebesilaikė daugumas Anglijos gyventojų. Vyskupai, kurie buvo 
ištremti arba išbėgioję svetur, sugrįžo į savo vyskupijas.  Kata- 
likams ir protestantams duota lygi tikėjimo liuosybė. Papa ir 
vyskupai patarė Marijai, kad teisingu ir maloniu elgimuosi su 
protestantais patrauktu juos prie senojo tikėjimo.  Maištai tečiau, 
keliami protestantų prieš Mariją, privertė ją smarkiau elgties su 
protestantystės šalininkais. Tai padidino pas protestantus ne- 
apykantą katalikiškos karalienės ir visos katalikų bažnyčios. 
Marijos viešpatavimas buvo pertrumpas atitaisymui Henriko VIII 
darbo (+ 1558): a 

Protestantai pavadino Mariją Kruvinaja, bet sulyginant Marijos kruvi- 
numą su Henriko VIII ir jo dukteries Elžbietos kruvinumu, tas vardas daug 
teisingiau pritinka šiem dviem valdovam negu Marijai. 

Vienaitinė sosto įpėdinė liko Elžbieta, Henriko VIII duktė 
iš Onos Boleyn. Gimimas ir auklėjimas buvo ją padarę prote- 
stantizmo šalininkė. Bet prie Marijos veidmainingai rodėsi esant 
Katalikė. Sostui įgyti jieškojo paramos protestantų partijoje 

ir su jos pagalba tikrai jai pavyko tvirtai nusitverti valdžios. 
Tada prasidėjo baisus katalikų persekiojimas. Elžbieta prisiėmė 
Anglijos bažnyčios galvos titulą, pašalino ir uždarė kalejimuose 
katalikų vyskupus, sugrįžusius Marijai viešpataujant, patvirtino 
įstatus, išleistus prie Eduardo prieš katalikų bažnyčią, atmetė 
Mišias ir Sakramentus, palikdama tiktai Krikštą ir Komuniją, paliko 
tečiau anglikaniškų vyskupų valdžią ir daug papročių ir apeigų 
katalikų bažnyčios. Paskirta didžiausios bausmės už susižinojimą su 
papa ir priėmimą nuo jo atlaidų ir kitų dvasiškų malonių. Už 
nevaikščiojimą į protestantų pamaldas katalikai buvo baudžiami 
didelėmis pinigiškomis bausmėmis, todel jų daugumas nustojo 
viso savo turto. Pagalios buvo išleista įsakymas mirtimi bausti 
kunigus už Mišių laikymą, išpažinties klausimą arba priėmimą į 
savo namus kunigo. Kunigai, kurie nesuskubo išbėgti, tapo iš- 
žudyti.  Aprupinimui dvasiškų - Anglijos katalikų reikalų buvo 
įsteigta seminarija Belgijoje. Papa Gregorius XIII kitą tokią pat 
seminariją įsteigė Romoje. Kunigai iš tų dviejų mokyklų, slaptu 
atvykę į Angliją, tvirtino suspaustų katalikų tikėjimą. Elžbieta lig 
pat savo mirties (1603) nesiliovė persekioti katalikų. 


Dar didesnį persekiojimą, negu Anglijos, ištyrė Irlandijos 
katalikai. Tas kraštas, kitą kartą turtingas, naikinamas badu, 
maru ir persekiotojų kalaviju, pavirto į tyrus. Elžbietos kareiviai 
tukstančiais žudė gyventojus, buvo nuo irų atimta žemė ir ati- 
duota' protestantams ta sankalba, kad jie neduos savo namuose 
prieglaudos katalikams. Irlandijos katalikai, nors smarkiai perse- 
kiojami, buvo tuo laimingesni už Anglijos katalikus, kad turėjo 
geresnę dvasiškiją, tarp kurios neatsirado, kaip Anglijoje, persi- 
davėjų, todel kad ir baisiai persekiojami, Irlandijos katalikai nesi- 
davė atitraukti savęs nuo savo tėvų tikėjimo. 


Mirus Elžbietai, Anglijos sostas teko Škotijos karaliui 
Jokubui, ir abu tuo kraštu susijungė į vieną valstybę. Jokubo I 
ir artimųjų jo įpėdinių viešpatavimą užima savitarpė kova įvairių 
protestantų partijų. Anglijos protestantų bažnyčia paliko vy- 
skupų valdžią ir daug katalikiškų papročių, Škotijos-gi kalvinistai 
atmetė visas katalikiškas apeigas ir nepripažino vyskupų valdžios. 

Kiekviena jų draugija rinkosi sau vyresnįjį. Todel Anglijos baž- 
nyčia vadinosi vyskupiška, Škotijos presbiterianiška nuo graikiško 
žodžio presbiter (kunigas). Jokubas I privertė Škotijos kalvini- 
stus pripažinti Anglijos karalių savo bažnyčios galva ir stengėsi 
primesti jiems vyskupus, Škotijos-gi kalvinistai mėgino išsilaužti 
iš po vyskupų valdžios. Taip besivaržant vyskupiškai ir pres- 
biterianiškai partijai, atsirado nauja partija nepriklausomųjų, iš 
lotiniško vadinamų independentais, kurie nepripažino tikėjimo 
dalykuose jokios dvasiškos valdžios, valstybės valdyme priešinga 
buvo karališkai valdžiai ir stengėsi užvesti visų gyventojų lygu- 
mą ir respublišką valdymo budą. Prie Jokubo I sunaus Karo- 
liaus I independentai gavo viršų, pergalėjo ir nukirsdino Karo- 
lių I, atmainė Anglijoje karališką valdymo budą ir paskelbė 
respubliką. Visą valdžią suėmė į savo rankas independentų 
vadas Kromvelis. Visas Anglijos protestantų partijas, su kits- 
kita kovojančias, vienijo katalikų tikėjimo neapykanta. Su ypa- 
tingu įnirtimu persekiojo jį independentai, kitaip vadinami puri- 
tanais. Todel Kromvelio viešpatavimo laikas buvo laiku didžiau- 
sio suspaudimo Anglijos katalikų. Kromvelio kareiviai baisiai 
nuteriojo Irlandiją, prisilaikančią Karolio I pusės, ir be gailesčio 
žudė vis tai, ką: tiktai galėjo pasiekti jų kalavijas. Apskaito, kad 
tada pragaišusi pusė Irlandijos gyventojų. Apie aštuonis mili- 
'onus akrų žemės buvo atimta Irlandijos katalikams ir atiduota 
protestantams, atgabentiems iš Škotijos ir Anglijos. Katalikų val- 
dyme beliko vos septinta šalies dalis. Anglų istorikas Hallan 
sako, kad Irlandijos katalikų suspaudimas tegalįs buti prilygintas 
tiktai žydų suspaudimui Jerozolimos išgriovimo laikais. Visiškam 
katalikų tikėjimo išnaikinimui Irlandijoje buvo išleisti tam tikri 
įstatai. Katalikams užginta žemė pirkti arba arenduoti ilgam lai- 
kui, nevalia jiems buvo turėti arklį brangesnį už 50 rublius, už- 
ginta jiems laikyti savos mokyklos arba leisti vaikai svetur mo- 
kinties. Kas, išsižadėjęs katalikų tikėjimo, pereidavo į protestan- 
tų, gaudavo 300 rublių metinės pensijos. Katalikai negalėjo 
užimti jokių vietų valstybėje. Tokį sunkų suspaudimą reikėjo 
išlaikyti Irlandijos katalikams lig XVIII šimtmečio pabaigos. 

Protestantų suskilimas į sektas. 


Protestantams pastačius ypatišką kiekvieno nuomonę kaipo 
tikėjimo taisyklę, turėjo pas juos žlugti tikėjimo vienybė, ir pro- 
testantai netrukus suskilo į daugybę sektų. Neskaitant liuteranų, 
anabaptistų, kalvinistų ir anglikonų, apie kuriuos buvo jau kal- 
bėta, atsirado dar šios žymesnės protestantų sektos: 


Hernguteriai, ypatingai pabriežia jausmo reikalingumą 
tikėjime. Dabar jų priskaitoma apie 100000. 


Pietistai, mažiau žiuri dogmatų, ypatingai pabriežia mal- 
dingumo svarbą. 


Puritanai, tai kraštutiniai kalvinistai. Atmetė kryžiaus 
ženklą, šventas dienas, vargonų vartojimą. 


Kurpius Jurgis Foks Škotijoje davė pradžią kvakrams. Jis 
sakėsi esąs Šventosios Dvasios apšviestas ir pašauktas naujo 
mokslo skelbti. Atmetė visas pamaldų apeigas, visus pasilink- 
sminimo ir mandagumo formas, tarnavimą kariuomenėje, prisiegą- 
Vidujinio apšvietimo kvakrai laukė susirinkimuose drebėdami ir 
dausaudami, todel ir gavo vardą kvakrų-drebančiųjų. Persekiojami 
Anglijoje, išsikėlė į Ameriką. Jų vadovas Penn įsteigė Ameri- 
koje Pennsilvanijos štatą. 


Metodistai, gavo vardą nuo griežtai sutvarkyto gyvenimo 
(methodus vitae). Laikosi griežtos drausmės. Jų sekta Amerikoje 
ir Anglijoje labai išsiplėtusi (apie 20 milionų). 


Iš metodistų paskesniais laikais (1865) atsirado Išganymo 
armija, kariuomeniškai sutvarkyta. 


Mormonų sekta atsirado Suvienytose a Valstijose. 
Jų mokslas — mišinys krikščionių ir žydų mokslo. Atmeta vaikų 
krikštą, leidžia vyrams daug moterų vesti. 


Puseistai arba ritualistai atsirado XIX amžiuje Anglijoje. 
Įvedė pas save daug katalikiškų apeigų, net išpažintį, ir tuo 
stengėsi anglikanizmą priartinti prie kalalikų bažnyčios. Ta sekta 
davė katalikų bažnyčiai tokius žymius vyrus, kaip Nevmannas, 
Maningas. 

Katalikų tikėjimo atgijimas. 


Visuotinas Tridento susirinkimas. 

Protestantai, ardydami ligšiol esančią bažnyčios tvarką, den- 
gėsi tuo, kad jie norį sugrąžinti „gryną evangeliją“, buvusią 
pirmaisiais amžiais, ir pašalinti vis tai, kas buvę pagadinta ir pa- 
skui pramanyta. Pasmerkti papų, kaipo heretikai, nepasidavė jų 
nusprendimui, bet reikalavo liuoso, visuotino susirinkimo ištarmės. 
Todel nuo pat reformacijos pradžios Karolius V rupinosi visuo- 
tino susirinkimo sukvietimu, bet nesutikimai tarp Vokiečių kuni- 
gaikščių ir karas Karoliaus V su Francija neleidė veikiai įvykdint 
to užmanymo. Francijos karaliai matė savo naudą Vokietijos 
kunigaikščių nesutikime ir visaip trukdė susirinkimo sušaukimą. 
Išėjo taipo-gi aikštėn, kad protestantų kunigaikščiai ir teologai 
ištiesų nenori susirinkimo sukvietimo ir neketina pasiduoti jo 
nusprendimams, todel nebuvo ko besitikėti, kad susirinkimas su- 
grąžintu paklydusius į vienybę su bažnyčia. Del visų tų prie- 
žasčių susirinkimo sukvietimas ilgai nusivilko Kadangi Liuteras 
pamatė, kad susirinkimas įvyks, parašė knygą vardu „Romos pa- 
pystė velnio įsteigta“, kurioje kvietė protestantus į tikybinį karą, 
skelbė, kad papa reikia užmušti. 

Tiktai 1545 metais buvo Tridento mieste atidarytas visuotinas 
vyskupų susirinkimas, sukviestas dviem svarbiem dalykam atliktiį 
nuspręsti tiems tikėjimo dalykams, kuriais protestantai skyrėsi 
nuo katalikų, ir atitaisyti tvarkai bažnyčios valdyme. Pirmąją už- 
duotį atliko Tridento susirinkimas, išaiškindamas katalikų bažnyčios 
mokslą apie Šventąjį Raštą, bažnyčią, pirmąją nuodėmę, žmogaus 
nuteisinimą, Sakramentus, atlaidus ir šventųjų garbinimą. Pro- 
testantai, nors pirma taip garsiai reikalavo visuotino susirinkimo 
sukvietimo, kada juos užprašyta į tą susirinkimą, neatvyko į įį 
višiskai. Tridento susirinkimo vyskupai, išaiškinę, bažnyčios 
mokšlą ir apgynę jį nuo protestantų užpuldinėjimų, užsiėmė tai- 
pogi pašalinimu papiktinimų ir blogų papročių, įsiskverbusių į 
bažnyčios valdymą. Protestantų mokslas delto taip greitai išsi- 
plėtė, kad daugelyje vietų vyskupai ir kunigai mažai tesirupino 
savo priedermių atlikimu ir žmonės buvo neapšviesti tikėjimo 
dalykais. Įvedimui didesnės tvarkos bažnyčios valdyme Tridento 

susirinkimas skaudžiai prisakė vyskupams labiau rupinties geru 
išmokinimu ir prirengimu kunigų. Tam tikslui įsakyta kiekvienoje 
vyskupijoje įsteigti seminarijas, liepta vvskupams ir klebonams 
gyventi savo vyskupijose ar parapijose ir rupinties jų valdymu, 
užginta vienai ypatai turėti keletą vyskupijų arba parapijų, pa- 
vesta vyskupų priežiurai vienuolynai, esantys vyskupijoje. Vy- 
skupams patarta daryti sinodus arba kunigų susivažiavimus tikė- 
jimo reikalams apsvarstyti. 

Tridento susirinkimui įsakant buvo pagaminta pataisytoji 
laida: Šventojo Rašto, Mišolo, Brevioriaus, sustatyta vadovėlis 
kunigams žmonių mokinimui katekizmo (Romos katekizmas). 
Papa Gregorius XIII pataisė kalendorių (1582). Katalikų valsty- 
bėse jisai tuojau buvo įvestas, protestantai gi ilgai jo nepriėmė 
delto vien, jog jis papos buvo pataisytas. 4 

Tridento susirinkimas, du kartu pertraukiamas, laimingai 
buvo užbaigtas 1563 metais. Jo įstatai tuojau apgarsinta ir priimti. 
beveik visuose katalikų kraštuose, ir visur jie atnešė laukiamuosius 
gerus vaisius. Žaizdos, padarytos bažnyčiai reformacijos, pradėjo 
užgyti. Bažnyčia, po tiek pergyventų nužeminimų ir audrų vėl 
atgijo pilnu skaistumu krikščioniškos doros, kuri kai kur buvo pri- 
temusi. Žmonija dar kartą įšitikino, kad tiktai katalikų bažny- 
čia teužlaiko gryną Kristaus mokslą ir kad ji pati tiktai klaidingų 
nuomonių sumišime teveda žmones išganymo keliu. 


Naujos tikybinės draugijos. 

Tikėjimui atgyti šešioliktame amžiuje daug padėjo įsteigimas 
naujų įstatų, labiau atitinkančių to laiko dvasiškiems reikalams. 
Tarp tų įstatų pirma vieta prideri Jezaus Draugijai, paprastai 
vadinamai įezuitų įstatu. 

Įsteigėju Jezaus Draugijos buvo šv. Ignacas iš Loyolos, 
Ispanijos bajoras. Jisai buvo kareivis, Pampelunos tvirtovės 
komendantas, ir begindamas ją buvo sužeistas. Ligoje ėmė 
skaityti šventųjų gyvenimus ir pasiryžo tapti Kristaus kareiviu, 
atsiduoti platinimui didesnės Dievo garbės ir rupinties žmonių 
išganymu. Tam reikėjo įgyti didesnis mokslas. Turėdamas jau 
trišdešimtis su viršu metų, šv. Ignacas sėdo į vieną suolą su 
vaikais mokyties lotyniškai. Eidamas augštesniuosius mokslus 

Paryžiaus universitete, susipažino su bureliu jaunikaičių vienų 
su juo nuomonių, ir drauge su jais pasiketino darbuoties žmonių 
išganymui tokiu budu, kokį geresniu pripažins papa. Buvo tai 
užmazga naujo įstato, užtvirtinto papos Pauliaus III (1540).- 


Jezuitų įstato tikslas buvo darbuoties Dievo garbės padidi- 
nimui ir žmonių išganymui. Priemonės tam tikslui buvo jau- 
nimo mokinimas, žmonių švietimas pamokslais, raštais ir atlikimu 
kunigiškų pareigų. Jezuitai prie trijų paprastųjų apžadų pridė- 
davo ketvirtą, visiško paklusnumo papai misijų atlikime. Prisi- 
ketindavo taipo-gi nejieškoti ir nepriimti jokių bažnytinių vyres- 
nybių.  Rupinosi ne tiek bendro vienuoliško gyvenimo užlaikymu 
ir įsakytų maldų atlikimu, kiek darbu kitų naudai. Į įezuitus 
tebudavo priimami jaunikaičiai sveiki ir pasižymintys proto gabumu. 
Turėdavo jie įstato mokyklose patys ilgai mokyties, (nuo 8 iki 
15 metų). Jezuitų vyresnybė stengėsi gerai ištirti kiekvieno savo 
draugijos sąnario budą ir palinkimą ir pagal tai skyrė jam už- 
siėmimą. Vieni tapdavo mokyklų profesoriais, kiti rašytojais, kiti 
vėl budavo tiktai pamokslininkais arba išpažinčių klausytojais. 
Vyriausis viršininkas, vadinamas generolu, buvo renkamas visam 
amžiui. Visuotinė jezuitų sueiga nustato taisykles, kuriomis 
draugija valdoma, jų pildymą paveda išrinktam generolui. Sutei- 
kiama jam didelė valdžia. Visi įezuitai turi klausyti generolo be 
jokio atsisakinėjimo. Jam priskirti yra šeši asistentai, kurie pri- 
žiuri, kad generolas valdytu pagal draugijos įstatus, ir admoni- 
torius, kuriam uždedama priedermė perspėti generolą, jei jisai 
darytu ką priešinga savo valdinių labui. Taigi įezuitų draugijos 
valdymo budas yra konstitucijinė monarchija. 

Išmintingai apgalvoti Jezaus Draugijos įstatai ir geras dva- 
siškas jos sąnarių išsilavinimas padarė iš jų veiklius darbininkus, 
kurie labai naudingais pasirodė bažnyčiai kovoje su protestantais. 
Todel Jezaus Draugija labai greitai išsiplėtė visuose katalikų 
kraštuose. Mirštant šv. Ignacui (1550), Jezaus Draugija turėjo 
jau 1000 sąnarių, pasekmingai besidarbuojančių visuose kraštuose 
gynimui ir stiprinimui katalikų tikėjimo. Jezuitų bažnyčios buvo 
visur gražiai įtaisytos, pamaldos jose iškilmingai atliekamos. Je- 
zuitų mokyklose jaunimas geriau ir rupestingiau mokinamas, 

negu kitų įstatų mokyklose. Jezuitai, patys budami šviesųs vyrai, 
sumanė pritraukti į savo mokyklas daug jaunimo ir gerai jų protą 
ir valią lavinti. Tarp įezuitų buvo daug mokytų vyrų, garsių 
rašytojų, iškalbingų pamokslininkų, todel jų darbavimasis nebuvo 
bergždžias. Vienur jie suturėjo nuo protestantystės ištisus kraštus, 
kitur sugrąžino į katalikų bažnyčią ištisas apilinkes. Tokiu savo 
darbštumu ir rupestingumu jezuitai įgijo daug karštų šalininkų 
ir užtarytojų, bet taipogi pasigamino daug ir priešininkų, labiau- 
siai tarp protestantų, kurie kaip įmanydami stengėsi kenkti neap- 
kenčiamam priešininkui, išjuokdami jezuitų įstatą, platindami apie 
jezuitus koneteisingiausius apkaltinimus. Daug tų apkaltinimų 
ligšiol tebeklajoja bažnyčios priešininkų raštuose, nors tuose ap- 
kaltinimuose nėra nė kripšto tiesos. 


Greta jezuitų darbavosi šešioliktame amžiuje ir daugiau 
vienuolinių draugiju. Labiau žinomos šios: 

Šv. Pilypas Neris įsteigė draugiją oratorianų, užsiiman- 
čių jaunimo mokymu ir gailestingumo darbais. Mokslu pragar- 
sėjo oratorianų vienuolynas Berulėje Francijoje. Šv. Vincentas a 
Paulo įsteigė kunigų misionorių draugiją Misionoriai atlik- 
davo po parapijas misijas, graudingais pamokslais ragindami 
žmonės prie atgailos ir gyvenimo pataisymo. Daugelyje vietų 
šv. Vincento misionoriai budavo seminarijų vadovais ir užsiim- 
davo naudingų knygų leidimu.  Užlaikydavo jie taipogi, sekdami 
savo įsteigėjo pėdomis, namus išmestų ir apleistų vaikų augini- 
mui. Šv. Juozapas Kalasanktas įsteigė draugiją kunigų piorų, 
kurie užsiimdavo vaikų mokymu. Mokyti neturtingoms mergai- 
tėms buvo įsteigta draugija uršulinių šv. Anielės ir kita drau- 
gija Aplankymo šv. Marijos Panos. Tos antrosios drau- 
gijos įsteigėju buvo šv. Pranciškus Salezas su šv. Pranciška de 
Chantal. Šv. Jonas (a Deo) priveizėjimui ligonių ligonbučiuose 
įsteigė bonifratrų arba gailestingų brolių draugiją, o šv. Vin- 
centas a Paulo tam pačiam tikslui gailestingų seserų 
draugiją. 

Iš tos, nors trumpos, apžvalgos įstatų, kilusiųjų šešioliktame 
ir septynioliktame amžiuje, matyti, kad jų tikslas ir gyvenimo 
budas, žymiai skyrėsi nuo Vidurinių amžių įstatų. Viduriniuose 

amžiuose dievobaimingi krikščionys jieškojo vienuolynuose dau- 
giausiai sąžinės ramumo ir savo išganymo, melsdamies ir skau- 
džias atgailas darydami, ir tiktai laiką, liuosą nuo įstatais įsakytų 
pamaldų, suvartodavo kitų mokinimui ir švietimui. Naujųjų-gi 
amžių įstatų pirmas tikslas buvo, apšviesti ir sušelpti artimas 
ir tuo save išganyti. Tai galima pasakyti jei apie visus įstatus 
tai bėnt apie jų daugumą, aplamai imant. 

Tridento susirinkimo įstatai ir vienuolinių draugijų įsteigi- 
mas buvo tikraja reformacija arba bažnyčios drausmės atitaisymu. 
Protestantų reformacija apsireiškė Kristaus mokslo iškreipimu, 
bažnyčios tvarkos ardymu, vaikymu iš vienuolynų vienuolių, už- 
siimančių malda, mokslu ir gailestingumo darbais. Tikroji refor- 
macija arba atnaujinimas, einąs iš katalikų bažnyčios, gaivinti 
tikejimui vartojo kitoniškų priemonių: aiškino seniai garsinamąjį 
Kristaus mokslą, įsakė griežtą bažnyčios įstatų užlaikymą, statė 
naujus vienuolynus ir pripildė juos naudingais darbininkais. 
Todel katalikų reformacijos vaisiai buvo kitoniški, negu prote- 
stantų. Išnaujo pražydo katalikų bažnyčioje mokslas, atgijo 
dorybė ir šventenybė ir, nors daug sutrunijusių sąnarių atsiskyrė 
nuo bažnyčios, į jų vietą Dievo Apveizda atvedė į katalikų baž- 
nyčią naujų tautų. 

Misijos. 

Šešiolikto amžiaus pradžioje portugalai atrado naują kelią 
į Indiją ir kitus Azijos kraštus, iš girdėjimo ligšiol težinomus 
Europos tautoms. Bažnyčiai atsidarė naujų vietų Evangelijai 
garsinti. Krikščionių mokslo praplatinimui tarp tų kraštų gyven- 
tojų, tebėsančių pagonystėje, daug pasidarbavo įezuitai. Garsųs 
yra misionoriški Šv. Pranciškaus Ksavero darbai. Prasidėjo jie 
Evangelijos apsakinėjimu tarp Indijos gyventojų. Vaikų mokini- 
mu ir gailestingu ligonių prižiurėjimu įgijo jisai Indijos gyven- 
tojų pasitikėjimą. Per vieną mėnesį apkrikštyta 10000 žmonių. 
Pastatė 45 bažnyčias. Ilgainiui katalikų skaičius Indijoje ir arti- 
miausiose salose buvo pasiekęs 3 milionų žmonių. Bet paskui 
Indijos kraštas atiteko anglams ir olandams, kurie išvarė katalikų 
misionorius. Katalikų skaičius tuose kraštuose sumažėjo.  Tvir- 
tai teprigijo katalikų tikėjimas Pilypinų salose, kurios buvo už- 

imtos ispanų (1576). Beveik visi tų salų gyventojai ir ligšiol 
tebėra katalikai. 


Iš Indijos šv. Pranciškus nuplaukė į Japoniją, kame ir-gi 
jo darbavimasis atnešė gausių vaisių. Šv. Pranciškaus ir jo 
draugų pasišventimas, su kokiu jie šelpė neturtėlius, apleistus 
Japonijoje, patraukė pagonių burius prie krikščionių tikėjimo. 
1596 metais buta Japonijoje 400000 krikščionių. Bet netrukus 
skundžiant katalikus olandams, prasidėjo Japonijoje smarkus 
katalikų tikėjimo persekiojimas, ir per 50 metų tekėjo krikščionių 
kraujas. Krikščionys buriais žudyta. 150 įezuitų užsipelnė tada 
kankintinių vainiką. Visi kunigai tapo išžudyti, svetimtančiams 
skaudžiausiai užginta įžengti į Japonijos žemę. Ant vieno kalno, 
kame palaidota 37000 kankinių, padėta parašas: „Kol saulė švie- 
čia žemei, joks krikščionis negal įžengti į Japoniją“. Katalikų 
tikėjimas Japonijoje beveik visiškai pragaišo, ir tiktai jo likučiai 
devynioliktame amžiuje susilaukė katalikų bažnyčios atgijimo 
Japonijoje. 

Šv. Pranciškus Ksaveras ketino įnešti Evangelijos šviesą ir 
į Kynų karalystę, bet mirtis neleidė jam įvykdinti to savo 
troškimo. Jo išpildymas teko kitiems Jezaus Draugijos kunigams. 
Pirmiesiems Evangelijos skelbėjams tame krašte reikėjo kovoti 
su didelėmis sunkenybėmis, delto kad Kynų gyventojai neap- 
kentė svetimtaučių. Buvo net jiems uždrausta įžengti į Kynus. 
Tikruoju krikščionių tikėjmo įkurėju Kynuose buvo įjezuitas 
Ričči, vyras mokytas, gerai žinąs Kynų kalbą ir papročius. Del 
didelio savo buklumo astronomijos moksle jisai buvo labai ger- 
biamas kynų mandarinų ir paties ciesoriaus. Taip-pat didelę 
garbę Kynuose įgijo mokslu du jezuitu, Šalis ir Ferbiestas. Taip 
įezuitai savo mokslu įgiję Kyniečių pasitikėjimą ir pagarbą 
praskynė kelią Evangelijos plėtimuisi tame krašte. 1611 metais 
pašventinta pirma katalikų bažnyčia Nankinge. 1651 metais buta 
jau Kynuose 150000 katalikų. Bet ir čionai taip-pat, kaip Japo- 
rijoje, jaunai katalikų bažnyčios atžalai reikėjo pergyventi sunkių 
ištyrimų. Prasidėjo katalikų tikėjimo persekiojimas, visiškai ne- 
pasibaigęs lig musų laikų. Bet nors ir vargiai, katalikų bažny- 
čia Kynuose augo ir ėjo didyn. 


o 
Amerikoje. 


Labiau negu Azijoje, vyko Evangelijos apsakinėjimas Amerikos 
kraštuose, atrastuose Kolumbo baigianties penkioliktam amžiui, 
nors ir čionai Evangelijos garsintojo darbas buvo labai sunkus. 
Daugumas Amerikos gyventojų buvo žmonės laukiniai, kuriems 
svetimi buvo doros įstatai. Apie tai liudija jų paprotis už- 
mušinėti savo priešininkus ir valgyti jų kunus, arba daryti dievams 
aukas iš žmonių kraujo. Tokios laukinės tautos sunku buvo 
apšviesti mokslu, taip nesutinkančiu su jų papročiais ir budu. 
Tuo sunkiau buvo atvesti indijiečius į katalikų bažnyčią, kad 
išpažintojai jiems garsinamojo mokslo nedavė pagonims doro 
pavyzdžio. Indionai neapkentė ispanų, kurie, iš svetur atvykę, 
atėmė jų žemę, juos-gi pačius padarė savo vergais, patys trauk- 
dami pelną iš indijiečių darbo. Bet nors ir sunkiai katalikų tikė- 
jimas prigijo ir išsiplėtę Meksike, Peru, Čili, Brazilijoje, 
„Kanadoje. Bažnyčia, apšviesdama Amerikos tautas Kristaus 
mokslu, gynė jas drauge, kiek galėdama, nuo Ispanų skriaudų ir 
priešinosi baudžiavos užvedimui. Vyskupas Las Casas, vadina- 
mas indijiečių užtarytoju, savo knygoje „Le Coniessionario“ sako, 
kad kunigas neturi duoti išrišimo tienis ispanams, kurie nenori 
sugrąžinti liuosybės savo baudžiauninkams. Jo nuomonė buvo 
"pripažinta teisinga visų Amerikos vyskupų. Ispanai kolonistai 
apskundė už tai Las Casasą ciesoriui Karoliui V, buk jisai kurstąs 
Amerikos gyventojus prieš Ispanijos viešpatavimą. Las Casas 
turėjo važinėti 7 kartus į Ispaniją. teisintus ir ginti Amerikos 
gyventojų, kol iškovojo baudžiavos panaikinimą (1542). Para- 
gvajaus krašte jezuitai, gindami vietinius gyventojus, steigė taip 
vadinamas redukcijas arba liuosų indijiečių valstybes, į kurias 
europiečiai nebuvo įleidžiami. Vadovaujant misionoriams, indi- 
įiečiai patys valdėsi, mokėdami Ispanijos vyriausybei paskirtus 
mokesčius. 1730 metais tokių redukcijų buvo 71, gyventojų jose 
280 000. Paskui, kada įezuitai buvo vyriausybės išvaryti, jų ve- 
damos redukcijos sugriuvo. 

Protestantai Lietuvoje. 


Bažnyčios stovis Lietuvoje. 


Katalikų tikėjimas, Lietuvoje neseniai teįvestas, nebuvo dar 
„gerai prigijęs. Nebuvo užtektinai nei bažnyčių, nei kunigų, 
žmonės nebuvo dar gerai išmokyti katalikų tikėjimo. Ypatingai 
truko bažnyčių Žemaičiuose. 1523 m. Vilniaus vyskupas Jonas 
iš Lietuvos kunigaikščių, lankydamas Šiaulių karališkus valsčius, 
atrado Pakuršėje daugybę žmonių, tebegyvenančių be jokio 
krikščionių tikėjimo pažinimo, delto kad toje apylinkėje visai 
nebuvo bažnyčių. Vėliau tiktai čionai pastatyta bažnyčios Joniškyje, 
Lygumuose, Žagarėje. Taip pat nebuvo bažnyčių Žemaičių pa- 
kraštyje, kur dabar miesteliai Palanga, Darbėnai, Kartena, Garždai, 
Kuliai, Veviržėnai, Salantai, Plungė. Truko bažnyčių ir kitur. 
Parapijos buvo labai plačios, be jokių ribų. 

Truko netiktai bažnyčių, bet ir kunigų.  Seminarijų ku- 
nigams prirengti visai nebuvo. Didikų sunųs važinėjo į svetimus 
kraštus mokinties, kai kurie iš jų išėję mokslus tapdavo kuni- 
gais, bet jų teužtekdavo užimti augštesnėms vietoms. Paprastai 
gi vyskupai švęsdavo kunigais jaunikaičius, pas save bent kiek 
juos pramokinę. 

Bažnyčiai liuosai plėtoties labai kenkė didžiųjų kunigaikščių 
prisisavintoji teise skirti kunigus ir net vyskupus. Didieji kuni- 
„gaikščiai budami drauge ir Lenkijos karaliais dažnai gyvendavo 
Lenkijoje, todel vietas Lietuvos bažnyčiose dažnai gaudavo len- 
kai, visai nemokantys lietuviškai.  Naudos iš tokių kunigų atei- 
vių nedaug tebudavo. Matyti skundos del tokio neužtektino 
bažnyčios reikalų aprupinimo Lietuvoje buvo pasiekę ir Romą. 
Papos Klemenso VIII nuncius Malaspina įgaliavo Aleksandrą 
Kumulovicą ištirti bažnytinę tvarką Vilniaus vyskupijoje.  Kumu- 
lovic aplankęs Vilnių (1595) pranešė papai radęs daug bažnyčių 
be kunigų, prie kitų bažnyčių radęs kunigų, nemokančių lietu- 
viškai, tai gi žmonėms visai nenaudingų. Tokiose vietose 
žmonės gyveną be tikėjimo dalykų supratimo. Kumulovic, 
sutinkant karaliui Zigmantui Vazai, įsakė, kad iš vyskupijos pi- 
nigų butu paskirta 10000 filorenų Vilniaus seminarijai, kad joje 

mokintusi į kunigus 10 arba 15 lietuvių jaunikaičių. Apie mažą 
žmonių apsišvietimą tikėjime rašo ir kanauninkas Daukša pra- 
kalboje prie savo Postilės. Priežastis nurodoma ta pati — kuni- 
gai nemoką lietuviškai. Jei toksai buvo katalikų bažnyčios 
stovis baigianties XVI amžiui, kada jau buvo prasidėjęs bažny- 
tinės dvasios atgijimas, tai tuo liudnesnis jisai turėjo buti prieš 
reformacijos pradžią. 

Protestantų mokslo plėtimasis. Tokioje dirvoje ėmė 
tarpiai augti naujo mokslo sėkla, atnešta iš Vokietijos. Naujas 
mokslas labai patiko bajorams. Protestantai, išsiverždami iš po 
vyskupų valdžios, atimdavo bažnyčios turtus, išvarydavo iš savo 
dvaro kleboną, jo vieton pastatydavo naujo tikėjimo skelbėją, 
priklausomą nebe nuo vyskupo, bet nuo savęs. Taigi naujas 
tikėjimas tuo tiko bajarams, jog didino jų valdžią, kurios taip 
godi buvo Lietuvos bajorija. 

Pirmieji protestantų mokslo skelbėjai atvyko Lietuvos iš 
Prusų. Daug Lietuvos diduomenės, kuri mokinosi Vokie- 
tijos universitetuose, išvirto protestantai, jie grįžę namo, platino 
naują tikėjimą tarp savo giminių ir pažįstamų. Mažesnieji bajorai 
už garbę sau laikė visame sekti didikus, todel ir gi virto protes- 
tantais. Kol Lietuvą valdė Zigmantas Senasis, protestantai nedrįso 
atvirai stoti prieš katalikus. Bet tapus didžiuoju kunigaikščiu Zig- 
mantui Augustui, kurs ir patsai buvo bent kiek palinkęs protes- 
tantų pusėn, protestantai ėmė drąsiai skleisti savo mokslą. Apie 
Zigmanto Augusto dvarą Vilniuje susispietė naujo tikėjimo šali- 
ninkai. Patsai dvaro pamokslininkas kunigas Lizmanin (italas 
pranciškonas) buvo slaptas kalvinistas. Iš didžiojo kunigaikščio 
skaityklos buvo platinamos:knygos, ginančios protestantų tikėjimą. 
Protestantų vadovu pasidarė augščiausias Lietuvos valdininkas 
Vilniaus karvedis ir kancleris Mykalojas Radvilas Juodasis, turintis. 
didelį Žigmanto Augusto pasitikėjimą. Jis įvedė protestantizmą 
savo dvaruose, pargabeno iš Lenkijos naujo tikėjimo skelbėjų, 
savo pinigais išleidė lenkiškai protestantiškąją bibliją. 

Naudcdamiesi savo valdžia, Lietuvos didikai protestantai stengėsi 
primesti savo tikėjimą savo pavaldiniams valstiečiams. Štai keletas 
tokių pavyzdžių. Radvilas, užgriebęs Saločių bažnyčios turtus, pačią bažny- 
čią liepė sugriauti. Sofija Vnučkienė pirma užrakindino, paskui sugriaudino: 

Šidlavo bažnyčią. Kelmės, Raseinių, Kėdainių, Kurtavėnų, Pašiušvės ir 
kai kurias kitas bažnyčias kalvinistai pavertė į savasias. Daugelis bažnyčių 
stovėjo be kunigų, jų turtus buvo užgrobę kalvinistais tapusieji ponai 
Krištopas Radvilas (1. V. 1589 m.) patvirtindamas Biržų miestui Magdeburgo 
teises, duotas karaliaus Zigmanto III, jo dokumentą įteikė su sąlyga, jog 
miesto viršininku (burmistru) ir valdininkais (patarėjais ir lavininkais) bus 
renkami gyventojai ne kito tikėjimo, tiktai Liutero, Kalvino arba 
stačiatikių. Vnučkiene užrašė Šidlavo dvarą ir Pašakarnių palivarką prė- 
testantų bažnyčiai ir mokyklai su ta sąlyga, jog mokytojais tegali buti 
evangelikai, nors mokiniai priimami ir ne evangelikai. Jie šventomis die- 
nomis turi su mokytojais vaikščioti į kalvinistų bažnyčią. Dvaro urėdais 
tegalį buti kalvinistai, katalikams gi amžinai esą uždraudžiama Šidlavo 
dvare turėti valią, Užtat Vilniuje minia kartais griovė protestantų baž. 
nyčią (1611 ir 1682), 

Protestantų mokslas plačiai buvo papludęs visoje Lietuvoje. 
Bajorijos žymi dalis buvo išvirtusi protestantais. Žmonėms so- 
diečiams naujas tikėjimas buvo visai svetimas ir nesuprantamas. 
Jie pradžioje po senobei rinkosi į bažnyčias, kalvinistų užimtas, 
bet girdėdami jose skelbiant naują tikėjimą ir nežinodami, kaip 
betikėti, visai nustojo vaikščioti į bažnyčias. Kai kur, kaip antai 
Žemaičių pajuryje, kame maža tebuvo bažnyčių, žmonės dar ne- 
buvo gerai išmokyti katalikų tikėjimo, lišsiblaškius katalikų 
kunigams, jie sugrįžo prie pagoniškų papročių. 


Katalikų tikėjimo atgijirmnas. Protestantų mokslas grei- 
„kaip pavasarį patvinusi upė, buvo užliejęs Lietuvą, bet greitai 
ir nuseko, kaip tiktai katalikai ištiesų stojo į kovą su juo. Pro- 
testantai silpni buvo tuo, kad tarp jų pačių nebuvo vienybės. 
Atmetę bažnyčios vyriausybę ir jos valdžią, tuojau patys tarp 
savęs susiskaldė, pasidalijo į kelias šakas: liuteranų, kalvinistų, 
socinianų, arianų.  Susiskaldę ėmė tarp savęs ginčyties.  Kai- 
kurie protestantų atmetė pamatinius Kristaus mokslo dalykus 
ir tuo atstumė daugumą žmonių, kurie norėjo ir protestantais 
budami palikti krikščionimis. Tuo tarpu katalikai vis labiau 
rupinosi savo tikėjimo gynimo. Didžiausias nuopelnas tame 
dalyke prideri Varmijos vyskupui Hoziui ir papos pasiuntiniui 
Komendoniui. Juodu stiprino svyruojančius, telkė kruvon 
veikliuosius katalikus. Prikalbino Zigmantą Augustą, kad viešai 

senate priimtu Tridento susirinkimo nutarimus. 

Svarbiausiais kovotojais su protestantais buvo mokyti ir 
uolys kunigai jezuitai. Kardinolas Hozius pirmiausias juos par- 
gabeno į savo vyskupiją (1565). Paskui juos parsikvietė Vilniaus 
vyskupas Protasevičius (1569). Jezuitai tuojau įsteigė savo gim- 
naziją Vilniuje, o paskui (1579) atidarė ir akademiją augštesniems 
mokslams. Gerai pastatytos jezuitų mokyklos sutraukė daug 
jaunimo, kurs, geriau pažinęs katalikų tikėjimą, labiau ėmė įį 
branginti. Daugelis protestantų vaikų -sugrįžo į katalikų tikė- 
įimą. Jezuitai išauklėjo daug mokytų ir uolių kunigų, kurie 
paskui parapijose dirbo toliau tikėjimo gaivinimo darbą. Beto 
jezuitai kovojo prieš protestantus raštais, viešomis disputomis. 
Žmonių įtikėjimas į tariamąjį protestantų mokslingumą žymiai 
sumažėjo, katalikai pasidarė drąsesni. Taip darbuojanties jezui- 
tams, protestantų skaičius ėmė mažėti. 


Žemaičiuose tikruoju katalikų tikėjimo atgaivintoju buvo 
vyskupas Merkelis Giedraitis (1575—1609). Jis parsikvietė 
iš Vilniaus keletą kunigų, mokančių lietuviškai, ir pavedė jiems 
be kunigų likusias bažnyčias. Patsai važinėjo po vyskupiją, sa- 
kydamas pamokslus lietuviškai, klausydamas išpažinties, tvirtin- 
damas žmones tikėjime. Jo pakviestųjų keletas jezuitų taip pat 
važinėjo po vyskupiją, mokydami žmones tikėjimo dalykų. Že- 
maičiai, geriau supratę savo tikėjimą, ėmė grįžti į katalikų baž- 
nyčią. 

. Žemaičių vyskupas Jurgis Petkevičius, del kurio apleidimo 
daugiausiai ir buvo įsigalėję Žemaičiuose protestantai, gyvenimo 
pabaigoje suprato savo kalčią ir, norėdamas ją atitaisyti, užrašė 
nemažą pinigų sumą seminarijai. Vyskupas Giedraitis už tuos 
pinigus pastatydino Vilniuje namus klierikams, kurie mokysis 
teologijos. Taip apsčiai jaunimo galėjo rengties į kunigus. 
Beto vyskupas Giedraitis, pargabenęs į Varnius du įezuitu, pa- 
vedė jiems mokinti jaunimą, norintį eiti į kunigus. Taip kunigų 
skaičius Žemaičių vyskupijoje žymiai padidėjo. 

Bažnyčių pirmiau buvo nedaug, daugelis jų buvo atimta 
arba sugriauta kalvinistų. Vyskupas Giedraitis pastatė daug 
naujų. Seimas (1587) pripažino, kad atimti bažnyčių turtai turi 
buti sugrąžinti. Katalikams per teismus pavyko atjieškoti daug 

bažnyčių. Daugumui kalvinistų sugrįžus į katalikų bažnyčią, 
kalvinistais beliko viena didikų giminė — biržiškių Radvilų. 
Protestantai savo jiegomis nebegalėdami išsilaikyti, šaukėsi sve- 
timų valstybių užtarimo : Švedijos, Prusijos, paskui Rusijos. 
Tuo dar labiau sukėlė prieš save Lietuvos ir Lenkijos katalikiš- 
kąją visuomenę. Imta labiau varžyti protestantų teises.  Kalvi- 
nistų skaičius Lietuvoje labai sumažėjo, tenai teišsiliko jų šalelės, 
kur valstiečiai buvo valdžioje kalvinistų didžiunų, kaip antai 
apie Biržus, Nemunėlio Radviliškį, Papylį, valsčiuose Radvilams 
priderėjusiuose. 5 

Protestantais paliko visi Prusijos lietuviai, esantys valdžioje 
protestanto Prusijos kunigaikščio. 


Bažnyčios stovis Lietuvoje po reformacijos. 


Vilniaus vyskupija. 


Jurgis kunigaikštis Radvilas (1581—1591)) sunus Myka- 
lojaus Radvilo Juodojo, maldingas ir uolus bažnyčios reikaluose, Įsteigė 
seminariją (1582) ir pavedė ją jezuitams, Rupinosi, kad kunigai gyventu, 
kaip buvo įsakyta Tridento susirinkimo. Pastatė daug naujų bažnyčių. 
Buvo karaliaus paskirtas Livonijos valdytoju, papa pakėlė jį į kardinolus, 
Žinomas kaipo mokslo globėjas, palaikė jezuitų akademiją. Persikėlė į 
Krakovo vyskupiją. 

Benediktas Voina (1600—1615), bažnyčios parama. Jam rupi- 
nanties pripažintas šventuoju Kazimieras karalaitis (1604)  Atlaikė tris 
kunigų susivažiavimus. Suteikė palengvinimų savo žemių valstiečiams. 
Darydavo skaudžias atgailas plakdamasis. Per karą del Livonijos savo pini- 
gais pastatė du pulku. Mirė Padvoje, kur buvo išvažiavęs gydyties, 

Eustachius Valavičius (1616—1680), augštos kilmės. Mokinosi 
Romoje, Iškalbingas, geros širdies, Dalyvavo dažnai pasiantinystėse. Bažny- 
tinės dvasios vyras. Pargabeno į Vilnių bernardinų ir karmelitų, įsteigė 
namus paliegusiems kunigams. 

Abraomas Voina(1631—1649), iš Žemaičių vyskupo. Dar nebudamas 
vyskupu pragarsėjo kaipo kovotojas su protestantais disputose ir teismuose, 
Savo tėviškės turtus vartojo bažnyčioms statyti ir puošti. Pargabeno į 
Vilnių bonifratrų. 

Jurgis grapas Tiškevičius (1650—1656), iš Žemaičių vyskupo, 
Užeinant Maskvai su bažnyčios brangenybėmis išvažiavo į Prusus, kame 
ir mirė, 

Jonas Karolius Daugėla Zaviša (1650—1661), augštos kilmės. 
Budamas daugiausiai prie karaliaus, Vilniuje mažai tegyveno. 

Jonas Bialozaras (1661—1665), sumanus politikas, visa širdimi 
tėvynei atsidavęs, duosnus bažnyčios reikalams. Per karus buvo patekęs į 
kazokų ir švedų rankas, bet vis išsiliuosuodavo. Įsteigė Vilniuje Kalvariją, 
Rupinosi žmonėmis, nuo karo nukentėjusiais. 

Aleksandras Sopiega (1666—1671), iš Žemaičių vyskupo. Gai- 
lestingas neturtėliams, jų tėvu vadinamas. Atlaikė kunigų susivaživiamą. 

Mykalojus Steponas Pacas (1672—1684). Nebudamas dar 
dvasiškiu, pragarsėjo karuose su kazokais, paskui gavo iš karaliaus paskyrimą, 
į Vilniaus vyskupus. Išvažiavo mokyties į Romą, kame pašvęstas kunigu, 
Kapitula ilgai nenorėjo prileist jo prie vyskupijos valdymo. 

Aleksandras Kotavičius (1685—1686) pargabeno į Vilnių 
misionorių. 

Konstantinas Kazimieras Brzostauskas (1687—1722), aug- 
štos kilmės. Mokinosi Romoje. Buvo labai griežtas. Todel susiginčijo su 
hetmanu Sopiega, kurs buvo pastatęs vyskupo žemėse kareivius ir tuo labai 
vargino vyskupo valstiečius, Vyskupas paskelbė prieš hetmaną ekskomu- 
niką. Vyskupo byla su hetmanu ilgai buvo vedama Romoje ir pas karalių. 
Pagalios abi pusi susitaikino, Karunavo šv. Marijos paveikslą Trakuose, 
Pastatė rumus Verkuose. Pargabeno į Vilnių piorų,  Atlaikė kunigų 
susivažiavimą. 


Žemaičių vyskupija. 


Merkelis Giedraitis (1575—1609). Jo nuopelnai buvo jau minėti, 

Mykalojus Pacas (1610—1619). Drauge su kitais didikais įsteigė 
jezuitams vienuolyną Kražiuose, kurs paskui tapo švietimo židiniu visam 
Žemaičių kraštui. Atimta prie jo iš kalvinistų Šidlavo bažnyčia, Pastatyta 
Šiaulių bažnyčia. Mirė Padvoje. 

Stanislovas Kiška (1619—1625). Paskelbė Tridento susirinkimo 
nutarimus (1622). Mirė nuliudęs matydamas, kaip labai bažnyčios nukentėjo 
del švedų užpuolimo, 

Abraomas Voina (1626—1630). Rupestingai valdė vyskupiją. 

Merkelis Geiša Eliaševičius (1630—1633), iš senoviškos žemaičių 
didikų Gedigaudų giminės. Labai darbštus, garsus pamokslininkas. Prie 
jo baigė nykti kalvinistų tikėjimas, Merkelis Giedraitis tapdamas Žemaičių 
vyskupu terado 8 bažnyčias, prie Geišos buvo jau jų 73, neskaitant koplyčių. 

Jurgis grapas Tiškevičius (1631—1649), išmintingas, mokytas, 
maldingas. Kelis kartus aplankė visą vyskupiją, atliko 5 kunigų susivažia- 
vimus. Kalvarijoje įsteigė stacijas. Patsai pirma kalnus vaikščiodamas, 
barstė kelią šventa žeme, iš Palestinos parvežta, Papa pavedė prie jo Že- 
maičių vyskupams ant visados Kuršo vyskupijos valdymą. Pargabeno kar- 

melitų Linkuvon, benediktinų į Kražius. Steigė šv, Izidoriaus krikščioniško 
mokslo draugijas. Įsteigė Krakėje šv. Katrynos vienuolyną. Pirmininkavo 
katalikų ir protestantų teologų susivažiavime, sušauktame karaliaus 
Vladislovo IV. £ 

Petras Parčiauskas (1650—1659), Atlaikė kunigų susivažiavimą: 
Vyskupija labai nukentėjo nuo švedų, kurie degino bažnyčias ir sodžius, 
mušė nekaltus žmones. Vyskupas išpirko daug žmonių, atstatė keletą 
sudegintų bažnyčių. Buvo maras. Daug žmonių išmirė, 

Aleksandras kunigaikštis Sopiega (1659—1667). Žmonės buvo 
labai suvargę nuo karo, 

Kazimieras Pacas (1668—1695). Pastatė vieton sudegusios murinę 
katedrą. Sutvarkė pavargėlių šelpimą: liepė, kad klebonai tikriems pavar- 
gėliams išduotu tam tikrus ženklus. Pavargėlių skaičius delto pusiau 
sumažėjo, 

Jonas Hieronimas Krišpinas Kiršteinas (1695—1708). Rinko 
pinigus liuosuoti žmonėms nuo švedų kariuomenės lupimo. 

Jonas Zgierskis (1709—1714). Siautė maro liga, vietomis žmonių 
visai neliko, | 

Povilas kunigaikštis Sopiega, cistersų vienuolių viršininkas, mirė 
nei nepamatęs savo vyskupijos, 

Aleksandras Mykalojus Horainis (1717—1785). Rinko pinigus 
Rusijos karuomenės generolams atsipirkti nuo lupimo, Mirė Prusuose. 
Parašė knygą šv. Juozapo apie visokias brolijas. 

Juozapas Mykolas Karpis (1786—1740). Susitaręs su Vilniaus 
vyskupu išvedė vyskupijų sienas, 

Antanas grapas Tiškevičius (1740—1762). Seminarijos priežiūrą 
vieton jezuitų pavedė piorams. Atlaikė kunigų susivažiavimą. Aprašė visą 
Žemaičių vyskupiją ir nusiuntė papai. Įsakė platinti krikščioniško mokslo 
draugiją. Užgynė svietiškiems teisėjams kankinti žmones už tariamąjį 
žavėjimą. Įsakė klebonams atnaujinti arba naujus steigti namus pavargėliams. 

Jonas Dominikas Lopacinskis (1762—1778). Įsakė klebo- 
nams aprašyti parapijas ir atsiųsti sau. Mėgo gražius triobesius, Atrado 
daug bažnyčių pakrypusių, seminarijos murus griunančius, triobas vyskupų 
žemėse sulopytas, paramstytas. Pastatė daug naujų bažnyčių, papuošė Šid- 
lavo bažnyčią, savo pinigais išmurijo seminariją, pastatė vyskupo dvaruose 
daug naujų triobų. Davė seminarijai naujus įstatus. Buvo mokytas, iš- 
mintingas, tolimas nuo pasididžiavimo ir duosnus, 


Bažnytinė unija Vakarų Rusijoje. 


Bažnytinė unija, įvesta po Florencijos susirinkimo Kijevo 
metropolijoje, tvirtai neprigijo.  Gregoriaus įpėdiniai Kijevo me- 

tropolito soste tai palaikydavo vienybę su katalikų bažnyčia, tai 
vėl ją pertraukdavo. Nieko nebuvo padaryta stiprinti tautos są- 
monėje unijos reikalingumui. Rusijos cerkvės stovis buvo labai 
liudnas. Žemesnioji dvasiškija buvo labai suvargusi, tamsi, nie- 
kinama. Konstantinopolio patriarchai, kurio valdžioje buvo Rusi- 
jos cerkvė, rupėjo tikt kuodaugiausia pelno turėti iš Rusijos. 
ir jis už pinigus pardavinėdavo cerkvės vietas. e 

Rusijos didžiunai, kurie savo kaštu buvo pastatę cerkves. 
ir suteikę joms žemes, turėjo teisę rinkties šventikus. Todel 
geresnės bažnytinės vietos atitekdavo dažnai ypatoms, visiškai 
neatsakančioms augštam savo pašaukimui.  Svietiški žmonės, 
umai pakeliami į archieriejus ir vienuolynų viršininkus, mažai 
tesirupino cerkvės reikalais ir savo elgimuosi piktino žmones. 
Tas Rusų cerkvės vargingas stovis tuo labiau buvo žymus 
Lietuvoje ir Lenkijoje greta katalikų bažnyčios, kurioje po Tri- 
dento susirinkimo pakilo, atgijo tikybinė dvasias  Daugumas 
rusų vyskupų, išėjusių mokslus katalikiškose mokyklose, aiškiai 
matė savo bažnyčios apverktiną stovį ir jieškojo budo jam ati- | 
taisyti. . > Ik 

Tokiose aplinkybėse baigianties šešioliktam amžiui Vilniaus 
įezuitai pradėjo ištiesų rupinties bažnyčių suvienijimo įvykdinimu, 
kaip Florencijos susirinkimo buvo nutarta. Karalius Zigmuntas 
Vaza palaikė jezuitų sumanymą, delto kad ir valstybei naudinga 
buvo turėti vienodą tikėjimą savo kraštuose. Rusų vyskupai 
nebuvo priešingi unijai. Vienydamies su katalikų bažnyčia, 
tikėjosi jie įgyti didesnę liuosybę ir tas teises, kurias turėjo val- 
stybėje katalikų vyskupai. Didžiausiais unijos šalininkais buvo 
Lucko vyskupas Kirilas Terleckis ir Bresto vyskupas 
Ignacas Pociejus, augštos kilmės senatorius.  Juodu savo 
prikalbinėjimu patraukė prie unijos rusų metropolitą Ragozą ir 
kitus savo draugus vyskupus. 1594 metais Terleckis ir Pocie- 
jus, nuvykę į Romą, Lenkų ir Lietuvos valstybės rusų vyskupų 
vardu susivienijo -<su katalikų bažnyčia ir pripažino papos val- 
džią. Papa Klemensas VIII, priimdamas rusų bažnyčią į vienybę, 
paliko jai jos liturgiją ir visus kitus bažnytinius papročius. 
Rusai, priimdami uniją, tapo tikrais katalikais, tokiais pat, kaip ir 

Romos katalikai. Skyrėsi tiktai nuo jų liturgija, kuri neprideri 
prie tikėjimo esybės. 


Unijai paskelbti 1569 metais buvo sukviestas į Brestą rusų 
vyskupų susirinkimas. Bet tuo tarpu unijos priešininkams pavyko 
suardyti vienybę tarp vyskupų: metropolitas Ragoza ir penki kiti 
vyskupai pasirašė ant unijos akto. Protestantų sukurstytas ga- 
lingas rusų cerkvės globėjas kunigaikštis Konstantinas Ostrogiškis 
atsimetė nuo unijos ir atitraukė nuo jos du vyskupu: Lvovo ir 
Peremišlio. 


Zigmuntas Vaza patvirtino Bresto susirinkimo nusprendimą 
ir vyskupus, priėmusius unija, pripažino teisėtais rusų bažnyčios 
atstovais. 


Nors beveik visi vyskupai priėmė uniją, daugumas tečiau 
kunigų ir svietiškų ypatų buvo jai priešingas ir nepriėmė Bresto 
susirinkimo nutarimo. Stačiatikių draugijos, įsteigtos prie cerk- 
vių Vilniuje ir kituose miestuose, pradėjo kovą prieš uniją. 
Jos išleidinėjo stačiatikystės gynimui knygas, įsitaisė spaustuvių, 
mokyklų, atlikdavo susivažiavimų. Todel vyskupams, priėmu- 
siems uniją, ir nedideliam jų pasekėjų skaičiui pradžioje sunku 
buvo kovoti su galinga stačiatikyste. Ta kova buvo unitams 
tuo sunkesnė, kad jie nesusilaukė pašalpos iš ten, iš kur tikrai 
galėjo tikėties, butent, nuo katalikų. Seimas atsisakė duoti vietą 
senate rusų vyskupams, priėmusiems uniją, ir sulyginti juos su 
lotyniškaisiais vyskupais, bajorijos atstovai skundėsi ant unijos, 
buk ji keliant tiktai valstybėje nesutikimus ir ginčus. Rusų ba- 
jorija, trokšdama visais dalykais prilygti lietuvių ir lenkų bajori- 
jai, kaip pirma jau buvo priėmusi lenkų kalbą, taip dabar virto 
į katalikus lotyniškos liturgijos. Prie unijos bepaliko daugiausia 
sodiečiai, todel unija, kaipo prastų žmonių tikėjimas, buvo nieki- 
nama. 


Silpna pradžioje unija sustiprėjo, kada, mirus Ragozai, 
Kijevo metropolitų sostą užėmė Ignacas Pociejus. Jisai sutaisė 
prie bažnyčių unitų draugijas ir patraukė prie unijos didesnį 
dvasiškijos skaičių. Veljaminas Rutskis ir Juozapatas Kuncevi- 

čius užvedė griežtą šv. Baziliaus įstatų užlaikymą šv. Trejybės 
vienuolyne Vilniuje. 

Vienuoliai buvo paliuosuoti nuo vyskupų valdžios, sudarė 
savystovę draugiją, kuri pati valdėsi, kaip katalikų vienuoliai. 
Šv. Trejybės vienuoliškas gyvenimo budas buvo priimtas daugelyje 
Baltrusijos vienuolynų ir įkvėpė bazilionams katalikišką dvasią, iš- 
auklėjo daug šviesių, unijai atsidavusių veikėjų. Taip atnaujintas 
bazilionų įstatas daug gero padarė unijos išplatinimui ir susti- 
prinimui, steigdamas mokyklas, išleidinėdamas raštus, daugiau 
darbuodamasis bažnyčioje. Prie Pociejaus įpėdinio Veljamino 
Rutskio susivienijimo darbas dar greičiau ėjo. Jau 20 bazilionų 
vienuolynų, priėmusių naujus įstatus, darbavosi unijos praplatinimui. 
Uoliai darbavosi ir Rutskio draugas Juozapatas Kuncevičius, pa- 
skirtas Polocko arkivyskupu. Tuo tarpu stačiatikiai bepaliko vos 
su vienu vyskupu. Reikėjo pasirupinti, kad jiems visai nepri- 
truktu savo vyskupo. Todel 1620—1622 metais Jerozolimos pa- 
triarchas Teofanas slaptai iššventė Kijeve stačiatikiams metropolitą 
ir šešis vyskupus. Karalius Zigmuntas Vaza nepripažino jų 
vyskupais, delto kad jie buvo pašvęsti be jo žinios, bet naujai 
pašvęsti stačiatikių vyskupai liuosai valdė savo vyskupystes. Sta- 
čiatikiai, vėl atgavę savo cerkvės hierarchiją, mėgino visai išnaikinti 
uniją. Jų auka krito Kuncevičius. Vitebske staciatikių minia 
įsilaužė į arkivyskupo namus, užmušė Kuncevičių, išniekino jo 
kuną: užrišę virvę už kaklo ir kojų nuvilko iki Dauguvos ir pa- 
skandino upėje (1623). Panašių sauvalios darbų atsikartojo ir 
kitur. Toks sauvalis stačiatikių elgimasis labai pakenkė stačia- 
tikių reikalams, sukėlė prieš juos visuomenės nuomonę. Unija 
sunkiai kovodama tvirtėjo. 


Unija daug nustojo, mirus karaliui Zigmuntui III, vienatiniam 
savo užtarytojui. Jo įpėdinis Vladislovas IV pripažino naujai 
pašvęstus stačiatikių vyskupus (1632), mėgino sutaikinti stačia- 
tikius su unitais buvusiųjų cerkvių padalinimu (1636). Tam tikra 
komisija turėjo padalyti jas tarp unitų ir stačiatikių pagal vienų 
ir kitų skaičių kiekvienoje apygardoje. Išpildyti tas dalykas 
buvo labai sunku, neužgaunant nė vienos pusės. Todel 
nesutikimai tarp unitų ir stačiatikių nepasibaigė. Prie tiky- 

binių  nesutikimų prisidėjo ir kitos priežastys: kazokų  pa- 
sipriešinimas baudžiavai, kurią lenkų ponai mėgino įvesti 
Ukrainoje, tautinė rusų neapykanta prieš lenkus. Prasidėjo 
baisųs kazokų maištai. Po ilgos kovos kazokai pasidavė Maskvos 
kunigaikščio valdžiai. Rytinė Ukraina lig Dniepro upės paliko 
prikergta prie Maskvos kunigaikštijos, unija tame plote turėjo 
pragaišti. 

Per tuos karus Maskvos kariuomenė buvo užėmusi ir Bal- 
tarusiją, unija čionai labai nukentėjo. Maskva atiminėjo arba griovė 
unitų bažnyčias ir vienuolynus. Gyventojai, kurie nenorėjo atsi- 
žadėti unijos, budavo išvaromi. Stačiatikiai baltarusiai tarnavo 
Maskvos kariuomenei. Išėjus Maskvos kariuomenei unija vėl at- 
gijo, katalikų visuomenė labiau ėmė ją palaikyti. Septynioliktame 
ir aštuonioliktame amžiuje unija visur gavo viršų. Prie stačia- 
tikystės bepaliko mažas Baltrusijos sklypelis. 


Protestantystės įtaka į katalikų kraštus. 


Daugumas kunigaikščių ir karalių priėmė reformaciją ne 
iš įsitikinimo, bet delto, jog tai buvo naudinga jų politikai. Įves- 
dami savo kraštuose reformaciją, jie įgijo bažnyčių turtų ir pa- 
didino savo valdžią. Po reformacijos visuose protestantų kraš- 
tuose kunigaikščių valdžia sudrutėjo, žemesniųjų-gi luomų likimas 
pasidarė sunkesnis. 

Protestantų kunigaikščių pavyzdis veikė ir į katalikus. Ir ka- 
talikų kraštuose, kur reformacija neprigijo, bet, tam kartui blyk- 
sterėjusi, vėl pragaišo, karaliai stengėsi padidinti savo valdžią. 
Tai tuo lengviau buvo įvykdinti, kame karaliai buvo katalikų baž- 
nyčios gynėjais prieš reformaciją. Tų kraštų katalikai nepriešta- 
ravo karalių valdžios padidinimui. 

Ir patsai protestantų mokslas nepaliko be įtakos į katalikų 
kraštus. Klaidingos Liutero nuomonės apie visišką žmogaus pri- 
gimimo pagedimą ir žmogaus nuteisinimą be gerų darbų davė 
pradžią jansenistų herezijai, bažnyčios gi pasidavimas valstybės 
valdžiai apsireiškė galikanizmu, arba mėginimu katalikų bažnyčią 
padaryti nacionale, vieno tiktai krašto bažnyčia, po valdžia to 
krašto karaliaus. 

Jansenistų herezija 


gavo vardą nuo Karoliaus Janseniaus, Iperno vyskupo, kurs savo 
raštais plačiai paskleidė katalikų bažnyčioje protestantiškas nuo- 
mones apie malonę ir žmogaus valią. Jansenius mokino žmogaus. 
valia esanti labai silpna ir negalinti atsispirti kaikurioms pagun- 
doms taip-pat, kaip negalinti nepasiduoti Dievo malonei. Kristus. 
ne už visus žmones numiręs ir ne visiems nupelnęs malonę, bet 
tiktai teisingiesiems. Todel jei žmogus nupuoląs ir pražustąs,. 
tai ne iš savo kaltybės, bet delto, kad Dievas nesuteikiąs jam 
užtektinos pagalbos arba malonės. Taigi Jansenius atmetė žmo- 
gaus valios liuosybę, perdaug mažindamas prigimtas jo pajiegas 
ir perdaug iškeldamas Dievo malonės reikalingumą. 

Janseniaus nuomones, nemokytoms žmonių minioms mažai 
tesuprantomos, plačiaus paskleidė ir išgvildė kun. Jonas Veržė. 
Buvo tai vyras, žymus aštriu gyvenimo budu. Del savo pavir- 
šutinės šventenybės turėjo jisai daug užtarytojų tarp Francijos vys- 
kupų. Savo raštais Veržėtaip-pat,kaipir Jansenius,skelbė didelį nepa- 
sitikėjimą prigimtoms žmogaus pajiegoms ir stengėsi nugąsdinti 
žmones Dievo šventenybės didumu ir atitraukti juos nuo tankios 
išpažinties ir dažno Švenčiausio Sakramento priimdinėjimo.  Veržė 
kaltino katalikų bažnyčią, buk ji įvedusi daug papročių, nesutin-- 
kančių su pirmųjų amžių bažnyčios mokslu ir drausme. Janse- 
nistai buvo tuo pavojingesni, kad jie, atmesdami bažnyčios nu- 
sprendimus, prieš jų mokslą išleistus, stengėsi pasilikti katalikų 
bažnyčioje ir vadino save tikrais katalikais. Ypatingai nekentė jie 
jezuitų, kaipo tvirčiausios katalikų bažnyčios paramos, savo raštais 
stengėsi juos išjuokti ir taip atimti jiems katalikų pasitikėjimą, 
Žinomas mokslo vyras ir rašytojas Paskalis, kurį jansenistams 
pavyko įtraukti į savo sektą, parašė knygą „Laikai iš provinci- 
jos“, kuria paskleidė daug neteisingų šmeižiančių žinių apie 
jezuitus. Jansenistų sukelti ginčai sumažino Francijos katalikų 
tarpe pasitikėjimą bažnyčios vyriausybe ir prirengė dirvą bedie- 
vystės srovei. Į sektą, atskirą nuo katalikų bažnyčios, jansenistai 
tesusitelkė Olandijoje aštuonioliktame amžiuje. Tebeskursta ji 
lig šiol. Jansenistų skaičius niekuomet nebuvo labai didelis. Jų 
dabar priskaitoma apie 8000. 

Galikanizmas. 


Tuo pačiu laiku, kada jansenistai tyčiojosi iš katalikų bažny-, 
čios papročių, tarp Francijos dvasiškijos atgijo įsikėrėjusios nuo 
Konstancijos susirinkimo nuomonės, siaurinančios augščiausią 
papos valdžią visoje bažnyčioje. Francijos karaliai pradedant nuo 
keturiolikto amžiaus stengėsi prisisavinti valdžią net bažnyčios 
dalykuose ir, papoms gyvenant Avinjone, tai jiems iš dalies pa- 
vyko. Septynioliktame amžiuje viešpataujant Liudvikui XIV, Fran- 
cijos karalių valdžia pasiekė augščiausio laipsnio. Bajorijos ir 
miestų galybė ir liuosybė pragaišo. Karaliai nebekvietė jų į seimus 
tarties apie bendrus valstybės reikalus ir patys viską valdė. Liud- 
vikas XIV stengėsi užvesti savo valstybėje ko didžiausį vieno- 
dumą visuose dalykuose. 1685 metais atmainyta Nanto ediktas 
ir kalvinistams atimta tikėjimo liuosybė. Liudvikas XIV norėjo, 
kad ir katalikų bažnyčia butu valdoma karaliaus priesakais. Jau 
pirma Francijos karaliai buvo gavę nuo papų valdžia skirties 
vyskupus, kuriuos papos tiktai patvirtindavo. Liudvikas XIV 
rinkosi į vyskupus ypatas, kuriomis kiekviename reikale galėtu 
pasitikėti. 1682 metais 35 vyskupai ir 34 kunigai, sukviesti Liud- 
viko XIV į Paryžių, išleidė garsiąją dekliaraciją arba nusprendimą, 
kuria nebepripažino papai augščiausios vadžios visai bažnyčiai 
valdyti. Papa Innocentas X pareikalavo nuo pasirašiusiųjų po 
dekliaracija jos atšaukimo, o kad jie ant to nesutiko, papa nepa- 
tvirtino tų kunigų paskyrimo vyskupais, kurie buvo pasirašę po 
dekliaracija. Liudvikas XIV pertraukė santykius su papa ir be jo 
sutikimo skyrė vyskupus, kurių papa netvirtindavo. Taip kelios 
dešimtys vyskupijų paliko be tikrų vyskupų. Pagalios Liudvikas XIV 
išsižadėjo 1682 metų dikliaracijos, kunigai, po ja pasirašę, atšaukė 
savo parašus ir, atsiprašę papos, gavo patvirtinimą.  Tečiaus pa- 
sipriešinimo prieš papą dvasia ilgai dar pasiliko tarp Francijos 
dvasiškijos ir silpnino bažnyčios drausmę. 


Jozefinizmas. 


Kaip Francijoje Liudvikas XIV, taip Austrijoje ciesorius 
Juozapas II mėgino pasisavinti bažnyčios valdžią.  Išaugintas 

aštuoniolikto amžiaus filozofu nuomonėse, norėjo jisai pagal nau- 
jas pažiuras perdirbti bažnyčios dogmatus ir padaryti bažnyčią 
„visiškai priderinčią nuo pasaulinės valdžios. Tam tikslui Juo- 
zapas II užgynė vyskupams susižinojimą su papa ir garsinimą jo 
raštų be savo patvirtinimo, įsakė vyskupams savo valdžia duoti 
dispensas, kurias papos buvo sau pasilikę, uždarė daugybę vie- 
nuolynų ir prisisavino jų turtus, savo valdžia naikino senobės 
vyskupijas ir jų vietoje steigė naujas, uždarė vyskupų laikomasias 
seminarijas ir jų vietoje įsteigė centrales seminarijas, priderinčias 
ne nuo vyskupų, bet nuo valstybės vyriausybės. Jų profesoriai 
buvo skiriami ne vyskupų, bet pasaulinės vyresnybės ir pagal 
aštuoniolikto amžiaus filozofų nuomones ir Juozapo II įsakus tu- 
rėjo aiškinti katalikų bažnyčios mokslą ir auklėti jaunimą, busiantį 
dvasiškais katalikų vadovais. Naujų seminarijų tikslas buvu išau- 
ginti kunigus, visiškai paklusnius Juozapo II sumanymams. Kaip 
toli siekė ciesoriaus kišimasis į bažnyčios dalykus, rodo didelis 
jo dekretų skaičius del bažnyčios dalykų. Juozapas II išleidinėjo 
paliepimus, kaip reikia atlikti bažnyčiose pamaldos, kokios litanijos 
kada kalbėti, kada kiek žvakių degti. Prusų karalius Fridrikas II 
juokais vadina Juozapą II Romos ciesorystės „vyresniuoju zakri- 
stionu“. Papa Pius VI, pasitikėdamas geru ciesoriaus noru, ryžosi 
patsai aplankyti jį Vienoje ir ypatiškai pasikalbėti apie bažnyčios 
dalykų suderinimą. Kelyje į Vieną Pijus VI pamatė didelį žmonių 
prisirišimą prie augščiausio savo ganytojo, bet ciesorius šaltai 
priėmė papą ir atsisakė vesti su juo tarybas apie bažnyčios dalykus. 


Juozapo II įvestos permainos Austrijoje ilgam laikui supan- 
čiojo bažnytinį gyvenimą ir padarė tikėjimui didelę pragaištį. Jo- 
zetinizmas buvo įsiskverbęs ir kai-kuriuos kitus Europos kraštus, 
tarp jų ir Lietuvos bažnyčioje. Vilniaus universitėto teologijos 
skyrius, įsteigtas 1803 metais, buvo sutaisytas sekant pavyzdį 
Juozapo II centralių seminarijų. Teologijos mokslai buvo jame 
aiškinami iš vadovėlių, parašytų pagal Juozapo II sistemos 
reikalavimus. Tuo reikia aiškinti, kodel iš Vilniaus univer- 
siteto devyniolikto šimtmečio pradžioje kartais išeidavo kunigų 
menkos bažnytinės dvasios. Persikėlus dvasiškai Vilniaus Aka- 
demijai į Peterburgą, įozetinizmo dvasia palengvu išgaišo. 

Laisvamaniai. 


Apreiškimo autoriteto kritimas. 


Kai-kurie istorijos rašytojai garbina Liuterą, buk jisai pir- 
mas apskelbęs proto liuosybę.  Ištiesų-gi visiškai kitaip buta. 
Vidurinių amžių katalikų teologai paliko protui garbingą vietą 
tikėjimo dalykuose. Reikalavo jie, kad tikėjimas nebutu aklas, 
bet remtusi protu, ir patys stengėsi tikėjimo paslaptis protu iš- 
aiškinti. Jų pripažinta buvo tiesa, kad protas ir mokslas negali 
prieštarauti tikėjimui. 

Visiškai kitoniškos buvo reformatorių nuomonės apie tą 
dalyką. Liuteras reikalavo aklo tikėjimo ir nenorėjo, kad protas 
kištusi į tikėjimo dalykus, dėlto kad protas nesutinkąs su tikė- 
jimu, ir patsai velnias tegalėjęs pamokinti katalikų teologus pa- 
daryti protą tikėjimo dalykų teisėju. Kas užsiimąs senovės kalbų 
tyrinėjimu, tasai tiktai bereikalingai gaišinąs laiką. Delei tokių 
Liutero pažiurų kraštuose, kur buvo įvesta reformacija, mokyklų 
skaičius sumažėjo ir žymiai suskurdo visi mokslai.  Tai-gi re- 
formacijos darbas buvo ne pakėlimas mokslo, bet jo sumen- 
kėjimas. 


Liuteras del skelbimo apskelbė liuosybę, tiktai ne moksliškų 
tyrinėjimų. Garsino jisai, kad kiekvienas galįs, Šventąjį Raštą 
skaitydamas, kaip supranta, aiškinties tikėjimo dalykus.  Apskelbus 
tokią liuosybę, tuojau atsirado beveik tiek atskirų nuomonių apie 
svarbiausius tikėjimo dalykus, kiek buvo protestantų pamokslininkų. 
Protestantams išsiskaidžius, nebuvo ko nėmanyti apie vienodumą 
tikėjimo dalykuose. Numalšinimui nuolatinių ginčų ir įvedimui 
šiokios tokios tikėjimo vienybės Vokietijos protestantų kraštų 
kunigaikščiai susitarė priimti už pamatinius kai-kurios Liutero ir 
kitų reformatorių raštus ir įsakė jų prisilaikyti visiems savo pa- 
mokslininkams. Bet taip elgdamies, protestantai patys sau prieš- 
taravo.  Atmetę papą, visuotinių susirinkimų ir vyskupų valdžią 
tikėjimo dalykams spręsti, norėjo primesti žmonėms nuspreadimus, 
išleistus pasaulinės valdžios, kuri naudojosi ta valdžia politikos 
tikslams. 

Dar didesnis tikėjimo dalykų sumišimas buvo pas An- 
glijos protestantus, kur ginčai tarp įvairių protestantų partijų 
buvo vedami su dideliu įnirtimu. Anglijos karaliai, prisi- 
savinę dvasišką valdžią, stengėsi primesti savo ypatiškas 
nuomones visai tautai. Kaikurios Anglijos sektos skelbė 
mokslą ir gyvenimo budą, priešingą sveikam žmogaus protui. 
Įvairių tų sektų šalininkų savitarpiai barniai ir žudymasis 
galutinai visiems pabiaurėjo. Nevieno galvoje kildavo abejo- 
jimas apie teisingumą daugybės kitas kitam prieštaraujančių 
mokslų. Nevienas samprotavo, jog, jei visos sektos negali 
sutikti apie tuos pačius tikėjimo dalykus, tai gal abejoti, ar 
nors vienoje iš jų užsiliko tikrasis Kristaus mokslas. Anglijos 
mokslo vyrai septyniolikto amžiaus pradeda garsinti nuo- 
monę, kad nereikią mokslo dalykuose už tiesą pripažinti to, 
ko žmogus negalįs patsai pajautimais ištirti. Iššiplėtojo empi- 
rizmo srovė. Jo tėvas Bakonas iš Verulamo. Paskesnieji rašy- 
tojai tą pačią nuomonę pritaikino prie tikėjimo ir sakė reikią 
abejoti apie tuos tikėjimo dalykus, kurių žmogus protu negal 
"pažinti. Ta srovė vadinasi racionalizmu (nuo lotyniš- 
kojo žodžio ratio — protas). Ji skelbė, kad ir tikėjimo da- 
lykuose teturįs spręsti protas. Kadangi kiekviename tikėjime 
yra paslapčių, delto kad tikyba savo apie santykius su augš- 
tesne esybe Dievu, kurio protu žmogus pilnai negali pažinti, 
tai racionalizmas atmetė visas apreikštas tiesas ir vedė prie 
deizmo. Deistai skelbė, kad tikras tikėjimas esą tai tikt 
pripažinimas vieno Dievo ir kitų pamatinių dalykų, bendrų 
visoms tikyboms. Deizmas atmeta apreiškimą. Bet koksai yra 
tasai tikėjimas, patys filozoiai negalėjo sutikti tarp savęs. Vieni 
pripažino Jezų Kristų Dievu, kiti išjuokė jo gyvenimą ir stebuk- 
lus, vieni tikėjo į žmogaus gyvenimą po mirties, kiti gi ir žmo- 
gaus dvasios nemirštamumą atmetė. Pradėta garsinti, kad visi 
tikėjimai esą lygiai tikri, bile tiktai žmogus dorai gyventų. Bet 
vėl negalėjo sutikti tarp savęs, kas yra dora, kas nedorybė. Taip 
deizmas, atmetęs apreiškimą, praktikoje vede prie atmetimo viso- 
kio tikėjimo, prie ateizmo ir materializmo. Viršuje išdė- 
stytas nuomones skleidė Anglijoje septynioliktame ir aštuoniolik- 

tame amžiuje Toland, Collins, Tindal, Chubb, Bolingbroke. Jų 
raštai užkrėtė bedievyste augštajį Anglijos luomą. Ne geresnis 
buvo tikėjimo dalykų stovis pas Vokietijos protestantus. Liuosybė 
aiškinties kaip kas išmano Šventąjį Raštą atidarė duris abejojimui 
apie pamatines krikščionių tikėjimo paslaptis. Laisvamaniai kovojo 
prieš protestantai jų pačių ginklu. 


Francijos filozofai. 


Anglijos filozofų raštai nepasiekė plačių liaudies minių, delto 
kad buvo jiems nesuprantami.  Praktikiškas anglų protas numanė, 
kad draugija negali stovėti be tikėjimo, ir bijojo jo plėšti visai 
tautai. Anglijos filozofų raštų supopuliarizavimas, paskleidimas 
buvo francuzų rašytojų darbas. 


Jansenistų sukelti ginčai prirengė Francijoje dirvą bedie- 
viškoms nuomonėms. Tvirta Liudviko XIV ranka mokėjo dar 
šiek tiek suturėti jų plėtimąsi. Liudvikas XIV, nors varžė baž- 
nyčios liuosybę ir ardė jos vienybę su papa, norėjo dar buti ka- 
taliku. Nors karaliaus dvaro gyvenimas nežibėjo doros pavyzdžiu, 
bet-gi niekas nedrįso atvirai užgauti tikėjimo. Viskas kitaip virto, 
mirus Liudvikui XIV. Jo įpėdinis Liudvikas XV teturėjo tada 
vos penkerius metus, ir valstybės valdymą apėmė Pilypas Or- 
leanietis, įsitikinimais visiškas bedievis. Ir Pilypas Orleanietis, 
ir paskui suėjęs į metus Liudvikas XV mažai tesirupino valstybės 
valdymu. Valdžia susilpnėjo, ir tikėjimo priešininkai pakėlė galvą. 
Prie karaliaus dvaro po senobei buvo užlaikomi tikėjimo papro- 
čiai ir atliekamos pamaldos, bet tas paviršutinis maldingumas 
buvo tuo biauresnis, kad Pilypas Orleanietis ir Liudvikas XV 
piktino palaidu savo gyvenimu. Iš karaliaus rumų skleidėsi doros 
ištvirkimas, kurs užkrėtė visą bajoriją, arčiaus stovinčią prie ka- 
raliaus dvaro. Karaliaus ir dvaro bajorijos veidmainystė davė be- 
dieviams daug medžiagos maldingumo išjuokimui. Valstybės ir 
bažnyčios gyvenimą smarkiai čaižė savo raštais Montesguieu. 
Anglijos deistai kovojo su tikėjimu mokslingomis knygomis, te- 
suprantamomis nedideliems bureliams. Francuzų tilozofai XVIII 
šimtmečio atrado geresnį įrankį. Žėrė jie į žmones tukstančius 
knygpalaikių, kuriose buvo išjuokiamas tikėjimas. Niekam ne- 

atėjo į galvą tyrinėti, ar. teisybė, kas jose parašyta: paties juoko 
užtekdavo bažnyčios paniekinimui. Niekas taip bukliai nevaldė 
išįjuokimo įrankiu, kaip Volteras, XVIII šimtmečio francuzų rašy- 
tojų vadovas. 


Franciškus Marija Arouet Volteras (1694—1778) 
mokslus ėjo jezuitų gimnazijoje. Iš prigimimo buvo gabus, turėjo 
poezijos ir lengvo rašymo dovaną ir primanė kiekvieną daiktą 
iš juokingos. pusės nupiešti. Nuo pat mažens įkvėpta Volterui 
bedievystė, ankstus atsidavimas kuno geiduliams pagadino jo 
budą ir padarė Volterą tikėjimo priešininku. Išėjęs iš mo- 
kyklos, Volteras mėgino gauti kokį užsiėmimą, bet delto, kad ne- 
buvo prisirengęs prie jokio rimto darbo, visur jam atsakyta. Tuo 
tarpu poetingi Voltero veikalai ir kiti raštai, žymųs drąsiu bedieviš- 
kumu, pragarsėjo Paryžiuje ir atidarė jam augštosios bajorijos sa- 
lionus. Bet del tų pačių raštų Volteras buvo netrukus vyresnybės 
išvytas iš Paryžiaus ir turėjo bėgti svetur. Tada aplankė jisai An- 
gliją ir, tenai gyvendamas, susėjo į pažintį su garsiausiais to laiko | 
bedievystės filozofais. Ligšiol visas Voltero užpuldinėjimas ant 
tikėjimo pasibaigdavo „dvasiškijos apgaudinėjimų“ skelbimu (taip 
Volteras vadino apreiškimą). Anglijoje Volteras susipažino su ra- 
šytojais, kurie stengėsi mokslingai išrodyti krikščionių tikėjimo 
klaidingumą. Volteras, Anglijoje budamas, užsiėmė jų raštų 
skaitymu ir paskui, į savo tėviškę sugrįžęs, suvartojo įgytas 
žinias kovai prieš tikėjimą. Karaliai, kunigaikščiai, didikai už 
laimę laikė pažintį su garsiu poetu ir filozoiu, klausdavosi jo pa- 
tarmės. Volteras trumpu laiku susidėjo didelius pinigus, nu- 
sipirko Šveicarijoje dvarą ir, apsigyvenęs tenai, užsiėmė lei- 
dimu knygų katalikų bažnyčios sugriovimui. Filozofų burelis 
susivienijo prie Voltero bendrai kovai su tikėjimu.  Kiek- 
vienoje jų knygoje, visuose susirinkimuose nebuvo kitos kalbos, 
kaip tikėjimo išnaikinimas. Tukstančiai įvairių raštų išeidavo iš 
Voltero gyvenimo vietos Fernejo ir pasklysdavo po visą Europą. 
Veltui jieškoti juose kokių nors išrodinėjimų arba rimto ginčo. 
Volteras nebuvo mokslo vyras, nerupėjo jam tiesa, bet tiktai 
apdrėbimas dumblu bažnyčios. Kovoje su bažnyčia jisai pats 
laikėsi ir savo draugams patardavo laikyties taisyklės: „Šmeiž- 

kite, šmeižkite, vis kas nors prikibs“. Melagystė, išjuokimas, 
pasityčiojimas, visa jam buvo gera. Ko daugiausiai kovojo jisai 
išjuokimu. Kad nuo jo reikalauta mokslingo išrodinėjimo, -atsa- 
kydavo: „duokite man ramybę, kas supranta tokius dalykus“. 
Bet Voltero lengvus, juoko pilnus raštus visi suprasdavo ir 
skaitė. Prancuzų kalba buvo tada vartojama visuose Europos 
kraštuose ir praneuzų raštai labai paplitę. Volteras įėjo į madą, 
todel jo sėjamas papiktinimas pasiekė toli už Prancijos sienų. 
1778 metais Volteras pradrįso sugrįžti į Paryžių, kur buvo gar- 
bingai priimtas savo šalininkų. Tais pačiais metais pabaigė Pary- 
žiuje savo amžių. Baisios buvo jo paskutinės valandos. So- 
pulių suimtas, draskė nagais patsai save, šaukėsi kunigo, kurio 
jo draugai nekvietė, rėkė, kad kažikoki šmėkla norinti jį pagauti ir 
statyti į Dievo teismą, atsigręžęs į sieną, šaukė: „velnias šitai 
nori mane pagauti, matau, matau pragarą, paslėpkite mane“. Taip 
didžiausiame nusiminime mirė didžiausis tikybos priešininkas. 


Nuo 1750 m. Diderot ir d'Alembert pradėjo leisti enciklo- 
pediją bedievystės ir materializmo dvasioje.  Aiškinant joje 
įvairiausius visų mokslų klausimus stengtasi nežymiai įsprausti 
priekaištus tikėjimui. Volteras nepatenkintas buvo tokia neaiškia 
kova su tikyba, norėjo enciklopedijos „pragariškos“ (inter- 
nale) ir išleidė be parašo savo mažutį filosofijos žodyną. Yra 
tai tikėjimo neapykantos vadovėlis, rinkinys visokių istoriškų 
melagysčių ir šlykščiausių pasityčiojimų. 


Antras didžiausias apreikšto tikėjmo priešininkas buvo 
Jonas Jokubas Ruso, gimęs Genevoje iš tėvų kalvinistų 
(1712). Paugterėjęs mokėsi prie vieno kalvinistų pastoriaus, pa- 
skui gavo prieglaudą pas katalikų kunigą, perėjo į katalikų tikė- 
jimą, bet netrukus vėl sugrįžo prie kalvinystės. Dar vaiku tebe- 
budamas, nešvankių apysakų skaitymu susierzino kuno geidulius. 
Visas tolesnis jo gyvenimas buvo suteptas biauriausia paleistu- 
vyste. Ilgą laiką palaidai gyveno, 5 savo vaikus atidavė auginti 
į išmetamų vaikų namus ir paskui nė žinte jų nepažino. Kaip 
užmušti buvo visi doros to žmogaus jausmai, galima spėti iš 
to, jog patsai be jokios drovės aprašė visus savo paleistuvingo 

gyvenimo nešvankumus išpažinimo knygoje. Tikėjimo dalykuose 
Ruso laikėsi deizmo, atmesdamas apreiškimą. Savo pažiuras į 
žmogaus tikslą šiame gyvenime išdestė knygose apie auklėjimą. 
Išsisvajojo kažikokį gamtos stovį, kuomet žmogus buvęs to- 
bulas ir laimingas. 

Ruso nuomone žmogus iš prigimimo esąs doras, ir ga- 
dinąs jį tiktai dabartinis draugijos sutaisymas: tikėjimas, valstybė 
ir įstatai. Todel reikią sugrįžti prie to beveik stovio, kokiame 
tebėra laukiniai žmonės. Tada savaimi išnyksią žmogaus šir- 
dyje blogi geiduliai, žmogus tapsiąs tobulas ir atrasiąs ant žemės 
pilną laimę. Tokius patarimus apie kitų auklėjimą davinėjo tas 
vyras, kurs savo vaikus išmetė nežinia kokiam likimui. Apie 
draugijos susitaisymo pradžią Ruso taip samprotavo. Pradžioje 
žmonės gyvenę be jokių įstatų ir doros priesakų ir buvę visi 
liuosi ir lygųs. Vėliau tiktai geresniam apsigynimui susitarę 
susivienyti į draugiją arba valstybę, išsirinkę vyresnybę, suteikę 
jai valdžią, bet sau pasilikę teisę įstatams išleisti ir prižiurėti, 
kad vyresnybė pagal juos valdytu. Įstatai, valstybės išleisti, esą 
visuomenės valios apsireiškimas ir visuomet esą teisingi, todel 
niekas negalįs jiems prieštarauti. Taip Ruso pripažindamas kuo- 
didžiausią vyriausybės absoliutizmą, uždeda draugijos sąnariams 
sunkiausius pančius, teisingais laikydamas visus visuomenės 
įstatus, nors jie butu nedoriausi, iš kitos-gi pusės ardo kiek- 
vienos draugijos pamatus, leisdamas kelti maištą prieš vyresnybę, 
atimti jai valdžią. Jos raštai turėjo labai didelę įtaką į didžiąją 
francuzų revoliuciją. 


Masomnai. Kiekvienas darbas daug geriau vyksta, jei jį 
atliekantys žmonės dirba išvieno, susijungę į tam tikras kuopas. 
Todel ir deistai, pasistatę sau tikslą kovoti prieš apreikštąjį tikė- 
jimą, ypatingai gi prieš katalikų bažnyčią, įsteigė masonų draugiją. 

Viduriniais amžiais buvo tam tikrų amatninkų draugijų, 
kurios užsiimdavo bažnyčių puošimu. Jų sąnariai vadinosi 
liuosais murininkais arba masonais. Po reformacijos, kada mažiau 
bestatyta bažnyčių, mažiau besirupinta jų puošimu, tų draugijų 
sąnariai suskurdo. 1717 m. Anglijos teologas Andersonas sure- 
formavo liuosųjų murininkų draugijas, priduodamas joms kitonišką 

tikslą. Jose susispietė žmonės, išpažįstantys deizmą. Atmesdami 
visokį apreikštą tikėjimą, masonai reikalauja nuo savo sąnarių 
tokio tiktai tikėjimo, del kurio visi žmonės sutinką, taigi platino 
naturalizmą. Doros dalykuose reikalaują laikymosi visuotinai 
pripažintų proto įsakymų. Bet kadangi patys deistai negali nu- 
statyti, kame visi tikėjimai sutinka, todel ilgainiui masonai ėmė 
nebereikalauti nuo savo sąnarių nei tikėjimo į Dievą, nes ir be 
to žmogus galįs buti doras. Masonai savo galutiną tikslą ne 
visiems teatidengia, sąnarius stengiasi pritraukti gražiai skamban- 
čiais obalsiais. Pradžioje prie masonų draugijų priderėjo ir tikin- 
čių krikščionių. Papa Klemensas XII pasmerkė masonų draugi- 
jas (1738), uždraudė katalikams prie jų priderėti. Kiti papos at- 
kartojo paskui tą draudimą, delto kad priderėjimas prie masonų 
draugijų, kovojančių prieš apreikštą tikėjimą, butu lyg atstojimas 
nuo krikščionių tikėjimo. 


Masonų draugijos iš Anglijos išsiplėtė po kitus Europos 
kraštus. Prie jų priderėjo daugelis XVIII amžiaus rašytojų, 
kovojusių prieš tikėjimą. Masonai stengėsi į savo draugijas 
įtraukti karalius, kunigaikščius, ministrus, kad jiems padedant tuo 
lengviau butu vykinti savo sumanymai. Musų laikais visuose pa- 
saulio kraštuose yra apie 25.000 masonų ložų arba draugijų, jose 
apie 2 milionų sąnarių. 


Jezuitų įstato panaikinimas. 


Nuo šešioliktojo amžiaus tvirčiausi katalikų tikėjimo gynė- 
jai buvo jezuitai. Del didelių savo nuopelnų jų įstatas įgijo 
įtakos prie katalikų karalių dvarų, pasidarė galingas, turėjo daug 
užtarytojų ir garbintojų, bet daug ir priešininkų. Prie tų pasku- 
tiniųjų priderėjo ir aštuonioliktojo amžiaus filozofai. Kad visas 
pasaulis garbino Volterą kaipo didžiausį filozofą ir poetą, patys 
jezuitai nepripažino jam tos garbės. Kiekvienas jo raštas susi- 
laukdavo rimto atsakymo jezuitų, išrodinėjančių visą menkumą 
moksliškų priparodymų bedievystės patriarcho ir jo draugų. Vol- 
teras negalėjo to jiems dovanoti. Jansenistai ir bedieviški filozo- 
fai susivienijo įjezuitų pražudymui, tikėdamies, kad, išvertus tą 
tvirčiausiąjį šulą, lengva bus nuveikti bažnyčią. Francijoje ir 

kituose kraštuose lyg dygte pradėjo dygti visokių knygpalaikių, 
skleidžiančių apie įezuitus ko blogiausias paskalas.  Prikaišiota 
jiems platinimas ko nedoriausių nuomonių, kaltinta už nebutas 
nedorybes. Taip raštais sukelta vieša nuomonė prieš jezuitus. 
Tikrais jezuitų budeliais teko tapti ministeriams, išpenėtiems be- 
dievių mokslu. Burbonų dinastija, viešpatavusi Francijoje, Ispani- 
joje, Portugalijoje ir Neapolyje, pasidavė tikėjimo priešininkų in- 
trigoms. Be jokio teismo ir tyrinėjimo išvaryta įezuitai iš Portu- 
galijos (1759), iš Ispanijos (1767), truputį paskiaus iš Neapolio ir 
Parmos karalysčių. Parlamento dekretu panaikinta jezuitų įstatas 
Francijoje (1762). Bet įjezuitų priešininkams negana buvo juos 
pražudyti, norėjo jie atimti jezuitams garbę ir gerą vardą. Todel 
visų paminėtųjų kraštų vyriausybės butinai reikalavo nuo papos, 
kad jis savo valdžia panaikintu jezuitų įstatą visoje bažnyčioje. 
Pakol gyvas buvo papa Klemensas XIII, įezuitų priešininkai nieko 
neveikė Romoje. Užtat su tuo didesniu smarkumu užsipuolė jie 
ant Klemenso XIII įpėdinio, Klemenso XIV. Naujas papa per 
ketverius metus tęsė tą dalyką. Pagalios pabugęs didesnių ne- 
laimių, galinčių užkristi ant bažnyčios, jei ilgiau priešintus pami- 
nėtųjų kraštų vyriausybėms, 1773 m. išleidė bulę, kuria panaikino 
jezuitų įstatą. Taip neteko bažnyčia Jezaus Draugijos, pilnos gyvy- 
bės, žibančios mokslu ir dora, turėjusios panaikinimo laiku 
22 tukstančių sąnarių, kurie darbavosi visuose pasaulio kraštuose 
bažnyčios labui. Jezuitai laikė tuomet 20 akademijų ir apie 800 
kitokių mokyklų. Bulė nesakė, kad jezuitų įstatas butu užsipel- 
nęs kuo nors bausmę arba butu atgyvenęs savo amžių ir palikęs 
nebenaudingas. Vienutinė panaikinimo priežastis buvo noras nu- 
raminti jezuitų priešininkų, kuriems atsispirti Klemensas XIV ne- 
turėjo užtektinai drąsos. Neleidė garsinti papos bulės ir paliko 
jezuitus savo kraštuose Prusų karalius Fridrichas II ir Rusijos cie- 
sorienė Katryną II, abudu francuzų filozofų šalininkai: Gynė je- 
zuitus delto, kad pažino juos kaipo gabius jaunimo mokytojus. 
Fridrichas II paliko jezuitus, kaipo svietiškius kunigus, Prusų mokyklų 
mokytojais, Katryna-gi visiškai neleidė savo valstybėje garsinti 
Klemenso XIV panaikinimo bulės, ir jezuitai užsiliko Rusijoje, 
kaipo įstatas. 

Lietuvoje įezuitai laikė akademiją . Vilniuje ir daug vidu- 
tinių mokyklų. Toms mokykloms palaikyti turėjo įgiję daug dvarų, 
namų ir kitokio turto. Panaikinus jezuitų įstatą, Lenkijos ir Lie- 
tuvos valstybė paėmė įezuitų mokyklas su visu jų turtu. Joms 
prižiurėti buvo įsteigta (1773) tam tikra Edukacijos Komisija, 
Vilniaus akademija buvo pavadinta Vyriausioji Lietuvos Mokykla, 
Daugelis įezuitų kaipo svietiškiai kunigai toliau darbavosi buvu- 
siose savo mokyklose. 1803 buvusieji jezuitų turtai atiteko nau- 
jai įsteigtam Vilniaus universitetui. 

Klemensas XIV apsivylė tikėdamasis, kad įezuitų įstato pa- 
naikinimas nuramins bažnyčios priešininkus.  Užpuldinėjimai 
bažnyčios ir jos mokslo ėjo didyn, ir tada suprasta, kokios pa- 
ramos jai pritruko, nebtekus jezuitų įstato. Todel papa Pijus VII 
pradėjo galvoti apie sugrąžinimą taip naudingo įstato. 1801 metais, 
prašant Rusijos ciesoriui Povilui, sugrąžino įezuitų įstatą Rusijos 
žemėse ir leido jiems išsirinkti vyresnybę. Visų kitų kraštų jezui- 
tai, tebesantys dar gyvi, rinkosi Rusijoje. Kai-kurie buvo jau 
tapę vyskupais, bet, susilaukę savo įstato atgijimo, atsisakė nuo 
užimamų vietų, norėdami savo įstate pabaigt amžių. Jezuitai ati- 
darė kolegijas Polocke, Peterburge ir Saratove. 1804 metais 
Pijus VII išleidė bulę, kuria sugrąžino jezuitų įstatą visoje bažny- 
čioje. 1821 metais išvaryta jezuitai iš Rusijos. Priežastimi ru- 
stybės ant jų ciesoriaus Aleksandro I buvo tai, jog jie priėmė 
katalikų bažnyčion nemažą skaičių augštosios rusų bajorijos sunų, 
ėjusių mokslus jezuitų kolegijoje Peterburge. 


Vidujinis bažnyčios gyvenimas. 


Teologijos mokslas. Daugelis priežasčių padėjo XVI 
amžiuje atgyti ir augštai iškelti teologijos mokslui. Spaudos iš- 
radimas, pažinimas senovės kulturos sužadino moksle naują gy- 
venimą. Imta rašyti dailesne lotyniškaja kalba. Ginčai su pro- 
testantais privertė katalikų teologus giliau patyrinėti bažnyčios 
mokslą, tvirtinti jį naujais priparodymais. Senoji scholastika ėmėsi 
priparodymų daugiausia iš filosofijos. Protestantams augštai iš- 
kėlus šv. Rašto svarbumą, kaltinant katalikų (bažnyčią, kad ji atsi- 
tolinusi nuo pirmųjų amžių mokslo, katalikų teologai ėmė dau- 

giau naudoties priparodymais iš Šventojo .Rašto, ėmė labiau tyri- 
nėti pirmųjų amžių rašytojus, iš jų imti priparodymų, jog bažny- 
čia visados to paties mokslo laikėsi. Pakilo bažnyčios istorijos 
mokslas. Mokslui padėjo pakilti senųjų vienuolynų atgijimas ir 
naujų įsteigimas, ypatingai įezuitų. 


Universitetai viduriniais amžiais buvo mokyklos visiems 
kraštams. Naujais amžiais iškilus atskiroms karalystėms, tautoms, 
universitetai ima tarnauti savo tiktai krašto reikalams, išsiliuosuoja 
iš po bažnyčios įtakos, kurioje buvo viduriniais amžiais. Pir- 
ma universitetuose budavo daugiausia suaugusių klausytojų. 
Tridento susirinkimui įsakius kunigams gyventi savo vietose, 
universitetuose beliko klausytojais įauni vyrai. Universitetų reikš- 
mė krito. Liuteras ir kiti jo šalininkai nemėgo universitetų. 
Liuteras sakė, jog universitetai velniškiausias, pragariškiausias 
daiktas, reikią jie į dulkes sutrinti. Klausytojų skaičius universi- 
tetuose sumažėjo. Katalikų kraštuose ėmė kilti kaipo mokslo 
įstaigos kunigų seminarijos. 


Dailė bažnyčių statyme. Vietą viešpatavusio viduriniais 
amžiais gotiško styliaus užima renesansas. Ilgainiui jisai įgauna 
naują išvaizdą baroko. Jo ypatybė — viešpataujančios kreivos lini- 
jos. Perdidelis apkrovimas papuošimais su užtrinimu architek- 
turos linijų pagamina rokoko stylių. Muzika svietiškėja, įvedama 
polifonija. Ketinta ją visai prašalinti iš bažnyčios, bet išgelbėjo 
ją reforma Palestrinos, kurs polifoniją pritaikino prie bažnyčios 
reikalavimų. 


Bažnyčios papročiai. Tridento susirinkimas visuose 
kraštuose suvienodino liturgiją  Sumažinta švenčių skaičius. 
Urbonas VIII nustatė jų 34 (1642) XVIII amžiaus pabaigoje 
Pius VI tą skaičių dar pusiau sumažino, o neseniai Pius X jų 
bepaliko 8 per metus.  Viduriniais amžiais dažnai vartojamas 
interdiktas išeina iš papročio. Vyskupų valdžia nuo Tridento 
susirinkimo padidėjo. Dora, žemai nupuolusi reformacijos pra- 
džioje del kilusių sumišimų, apie XVI amžiaus vidurį augštai 
pakilo. Rodo tai didelis to laiko šventųjų skaičius. Bet tas pa- 
kilimas tepateko 100 metų, XVIII amžiuje vėl žymiai krinta, ypa- 


— 201 — 


tingai tarp augštesniųjų luomų. Tamsi to laiko demė tai didelis. 
nuo reformacijos laikų pakilimas tikėjimo į žavėjimus. Daug ža- 
vėtojų ir raganų buvo nužudyta, ypatingai Vokietijoje, Škotijoje 
ir Anglijoje. Tą tikėjimą į burtus labai palaikė Liutero ir jo 
draugų nuomonė, pripažįstanti visa pikta velniui. Su pasisekimu 
kovojo prieš tą netikusį paprotį įezuitas Spee be parašo išleistoje 
savo knygoje „Cautio criminalis“ (1631). Nuo to laiko tikėjimas 
į burtus ima gaišti. 


ių 


Antroji dalis. 


Nuo francuzų revoliucijos lig musu laiku. 

Francuzų revoliucija. 


Priežastys. 2 


Liudviko XIV viešpatavimas buvo laikas didžiausios Fran- 
cijos galybės ir garbės, bet drauge ir pradžia nupuolimo, pasi- 
baigusio baisia revoliucija. Francijos karaliams prisisavinus visą 
valstybės valdžią, pragaišo tautos liuosybė. Ilgi Liudviko XIV 
karai ir jo dvaro puikumas ištuštino valstybės iždą. Bajorija, 
kitą kartą galinga, pradėjus viską valdyti karaliaus ministeriams, 
nebeturėjo ką beveikti ir plaukė į karaliaus rumus garbintu 
jo didybės, linksminties, skolų darytu ir jieškotu jų išmokėjimui 
pelningų vietų. Tuo tarpu augo žmonių vargas, ir dideli mokes- 
čiai vis labiau juos spaudė. Prie Liudviko XIV gyvos galvos 
jo vardo garbė ir valstybės galybė neleidė francuzams matyti 
visų jo viešpatavimo blogųjų pusių. Užtat tuo aiškiau jos viršun 
išplaukė prie jo įpėdinio, silpno ir palaido Liudviko XV. Val- 
stybės tvarka visai iširo, vieša dora galutinai nupuolė, skolos 
augo. Filozofams, peikiantiems monarchišką valdymo budą, ne- 
reikėjo toli jieškoti savo išrodinėjimų patvirtinimo. Ruso skelbė, 
kad visokia valdžia išeinanti iš žmonių, ir ragino francuzus viską 
sugriauti ir iš naujo perstatyti draugiją. 


— 203 — 


Tautos susirinkimas. 


Tokiose aplinkybėse užžengė ant Francijos sosto Liudvi- 
kas XVI, karalius geros širdies, bet silpno budo. Troško jisai 
tikrai pagerinti žmonių buvį, bet nemokėjo atrasti tam tikro 
kelio. Tuo tarpu valstybės skola taip pasidarė didelė, kad mi- 
nisteriai nebeišrado budo iš jos išbristi. Apsvarstymui karščiau- 
sių valstybės reikalų 1789 metais sukviesta tautos atstovai, iš 
kurių ir susidarė Tautos Susirinkimas. Įėjo į jį 270 bajorijos, 
201 dvasiškijos atstovas ir 557 miestiečių. Tautos atstovai 
nebuvo susirinkę nuo 1614 metų. Per tą laiką gyvenimas išsi- 
varė sau naują vagą, daug dalykų persimainė, o tuo tarpu val- 
stybės sutvarkymas paliko tas pats. Bajorija, doriškai ir medžia- 
giškai nupuolusi, po senobei naudojosi ypatingomis teisėmis ir 
nenorėjo prie jų prileisti pralobusių ir pakilusių miestų gyventojų. 
Sodiečiai vargo, baudžiavos prislėgti. Todel Tautos Susirinkimas 
turėjo prieš save daug darbo. Bet Tautos Susirinkimas nuo pat 
pradžios užsiėmė ne tiek praktikos darbu, įvedimu valstybės 
valdyme reikalingų permainų ir tvarkos pagerinimu, bet dau- 
giau skelbimu ne visados įvykdinamų teorijų pagal aštuoniolikto 
amžiaus filozofų sumanymus. 


Pradžioje rodėsi, kad tautos atstovai drauge darbuosis 
valstybės labui. Bajorija geruoju atsisakė nuo privilegijų, ligšiol 
sau priderėjusių, ir apsiėmė lygiai su visais mokėti mokesčius. 
Dvasiškija išsižadėjo dešimtinių ir atidavė trečiąją savo turtų dalį 
valstybės skolai užmokėti. Atmainyta visi atsižymėjimo „ženklai 
ir titulai. Paskelbta visų piliečių lygybė prieš įstatus, žodžio, 
spaudos, tikėjimo liuosybė, tautos teisė įstatymus leisti. 


Kada Tautos Susirinkimas tarėsi Versaliuje apie valstybės 
„pertaisymą, Paryžiuje susidarė revoliucijos komitetai, kurie per 
„sueigas, knygas, laikraščius kurstė žmones prieš vyresnybę, gąs- 
dino Tautos Susirinkimo sąnarius, drįstančius išsitarti su priešinga 
nuomone. Liepos mėnesyje kilo Paryžiuje sumišimai.  Gin- 
kluotos minios įsilaužė į Bastilijos kalėjimą ir palaidė už- 
darytus tenai prasikaltėlius. Prasidėjo turtingųjų miesto gyven- 
tojų plėšimas ir žudymas. Valdžia paėmė minia. Buk tai karaliaus 

apgynimui ir tvarkos palaikymui sutaisyta tautos gvardija, kuri, 
patraukusi į savo pusę kariuomenę, atėmė karaliui valdžią. Revo- 
liucionieriams neparanku buvo, kad Tautos Susirinkimas tarėsi 
Versaliuje, o ne Paryžiuje, kur buvo revoliucijos versmė. Todel 
išsiųsta iš Paryžiaus revoliucijos šalininkų minia, atpludusi į Ver- 
salių, reikalavo Tautos Susirinkimo perkėlimo į Paryžių. Nusi- 
gandęs Liudvikas XVI sutiko ant to (spalių mėnesyje). Nuo to 
laiko karalius ir Tautos Susirinkimas pasijuto beesą revoliucijos 
valdžioje. Jų gynimui arba, tikriau sakant," sergėjimui pristatyta 
tautos gvardija. 

Tautos susirinkimas atėmė katalikams bažnyčių ir vienuo- 
lynų turtus (2—4. XI. 1789), tepalikdamas bažnyčias, klebonijas ir 
daržus. Protestantų bažnyčių turto neliesta. Valstybė prisiėmė 
ant savęs išlaikymą kunigų, bažnyčių ir neturtėlių šelpimą, bet 
paskirtos algos buvo sumažintos, nereguliariai išmokamos, paskui 
visai jų mokėjimas sulaikyta. Vienuolynai buvo panaikinti. Iš- 
leista civilė kunigų konstitucija (12. VII. 1790). Sumažinta vysku- 
pijų ir parapijų skaičius. Vyskupų ir kunigų skyrimas pripažinta 
valstybės vyriausybei. Dauguma vyskupų ir kunigų atsisakė pri- 
imti tą konstituciją, kaipo nesutinkančią su bažnyčios įstatymais. 
Papa ją pasmerkė, bet karalius ją patvirtino. 


Teroras. 


Tautos Susirinkimas, apgarsinęs konstituciją, išsiskyrė. (30 
Rugsėjo 1791.) Į jo vietą sukviesta naujas susirinkimas, į kurį 
pakliuvo daugiau kraštutinių revoliucijos šalininkų, negu jų buvo 
Tautos Susirinkime. Tai tuojau žymu pasidarė iš smarkesnio baž- 
nyčios persekiojimo. Nutarta reikalauti nuo kunigų prisiegos ap- 
garsintajai dvasiškijos konstitucijai. Tokia prisiega nesutiko su 
bažnyčios įstatais, ir daugumas kunigų nuo jos atsisakė, todel 
ir buvo atstatyti nuo savo vietų. Visa Francija paliko be tikrų 
dvasiškų vadovų. Katalikai nepriėmė revoliucijos primestų ku- 
nigų, prisiekusiųjų konstituciją, o tikrieji kunigai negalėjo eiti 
savo pareigų arba turėjo su jų pildymu slėpties, laikė pa- 
maldas miškuose. Valstybė pasisavino teisę moterystės dalykuose, 
įvedė civilę moterystę, pripažino persiskyrimus. Į Paryžių atplu- 

do visokių valkatų minios. Revoliucijos komitetai turėjo juose 
ištikimų savo nežmoniškų paliepimų pildytojų. Prasidėjo Fran- 
cijos valymas nuo tų ypatų, kurias revoliucijos komitetai pripa- 
žino liuosybės ir lygybės priešininkais. Daugumas gyventojų 
guldami nežinojo, ar beatsikels rytoj gyvi. Nuo 2 lig 7 Rug- 
sėjo 1792 metų pačiame Paryžiuje nužudyta apie 8.000 žmonių, 
tarp jų apie 400 kunigų. 

Sukviesta naują tautos atstovų susirinkimą (20. IX. 1892), 
praminta Tautos Sueiga, kuri paskelbė respubliką. Karalius 
Liudvikas XVI pripažinta liuosybės priešininku, apskųsta ir nu- 
kirsta (21. I. 1793). Netrukus tokios pat mirties susilaukė kara- 
lienė Marija Antonina. Vienaitinis Liudviko XVI sunus Liud- 
vikas XVII dar pirmiau buvo atskirtas nuo tėvo ir atiduotas 
auginti vienam kurpiui, kurs taip uoliai ėmė varyti iš savo augin- 
tinio didybės dvasią, kad tasai netrukus pasimirė. Tautos Sueiga 
nutarė visai panaikinti krikščionystę, apskelbė, jog nėsą Dievo, 
žmogus neturįs dvasios, ir užgynė katalikų tikėjimo išpažinimą. 
Norėdama išdildyti žmonių atmintyje net patį krikščionių tikėjimo 
atminimą, įvedė naują kalendorių: metai turėjo buti skaitomi nuo 
revoliucijos apgarsinimo. Metai padalyta ne į sąvaites, bet į de- 
kadas (10 dienų), įsakyta švęsti ne septintąją, bet dešimtąją dieną. 
Bažnyčios uždaryta arba paversta revoliucijos susirinkimų vieta. 
Revoliucijos pastatytas arkivyskupas Gobelis vardu visų vyskupų 
ir kunigų, priėmusiųjų dvasiškijos konstituciją, išsižadėjo krikš- 
čionių tikėjimo ir Tautos Sueigoje pamynė po kojų kryžių. Bažny- 
čiose buvo atliekami pasityčiojimai iš tikėjimo.  Pusnuogės pa- 
leistuvės sodinta ant altorių ir atidavinėta joms dieviška garbė. 

Apskųstųjų ir mirtin nuteistųjų skaičius buvo labai didelis, 
netikt Paryžiuje, bet ir kitur.  Geresniam nuteistųjų nukirsdini- 
mui išrasta tam tikra mašina — giljotina. Daugybė jų dirbo 
be perstojo visoje Francijoje, o revoliucijos komitetai pristaty- 
davo joms aukų — „liuosybės ir lygybės priešininkų“, kaip jie 
sakydavo. 

Revoliucijos partijos viešpatavimas, vadinamas teroru 
(1794—1795), nugązdino pačius revoliucijos šalinirikus. 1794 m. 
kilo tarp jų nesutikimai, ir jie patys kitas kitą išžudė. Revoliucija 

pati prarijo savo tėvus ir vaikus. Žuvo visi žymiausieji revoliu- 
cijos veikėjai. Betikslis žmonių žudymas visiems įbiaurėjo, nuo- 
žmiausias teroristas Robespieras palydėjo savo galvą giljotinoje. 
Viršų gavo ramesnieji respublikonai. 17905 metais paskelbta nauja. 
konstitucija. Valdžia atiduota penkiems direktoriams. Ir prie jų 
katalikų bažnyčia vis dar buvo persekiojama, tikybinės apeigos te-- 
leista laikyti prisiekusiems civilę konstituciją kunigams ir kitokiems 
„ jakobinams — deistams. Įvesta šventės su savotiškomis apei- 
gomis. Pradžioje jos kaipo naujiena buvo madoje, bet paskui 
imta juokties iš jų. Aprimus bent kiek kraštui, vis aiškiau da-- 
rėsi reikalas del pačios valstybės naudos grąžinti krikščionių. 
tikėjimą. 

Revoliucija kituose kraštuose. 

Francuzų revoliucijos vadovai neslėpė savo sumanymo pa- 
daryti panašios revoliucijos visuose Europos kraštuose. 17902 
metais Tautos Sueiga paskelbė priimanti į savo globą visas tau- 
tas, kurios norėsią nusikratyti karalių jungo. Baisus revoliucijos 
teroras paragino kitų kraštų valdovus budriai sergėti savo val- 
stybes nuo panašų atsitikimų. Liutlviko XVI brolis, suskubęs 
išbėgt iš Francijos, prašė kitų Europos viešpataujančių pagalbos 
kad kilusis Francijoje gaisras neapimtu ir jų valstybių. Se- 
nosios tvarkos grąžinimui Francijoje susijungė prieš revoliuciją 
pradžioje Austrijos ciesorius su Prusų karaliumi, paskui prie jų 
prisidėjo Rusija ir Anglija. Svetimų valdovų įsikišimas į Francijos 
dalykus užgavo tautišką francuzų jausmą. Revoliucijos išstatyta 
kariuomenė ne tiktai atmušė nuo Francijos sienų Anglijos ir Prusų 
pulkus, bet dar atėmė nuo Austrijos Belgiją, vokiečių žemes kai- 
riajame Reino krašte ir žiemių Italiją. Visuose tuose kraštuose 
panaikinta senobiškas valdymo budas ir paskelbta respublika. 

Klotis įgyta revoliucijos kare su Austrija ir Prusais, sustiprino 
jos stovį namie ir pakėlė ją tautos akyse. Bet tie patys karai 
atėmė jai valdžią, kuri perėjo į generolų rankas. 


Napoleonas. 
Iš visų revoliucijos generolų augščiausiai iškilo Napoleonas 
Bonaparte. Gimė jisai Korsikos saloje (1769) ir buvo advokato 

sunus. Išėjęs mokslus karo akademijoje Paryžiuje, įstojo į ar- 
miją ir pradėjo tarnystę nuo žemojo aficieriaus laipsnio. Kilus 
revoliucijai, pasidarė jos šalininku, pasižymėjo karuose ir trumpu 
laiku tapo artilerijos generolu. Didėlis karo dalykų išmanymas ir 
nepaprastas proto gabumas ketino jam dar didesnę ateitį. 


Napoleonui pavesta žiemių Italijos užkariavimas, ir jisai 
greitai išpildė duotą įsakymą, išvijo iš Italijos Austrijos kariuo- 
menę ir užėmė dalį papos žemių. Revoliucija seniai buvo nusi- 
stačiusi prieš papą delto, kad jisai nepripažino civilės dvasiškijos 
konstitucijos ir kaikurių kitų revoliucijos įvestųjų permainų, nesutin- 
kančių su bažnyčios įstatais. Papa Pius VI norėdamas susiderinti su 
Napoleonu, apsiėmė užmokėti Francijai 21 milioną lyrų ir atiduoti 
daug rankraščių, paveikslų ir kitų dailės veikalų, amžiais surinktų 
Vatikane. Francuzai užėmė Romą ir elgėsi tenai, kaip savo že- 
mėje, kurstė žmones prieš papos valdžią ir galutinai paskelbė 
Romą respublika. Nuplėšti Romos bažnyčios. Pačiam papai 
numauta nuo rankos žiedas ir parduota visas papos turtas. Pius 
VI, išgabentas Napoleono kareivių į pietinę Franciją, pabaigė 
tenai savo amžių (1799). 


Laimingi Napoleono karai Italijoje ir Aigipte išaugštino jį ir 
padarė tautos numylėtiniu. Todel kada Napoleonas, žibėdamas 
garbe, sugrįžo iš Aigipto (1797), buvo Paryžiuje labai iškilmingai 
priimtas.  Francijai seniai jau įkirėjo revoliucijos ukis. Visas 
kraštas troško atilsio ir grąžinimo tvirtos tvarkos. Napoleo- 
nas mokėjo tuo pasinaudoti. Turėdamas valdžią kariuomenėje, 
prisirišusioje prie garsaus savo vado, privertė jisai išrinkti save 
vyriausiuoju konsulu, o jau nuo savęs pasirinko kitu du draugu. 
Tiems trims konsulams, panaikinus direktoriatą, buvo pavesta 
valdžia.  Augščiausias vietas valdyme užėmė Napoleono šalininkai. 
Tauta, išalkusi atilsio, nemanė prieštarauti Napoleono prisisa- 
vinimui. 

Po ilgų sumišimų namie ir karų svetur Francija reikalavo 
atilsio. Napoleonas, tapęs nepriklausomu valdytoju ir norėdamas 
atitaisyti revoliucijos suardytą tvarką, pasirupino užbaigti karą. 
1801 metais susiderino jisai su Vokietija. Vokiečių žemės kairia- 

jame Reino krašte atiteko Francijai. Atlyginimui Vokiečių kuni- 
gaikščių Napoleonas leidė jiems pasidalyti bažnytines žemes, pri- 
derėjusias vyskupijoms ir vienuolynams. Taip neteko pasaulinės 
valdžios paskutiniai bažnytiniai Vokietijos kunigaikščiai: kur- 
tiurstai Kelno, Mainco, Triero, vyskupai ir vienuolynų viršininkai. 
Bažnyčia tuose kraštuose, kuriuos buvo pasiekusi revoliucija, 
tapo visai apiplėšta, visai priklausoma nuo pasaulinės valdžios. 


Susiderinus su svetimomis valstybėmis, Napoleonui reikėjo 
pasirupinti Francijos vidaus dalykų sutaikinimu. Katalikų bažny- 
čia buvo Francijoje beveik visiškai panaikinta, jos vyresnybė iš- 
blaškyta. Napoleonas gerai numanė, jog jokia draugija, o tuo 
labiau valstybė negali tvirtai stovėti be tikėjimo. Todel 1801 
metais pradėjo tarties su papa Piu VII apie bažnyčios tvarkos 
sugrąžinimą Francijoje. Susiderinimo dalykas ėjo pradžioje labai 
sunkiai. Napoleonas statė reikalavimus, priešingus bažnyčios 
įstatams, kurių papa nė kaip negalėjo priimti. Bet gi galu- 
tinai padaryta ' konkordatas arba sutartis, kurios svarbiausieji 
punktai buvo šie: visiems Francijos gyventojams liuosa išpažinti 
toksai tikėjimas, kokį kas nori; papa apsiima panaikinti senasias 
vyskupijos ir jų vieton įstatyti naujas, kurių skaičius apribuota 
lig 50; vyskupus į naujai įsteigtas vyskupijas skiria pirmasis 
konsulas, patvirtina papa, vyskupijų padalijimą į parapijas atliks 
nauji vyskupai, susitarę pirma apie tai su valstybės vyresnybe; 
papa sutiko nebereikalauti sugrąžinimo bažnyčios turtų, parduotų 
revoliucijos laiku, užtat valstybė prisiėmė ant savęs kunigų ir 
bažnytinių įstaigų išlaikymą. 


1802 metais konkordatas apgarsinta visoje Francijoje. Del 
tos priežasties atlaikyta Paryžiuje iškilmingos pamaldos, į kurias 
atvyko Napoleonas su visa vyriausybe, dalykas, nuo revoliucijos 
pradžios Francijoje neregėtas. Žmonių džiaugsmas buvo tuo 
didesnis, kad pasibaigė sąžinės slėgimas, kurį dar neseniai tebe- 
kentėjo visi Francijos katalikai, 


Tikėjimo ir valstybės tvarkos sugrąžinimu nusipelnė Napo- 
leonas tautos prisirišimą, jo valdžia sudrutėjo. Todel 1804 metais 
Napoleonas galėjo prisimti ciesoriaus vardą ir tapti tikru Francijos 

viešpatimi. Į savo karunaciją užprašė papa Pių VII, kurs savo 
pribuvimu į Paryžių padidino karunacijos iškilmingumą. 


Napoleonas, susiderindamas su bažnyčia, norėjo, kad ji 
tarnautu jo politikos tikslams. Todel jo sutartis su papa nega- 
lėjo turėti ilgos tvermės. Napoleonas skyrėsi į vyskupus tokias 
ypatas, kurios butu paklusniais jo užmanymų įrankiais. Tokių 
vyskupų papa nesutiko patvirtinti. Prisidėjo ir kitos nesutikimo 
priežastys. Napoleonas norėjo viešpatauti visoje Europoje ir rei- 
kalavo nuo papos, kad jisai laikytu bažnyčios priešininkais visus 
tuos, kurie buvo Napoleono priešininkais. Bet Pius VII atsakė, 
kad jo, kaipo bažnyčios galvos, priedermė esanti platinti tarp 
krikščionų tautų sutartį ir vienybę, ir jisai negalįs tarnauti vienos 
tautos reikalams su skriauda visų kitų tautų, kurios lygiai esančios 
jam brangios. Napoleonas liepė savo kariumenei užimti Romą 
(1808), atėmė nuo papos jo valstybę ir apskelbė Romą savo cie- 
sorystės miestu. Kada visi Europos karaliai lenkėsi prieš Na- 
poleoną, Pius VII parodė drąsos pavyzdį, gindamas savo teises 
ir kitų tautų liuosybę. Prie Romos bažnyčių durių prilipdyta 
papos bulė, atskirianti nuo bažnyčios valstybės prisisavintojus. Na- 
Pių VII iš Romos. Pradžioje nugabenta jisai“ į pietinę Franciją, 
paskui-gi į Fonteneblo netoli Paryžiaus. Atskirta nuo papos 
kardinolai, užginta jam susižinojimas su kitomis valstybėmis. 
Pius VII nebeturėjo su kuo susitarti apie tuos dalykus, kurių iš- 
rišimo Napoleonas nuo jo tuojau reikalavo.  Nugąsdinimui papos 
ir išgavimui jo sutikimo Napoleonas sukvietė į Paryžių Francijos 
„vyskupų susirinkimą, tikėdamasis juos patrauksiąs į savo pusę 
ir sukelsiąs prieš papą. Vyskupai tečiau nepalaikė ciesoriaus 
reikalavimų. 

Tuo tarpu šviesi ligšiol Napoleono žvaigždė pradėjo gesti. 
Nelaimingas karas su Rusija 1812 m. pragaišino visą jo armiją. 
Tokią valandą susitaikinimas su bažnyčia buvo jam butinai rei- 
kalingas. Napoleonas numanydamas prievarta nuo papos nieko 
neišgausiąs, pradėjo iš naujo geruoju su juo tarties. Francijos 
vyskupai išrodinėjo papai apverktiną Francijos bažnyčios stovį 
ir didesnes nelaimes ateityje, jei jisai nepriimtu ciesoriaus rei- 

kalavimų. Tų nelaimių atkreipimui Pius VII buvo jau besutinkąs 
padaryti naują konkordatą. Napoleonas, nelaukdamas galutino 
papos sutikimo, apgarsino naujo konkordato punktus, kengsmin- 
gus bažnyčios liuosybei. Pius VII supratęs, kad jį norėta ap- 
gauti, atšaukė su sąlyga duotus prižadėjimus ir paskui įkrito į 
didelį nusiminimą, kad ne kaip reikiant gynęs bažnyčios liuosybę. 
Bet baigėsi jau ir Pius VII vargo dienos. 1814 metais Napole- 
onas, nuveiktas sujungtų Rusijos, Austrijos ir Prusų kariuomenių, 
turėjo atsižadėti Francijos sosto. Papa atgavo liuosybę ir 
tais pačiais metais sugrįžo į Romą, linksmai sveikinimas savo 
žmonių. Vienos kongresas, atliktas 1814 metais, sugrąžino 
Europos karaliams žemes, kurios buvo nuo jų atimtos Napoleono, 
Pius VII taipogi atsiėmė savo valstybę ir joje pasimirė (1823 m.). 

Napoleonas pabaigė savo amžių šv. Elenos saloje. Nelai- 
mėje sugrįžo prie Dievo, mirė krikščioniškai, susiderinęs su 
bažnyčia. 


Bažnyčios valstybės galas. 


Papa dvigubai buvo revolucijos neapkenčiamas: kaipo bažny- 
čios galva ir kaipo karalius. Jau 1798 m. prancuzų kariuomenė, 
užėmusi Romą, sutaisė jame revoliucijos komitetus. Per Vienos 
kongresą papa atgavo atgal visas savo valstybės žemes, bet tuo 
tarpu revoliucija tvirtai buvo įsigyvenusi Italijoje. Visur susi- 
taisė slaptų draugijų, kurių tikslas buvo Italijos sujungimas į 
vieną valstybę. Papa nenorėjo geruoju atsisakyti nuo sau pri- 
derinčios valdžios, todel pradėta Italijoje kova prieš pasaulinę 
jo valdžią. 

Visuomenės patraukimui į savo pusę revolucijos šalininkai 
peikė bažnytinės valstybės tvarką. Papa Gregorius XVI geruoju 
įvedė kai-kurias permainas valdyme ir praplatino pasaulinių žmo- 
nių teises užimti vietas. Bet tos atmainos nepatenkino revoliuci- 
jos šalininkų. Sumišimai bažnytinėje valstybėje vis ėjo didyn. 
Tada Gregorius XVI smarkiau pradėjo elgties su maištininkais, 
bet tuo tiktai padidino pasipriešinimą. | 

Mirus Gregoriui XVI papa tapo Pius IX (1846). Naujas 
papa mėgino eiti kitu keliu, norėjo jisai malonumu ir reikalingų 

permainų įvedimu pašalinti nepasitenkinimo priežastis. Pius IX ap- 
garsino savo valstybėje konstituciją (1848), didelę pasaulinės 
valdžios dalį pavedė tautai. Bet tautinės Italijos partijos šalinin- 
kai tuo nepasitenkino, norėjo visos Italijos suvienijimo. 1848 
metais kilus revoliucijai Lombardijoje, to krašto revoliucijinė val- 
dyba pareikalavo nuo Piaus IX, kad stotu priešakyje ir pradėtu 
karą su Austrija išliuosavimui iš po jos valdžios visos Italijos. 
Papai atsisakius, revoliucijos šalininkai pakėlė maištą Romoje. 
Pirmasis papos ministeris buvo užmuštas, pats papa apgulta 
Kvirinale. Tautos gvardija išblaškė gvardiją samdytų šveicarų, 
ginančių papą, Pius IX pasijuto bėsąs Romoje kaliniu. Francijos 
ir Bavarijos pasiuntiniai padėjo papai persirėdžiusiam išbėgti iš 
Romos, kame apskelbta respublika, išniekinta bažnyčios, ne- 
žmoniškai užmušinėta kunigai. Pius IX pasikvietė savo apgini- 
mui katalikų valstybes. Francijos kariuomenė, įėjusi į Romą, su- 
grąžino papai viešpatavimą, ir Pius IX 1850 m. galėjo sugrįžti 
į Romą. 


Revoliucijos vadovai matydami savo jiegomis neįveiksią nu- 
versti pasaulinės papos valdžios, delto kad papos pusėje buvo 
daugumas bažnytinės valstybės gyventojų, susinešė lizdą savo 
agitacijai Sardinijos karalystėje. Sardinijos karalius Viktoras 
Emanuelis apėmė kovos prieš papą vadovavimą. Italai neapkentė 
Austrijos viešpatavimo Italijoje, ir Sardinijos karaliui lengva buvo 
sukelti prieš svetimtaučius Lombardijos ir Venecijos gyventojai. 
Viktoras Emanuelis atėmė nuo Austrijos Lombardiją ir Veneciją, 
išvarė iš Neapolio Burbonus, ir visus tuos kraštus prijungė prie 
savo karalystės (1860), atėmė papos žemių dalį (1860), padedant 
Prusams įgijo Veneciją (1866).. Italijos susivienijimą tetrukdė 
bažnytinė valstybė. Viktoras Emanuelis apskelbė Romą suvieny- 
tos Italijos sostinė (1860), ir tiktai Francijos kariuomenė, stovinti 
Romoje, užlaikė dar jį trumpam laikui papos valdžioje. Bet kada 
1870 metais francuzų kariuomenė apleidė Romą, tuojau Sardinijos 
kariuomenė įsiveržė į miestą ir atėmė nuo papos paskutinį jo 
žemės sklypelį. Pius IX užsidarė Vatikane ir lig pat mirties ne- 
buvo iš jo išėjęs. Italijos karalystės vyresnybė atidavė papai 
Vatikaną su visais jo triubesiais ir apsiėmė mokėti papos dvaro 

išlaikymui kasmet po du milionu frankų. Papai su įo maža 
teritorija Vatikanu pripažino valdovų teises ir susižinojimą su ki- 
tomis valstybėmis. Bet Pius IX nepriėmė paskirtos sau sumos, 
delto kad nenorėjo išsižadėti savo valstybės, neturėjo tikrumo, 
kad galės laisvai valdyti visą bažnyčią Papos dvaras iš- 
silaiko iš petropinigio, renkamo visuose katalikų kraštuose. 
Piaus IX įpėdiniai Leonas XIII ir Pijus X užlaikė tą patį dalykų 
stovį, reikalaudami tikrų gvarancijų savo ir bažnyčios liuosybei. 


Vatikano susirinkimas. 
Devynioliktojo amžiaus klaidos. 


Mokslas, ypatingai gamtos, devynioliktame amžiuje buvo 
padaręs didelę pažangą. Juo naudodamasi žmonija priėjo prie 
daugybės naujų išradimų. Žmonės perdaug ėmė tikėti į tų mokslų 
visa galybe, vienpusiškai manydami jais galėsią visa išaiškinti, 
pilną laimę pasiekti. Filosofijos mokslai, tikyba, rodanti žmogaus 
gyvenimo tikslą, doros dalykai tapo užleisti. Rationalizmas Ir 
bedievystė plačiai pasklydo Europoje. Tikėjimo dalykuose prasi- 
platino atšalimas, abejotiškumas. 

Kita didelė XIX amžiaus klaida buvo perdidelis valstybės 
valdžios įsigalėjimas. Ji norėjo aprėpti visą gyvenimą, visa savo 
žinion paimti, ir daugelyje dalykų nebepripažino bažnyčiai teisių. 

Naturalizmas atmetė apreiškimą ir nori viską išaiškinti 
gamtos jiegomis. Racionalizmas perdaug iškėlė proto galybę, 
valstybės absoliutizmas nori visuomenės gyvenimą paliuosuoti 
nuo tikybos įtakos, sensualismas pataikauja geiduliams ir nori 
„ paliuosuoti juos nuo suvaržymo Dievo įsakymais. Visus tuos 
naujųjų amžių paklydimus pasmerkė Pius IX savo išleistame Syla- 
buse (1864). Masonai ir kiti katalikų bažnyčios priešininkai su- 
kėlė delto didelį triukšmą, bet katalikams tas papos raštas davė 
nurodymų, padėjo tiesą atskirti nuo klaidos. 


Vatikano susirinkirmnas. 

Bažnyčia XIX amžiuje pergyveno didelių nelaimių ir su- 
spaudimo laikus. Bažnyčiai reikėjo tuo didesnės visos pasaulės 
vyskupų vienybė su papa, ir Pius IX rupinosi tvirčiausiai susirišti 
su jais. Svarbiausių bažnyčios reikalų apsvarstymui katkartėmis 

sukviesdavo į Romą vyskupus iš visų katalikų kraštų. 1854 me- 
tais daugiau, negu du jų šimtu, atvyko Roman, ir Pius IX drauge 
su jais apgarsino mokslą, seniai bažnyčios išpažįstamą, įog šven- 
čiausia Marija Pana buvo be nuodemės pradėta. 1862 metais 
del kanonizacijos arba prie šventųjų priskaitymo Japonijos kan- 
kintinių atvyko į Romą trys šimtai su viršu vyskupų. Dar dides- 
nis buvo vyskupų susirinkimas Romoje 1867 metais del aštuonio- 
likos amžių sukaktuvių nuo šv. Petro ir Povilo Apaštalų mirties. 
Bet iš visų vyskupų susivažiavimų Ryme iškilmingiausis buvo 
visuotinas jų susirinkimas, atliktas Vatikane 1869—1870 metais, 
kuriame dalyvavo vyskupų daugiau negu septyni šimtai. 

Toksai susirinkimas labai buvo reikalingas devynioliktame 
amžiuje, plačiai papludus bedievystei ir žmonių daugybei atsito- 
linus nuo tikėjimo. Visuotinas Vatikano susirinkimas sustiprini- 
mui bažnyčios vienybės, reikalaujant daugumui vyskupus, iškil- 
mingai apgarsino mokslą, jog Romos vyskupas, kaipo visos 
bažnyčios mokytojas, negali klysti tikėjimo ir doros dalykuose, 
kada iškilmingai, ex cathedra, juos paskelbia, todel, jam mokinant, 
visi katalikai turi priimti jo ištarmę. Bažnyčios gynimui prieš 
bedievystės užpuldinėjimus buvo išaiškinta katalikų tikėjimo 
mokslas apie protą ir apreiškimą. Susirinkimas išaiškino, jog 
žmogaus protas ir apreiškimas tai du žiburiu tos pačios tiesos, 
nuo Dievo išeinančios, todel negali buti tarp jų dviejų jokio 
prieštaravimo. Protas. žmogui duotas prigimties dalykų pažinimui, 
apreiškimas-gi pažinti tiesoms, protui nepasiekiamoms, jis veda 
žmogų į amžinastį. 

Prasidėjus karui tarp Vokietijos ir Prancijos dauguma vy- 
skupų išvažinėjo, ketindami vėl susirinkti. Bet Italijos vyriausybė 
tuo tarpu užėmė Romą, ir Vatikano susirinkimas liko nepabaigtas. 


Senkatalikiai. 

Vatikano susirinkimo nusprendimas apie papos neklaidin- 
gumą tikėjimo dalykuose nepatiko kai-kuriems Vokiečių teologams, 
kurie, atsiskyrę nuo katalikų bažnyčios, davė pradžią „senųjų 
katalikų“ sektai. Tikriaus reikėtu juos vadinti naujaisiais pro- 
testantais. Vokietijos ir Šveicarijos vyresnybė palaikė senuosius 

katalikus ir atidavė jiems kai-kuriose apylinkėse katalikų bažnyčias. 
Jansenistas Utrechto vyskupas iššventė „seniemsiems katalikams“ 
savus vyskupus. Senųjų katalikų sekta niekur nepatraukė prie 
savęs didelio pasekėjų skaičiaus. Prie senkatalikių prisijungė ne- 
priklausomoji bažnyčia Amerikoje, sudaryta daugiausiai iš lenkų 
emigrantų. 1007 metais senkatalikiai turėjo 6 vyskupus su 
136.000 savo šalininkų (Vokietijoje 30.000, Šveicarijoje 35.000, 
Austrijoje 22.000, Amerikoje 40.000). 


Modernizmas. Kaikurie teologai mėgino, kaip jie sako, 
sudgrinti bažnyčią su naujaja kultura, stengėsi kiek galima pra- 
šalinti visa, kas yra antprigimtinia šv. Rašte, dogmatuose, Kristaus 
ypatoje, Sakramentuose. Taip iš tikybos mėginta padaryti kaži- 
kokį neaiškų jausmą. * Modernizmas daugiausiai buvo išsiplėtęs 
Francijoje ir Italijoje. Papa Pius X jį pasmerkė (1907). 


Katalikų bažnyčios stovis XIX ir XX amžiuje. 


a) Europoje. 

Francijoje. Nugriovus Napoleono valdžią, Francijai buvo 
primestas karalius Liudvikas XVIII (Liudviko XVI brolis). “ Jisai 
pripažino katalikų tikėjimą viešpataujančiu Francijoje; sugrąžino 
liuosybę steigti vienuolynus. Tikybinis gyvenimas ėmė gauties, 
nors ir sunkiai, delto kad priešingos tikėjimui revoliucijos idejos 
tvirtai buvo prigijusios tautoje. Bažnyčia ir kunigai buvo netur- 
tingi, kraštas susiskaldęs į priešingas partijas. Gabųs rašytojai 
(Montalembert, Dupanloup, Veuillot, Chateaubriand, de Maistre, 
Lamennais) gynė bažnyčią. Įsteigta draugija geroms knygoms 
platinti. Bet ir tikėjimo priešininkai uoliai darbavosi. Po 1830 m. 
revoliucijos, atkreiptos prieš bažnyčią, valdžią įgijo Orleanų dina- 
stija. Liudvikas Pilypas palaikė tikėjimo priešininkus. 1848 m. 
revoliucija, sukelta darbininkų prieš turtinguosius luomus, kara- 
liaus palaikomus, neturėjo tos tikėjimo neapykantos, kokia buvo 
per pirmąją revoliuciją. Įvesta respublika, vadovaujant Liudvikui 
Napoleonui, kurs netrukus (1872) pasiskelbė ciesoriu.  Napole- 
onas III pradžioje palaikė katalikus, pripažino vyskupams liuosą 
„vyskupijų valdymą, mokyklų liuosybę. Labai išsiplėtojo tiky- 

binės draugijos (kongregacijos). Misijoms viena Francija dau- 
giau padarė, negu visi kiti kraštai. Kada Napoleono III valdžia 
sustiprėjo, ėmė jisai varžyti bažnyčią. Daug kenkė jo dvaro pa- 
laidumas. Po 1870 m. karo ir naujos revoliucijos vėl buvo įvesta 
respublika. Taip Francija pergyveno 3 revoliucijas, pasikeitė trys 
dinastijos: Burbonų, Orleanų ir Napoleono. Tose naminėse ko- 
vose katalikai laikėsi daugiausiai monarchiškosios partijos. Di- 
delis vienuolių ir kunigų skaičius priešingas buvo respubliškam 
valdymo budui ir stengėsi sugrąžinti Francijoje monarchiją. To- 
del kada 1870 metais galutinai prigijo Francijoje respublika, ka- 
talikų tikėjimo priešininkai gavo viršų valstybės valdyme ir su- 
ėmė į savo rankas visą valdžią. Tikėjimo priešininkams darbuo- 
janties iš vieno, katalikų partijai truko vienybės: vieni iš jų ėjo 
kartu su senosios Burbonų dinastijos šalininkais, kiti troško 
sugrąžint Napoleono dinastijos viešpatavimą Katalikus paskelbta 
respublikos ir liuosybės priešininkais ir pradėta įstatais varžyti 
jų liuosybę. Papa Leonas XIII perspėjo Francijos katalikus (1894), 
kad pripažintu respublišką valdymo budą ir, atmetę šalin 
savitarpius ginčus, rupintusi įgyti įtaką valstybės valdyme, 
rinkdami į parlementą savo atstovus. Tečiau ir ligšiol ta geistina 
vienybė tarp Francijos katalikų dar neįvyko. Tuo tarpu tikėjimo 
priešininkai, turėdami savo pusėje atstovų daugumą, išleidinėjo 
vis naujus įstatus. bažnyčios darbavimosi suvaržymui.  Prašalinta 
tikybos mokinimas iš pradinių mokyklų (1882), leista moterystės 
perskyrimas, uždaryta 10.000 katalikų draugijų laikomų mokyklų, 
panaikinta visos kongregacijos, užsiimančios mokinimu (1904), 
atimta iš vienuolynų turtai. Pagalios atskirta valstybė nuo bažny- 
čios (1905). Bažnyčios turėjo buti atiduotos tam tikroms sudary- 
toms draugijoms, bet katalikai atsisakė nuo jų steigimo. Tuomet 
vyriausybė paskelbė bažnyčios įstaigas valstybės ir savivaldybių 
nuosavybe, naudojimasis jomis prideri nuo valdžios malonės. Bet 
užtat papa gavo teisę laisvai skirti vyskupus.  Prispaudimas 
suvienijo kunigus, katalikai nesigaili aukų bažnyčios reikalams, 
Kova prieš tikėjimą tebevedama Francijoje ligšiol su dideliu įnir- 
timu ir jos galo nematyti. Katalikų bažnyčios stovis yra labai 
sunkus, bet matyti ženklų tikybinės dvasios atgijimo. 

Vokietijoje katalikų bažnyčios stovis nuo francuzų revo- 
liucijos persimainė blogyn. Vyskupai devynioliktojo šimtmečio 
pradžioje nustojo savo kunigaikštijų ir su jomis įtakos politikiš- 
kame Vokietijos gyvenime. Vyskupų valdžia labai suvaržyta, 
svietiškė vyriausybė ėmė tvarkyti bažnyčios dalykus. Buvusios 
vyskupų žemės atiteko daugiausiai protestantams kunigaikščiams. 
Jie ir katalikus valdydami laikėsi protestantiškų taisyklių, stengėsi 
bažnyčios valdžią į savo rankas paimti. Valstybės vyriausybė no- 
rėjo prižiurėti visą bažnyčios veikimą, pati skirti vyskupus ir ku- 
nigus. Norėjo protestantais paversti savo pavaldinius katalikus. 
Prusuose mėginta vyskupus atiduoti protestantų konsistorijų val- 
džion (1815). Valdininkais buvo skiriami protestantai, katalikai gi 
negalėjo gauti vietos. Daug buvo maišytų moterysčių, iš kurių 
vaikai dažniausiai buvo protestantų tikėjime auklėjami. Panai- 
kinus vienuolynus, pragaišo prie jų laikytos katalikiškos gimna- 
zijos ir kitos augštesnės mokyklos. Prieš revoliuciją Vokietija 
turėjo 18 grynai katalikiškų universitetų, jie žlugo arba buvo pa- 
vesti protestantams. 


Del sekuliarizacijos daug vyskupijų buvo padalyta, kapitulos 
visos panaikintos, daug vyskupijų liko be vyskupų. 


Bet palengva prasidėjo atgijimas katalikiškos dvasios su- 
varžytoje Vokietijos bažnyčioje. 1817 m. protestantai iškilmingai 
šventė 300 metų reformacijos sukaktuves, labai šmeiždami 
katalikus. Tai paragino katalikus atremti protestantų užpuldinė- 
jimus.  Viešpatavusio tuomet romantizmo laikais imta labiau 
tyrinėti savo praeitis, gėrėties vidurinių amžių gyvenimu, kuomet 
suvienyta Vokietija buvo galinga. Katalikai ėmė organizuoties. 
Katalikų dvasiai sužadinti Katalikai mokslininkai įsteigė daug 
rimtų laikraščių. 


1848 metų revoliucija atnešė Prusijai konstituciją. Vyskupai 
įgijo daugiau liuosybės, atsirado daugiau vienuolynų ir draugijų. 
Bažnyčios teisėms ir laisvei ginti įsteigta Piaus draugija. Vokie- 
tijos katalikai ėmė daryti savo visuotinus susivažiavimus, vieny- 
damies, geriaus savo reikalus pažindami, griežčiau reikalavo iš 
vyriausybės jų patenkinimo. Rupinties reikalais katalikų, kurie 

gyvena išsiblaškę tarp protestantų, įsteigta šv. Bonifaco draugija 
(1849). Geroms knygoms platinti įsteigta šv. Boromiejaus draugija. 

Katalikų likimas Vokietijoje pasidarė sunkesnis, kada iškilo 
augštyn Prusai, kurie, 1866 metai pergalėję Austriją ir išmetę ją. 
iš Vokietijos valstybių sąjungos, patys užėmė jos vietą. Po 
laimingo 1870 metų karo su Francija Prusai dar labiau įsigalėjo. 
1871 metais apgarsinta nauja vokiečių ciesorystė. Pirmoji vieta. 
toje ciesorystėje priderėjo Prusams, ir Prusų karalius tapo Vokie- 
tijos ciesoriumi. Naujoje ciesorystėje katalikų skaičius buvo ma- 
žesnis, negu protestantų. Galingas naujos ciesorystės kancleris 
Bismarkas tikėjosi, padedant liberalams, protestantams, senkatali- 
kiams pavergti bažnyčią valstybei ir grąžinti senąjį katalikų bažny- 
čios stovį. Buvo išleisti įstatai, kuriais mėginta suvaržyti kunigų 
laisvė pamokslų sakyme, panaikinta jezuitų ir jiems panašųs 
vienuolynai. Prusuose labai suvaržyta bažnyčios laisvė kunigų 
skyrime ir jų veikime. Vyskupams protestuojant prieš tuos 
įstatus, buvo uždarytos kunigų seminarijos ir visi vienuolynai, 
išskyrus tuos, kurie užsiima ligonių priežiura. Vieni vyskupai 
buvo atstatyti nuo vietų, kiti pateko į kalėjimus. Apie 1000 pa- 
rapijų liko be kunigų ir pamaldų. Katalikai savo reikalams ginti 
parlemente buvo įsteigę partiją Centrum (1870), laikėsi vienybės, 
ir vyriausybė turėjo nusileisti. Ilgainiui varžantys bažnyčią įstatai 
buvo atmainyti. Katalikai gindami savo tikėjimą sudarė tvirtas 
savo įstaigas, galingas visų luomų sąjungas (katalikų mokytojų 
susivienyjimas turėjo 25.000 sanarių, liaudės susivienyjimas 
700.000 sąnarių). Todel katalikų vienybės neįveikė nei 1918 metų 
revoliucija, kuomet valstybės valdyme gavo viršų socialistai. 
Austrija. 

Ciesoriaus Juozapo II įstatai buvo supančioję bažnyčios 
gyvenimą Austrijoje. Ilgainiui bet gi, vyskupams labiau rupinan- 
ties bažnytinės dvasios atgaivinimui, katalikų bažnyčios stovis 
pagerėjo. Po 1848 m. revoliucijos konstitucija pripažino bažny- 
čiai savistovybę. Katalikai gavo teisę steigti savo“ mokyklas. 
Sekdama Prusų pėdomis, Austrija panaikino konkordatą su papa 
(1874) ir mėgino įvesti panašius bažnyčios suvaržymus, kaip 
Prusuose, bet netrukus nuo jų atsisakė. Paskutiniu laiku kata- 

likai įgija vis didesnę įtaką valstybės valdyme, vadovaujant 
krikščionių demokratų partijai. 


Anglija. 


Anglų tauta, nuo trylikto amžiaus turinti konstituciją, duo- 
dančią tautos atstovams didelę įtaką valstybės valdyme, amžiais 
priprato branginti savo liuosybę. Protestantystė primetė anglams 
svetimų įsitikinimų neapykantą ir pastumė prie didžiausio fanatizmo. 
Tečiau amžiais įsikėrėjęs liuosybės jausmas padėjo anglams nu- 
sikratyti protestantų įdiegto fanatizmo ir atitaisyti nuoskaudas, 
padarytas katalikams. 


Pirmiausiai patekėjo katalikams liuosybė Anglijos kolonijoje 
Kanadoje. Tą kraštą, gyvenamą pačių katalikų, ilgą laiką valdė 
mažas anglų protestantų skaičius. Pasipriešinimas Anglijos vyres- 
nybei, apsireiškęs visuose žiemių Amerikos kolonijose, paragino 
Angliją suteikti Kanados katalikams tikėjimo liuosybę (1774). 
Žieminės Amerikos kolonijų atsiskyrimas nuo Anglijos parodė 
jos vyriausybei, kaip pavojingas yra daiktas neteisingai varžyti 
valdomųjų žmonių liuosybę ir jų tikėjimą. Todel patsai gerai 
suprastas valstybės reikalas privertė Anglijos vyresnybę sustab- 
dyti ir Irlandijos katalikų persekiojimą.  Atmainyta įstatai, ko la- 
biau varžiusieji tą nelaimingą kraštą, kaip antai užgynimas 
žemę pirkti (1782), mokyklas steigti. Atmainyta įsakymas katali- 
kams priverstinai dalyvauti protestantų pamaldose (1793). Bet tie 
daliniai palengvinimai negalėjo patenkinti Irlandijos katalikų. Visas 
kraštas stojo į kovą atsijieškojimui sau priderinčiųjų tiesų. (Garsus 
irų vadovas D'Oconelis sukviesdavo tam tikslui susirinkimus, 
prašymais į parlementą siunčiamais išrodinėjo neteisingą su irais 
elgimąsi. 18290 m. Anglijos parlementas priėmė įstatą, kurs suteikė 
Irlandijos ir Anglijos katalikams pilną tikėjimo liuosybę ir suly- 
gino jų teises su protestantų teisėmis dalyvauti -parlemente ir 
valdžios vietas užimti.  Kai-kurios tiktai augštosios vietos pa- 
liko katalikams uždarytos. Panaikinta katalikams uždėta priedermė 
mokėti dešimtinį protestantų dvasiškiams (1838), pripažinta kata- 
likų bažnyčioms teisė turtą įgyti (1845). 


— 219 — 


Nuo to laiko prasideda katalikų bažnyčios atgijimas ir 
kilimas Anglijoje. Papa Pius IX sugrąžino Anglijoje katalikų hie- 
rarchiją (1850), Leonas XIII Škotijoje. Anglijoje dabar yra 3 arki- 
vyskupijos ir 13 vyskupijų, Škotijoje 2 arkivyskupiji ir 4 vysku- 
pijos. Devyniolikto amžiaus pradžioje Anglijoje tebuvo užsilikusi 
maža katalikų saujelė, o dabar jų skaičius išneša daugiau, negu 
2 milionu. Katalikų bažnyčios augimas Anglijoje eina didyn. 
Kasmet apie 10 tukstančių anglų, daugiausiai iš augštesniųjų 
luomų, sugrįžta prie katalikų tikėjimo. Paskutiniais metais atvirtu- 
siųjų skaičius dar labiau pakilo. 1003 perėjo į katalikų tikėjimą 
Anglijoje 20.000 anglikonų. Katalikų laikraščiai labai išsiplatinę, 
vienuolynai gražiai veikia. Paskutiniu laiku Anglijos parlementas 
užtvirtino įstatą, kuriuo valstybė apsiima išpirkti nuo Anglijos 
lordų žemes, atimtas Irlandijoje kitą kartą nuo katalikų, ir atiduoti 
jas išmokėjimo salygomis irams. Pagalios Irlandijai pripažinta au- 
tonomija su seimu Dubline. ) 


Šveicarijoje. 

Įsteigiant Helvecijos respubliką (1798) apiplėšta katalikų 
bažnyčia Šveicarijoje. Restauracijos laiku (1815—1830) išnaujo 
sutvarkyta bažnyčios reikalai. Nuo 1830 m. radikalai su protes- 
tantais vėl pradeda kovą prieš katalikų bažnyčią, valstybė savinasi 
bažnyčios teises. Katalikai mėgino ginties, buvo nuveikti (1847), 
jų laisvė tapo suvaržyta. Tiktai kaikuriuose kantonuose bažnyčiai 
pilnai pripažįstama jos teisės. Paskutiniu laiku stovis pasidarė 
geresnis. 


Ispanija ir Portugalija. 

Protestantystė, padariusi dideles permainas vidurinės Euro- 
pos kraštuose, nebuvo pasiekusi Ispanijos ir Portugalijos, todel 
lig devyniolikto amžiaus abu tuo kraštu buvo grynai katalikišku. 

Valstybės viešpatavimas bažnyčioje, tvirtai įsigyvenęs prie 
Burbonų, išsilaikė ir XIX amžiuje. Ispanija ir Portugalija buvo 
netoli schizmos, buvo pavojus, kad atskils nuo katalikų bažny- 
čios. Viešpataujant Ispanijoje Napoleono broliui Juozapui buvo 
panaikinti vienuolynai. Paskutiniu laiku išsiplėtė socialzimas ir 
anarchizmas. Tikėjimo priešininkai gaudami valdžią varžo bažnyčios 

liuosybę, bet sutinka tvirtą pasipriešinimą iš pusės vyskupų ir 
visos tautos. 1910 metų revoliucija įvedė Portugalijoje respubliką. 
Tuomet išvaryta vienuoliai, atimta jų turtai, atskirta valstybė 
nuo bažnyčios, 


Belgija 1702 metais tapo užkariauta Francijos ir ištyrė 
visų revoliucijos ir Napoleono viešpatavimo nemalonumų. 1814 
metais paliko ji prijungta prie protestantiškos Olandijos ir lig 
1830 metų katalikų bažnyčia Belgijoje buvo varžoma protestantiš- 
kos vyresnybės. 1830 metais katalikų skriaudimas iššaukė revo- 
liuciją, Belgija atsiskyrė. nuo Olandijos ir pasidarė nepriklausoma 
valstybė. Katalikų bažnyčia Belgijoje susilaukė pilnos liuosybės. 
Gavę viršų liberalai (1878) buvo įvedę mokyklas be tikėjimo iš- 
guldinėjimo, pertraukė santykius su Vatikanu. Katalikai steigė 
privatines mokyklas, valstybinės paliko apytuščios. 1884 m. ka- 
talikai laimėjo rinkimus į parlementą ir tvirtai paėmė valdžią į savo 
rankas. Katalikų bažnyčia Belgijoje, turėdama pilną liuosybę, 
pražydo taip, kaip nė viename Europos krašte. 


Olandija. 

Nors katalikų bažnyčia Olandijoje nuo šešiolikto amžiaus 
smarkiai buvo suspausta, tečiaus užsiliko joje nemaža katalikų 
lis "devyniolikto amžiaus. 1848 metais įvesta Olandijoje nauja 
konstitucija, kuri pripažino visiems pilną tikėjimo liuosybę. 1853 
metais Pius IX sugrąžino Olandijoje bažnytinę hierarchiją, ir da- 
bar Olandijos katalikai pasekmingai darbuojasi atgaivinimui tikė- 
jimo dvasios. Įsisteigė daug savų mokyklų, jos gauna pašalpą 
iš vyriausybės. 


Rusija. 

Sugriuvus Lenkų valstybei, jos žemes pasidalijo Rusija, 
Austrija ir Prusai. Rusijai atiteko visos buvusios Lietuvos ku- 
nigaikštijos žemės, o po Vienos kongreso ir Varšavos kunigaikštija. 

Katryna II, atsiėmusi rusų provincijas, visupirmu atkreipė 
atidą į unitus, kurie buvo susivienyję su katalikų bažnyčia, bet 
kuriuos tautystė ir liturgija jungė su rusais stačiatikiais. Katry- 
na II samprotavo, kad unitai lengva bus atitraukti nuo katalikų 
bažnyčios. Tas sumanymas tuo lengviaus išrodė įvykdinamas, 

kad unitai neturėjo gerų vadovų ir unija nevisur tebuvo tvirta. 
Mirštant unitų vyskupams ir kunigams, nebeleista unitams rinkties 
naujų vyskupų, bet į jų vietą skirta stačiatikių vyskupai, unitų 
parapijos budavo prikergiamos prie stačiatikių. Tokiu budu apie 
du milionu Baltrusijos unitų prijungta viešpataujant Katrynai II, 
prie stačiatikystės. Tečiaus jų daugumas prie Povilo I vėl su- 
grįžo prie unijos. 

Užžengus ant Rusijos sosto Nikalojui I, vėl pradėta mąstyti 
apie unitų atvertimą prie stačiatikystės. 1828 metais bažnytinė 
unitų valdyba .visiškai atskirta nuo katalikų. Į unitų vyskupus 
skirta ypatos, linkstančios į stačiatikystę. Tokioje pat dvasioje 
auklėta unitų kunigai tam tikslui įsteigtoje seminarijoje Žirovi- 
cuose. Uždaryta vienuolynai ir mokyklos bazilionų įstato, turin- 
čio didelę įtaką į žmonės. Kad taip viskas buvo prirengta, 
1839 metais unitų vyskupai Siemaško, Zubko ir Lužinskis visų 
unitų vardu prisijungė prie stačiatikių cerkvės, unija buvo panai- 
kinta, unitai priverstinai prirašyti prie stačiatikystės. 


Ilgiau truputį užsiliko unija Lenkų karalystėje, Liublino, 
Siedleco ir Suvalkų gubernijose. 17 Balandžio 1905 apgarsinus 
Nikalojui II manifestą, leidžiantį visiems Rusijos gyventojams rink- 
ties kokį kas nori tikėjimą, apie pusę miliono unitų tuojau sugrįžo 
prie katalikų bažnyčios. 


Bažnyčios stovis Lietuvoje. 

Katryna II, užėmus Lietuvą ir Baltrusiją, iškilmingai priža- 
dėjo palaikyti tuose kraštuose liuosą katalikų tikėjimo išpažinimą. 
Jai viešpataujant, įvyko tiktai šios permainos: užginta katalikų 
vyskupams stačiai susižinoti su papa, liepta jiems su visais bažny- 
čios reikalais kreipties į senatą ir ministerį; įsteigta Mohylevo 
arkivyskupija ir jai pavesta visos katalikų vyskupijos Rusijoje. 
Ciesorius Povilas I ir Aleksandras I mažai teužsiėmė katalikų 
bažnyčios vidaus reikalais. Užtat viešpataujant Nikalojui I panai- 
kinta daugumas vienuolynų (191) ir atimta jų turtai. Uždaryta 
prie vienuolynų laikomosios mokyklos ir jaunimo mokinimas pa- 
vesta valstybės mokykloms 1847 metais Rusijos vyresnybė pa- 
darė su papa konkordatą. Sutarta, kad vyskupai bus skiriami 

ciesoriaus, pirma susižinojus jam su papa. Vyskupams pripa- 
žinta teisės, sujungtos su vyskupijų valdymu. 

Daug blogo nukentėjo katalikų bažnyčia Lietuvoje del 1863. 
metų maišto. Uždėta ant vyskupų ir kunigų sustiprinta priežiura 
ir suvaržyta jų bažnytinį darbavimąsi. Atimta daug bažnyčių; 
daug vyskupijų paliko be vyskupų. 1882 metas papai Leonui XIII ' 
pavyko padaryti su Rusijos vyresnybė konkordatą. Tada buvo 
paskirti vyskupai į visas Rusijoje esančias katalikų vyskupijas 
Paskutiniu laiku likimas buvo pasidaręs lengvesnis. 1897 metais 
leista katalikams statyti kryžiai prie savo namų ir statyti ir taisyti 
parapijinės bažnyčios, nebesiklausiant kaskartą valstybės vyres- 
nybės. 1904 metais nuimta uždraudimas spauzdinti lietuvių knygos 
lotyniškomis literomis. 19005 metais nuimta nuo dvasiškijos su- 
stiprintaja priežiura ir uždraudimas pirkti žemę katalikams val- 
stiečiams. Leista mokinti katalikų vaikai mokyklose tikėjimo pri- 
gimta kalba. 


Vilniaus vyskupija. 


Motiejus Juozapas Ancuta (1722—1723) atnaujino ir aprupinoi 
bažnyčias, per švedų užėjimą sunaikintas. 

Karolis Petras Pancierzynskis (1724—1730), uolus vyskupas, rupi- 
nosi atgaivinti per karus ataušusią tikėjimo dvasią. Bet jo laikais nustota sakyt 
lietuviškus pamokslus Vilniaus miesto bažnyčiose. 

Mykolas Zenkevičius (1730—1762), labai veiklus, bažnytinės dva- 
sios. Atlaikė kunigų susivažiavimą, ragino juos rupinties Dievo tarnavimu. 

Ignacas Jokubas kunigaikštis Masalskis (1762—1794) iš 
Riuriko ir Algirdo giminės didžiųjų ponų. Turėdamas 25 m. gavo Vilniaus 
kapitalos kanauninko vietą Mokslus ėjo Romoje, gavo teologijos daktaro 
laipsnį. Vyras žymus kiekvienu žvilgsniu, patriotas ir rupestingas vyskupijos 
valdytojas, mokytas, žmonių užtarytojas. Augštino gabius žmones. Ragino 
klebonus steigti parapijines mokyklas ir ligonines (špitoles).  Rupinosi pa- 
maldų iškilmingumu, pataisė katedrą. Bet netruko jam ir ydų. Kaipo didelis 
ponas, labai troško garbės, tuo daugindamas sau priešininkų iš didikų. 
Budamas pirmininkas Edukacijos komisijos, neprižiurėjo valdininkų, ir jie 
daug prisisavino valstybės turto. Išaikvojo ir savo didelius turtus, statydamas 
rumus Vilniuje ir Verkuose. Prisidėjo prie Targovicos konfederacijos ir 
Varšavoje per revoliuciją buvo pakartas (1794). Kasciuška verke sužinojęs, 
kad taip be teismo nužudyta toks žymus vyras. 

Lietuva 1795 tapo prijungta prie Rusijos. Vilniaus vyskupija buvo be 
ganytojo. Pradžioje valdė kapitula, paskui jos išrinktas Dovidas Pilkauskas. 
1796 m. Rusijos vyriausybė buvo panaikinusi pačią Vilniaus vyskupiją arba 
ją prijungusi prie Livonijos vyskupijos su sostine Vilniuje. 1798 m. vėl at- 
gaivinta vyskupija siauresnėse ribose. Jos dalis atiteko Mogilevo, Minsko, 
Seinų vyskupijoms. 

Jonas Kasakauskas (1796—1808), Livonijos vyskupas. Prie jo 
sugrąžinta senasis kalendorius (12. XI. 1799). Prie Vilniaus vyskupijos pri- 
jungta Kuršas. 5 

Hieronimus Strziemien Strojnowskis (1808—1815), buvusis 
pioras, Vilniaus universiteto pirmasis rektorius, paskui Lucko pavyskupis ir 
kapitulos atstovas Peterburgo Kolegijoje. Gyvendamas Peterburge, ketino iš 
Kolegijos padaryti vyskupų sinodą bažnyčiai valdyti. Paskirtas Vilniaus 
vyskupijos valdytoju, į Vilnių nesugrįžo. 1814 prekanonizuotas Vilniaus vy- 
skupu parvažiavo, bet nei ingreso neatlikęs mirė. 

Vilniaus vyskupiją gavęs ciesoriaus paliepimą iki mirties (1826) valdė 
metropolitas Sestrencevičius. 

Andrius Benediktas Klongevičius (1828—1842) iškilo savo 
mokslu ir dora. 

Vaclavas Žilinskis (1846—1858). Perkeltas į Mogilevo metropoli- 
tus, (1850) dar kai kurį laiką valdė Vilniaus vyskupiją. 

Adomas Stanislovas Krasinskis (1858—1863), mokytas, litera- 
tas. 1863 m. Muravjovo įsakymu išvežtas į Rusiją. 

Po 1863 m. maišto buvo uždaryti beveik visi likusieji vienuolynai, 
atimta kaikurios bažnyčios. Uždrausta naujų bažnyčių statymas, senųjų tai- 
symas, kunigų susivažiavimai į atlaidus. 

Išvežus vyskupą Krasinskį ir kelius kapitulos narius, į kapitulą pateko | 
keli valdžios šalininkai. Jie dar prie gyvos Krasinskio galvos valdytoju išrinko. 
(1866) Petrą Žilinską, apie jo išrinkimą nei nepranešta papai. Valdė iki 
1883 m. Pagalios atvykęs į Romą darė atgailą už sulaužymą bažnyčios. 
teisių, mirė susivienijęs su bažnyčia (1887). 

Karolis Grinievieckis (1883—1885) mėgino suvaldyti kunigus 
Rusijos valdiškos politikos šalininkus, bet pats tapo Rusijos išvežtas. Paskui 
apsigyveno Lvove. 

Antanas Pranciškus Audzevičius (1890—1895), iš lietuvių 
valstiečių, uolus, maldingas, bet gerai žmonių nepažįstąs. 

Steponas Aleksandras Zvieravičius (1897—1902) buvo. 
išvežtas į Rusiją už tai, kad išleidė aplinkraštį, gindamas katalikų vaikams lan- 
kyti cerkvines mokyklas. Mirė Sandomieriaus vyskupu. 

Eduardas baronas Ropas (1904—1907) sudarė katalikišką poli- 
tišką partiją, buvo išrinktas atstovu į pirmają Rusijos valstybės dumą, 
Rusijos vyriausybės atstatytas nuo vyskupijos. 1917 tapo Mogilevo metro- 
politu. 

Kazimieras Mykolas Michalkevičius (1908—1918) valdė 
vyskupiją kaipo apaštališkas vikaras. Prie jo ginčai lietuvių su lenkais del 
pamaldų kalbos bažnyčiose pasiekė augščiausią laipsnį. 

Dr. Jurgis Matulevičius, vienuolis marionas lietuvis, nuo 
1918 m. laimingai valdo Lietuvos sostinę vyskupiją. 


Žemaičių vyskupija. 


Jonas Steponas kunigaikštis Giedraitis (1778—1801). 
Atlikta Šidlavos šv. Marijos paveikslo karunacija. Įvesta įsakant ciesoriui 
Pauliui naujas konsistorijos sutvarkymas. 

Juozapas Arnulpas kunigaikštis Giedraitis (1801-1838). 
Mokinosi Varniuose, Vilniuje, Romoje. Aplankė visą vyskupiją (1805 ir 1806). 
Patsai literatas, palaikė bajorus, kurie lietuviškai rašydavo, išvertė ir išleidė 
lietuviškai Šventojo Rašto Naująjį Įstatymą. Nuo 1815 ėmė sirgti melancho- 
lija, užsidaręs ramumo jieškojo. Už išleidimą rašto, kviečiančio į sukilimą 
1831 m., atimta jam vyskupijos savistovis valdymas, pavestas priežiurai Ste-' 
pono Giedraičio. š 

Steponas kunigaikštis Giedraitis (1838—1842). Prie jo 
atimta bažnyčioms žemės, panaikinta vienuolių laikomos lenkiškos mokyklos, 
įvesta rusiškos (1837). 

Motiejus Valančius (1850—1875) veiklus, rupestingas, literatas. 
Įvedė visuotiną blaivybę. Įsteigė beveik visur parapijines mokyklas, mėgino 
leisti pirmąjį lietuvišką laikraštį, parašė daug lietuviškų knygelių. Prie jo 
Žemaičių vyskupija buvo beveik dviegubai padidinta (prijungimu 8 de- 
kanatų nuo Vilniaus vyskupijos: Kauno, Ukmergės, Utenos, Ežerėnų, Abelių, 
Panevėžio, Žemgalių, Kuršo). Vyskupijos sostinė perkelta iš Varnių į Kauną 
(1864). Bažnyčia labai nukentėjo del maišto 1863 metų. Valančius kovojo 
iki amžiaus galo, gindamas bažnyčios teises. 

Mečislovas Paliulionas (1883—1908), drąsus kovotojas del bažny- 
čios teisių. Pabaigoje savo valdymo susilaukė atmainymo daugelio įstatų, 
varžančių bažnyčios liuosybę. 

Gasperas Cirtautas (1908—1913), ramaus budo, geros širdies. 
Pritarė tautiniam lietuvių padėjimui ir palaikė jį. 

Pranciškus Karevičius, nuo 1914 m. laimingai valdo Žemaičių 
vyskupiją. 


Seinų vyskupija. 


Per trečiąjį Lietuvos padalinimą Lietuvos užnemunis teko 
Prusams.  Bažnytiniu žvilgsniu tas Lietuvos kraštas priderėjo 
Vilniaus ir Žemaičių vyskupijoms. Prusų vyriausybė nesutiko, 
kad jiems priklausantys kraštai tikėjimo dalykuose priderėtu nuo 

vyskupų, gyvenančių svetimose valstybėse. Todel Prusija Lie- 
tuvos užnemuniui pasirupino įsteigti naują Vigrių vyskupiją (patvir- 
tinta papos Piaus VI 1799 m.). Vyskupui buvo atiduotas Kame- 
dulų vienuolynas su gražia bažnyčia, esantis didelio Vigrių eže- 
ro saloje.  Vigrių vyskupijai buvo priskirta ir Gardino žemės 
dalis (Bielostoko apskritys). 1807 m. steigiant Varšavos kuni- 
gaikštiją, Bielostoko apskritys buvo prijungtas prie Rusijos ir tuo 
atskirta ir nuo Vigrių vyskupijos. Vienos kongresas pripažino 
Rusijai didesniąją dalį Varšavos kunigaikštijos. Tuomet įvyko ir 
vyskupijų naujas padalinimas. Prie Vigrių vyskupijos buvo pri- 
jungta trys dekanatai, atimti nuo Plocko vyskupijos (Lomžos 
gubernija). Pati vyskupija ėmė vadinties nebe Vigrių, bet Seinų 
arba Augustavo, delto kad vyskupo sostinė tapo perkelta (1818) 
iš Vigrių į Seinų (Augustavo karvedystėje). Katedrai buvo ati- 
duota graži Seinų dominikonų bažnyčia, seminarijai — jų vie- 
nuolynas.  Pagalios per paskutiniąjį pasaulinį karą, įsikurus 
Lenkijos nepriklausomai valstybei, Lomžos žemė buvo atskirta 
nuo Seinų vyskupijos. 


Seinų vyskupija, sujungta po Lietuvos padalinimo politikos 
ryšiais su Lenkijos žemėmis, vyskupus gaudavo lenkus. Vysku- 
pais buvo: 


Mykolas-Pranciškus Krapavičius (1799—1803), garsus 
lenkų pamokslininkas. 

Jonas Klemensas Golaševskis (1801—1820))  Kaipo se- 
natorius gyveno daugiausiai Varšavoje. 

Ignotas Ciževskis (1820—1823)) Prie jo įsteigta kapitula. 
Mirė ir palaidotas Varšavoje. 

Mykolas Manugevičius (1826—1834)) Gimimu armėnas. 
Mokslus ėjo Romoje. Gyveno Varšavoje. Jo laikais įsteigta kunigų semina- 
rija. 

Paulius Strašinskis (1837—1847)) Buvo uolus ir darbštus, 
rupinosi žmonių reikalais. Bet kaipo lenkas nenumanė gerai lietuvių reikalų 
ir lietuvių kalba ne visadas turėjo bažnyčiose sau priderinčias teises. 

Mirus Strašinskiui vyskupija pėr 16 metų neturėjo tikrojo ganytojo, 
buvo valdoma laikinųjų administratorių. 

Konstantinas Ireniejus Pomian grapas Lubienskis (1860— 
1879), augštos kilmės, uolus, rupestingas. Gindamas bažnyčios teises nusi- 
dėjo Rusijos vyriausybei ir+buvo jos ištremtas į Permę. Kelionėje susirgo. 

Bažnyčios Istorija 15 


— 226 — 


Kad ir sergantis buvo vežamas, pasimirė Žemajame Novgorode. Jo tragiška 
mirtis padarė į visus didelį įspudį. 

Petras Povilas Vierzbovskis (1872—1893), pirmas Seinų vy- 
skupas iš tos pačios vyskupijos kunigų. 

Antanas Baranauskas (1897—1902), pirmas Seinų vyskupas lie- 
tuvis, iš Žemaičių vyskupijos, poeta, lietuvių kalbos žinovas, mokytas litera- 
tas, griežtas asketas, labai darbštus. 

Antanas Karosas, iš Žemaičių vyskupijos, nuo 1910 laimingai 
valdantis Seinų vyskupiją. 


Be lotyniškosios liturgijos katalikų yra dar Europoje kata- 
likų, prisilaikančių armeniškosios, graikiškosios ir slaviš- 
kosios liturgijos. Galicijos armenus katalikus valdo Lvovo 
arkivyskupas. Rumeniškosios liturgijos katalikai turi atskirą 
savo metropolitą su keletu vyskupų. Katalikai rusai (unitai) turi 
savo arkivyskupą Lvove su dviem jo priklausančiųjų vyskupais. 

Tuose kraštuose, kur katalikų skaičius visiškai mažas, kaip 
antai Norvegijoje, Švedijoje, Danijoje*), neturi jie tikros bažnytinės 
hierarchijos, ir katalikų reikalus aprupina apaštališki prefektai ir 
vikarijai, tam kartui papos skiriami ir užimantys vyskupų vietą. 
Keletas tokių prefektų yra grynai protestantų kraštuose (Vokietijoje, 
Novergijoje) ir Turkijoje. Viso labo katalikų Europoje skaitoma 
apie 180 mil. 

b) Amerikoje. 

Devynioliktajame amžiuje labai išsiplėtė katalikų tikėjimas 
Šiaurinės Amerikos Suvienytose Valstijose. XVIII 
amžiaus pabaigoje tame krašte tebuvo apie 30.000 katalikų (visų 
gyventojų buvo apie 4 milionus), gi 1909 m. katalikų Suvienytose 
Valstijose buvo su viršu 14 milionų. Katalikų skaičių padidino 
čionai ateiviai iš Europos. Labai gražiai darbuojasi vienuoliai, 
išsiplėtojo katalikų draugijos ir spauda. Visa palaiko katalikų 
labdarybė. Konstitucija 1787 m. padėjo valstybės sutvarkymo 
pamatan pilną tikėjimo liuosybę, bažnyčia atskirta nuo valstybės. 
Bet gi visų tikybų kunigai liuosi nuo priedermės tarnauti kariuo- 
menėje, bažnyčios turtai nuo mokesčių, kiekvienai tikybinei drau- 
gijai užtikrinta valstybės globa. Bažnyčios reikalams valstybė 


*) Norvegijoje katalikų apie 3000, Švedijoje apie 4000, Danijoje 
apie 5400. 

nieko neduoda, tikintys savo pinigais palaiko visas bažnyčios 
įstaigas. Ta liuosybė protestantus privedė prie susiskaldymo į 
daugybę sektų, papludo tarp jų bedievystė, katalikų gi tikėjimui 
leidė gražiai išsiplėtoti. 

Gražiai pletojasi ir lietuvių katalikiškas veikimas Suvieny- 
tose Valstijose. Jų yra apie 500.000, turi apie 100 savo parapi- 
jinių bažnyčių, įsteigė savo mokykloms kongregaciją šv. Kazi- 
mero seserų, paskutiniu laiku labai gražiai pletojasi spauda. 

Romaniškoji Amerika (vidurinė ir pietinė) buvo XIX 
amžiaus pradžioje beveik visa Ispanijos ir Portugalijos valdžioje. 
1808—1824 m. tie Amerikos kraštai atsiskyrė nuo savo metropo- 
lijų ir įsikurė 18 respūblikų. Tų respublikų istorija tai nuolatinės 
kruvinos savitarpės kovos, varžymas, plėšymas bažnyčios ir vėl 
tam kartui derinimasis su ja. Bažnyčios stovis tuose kraštuose 
buvo sunkus: viešpatavo masonai ir liberalai, truko kunigų. 
Papoms rupinanties, Romoje įsteigta tiems kraštams tam 
tikra mokykla Pio-Americanum (1858), mokinimas joje pa- 
vesta įezuitams. Jos rumuose 1899 m. buvo sušauktas visuo- 
tinas romaniškosios Amerikos susirinkimas, kuriame dalyvavo 
52 vyskupu. 


Katalikų Bažnyčios misijos. 


Katalikų bažnyčia, pildydama Jezaus įsakymą: „eidami mo- 
kinkite visas pasaulio gimimes“, visuomet rupinosi Evangelijos 
mokslu apšviesti tas pagonių tautas, kurios dar jo nebuvo 
pažinusios. Kiekvienas amžius vis naujų tautų atvesdavo į 
Kristaus bažnyčią, ir visa jos istorija yra nuolatinis Kristaus 
mokslo plėtimasis. Ilga bažnyčios su protestantyste kova šešio- 
liktame ir septynioliktame amžiuje susilpnino jos pajiegas ir su- 
mažino jos įtaką. Dar labiau trukdė misijų veikimą revoliucija, 
panaikindusi vienuolynus, atėmusi jų turtus.  Misionorių skaičius 
labai sumažėjo. Bet devynioliktajame amžiuje (nuo 1830 m.) 
misijos vėl atgyja. Paleng /ėjo žmonių susižinojimas del išradimo 
gelžkelių ir garlaivių. Europos valstybės stengiasi įgyti kolonijų, 
kame atsidarė ir misionoriams dirva. 

15? 

Papa Gregorius XV septynioliktame amžiuje įsteigė Romoje 
kongregaciją de propaganda fide, kurios žiniai ir pavestos 
misijos. Ji tam tikroje seminarijoje auklėjo Evangelijos apsa- 
kinėtojus visiems pasaulio kraštams.  Devynioliktojame amžiuje 
Evangelijos platinimui tarp pagonių susitaisė įvairiuose Europos 
kraštuose tam tikrų misijų draugijų, kurios užlaiko seminarijas 
misionorių išauklėjimui ir renka pinigus misijoms šelpti. Tam 
tikri laikraščiai ir kitokie leidiniai žadina interesavimąsi misijomis 
plačioje visuomenėje. Įsteigta apie 30 naujų seminarijų misiona- 
riams prirengti. 

Stabdė misijų darbą priešingi vieni kitiems koloninių val- 
stybių reikalai. Koloninės valstybės tiktai savo pavaldiniams te- 
leisdavo steigti misijas savo kolonijose, todel vietiniai gyventojai 
galėjo žiurėti į misionorius kaipo į tų valstytių politikos agentus. 
Tiktai viena Anglija nedarė jokių kliuvinių kitų valstybių misio- 
noriams. Katalikų misijoms kliudė protestantų misijų atsira- 
dimas visur tenai, kame misionoriams nebuvo gyvybės pavojaus. 
Europiečių, dažnai žmonių be tikėjimo, pavyzdis irgi nepalaikė 
misijų pasisekimo. Todel ir katalikų tikėjimas netaip greitai 
plečiasi, kaip tai seniau budavo. Katechumenams reikia ilgesnio 
prirengimo. Bet gi ir dabar misijų pasisekimas nemažas. XIX 
amžiuje įsteigta 166 nauji misijų apskričiai, per paskutinius 
50 metų apkrikštyta 8 milionai pagonių, buvo apie 1 milioną 
katechumenų (iki 1907). Misijose svarbią vietą užima mokykla, 
joje daugiausiai darbuojasi moterys vienuolės. Šale bažnyčios 
statoma mokykla, ligoninė, namai apleistiems vaikams auginti. 
Misijose daugiausiai darbuojas; vienuoliai europiečiai, vietinių 
kunigų neužtenka. Žymiausios misijų seminarijos buvo Paryžiuje 
(1293 misionoriai 1904 m.), Liono, (įsteigta 1832 m., 1906 m. tu- 
rėjo įplaukų misijoms 6,5 mil. frankų), Leopoldo draugija Austri- 
oje, šv. Pranciškaus Ksavero Vokietijoje. 


Europoje. 

Balkanų pussalyje XIX amžiuje valstybių santykiai persimaine, 
susilpnėjus Turkijai atgavo liuosybę krikščionių tautos (1829 Grai- 
kija, 1878 Serbija, Bulgarija, Rumunija, Bosnija ir Hercogovina 
atiduota Austrijai). Kraštuose, palikusiuose Turkijos valdžioje, 

paskelbta tikėjimo laisvė. Balkanų pusalio kraštuose įsteigta ka- 
talikų bažnyčios hierarchija. Romoje įsteigta tam tikros semi- 
narijos kunigams prirengti rytų šalims. Trukdė čionai misijų 
plėtimąsi galinga Rusijos įtaka. Prieš karą Balkanų pusalyje buvo 
apie 700.000 katalikų, daugiausiai Bosnijoje ir Hercegovinoje. 


Azijoje. 

Azija savo didumu ir gyventojų skaičiumi užima pirmąją 
„vietą tarp visų pasaulio dalių. Iš Azijos patekėjo krikščionių 
tikėjimas ir vakarinė jos dalis kitą kartą visa buvo krikščioniška. 
Bet Nestoriaus, Eutikio ir monoteletų herezijos atitraukė daugumą 
Azijos krikščionių nuo katalikų bažnyčios. Paskui arabai ir turkai, 
užkariavę Mažąją Aziją, primetė krikščionių tautoms Magometo 
mokslą. Dabar vakarinėje Azijos dalyje gyvena krikščionys mo- 
nofizitai ir monoteletai, susimaišę su magometanais, vi:a-gi rytinė 
Azijos pusė tebėra pagoniška. 

Visuotiname Florencijos susirinkime mėginta Azijos here- 
tikai suvienyti su katalikų bažnyčia, ir tie mėginimai iš dalies pa- 
vyko. Bet ypatingai devynioliktame amžiuje vyko katalikų 
misionorių darbavimasis tarp Azijos krikščionių. Kartais ištisos 
jų apilinkės su savo vyskupais ir kunigais prisijungdavo prie ka- 
talikų bažnyčios. 1904 m. apie 50.000 Kurdistano nestorianų su- 
sijungė su katalikų bažnyčia. Svarbų darbą atlieka mokyklos, ir 
jų daugybę užlaiko misionoriai visoje Mazojoje Azijoje. Katalikų 
įvairių apeigų Azijos Turkijoje priskaitoma su viršu 600.000. 

Musų laikais vakarų Azijoje yra ši katalikų hierarchija: Lotyniškosios 
liturgijos katalikai turi du patrijarchu (Jerozolimoje ir Antijochijoj), metropolitą 
Smirnoje, arkivyskupą Bagdade ir vyskupą mieste Scijo.  Nedidelį Persijos 
katalikų burelį valdo Ispahano vyskupas. Kitose vakarų Azijos apylinkėse, 
nors vedamos misijos, nėra dar tikros hierarchijos, ir tenai katalikus valdo 
apaštališkieji vikarijai. 

Katalikai, sugrįžę iš monotizitų ir monoteletų herezijų, prisilaiko arme- 
uiškosios, graikiškosios, syriškosios ir kaldiejiškosios liturgijos ir turi savo at- 
skirą hierarchiją.  Armenus katalikus valdo Kilikijos patriarchas, kurio pri- 
klauso trys arkivyskupai ir 12 vyskupų. Katalikus graikus melchitus valdo jų 
patriarchas, gyvenąs Antiochijoje ir turįs savo valdžioje 3 arkivyskupus ir 9 
vyskupus. Katalikai grynai syriškosios liturgijos turi ir-gi Antiochijoje savo 
patriarchą, kurio valdžioje yra 3 arkivyskupai ir 5 vyskupai. Katalikai: syriškai- 
kaldiejiškosios liturgijos valdomi Babilono patriarcho, turinčio savo valdžioje 

2 arkivyskupu ir 0 vyskupus.  Pagalios katalikai maronitai turi savo patri- 
archą Antiochijoje, kurio valdžioje yra 6 arkivyskupai ir 2 vyskupu. 

Pilypėnų, salos ilgą laiką buvo po Ispanijos viešpata- 
vimu, ir Ispanijos misionoriai daugumą tų salų gyventojų apšvietė 
Kristaus mokslu. Katalikų skaičius XIX amžiuje pakilo nuo 2,5 
miliono iki 6,8 mil. (naujai įtikėjusių apie 1 mil).  Darbavosi dau- 
giausiai vienuoliai ispanai. Suvienytos Amerikos valstijos 1904 m. 
užėmusios tas salas, išvarė visus kunigus ispanus, todel labai 
truksta kunigų. Protestantai pasėjo nesutikimus tarp pačių katalikų. 

Priešakinė Indija priskaitoma prie turtingiausiųjų Azijos 
kraštų, ir pačios vakarų Indijos gyventojų skaičius siekia 315 
milionų. Seniau Indija -priderėjo portugalams, bet aštuonioliktojo 
šimtmečio pabaigoje ir devynioliktojo pradžioje užėmė ją anglai. 
Katalikų bažnyčios stovis devynioliktojo amžiaus pradžioje buvo 
liudnas: truko misionorių, daug buvo netikusių kunigų, misijų 
darbą trukdė anglų misionorių pinigai. Atvykus iš Europos 
naujiems kunigams, prasidėjo nesutikimas tarp jų ir senųjų kunigų 
portugalų. Portugalija savinosi patronato teisę, ir kada papa 
įsteigė naujų nuo Portugalijos nepriklausomų vyskupijų (1828—1829), 
įvyko Goos schizma, portugalai atsiskyrė nuo bažnyčios. (Goos 
patriarchas pašventino (1843) kunigais 800 bemokslių jaunikaičių, 
antru atvėju (1853) 536. Naujas konkordatas su papa (1886) ga- 
lutinai prašalino visas tuos nesutikimus ir Portugalijos patronato 
teisę. Devynioliktajame amžiuje katalikų skaičius Indijoje padi- 
dėjo 5 kartus, jų yra apie 2,6 mil. (1908 m.). Gražiai darbuojasi 
netiktai europiečiai vienuoliai, bet taippat apie 15 vietinių kon- 
gregacijų. 

Užpakalinėje Indijoje (Siame, Aname) misionorių 
darbą trukdė nuolatiniai karai. Aname iki 1857 m. buvo nužu- 
dyta 77 misionoriai su daugybe įsitikėjusių to krašto gyventojų. 
Anglai ir prancuzai, užėmę tų kraštų dalį, sustabdė karus. Misi- 
jos geriau galėjo veikti. Dabar katalikų priskaitoma tuose kraš- 
tuose apie 1 milioną. 

Japonija tiktai nuo 1858 m. teatidarė europiečiai įžen- 
gimą į savo kraštą. Atvykusieji misionoriai krašto viduje atrado 
krikščionių, kurie be kunigų ir bažnyčių išlaikė katalikų tikėjimą 

nuolatiniuose persekiojimuose. Užėjus vėl naujam persekiojimui 
žuvo daug katalikų. Pagalios 1884 m. pripažinta krikščionių tikė- 
jimui liuosybė. Misijų pasisekimas Japonijoje ligšiol nedidelis. 
Daug kliudė protestantų ir stačiatikių „misijos, dar labiau japonų 
pasidavimas materialei vien Europos kulturai. Katalikų Japonijoje 
skaitoma apie 72.000 (visų gyventojų 48 milionai). 

Japonijai priderinčiojoje Koreoje krikščionys ilgą laiką la- 
bai buvo persekiojami, tiktai nelabai seniai (1878) susilaukė tikė- 
jimo laisvės. Katalikų Koreoje priskaitoma apie 76.000. 


Per 100 metų (iki 1820) trukusis smarkus katalikų persekio- 
jimas sunaikino Kynuose misijas, bet negalėjo sulaužyti krikš- 
čionių drąsos. Katalikų tikėjimas, nors per tiek amžių smarkiai 
persekiojamas, įleidė gilias šaknis. 1858 ir 1860 metų sutartys 
atidarė krikščionių misionoriams liuosą įžengimą į Kynų valstybę. 
Bet kyniečių neapykanta sukurstydavo tamsias minias, ir nekartą 
ginkluotos gaujos sunaikindavo misionorių ilgo darbo vaisius. 
Misionorių darbavimąsi Kynuose labai trukdo neapykanta, su 
kuria kyniečiai žiuri į visus svetimtaučius. Daug blogo padarė 
katalikų misijoms Kynuose 1900 metų maištas, kada tapo su- 
griauta daug bažnyčių ir išžudyta daug katalikų. Katalikų skai- 
čius Kynuose išneša pusantro milijono (viso labo Kynų gyven- 
tojų 428 milionų), misijų mokyklų yra apie 5000 ir !/2 miliono 
katechumenų. 

Katalikų visoje Azijoje skaitoma apie 12 mil. 


Afrikoje. 

Musų laikais yra Afrikoje ši katalikų bažnytinė hierarchija: 
Aleksandrijoje lotyniškas patriarchas, ir Ispanijos, Portugalijos ir 
Prancijos kolonijose 15 lotyniškųjų vyskupų. Prie papos Leono 
XIII Aigipto koptų dalis susivienijo su katalikų bažnyčia. Turi 
jie savo atskirą patriarchą, kurio valdžioje yra du koptu vyskupu. | 
Vidurinė ir pietinė Afrika gyvenama laukinių negrų, hotentotų ir 
bušmenų tautų ir ligšiol mažai tebuvo žinoma Europos tautoms. 
Tiktai devynioliktame amžiuje Afrika tapo geriau ištirta. Dau- 
gumas jos žemių dabar prideri įvairioms Europos valstybėms, 
ir visose jose atliekamos misijos tarp pagonių Katalikų misijos 

Afrikoje padalytos į 32 apaštališkus vikariatus ir 23 prefekturas. 
Taigi didelis laukas užimtas dirbti, ir gausiai beriama Evangeli- 
jos sėkla. Arti miliono Afrikos gyventojų ligšiol jau yra pri- 
ėmę katalikų tikėjimą. Daug pasidarbavo misijoms kardinolas 
Lavigerie. Ilgą laiką kovodamas pagalios sustabdė prekybą ne- 
grais, kurie buvo gaudomi ir pardavinėjami į nelaisvę Amerikon. 
Misijų darbą labai trukdo nesveikas europiečiams Afrikos oras, 
laukinis daugelio Afrikos tautų budas ir magometanų fanatizmas, 
taippat ir atsiradusios visur Afrikoje protestantų misijos. Visoje 
Afrikoje katalikų skaitoma 3,2 mil. Viso labo gyventojų Afrikoje 
180 milijonų. 


Amerikoje. 

Vidurinė ir pietinė Amerika nuo pat tų kraštų atradimo 
buvo užimta ispanų ir nuo jų gavo Evangelijos šviesą. Dabar 
beveik visi tų kraštų gyventojai yra katalikai, nors beveik visur 
yra dar indionų pagonių. Pietų Amerikoje viso labo pagonių 
liko iki 1,5 miliono, daugiausiai Brazilijoje. Beveik visą pietų 
Patagoniją atvedė į katalikų tikėjimą salezionai. Misijų darbą 
labai kliudo nuolatines revoliucijos pietų Amerikos respublikose 
ir įsigalėjimas jose masonų. Vėliau negu pietinė Amerika, te- 
paliko žinoma Europos tautoms žieminė jos dalis. Pirmi tenai 
pradėjo lankyties ir apsigyventi anglai, kurie, atėmę nuo vietinių 
gyventojų žemę ir juos pačius išžudę, įsitaisė tenai savo koloni- 
jų. Anglijos kolonijose, vadinamose Kanada, indionų pagonių 
beliko apie 50.000 (1901 m.). Dar liudnesnis buvo likimas indi- 
onų Suvienytose Amerikos Valstijose. Ateiviai atėmė iš vietinių 
gyventojų žemes. Indionai traukėsi vis toliau į vakarus. Beliko 
jų apie '/4 miliono. Trečioji jų dalis dabar išpažįsta katalikų tikė- 
jimą. Beto pietiniuose štatuose yra apie 8 milionus negrų. 
Prieš 1865 m. jų savininkai draudė jiems priimti katalikų tikėji- 
mą. Įgijus negrams liuosybę, patraukė savo pusėn apie pusę 
visų negrų įsigalėję anabaptistai ir metodistai. Tiktai paskuti- 
niuoju laiku veikliau ėmė darbuoties tarp negru anglų katalikų 
misijinė draugija ir atvedė į katalikų bažnyčią apie 150000 negrų. 
Užsilikę kur ne kur žiemių Amerikos vietiniai gyventojai ligšiol 
tebėra pagonimis, ir tiktai ne labai seniai užvesta tarp jų katalikų 

misijos. Katalikų skaičius visoje Amerikoje išneša apie 73 mil. 
Viso labo gyventojų Amerikoje 122 milijonu. 


Australijoje. . 

. Visa Australija, Naujoji Zelandija ir daugumas aplinkinių 
salų prideri Anglijai, todel gyventojų daugumas tenai protestantai. 
Vietiniai gyventojai baigi žuti del ligų ir priespaudos. Baigianties 
XVIII amžiui Australija buvo išsiuntimo vieta nusikaltėliams, 
katalikų tenai 1820 m. tebuvo 2000. Viešpatavo turtinga angli- 
konų bažnyčia, katalikai kunigai nebuvo įleidžiami. Nusikaltėlius 
katalikus su pagaliais varydavo į protestantų pamaldas. Bet pa- 
skui įvykus tikėjimo liuosybei gražiai pražydo katalikų misijos, 
ir dabar katalikų Australijoje priskaitoma daugiau negu 1 milijonas. 
Okeanijos salose yra dar katalikų apie '/4 miliono. Katalikų 
hierarchija teužvesta Australijoje ir Zelandijos saloje. Kitose 
salose atiekamos misijos. Katalikų skaičius Australijoje išneša 
lig miliono. Viso labo gyventojų Australijoje 5.680.000. 


Vidujinis bažnyčios stovis. 
Mokslas. 


Mokslo pletojimasis tarp katalikų tapo po francuzų revoliuci- 
jos sutrukdytas. Bažnyčia neteko savų mokyklų, universitetus 
savo žinion paėmė valstybė.  Mokslu daugiausiai užsiimdavo 
vienuoliai, dauguma vienuolynų buvo panaikinta, jų turtai atimti. 
Bet palengva mokslas ima gauties, išnaujo gražiai pražydo, la- 
biausiai po Vatikano susirinkimo. Atgijo filosofija. Laiko dva-. 
sia pakreipė teologijos mokslą apologetikos pusėn. Stengiamasi 
proto, mokslo priparodymais išaiškinti Dievo apreiškimo reika- 
lingumas ir kiti pamatiniai tikėjimo dogmatai. Pakilo taip- 
pat praeities tyrinėjimai. Apologetikoje labiausiai pasižymėjo 
Francija, visose kitose teologijos mokslo šakose pirmąją vietą 
buvo užėmę Vokietijos katalikai.  Mokslui palaikyti labai padėjo 
steigimas tam tikrų laikraščių. Įsikurė mokslui auklėti tam tikrų 
draugijų: Vokietijoje Goėrreso draugija (1876), Austrijoje Leono 
(1892). Mokyti visų kraštų katalikai ėmė daryti savo susivažia- 
vimus. 

Mokslui tarnauja augštesnės mokyklos-universitetai. Po fran- 
cuzų revoliucijos beveik visuose kraštuose universitetai virto valsty- 
bės įstaigomis, bažnyčios įtakos juose sumažėjo. Universitetuose 
susisuko gužtas dažnai tikėjimo priešininkai. Katalikai mokslui 
plėtoti ėmė steigti privatinius savo universitetus. Pradžią padarė 
Belgijos vyskupai, įsteigdami katalikišką universitetą  Lovene 
(1834). Paskui panašų universitetą įsteigė Kanados katalikai 
Lavale (1852), Irlandijos katalikai Dubline (1852), Francijos ka- 
talikai Poitiers (1875), Lille (1876), Angerse (1877), Paryžiuje, 
Lione, Tuluzoje, Ameriko Suvienytų Valstijų katalikai Vašingtone 
(1889), Šveicarijos katalikai 'Frieburge (1889). Vokietijos katalikai 
ligšiol savo universitetui steigti negalėjo gauti vyriausybės leidimo. 
Vienuolynai. 

Aštuonioliktajame ir devynioliktajame amžiuje vienuolynų 
dauguma buvo panaikinta.  Devynioliktajame amžiuje jie vėl 
išnaujo atgijo ir susilaukė ligšiol nematyto išsiplėtojimo. Netik- 
tai atgijo vienuolynai, buvusieji prieš revoliuciją, bet įsteigta 
daug ir naujų vienuolių draugijų — kongregacijų. Prancijoje 
17890 m. moterų vienuolių buvo 37000, gi 1901 m. jų buvo 
183.901. Naujų kongregacijų XIX amžiuje įsteigta apie 400, dau- 
giausiai Francijoje. 

Drausmė ir papročiai. 

Vienuolynams netekus turtų, pragaišo tiek bloga dariusieji 
komenduoti vienuolynų viršininkai. Iš bažnyčios atėmus turtus, 
pranyko paprotis, kad keletą vietų užimtų vienas kunigas. Ba- 
jorų sunųs be pašaukimo nustojo veržties į kunigus. 

Drausmė suminkštėjo. Viešas bausmių vartojimas pasidarė 
labai retas. Pasnikai žymiai buvo sumažinti. Tautoms einant 
lenktynių ekonomijos gyvenime, kad katalikai, turėdami daugiau 
šventų dienų, nepasiliktu užpakalyje protestantų, sumažinta 
švenčių skaičius. Žymu aiškus dvasios gyvenimo sustiprėjimas. 
Dažniau priimami sakramentai, labiau rupinamasi bažnyčių staty- 
mu ir puošimu, uoliai dalyvaujama misijose, rekolekcijose, daug 
atsiranda pašaukimų į vienuolynus, daug aukų labdarybės tiks- 
lams. Matyti didelis tautų prisirišimas prie savo tikėjimo, ir 
svietiškiai dalyvauja bažnyčios teisių gynime. 

Žmonija tikybos žvilgsniu. 


1912 metais katalikų bažnyčia visame pasaulyje turėjo 1019 
vyskupijų, 161 apaštališką vikariatą ir 71 apaštališką preiekturą. 
Tame skaičiuje rytų apeigų vyskupijų buvo 79, visos kitos buvo 
Dniskašios, Tikėjimo žvilgsniu žmonija taip buvo pasidalijusi: 

Katalikų 270 milionų. 
Protestantų 167 mil. 

Stačiatikių 109 mil. 

Kitų rytinių krikščionių 7 mil. 

Žydų 11 mil. 

Magometanų 202 mil. 

Braminų 210 mil. 

Senųjų Indijos išpažinimų 12 mil. 

Budistų 120 mil. 

Kontucijaus tikėjimo 235 mil. 

Garbintojų stabų ir kitoniškų pagonių 149 mil. 


Užbaiga. 


Bažnyčia tai Dievo karalystė ant žemės. Vesdama žmoniją 
prie Kristaus nurodyto gyvenimo tikslo, ji kovoja su tuo, kas 
kliudo tą tikslą pasiekti. Bažnyčios visa praeitis tai nuolatinė ko- 
va su paklydimais, blogais papročiais, su . tuo, kas yra bloga 
šiame pasaulyje. Kovoje bažnyčia augo, pletojosi, stiprėjo, aiš- 
kino labiau tas Kristaus mokslo tiesas, kurioms buvo priešta- 
raujama, surasdavo vis naujų priemonių dorai stiprinti, gyvenimui 
tobulinti. Taip kovodama, iš menkos pradžios išaugo į didelę, 
galingą įstaigą, kuri permainė pasaulio išvaizdą. Kaip Kristus 
perėjo per pasaulį, gera darydamas, taip ir jo bažnyčia eina per 
žmoniją, gera darydama. Bažnyčios greitas išsiplėtimas, įgijimas 
visuotino pritarimo, jos tvermė kovose, išsilaikymas per tiek 
amžių, jos naudinga įtaka į žmonijos gyvenimą rodo, jog ji 
turi didesnę negu žmonių galybę, jog ji tikrai Dievo karalystė 
tarp žmonių. Kuomet valstybės griuva, atgyvenusios savo amžių, 
filosofų sistematai pasenę mainosi, pasauležvalgos keičiasi, baž- 
nyčia pati viena tvirtai stovi nepakrutinoma kaip uola, žibanti 

nesimainančios tiesos skaistumu, visados jauna, pilna nesenstan- 
čios gyvybės ir tą gyvybę sugeba žmonių visuomenei įkvėpti. 

Bažnyčios istorija tai galerija paveikslų, kuriuose matome 
daugybę žmonių augštos doros, kilnios dvasios, gilaus mokslo, 
pasiaukavimo karžygių, kurie pramynė žmonijai naujus kelius 
tobulesnio gyvenimo. Bažnyčios rumui pamatus. dėjo apaštalai, 
savo gyvybę aukuodami Kristaus mokslo tiesai patvirtinti. 
Paskui juos sekė minia kankintinių, savo krauju iškovojusių baž- 
nyčiai teisę gyvuoti ir liuosai veikti. Kiekvienas amžius vis 
naujų tautų atvesdavo į bažnyčią. Žmonės įvairaus luomo, pa- 
šaukimo, palinkimų atrasdavo bažnyčioje savo idealų pilną pa- 
tenkinimą. Nei viena kita žmonių draugija nepaskleidė žmonėse 
tiek idealizmo, nesužadino tiek pasiaukavimo, gerų darbų, kaip 
katalikų bažnyčia. 

Kristaus mokslas veikia bažnyčioje per žmones, kurie įneša 
į bažnyčios veikimą savo silpnumų, netobulumų, paklydimų. 
Jei bažnyčia butu buvusi tikt žmonių įstaiga, tai del žmonių 
silpnumų ir paklydimų seniai butu sugriuvusi, kaip sugriuvo 
kitos žmonių įstaigos. Jeigu gi tie žmonių netobulumai nesu- 
griauna bažnyčios, tai tame naujas priparodymas jos dieviškos 
pradžios ir galybės. 

Sunkų bandymą pergyvena bažnyčia musų laikais. Visos, 
regis, pasaulio galybės susiburė prieš bažnyčią, skelbdamos ja 
galą. Daugelis bažnyčios sunų nuo jos atsigręžė, tikėjimas tau- 
tose lyg atvėso. Bet nusiminti nereikia. Bažnyčia pergyveno 
nevieną panašią audrą, palaidojo ne vieną galingą savo prieši- 
ninką, skelbusį jai pražutį  Kenčiame mažiau, negu pirmųjų 
amžių krikščionis, dora stovi augščiau negu kaikuriuose kituose 
amžiuose. Kristaus mokslo turinys giliau katalikų suprantamas, 
vidujinis gyvenimas tvirtesnis. Bažnyčia ir dabar garbingai neša 
Kristaus mokslo vėliavą pažangos keliu. Galime pasitikėti, jog; 
ir šią smarkią audrą išlaikys bažnyčia, įsisiubavusios materializ- 
mo vilnys neapvers jos laivo, ir dar kartą pasirodys tikrumas 
Kristaus žodžių apie bažnyčią: 


pragaro galybės jos neįveiks. 

Svarbiausieji bažnyčios istorijos atsitikimai. 


51 m. nuo Kristaus užgimimo. Apaštalų susirinkimas Je- 
rozolimoje. 
67m. Šv. Petro ir Paulio mirtis Romoje. 

Pagonių tautų stovis prieš Jezaus Kristaus užgimimą . 


Pirmasis apreiškimas 
Apreiškimo dilimas 
Išganymo viltis , 
Žydų tautos stovis prieš Jezaus Kristaus ažslinimą 
Mesijas. Išrinktoji tauta 
Žydų valstybės likimas | 
Žydų sektos 
Jezus Kristus, pasaulio Atpirikėjas 2 
Kristaus gyvenimas. Krikščionių ėra . 
Kristaus mokslas ) 5 H 


Senobiniai amžiai, 
Pirmoji Dalis 


Nuo katalikų bažnyčios įstatymo lig Konstantino skys 


Kristaus mokslo plėtimasis tarp žydų 
Bažnyčios pradžia . A š . š Ė 
Persekiojimas 1 
Krikščionys iš pagonių . 
Jerozolimos išgriovimas . 


Kristaus mokslo plėtimasis tarp bagoniis BA Šiebiaiių. zys galvos: 15 


Plėtimosi budas 
Šv. Paulius. Šv. Petras 


Šv. Jonas. Šv. Jokubas Jaunasis. Kiti apaštalai 


Šventosios knygos . 

Krikščionių tikėjimo persekiojimas Beikos valstybėje 
Persekiojimo priežastys . s : 
Persekiojimas „|. 4 

Krikščionių mokslo apologėtai šcbė synėjai 
Filosofų užpuldinėjimai . 

Apologėtai 4 2 

Kalba. Graikiški rašytojai 
Lotyniškieji rašytojai 
Herezijos . . . 
Aleksandrijos iokykla 

Pirmųjų amžių krikščionių Kia 
Dora . . . 
Pamaldos. Slaptas žmokėlas A 
Drausmė. Bažnyčios sutvarkymas 


Antroji Dalis. 


Nuo Konstantino Didžiojo lig Karolio Didžiojo (313—800 m.). 

Šv. Augustinas, Šv. Hieronimas . 

Evangelijos patarmės 

Vakaruose, Šv. Benediktas . 
Vidujinis bažnyčios stovis . 

Bažnyčios papročiai 
Dora . 

Viduriniai amžiai. 
Pirmoji Dalis. 


Įsigalėjimas bažnyčios įtakos ir pasaulinės papų valdžios, 


Pradžia ir išsiplėtimas Magometo tikėjimo 
Kova prieš paveikslų garbinimą, 

Karolis Didysis. Romos ciesorystės atnenjinimas 

Focius 
Bažnyčios stovis dšviutanas ir dek lkiais i ušiaje 
Feodalystė 
Santykiai valstybės ; su bažnyčia 
Bažnyčios stovis 
Reformos Gregoriaus VII . 
Bažnyčios atgijimas Ž 
Gregorius VII ir Henrikas 1V 


Krikščionių tikėjimo plėtimasis žiemių ir rytų Earopojė, 

Dominikonys 
Katarai š 
Šv. Dominikas , 
Inkvizicija 
Vidujinis bažnyčios stovis: 
Bažnyčios sutvarkymas, , 
Mokslas 2 
Dailė. Bažnyčios Papročiai, Dora 

Avinjono schizma o 2 - > 2 4 . 
Bažnyčios saskilimas, Konstancijos susirinkimas 
Huso herezija , 

Bazelio susirinkimas 

Mėginimai suvienyti rytų Kašuvėlą) su Vakarą 
Lijono susirinkimas. Florencijos susirinkimas 
Unija Maskvoje 

Katalikų tikėjimo plėtimasis pas Nistaieti, tautas 
Prusai "us 
Livonija a 2 Ė š - 

Lietuva. Mindaugas ji 3 7 > 
Žemaičių krikštas ; 
Katalikų tikėjimo plėtimasis , 

Vilniaus vyskupija S 2 

Žemaičių vyskupija - . 

Bažnyčios stovis baigianties viduriniams: amžiams ? - : : 
Mokslas . š . . . . 0 T 
Dailė. Bažnyčios sužvaikymas : š 
Vyskupų reikšmė, Vienuolynai. Papročiai AED A s 
Vidurinių amžių ypatybės. Blogosios pusės ii Ga AA, 


Naujieji amžiai, 
Pirmoji dalis. 


Nuo reformacijos pradžios lig francuzų revoliucijos (1517—1789). 


Liuteras ir jo mokslas 5 
Bažnyčios stovis Vokietijoje . 
Liuteras 
Liutero mokslas 
Liutero budas , 


Liutero mokslo išsiplėtimas . 2 e 
Vokietijoje 2 = 

Kalvinas. Kalvinizmas Francijoje 
Kalvinizmas Niderlanduose 
Kalvinizmas. Škotijoje 

Protestantų suskilimas į sektas, 
Katalikų tikėjimo atgijimas Ė š 5 š 

Naujos tikybinės yes 
Misijos 
Amerikoje. 
Protestantai Lietuvoje š 
Bažnyčios stovis Lietuvoje 
Protestantų mokslo plėtimasis 
Katalikų tikėjimo atgijimas 
Bažnyčios stovis Lietuvoje po reformacijos 
Vilniaus vyskupija . 
Žemaičių vyskupija 
Bažnytinė unija Vakarų Rusijoje - 
Protestantystės įtaka į katalikų kraštus . 
Jansenistų herezija . . 
Galikanizmas.  Jozefinizmas 
Laisvamaniai 
Apreiškimo autokiteto kritimas 
Francijos filozofai 
Masonai 
Jezuitų įstato panaikinimas 
Vidujinis bažnyčios gyvenimas, 
Teologijos mokslas . . ; 4 2 
Universitetai. Dailė bažnyčių statyme, Bažnyčios papročiai 

Nuo francuzų revoliucijos lig musų laikų. 
Nrancuzų revoliucija , 
Priežastys . . 
Tautos susirinkimas 
Teroras A Ė : 
Revoliucija kilhose kraštuose. Napoleonas . 
Bažnyčios valstybės galas. 
Vatikano susirinkimas, 
Devynioliktojo amžiaus laidos 
Vatikano susirinkimas 
Senkaitalikiai 
Modernizmas ž 
Katalikų bažnyčios stovis XIX ir XX smžiuje 
Europoje. Francijoje i 
Anglija 2 4 Ž 
Šveicarijoje. Ispanija ir Portugalija 
Belgija, Olandija. Rusija 
Bažnyčios stovis Lietuvoje 
Vilniaus vyskupija 

Žemaičių vyskupija. Seinų kinis 
Amerikoje 4 
Katalikų Bažnyčios misijos 
Europoje . 
Azijoje ' 
Afrikoje 
Amerikoje . 

i Vidujinis bažnyčios stovis . 
Mokslas 
Vienuolynai, Draūsmė ir papročiai 
Žmonija tikybos žvilgsniu 
Užbaiga 
Svarbiausieji Eaknyšioa istorijas atsitikimai 
Vardų rodyklė 
Turinys 

